
TUDOR VIANU 


Responsabilitatea ia scai 


Răspunderile artei față de publicul pe care il oglindește, îl exprimă, dar tre- 
buie să-l şi educe, au fost adeseori puse în lumină. Arta introduce în societate idei, 
sentimente, tendinte si imagini, capabile să stăpinească mintea, inima şi fantezia oa- 
menilor. După felul și valoarea acestor imagini, tendințe, sentimente şi idei, acțiunea 
artei asupra publicului poate fi binefăcătoare sau nefericită. O faptă de creație este, 
mai întîi, o faptă şi, ca atare, nu este de loc nepotrivit să-i aplicăm criteriile cu 
care prețuim toate acţiunile omenești. Unui profesionist în orice ramură a muncii, 
chiar simplului particular în relaţiile lui practice de viaţă, îi cerem onestitate, res- 
pectul de sine şi de alţii. Putem să exceptăm de la această exigenţă generală pe 
artistul creator ? Pot fi îngăduite aeestuia fapte şi atitudini condamnabile în simplul 
cetăţean ? Nu cred că exceptarea aceasta ar fi posibilă și dreaptă. Creaţia artistică 
angajează răspunderi ca orice faptă săvirşită în societate. Răspunderile artei nu sint 
de loc mai mici ca acele ale oricărei acțiuni omenești. Dar acele ale artei actoriceşti? 
Acestea mi se par deosebit de mari. 


Întinderea şi gradul responsabilităţii actorului rezultă din însuși felul artei 
sale. Un pictor sau un poet lucrează prin intermediul operei lui. Trebuie să-l căutăm 


pe pictor şi pe poet în opera sa şi să-i descifrăm ideile, tendințele şi sentimentele 
in imaginile create de el. Operația aceasta nu dă totdeauna rezultate evidente din 
primui moment.. Trebuie uneori să treacă ani sau chiar decenii pînă să ni se lămu- 


rească tendinţele profunde ale unui poet sau ale unui artist plastic. Acţiunea lor 
socială operează uneori cu întirzieri mai mult sau mai puţin mari. Acţiunea actorului 
este însă instantanee, imediată şi evidentă. Actorul lucrează şi el prin opera lui; 
dar această operă este actorul însuși, în momentul cînd joacă. Nu trehuie să 
căutăm personalitatea morală şi socială a actorului şi nu trebuie să așteptăm anii 
pentru ca felul şi valoarea ei să ni se lămurească. Din primul moment al apariţiei 
pe scenă şi de la primele replici, spectatorul recunoaște treapta omenească ocupată 
de deţinătorul unui rol şi dacă acesta este o ființă înaltă sau josnică, plină de dis- 
tincţie sau vulgară. Indiferent, de caracterul pe care îl întrupează și de situaţiile in- 
dicate de textul dramatic, jocul actorului prezintă o caracteristică umană, asupra 
căreia nimeni nu se inşeală. Recunoscind atit de uşor valoarea morală şi socială 
a actorului, publicul suportă acţiunea ei. Dintre toate artele omenești, arta actorului 
exercită puterea de sugestie cea mai întinsă şi cea mai adincă. Mai ales asupra tine- 
retului, adică asupra acelei părți a publicului mai supusă influenţei exemplelor, su- 
gestia exercitată de arta actorului este plină de consecinţe. În felurile de a fi ale 
tineretului, în modul său de a vorbi, în atitudinile și comportările lui, înriurirea 

exercitată de actorii ajunşi la o anumită notorietate joacă un rol, care — deşi n-a 
tost îndeajuns subliniat — este totuși evident şi merită să fie examinat cu „toată 
atenţia. 

Actorii sint, în primul rînd, maeştrii de limbă ai publicului lor. Nicăieri, în 
nici un alt punct al vieţii sociale, limba naţională nu răsună cu puritatea, forţa și 
iarmecul pe care o dobindește, pe scenă, în rostirea bunilor actori. Formele pro- 
nunției exacte, profilul fiecărui sunet, legăturile și separările lor, acceleraţia de- 
bitului, claritatea frazării, plinătatea timbrului, intonaţiile întrebării sau ale ex- 
clamaţiei, felul în care devine evidentă orice emoție în ton, în gruparea unităţilor 
sintactice, corectitudinea formelor, toate acestea sint şi trebuie să devină exem- 
plare în vorbirea actorilor. Pe scenă se stabileşte norma perfectă a limbii lite- 
rare. Modul în care vor vorbi oamenii culţi ai unei epoci atirnă într-o măsură 
toarte importantă de graiul auzit pe scenele teatrelor. Responsabilitatea actorilor 
este deci covirşitoare în sarcina fixării şi înălțării limbii naţionale. Se împovărează 
cu o mare răspundere — pentru că poate produce un rău destul de întins — actorul 
cu pronunție neglijentă, cu timbru şi intonaţii vulgare, cu frazare confuză, cu debit 
precipitat şi superficial sau tărăgănat şi stupid. Dimpotrivă, toate formele rostirii 
clare, cultivate şi armonioase trec, ca un dar de preţ, din vorbirea actorilor. de seamă 
in aceea a publicului lor. Generaţia mea a avut un mare profesor de limbă în 
Constantin I. Nottara. Înalta lui disciplină lingvistică s-a perpetuat în deprinderile 
de rostire ale maeștrilor de azi ai scenei romineşti, mai toți elevi ai lui Nottara, şi 
trebuie să fie păstrată de actorii care se ridică în acest moment. 

Cuvintul şi legătura dintre cuvinte se însoțesc cu gestul. O veche recomandare 
a şcolilor de artă dramatică prevedea neapărata însoţire a exprimării sonore cu ex- 
presia mimică. Orice rostire trebuie jucată. Orice manifestare inteligibilă a glasului 
trebuie îintovărășşită de un gest. Adevărul este însă că în evoluţia lingvistică a ome- 
nirii, însemnătatea gesturilor se reduce treptat. Gradul de dezvoltare intelectuală a 
unui individ şi chiar gradul civilizării sale se pot măsura şi cu nevoia în descreştere 
a apeiului la gest, ca mijloc al exprimării. La ce bun gestul care manifestă o emoție, 
sau acel care imită un aspect al lumii exterioare, indică o dimensiune, desemnează 
o persoană sau mimează o situaţie, dacă puterile exprimării verbale în descriere, 
naraţiune sau dialog sint suficiente pentru a comunica întregul conținut de idei, re- 
prezentări şi sentimente al vorbitorului ? Bunii actori ai vremii noastre nu înfăţişează, 
nu trebuie să  infățișeze exemplarul uman oarecum primitiv al individului ex- 
cesiv gesticulator. Puterea de exprimare verbală trebuie să precumpănească asupra 
aceleia a exprimării prin gest. Preferăm să primim comunicarea unei inteligenţe ca- 
pabile să se manifeste liniştit prin cuvint, decit a unui individ care se luptă să dea 
expresie unui conţinut mental trădat de puterea cuvintului. Desigur, nu se va putea 
ajunge şi nici nu trebuie să năzuim la suprimarea gesticulaţiei. Dar gesticulația tre- 
buie să rămină sobră, adecvată, armonioasă. Un actor care ridică un braț reproduce 
pentru un moment atitudinea unei statui şi, ca şi aceasta, profilarea lui în spaţiu 
trebuie să fie frumoasă. Actorii au deci datoria să-şi supravegheze gesticulația, evi- 
tind mişcarea dezordonată a oamenilor căzuţi în apă, gindindu-se că toate formele 
agitației anarhice pe scenă pot apărea în acelea ale publicului lor. 

Mari ravagii pot face manifestările cabotinismului, actoricesc pe scenă. Cine are 
ochi să vadă, remarcă influenţa lui în profesiile cele mai deosebite şi în foarte nu- 
meroase imprejurări ale vieţii sociale, care n-are nimic de-a face cu scena. Dacă 
există indivizi declamatori sau care „pozează“, oameni care își compun o mască 
nefirească şi o poartă în lume cu intenţia de a uimi omenirea, inși care vor să scan- 
dalizeze prin extravaganţa costumului şi prin caracterul insolit al gesturilor lor, 
împrejurarea nu provine în ultimul rind din răul exemplu al anumitor actori. Multe 
din manifestările individualismului anarhic, atit de păgubitor dezvoltării fecunde a 

muncii sociale, provin din acţiunea cabotinismului asupra societătii. Am spus că 
actorul este omul care se expune mai mult privirilor publice şi acela care exercită 
sugestia cea mai puternică asupra semenilor săi. El se găsește deci în situația de 
a impune pilda măsurii, a sobrietăţii, a frumuseţii şi a eleganţei fără ostentaţie. Nu 
este de loc exagerat a afirma că în formarea „bunului gust“ influenţa actorilor este 
hotăritoare. „Bunul gust“ nu este, de altfel, o categorie exclusiv estetică. Întringerile 
„bunului gust“ într-o societate nu rănesc numai nevoia noastră de armonie şi fru- 
museţe. Cind ne încrucişăm în diferitele ocazii ale vieţii cu un ins care aduce pe 
stradă sau în instituţii atitudinile de prost gust ale unui actor de melodramă, nu 
pot să nu identific în aceste atitudini o manifestare a evazionismului social şi deci 
o păgubire a muncii şi producţiei sociale. O veche metaforă a limbii comune spune 
că anumiți oameni „joacă un rol“ în societate. Este o metaforă teatrală, provenită 
din îndeletnicirile scenei. Dar după. cum bunii actori îşi joacă rolurile, în aşa fel 
incit să trezească în spectatori iluzia că au în faţa lor un om adevărat şi nu un 
actor care-l imită cu stingăcie, tot astfel indivizii care „joacă“ în societate un „rol“ 
mai mare sau mai mic, mai mult sau mai puţin însemnat, nu se cuvine a trezi impre- 
sia că evoluează pe o scenă. Simţul realităţii, reacţiile adecvate și creatoare în fața 
problemelor vieţii, modestia şi măsura sînt exigenţele pe care le îndreptăm către toţi 
semenii noștri. Arta actorilor nu trebuie să abată, ci să îndrumeze pe oamenii su- 
puşi înriuririi ei către împlinirea acelor exigenţe. 
| Actorul nu joacă singur pe scenă. El se găsește totdeauna împreună cu alți 
actori ; l-a îmbrăcat un croitor și l-a coafat un peruchier, îi trimite un fascicul de 
raze un electrician, îl supraveghează un regizor din culise și-i susține memoria su- 
flerul din cuşca lui, un pictor decorator i-a stabilit cadrul, mașşiniștii au plantat 
decorul, un director de scenă a făcut să conveargă toate elementele spectacolului. 
_Cită muncă, ce hărnicie, cîtă prevedere şi exactitate au fost necesare pină cind re- 
prezentația sá se poată produce! Arta teatrală cere o colaborare multiplă, o înlăn- 
tuire de eforturi sinergice. Teatrul este o imagine şi un simbol al societății, un 
microcosmos social. Învăţăm cu toţii ce este societatea și ce anume cere ea fiecăruic 
din noi, asistind și meditind la un spectacol de teatru. Cind un actor, prin excesul 
individualităţii cabotine, sparge armonia convergentă a spectacolului, societatea pri- 
meşte un rău exemplu. Primește insă unul bun,' atunci cînd remarcă voința perso- 
nalităţii actoricești celei mai puternice, a talentului celui mai seducător de a se 
incadra, de a sluji întregul, de a face ca spectacolul să se iînchege. În jocul unui actor 
însuflețit de o conştiinţă, societatea primeşte unul din exemplele de care are mai 
multă nevoie. z ~ 

Mari şi numeroase sînt răspunderile actorului. Conştiința acestor răspunderi 
trebuie să intre ca un factor însemnat- în formația lui și în călăuzirea întregii lui 
activități. 

CAMIL PETRESCU 


Despre unele probleme 


Flicienţă şi măiestrie artistică 


La Congresul scriitorilor din R.P.R., care se va tine în luna iunie, cind poate 
aceste rînduri ar putea să fi apărut şi ele, se vor discuta o seamă de probleme, care 
încă de pe acum au fost enumerate într-un comunicat anume al „Uniunii“, arătindu-se 
că pentru fiecare dintre ele a fost desemnat un raportor dintre scriitorii mai tineri, 
dar de frunte. Vor fi discutate astfel problemele prozei, ale poeziei, ale dramaturgiei, 
ale criticii literare, ale specificului traducerilor din și în limba minorităților natio- 
nale şi ale literaturii pentru copii. Nu ne îindoim că atit rapoartele aşteptate cu 
nerăbdare cit si dezbaterile vor fi foarte însuflețite si foarte bogate în vederi adinci, 
innoitoare ; am fi dorit însă — şi de ani de zile ne-am exprimat dorinta asta in 
adunările noastre mai restrinse, profesionale — ca să se discute la acest congres, 
care urmăreşte un scop, şi anume un scop educativ în sensul cel mai larg al cuvin- 
tului, să se facă și un raport despre problema fundamentală a problemelor care se 
pun cu asemenea prilej, adică un raport despre problema eficientei. Dacă afirmi ceva 
neobisnuit despre o realitate incă necunoscută celor cărora te adresezi, ei te pot crede 
ori nu, indiferent de adevărul cuprins in afirmațiile tale şi indiferent de cit de mult 
tit să fit crezut, cu alte cuvinte o afirmatie poate fi, considerată în legătură cu cel 
vizat, eficientă sau nu. Adică poți fi convingător sau dimpotrivă poți fi suspectat. 
Problema de a convinge pe ascultător, pe cititor, pe spectator (se pune astfel nu 
numai față de o sală de auditori, ci şi fată de cititorii gazetei, fie ea literară ori nu, 
ai prozei, ai poeziei şi aşa mai departe, ca şi în fata spectatorilor unei piese de teatru, 
ori ai unui film, ba chiar ai unor întilniri pentru performanțe sportive) şi nu numai 
de a-i convinge ci şi de a le obține adeziunea. Este o problemă atit de complicată încît 
la o cercetare analitică ea se dovedește un adevărat complex de probleme, care se cer 
studiate cu cea mai mare băgare de seamă. Ni s-ar fi părut deci lucru îndreptățit ca 
la acest congres, pentru ca el să-şi ajungă scopul, să se fi aflat un raportor şi pen- 
tru problemele eficienței, pentru că o literatură care nu-și ajunge scopul, adică nu 
convinge pe nimeni (sau convinge prea ușor, ceea ce e totuna) apare oarecum fără 
sens. O cauză oricit de dreaptă poate fi compromisă nu numai printr-o înfățișare şi 
printr-o argumentare săracă, insuficientă, dar şi prin stingăcii formale, prin exces 
afirmativ, printr-un inutil supliment demonstrativ cu orice preț, în sfirşil prin orice 
poate trezi suspiciunea celor cărora îţi propui să le faci educația. În asemenea îm- 
prejurări, cine vrea să dovedească prea mult nu dovedește adesea nimic. De nenu- 
mărite ori, strădaniile cel mai nobil inspirate ajung la rezultate contrare celor ur- 

mărite cu devotament şi sinceritate. La piesele care se vor cu pasiune educative, d2 
multe ori sălile rămîn goale şi îşi cască imens şi întunecos plictiseala, iar afisul tre- 
bouie schimbat, precum uneori romane voluminoase, ori chiar scurte şi dirze, care 
urmăresc acelaşi scop, nu izbutesc să fie citite decit pe primele lor pagini, căci pe 
urmă împotmolesc privirea şi solicită cenușiu, la rindul lor, căscatul. Numărul pa- 
ginilor nu are de altfel importantă. O carte scurtă şi proastă poate fi adesea inuman 
de plictisitoare şi de indigestă, pe cind cele patru volume ale unui roman ca Război 
şi pace parcă se termină prea repede. Şi eu cunosc cititori care, cînd vedeau că nu- 
mărul paginilor rămase scădea, incetineau şi ei lectura ca să dureze mai mult. 

Compromiterea prin realizarea proastă, a unor cauze înalte, a dus aiurea la un 
proverb mincinos, care sună așa: „Cu sentimente nobile nu se poate face decit 
literatură proastă“. Asemenea afirmații neroade pun deci ca premisă oricărei literaturi, 
așa cum o văd ei, sentimentele josnice, aberate, izvorite din noaptea patologicului, 
cazuri stranii, crime gratuite, cer rafinamente în cinism şi inedit în perversitate. Este 
posibil ca o asemenea literatură să nu-și plictisească publicul, e chiar foarte probabil 
că îl delectează, dar noi vedem în acest condamnabil succes și o mare parte din 
vină a literaturii excesiv intentionate, care nu izbuteşte să obțină adeziunea celor 
cărora li se adresează şi care sfirşeşte prin a se face insuportabilă și a da nostalgia 
contrariului. 

lată deci că nu e destul să doreşti stăruitor o literatură educativă, să te tru- 
deşti şi să-i pui toate mijloacele la dispoziție, pentru ca să-ți ajungi scopul formării 
şi inăltării maselor. 

Trebuie să stii deci nu numai ce să ceri, ci şi în ce formă să ceri... Multora 
li se pare această chestiune atit de simplă incit se miră poate, citind aceste rinduri, 
că eu văd aci nu numai o problemă, ci chiar un complex de probleme. Ei rezolvă 
totul cu citeva declarații dogmatice. Am cunoscut un conducător al teatrelor care 
afirma iremediabil convins şi sentențios că: „„Muntitorii vor în teatru numai asta“ 
ori: „Muncitorii nu vor de loc asta“ cu subintelesul că el şi numai el ştia ce vor 
muncitorii. Dar a trebuit să plece din acest post de mare răspundere, tocmai fiindcă 
pînă -la urmă se dovedise că nici nu băânwua măcar ce vor cu adevărat acei care 
muncesc şi mai ales cum vor ei să fie educați. Muncitorii, oameni toată ziua aplecati 
asupra realității, adică în orice clipă în contact cu rădăcinile incomensurabile ale 
concretului, nu vor să fie socotiți scăzuți intelectual şi nici educati cu citiri naive 
din paginile cu litere de o schioapă ale abecedarului acelor dogmatici, improvizați şi 
pretenţioşi. Ei vor să stea în bănci la teatru în şir cu toată lumea și nu se sperie 
la muzeu de un nud auriu de Tizian. 

Alții, mai puțin sentențioşi decit fostul conducător, recurg atunci cind este 
vorba de puterea de convingere a scrisului, la un termen devenit panaceu comod: 
„Măiestrie artistică“. învelit în foita roz a acestei misterioase „măiestrii artistice“ 
se poate inghiti orice praf dogmatic... Cind acum vreo şase ani într-un mic for 
critic, care dezbătea tezele sărbătoririi lui Caragiale, am afirmat că acest mare scrii- 
tor fusese toată viata obsedat de „problemele măiestriei artistice“, am stirnit miniu 
unui dirz luptător pe tărimul artei, care pretindea că aş introduce o noțiune peri- 


culoasă, că sint un suspect adept al formalismului... Astăzi expresia şi-a făcut 
drum, prea mult drum, si a devenit ceva de la sine înțeles, ceva atit de simplu că 
mulți socot că nici nu mai e nevoie să fie explicată. Oricine ştie — pretind ei — 


ceea ce e aceea măiestrie artistică şi li se pare ridicol să se mai explice ce înțeles, ce 

feluri de ințeles, au aceste vocabule. E necesar însă să facem o precizare. Această 

inutilitate a explicației, această intelegere de la sine este cu sens unic. „Oricine“ 

înseamnă aci tocmai pe dos: nimeni. Adică problema „măiestriei artistice“ se pune 

pentru toată lumea, în afară de cel care pronunță dceastă formulă misterioasă pe 

care a monopolizat-o el. Simplul fapt că el a articulat aceste opt silabe îi da omului 

nostru virtuți magice. El vorbeşte în numele unui har personal. L-aţi văzut adeseori 
cum lasă să se înțeleagă că el este intim cu măiestria artistică şi că se salută adică 
de cite ori se întilnesc. În realitate, sentențiosul nu se cunoaște cu măiestria artistică 
nici măcar din vedere. O salută fără ca ea să-i răspundă. în realitate, aceste ra- 
porturi cu „măiestria artistică” sint un formalism tern-cenușiu. De fapt, „măiestria 
artistică” este şi ea supusă problemei primordiale și vaste a eficienței şi nu e ea chiar 
numai har, ci si multă inteligență, foarte multă trudă și, hai să zicem, oarecare meş- 
teşug. Dată intr-un tot în concret neseparabil cu fondul, măiestria artistică, aşa cum 
ştim cu toții, nu poate fi arătată şi explicată decit discursic. E o ciudățenie care ține 
de datele și structurile minții omenești, deci de legi obiective. Şi mai implică înco 
acest tot neseparabil şi alte ciudățenii, care ar trebui cercetate cu luare-aminte. Ca 
atare, ea ar merita să fie luată în considerare mai de aproape la un congres al scrii- 
torilor, in toată complexitatea ei, din care noi n-am vrut să anticipăm nimic 
în aceste rinduri care exprimă doar un deziderat. Bineînțeles, să fie luată in discuție 
dacă o poți discuta fără să cazi in formalismul celălalt, formalismul opus, roz-fistichiu. 

ION MARIN SADOVEANU 


Uo deschizător de d PE 


Marele dramaturg norvegian Henrik Ibsen (1828—1906), creatorul operei realiste 
de o neîndurată critică pentru aspectele de descompunere morală a burgheziei eu- 
ropene din epoca de creștere a capitalismului de la sfîrşitul veacului al XIX-lea, a 
cunoscut gloria abia după 1880. De la data aceasta, piesele lui de critică socială, 
majoritatea scrise între 1870—80, au început să fie jucate pe toate scenele europene. 
Repertoriile teatrelor germane se imbogățesc cu ele (Otto Brahm); teatrul francez 
„l'Oeuvre“* de sub conducerea lui Lugnâ-Poe (prieten şi entuziast propagandist al lui 
Ibsen) îl joacă; W. Archer, creatorul lui „Independent Theatre“ de la Londra, se 
bazează pe producţia ibseniană, iar unul din marii săi comentatori şi continuatori, 
G. B. Shaw, îi închină unul dintre cele mai întemeiate studii Chintesențu ibsenianis- 
mului. Numele cele mai mari ale scenei europene: Eleonora Duse și Suzanne Dâspres 
ii interpretează eroinele. Iar la noi, ceva mai tirziu — e adevărat — teatrul realist 
de critică socială a fost adus în fața publicului rominesc de doi slujitori pasionaţi: 
Paul Gusty şi traducătorul — interpretul masiv al dramei ibseniene de multe ori — 
Petrache Sturdza. 

Admiraţia aceasta unanimă pentru marele îndrăzneț a uitat insă multă vrenie 
pe om, pe poet şi pe norvegian, în ale cărui încercări de tinerețe stă taina desă- 
virşirii operei de mai tirziu. Henrik Ibsen nu poate fi bine înțeles decit în întregirea 
aceasta a vieţii şi creaţiei sale. El s-a născut la 20 martie 1828 la Skien, un orăşel 
din Norvegia, dintr-o familie de armatori de origine daneză. Mama sa, Maria Cor- 
nelia Altenburg, era germană, şi Ibsen vorbeşte cu mindrie într-o scrisoare către 
W. Archer şi de o ascendență scoțiană. La opt ani, Henrik a asistat la falimentul 
tatălui său Knud, epocă de la care a început pentru familia lui o viaţă de lipsuri, 
de oameni scăpătați. Mama sa, o pietistă severă, rugindu-se neincetat, a lăsat 
amintiri şi duioase şi ciudate fiului său. O regăsim, după propria lui mărturisire, 
în bun procedeu realist, și în personajul mamei neinduplecate din Brand şi în acela 
al bătrinei Aase din Peer Gynt. În 1844, tinărul Ibsen işi caută un loc de ucenic 
intr-o farmacie la Grimstadt. Aci, în anul revoluționar 1848, el e cuprins de entu- 
ziasm pentru mișcare şi scrie o odă închinată poporului maghiar, asuprit în pornirile 
lui de tirania habsburgică. În acelaşi an, el işi scrie şi prima piesă Catilina, pentru 
tipărirea căreia (în editura autorului) se devotează prietenul Ole Schulerud. Piesa 
era semnată cu pseudonumele Brynjolf Bjanne. Lucrarea insă şcolărească, avind o 
încadrare sentimentală și romantică, a fost aspru dojenită de critică, dar a cunoscut 
un succes relativ pe lingă tineretul studenţesc. În 1875, la Dresda, Ibsen scrie o 
prefaţă acestei lucrări, pe care o introduce in operele sale complete, deşi prin nimic 
prima piesă a tinereţii nu putea să lase să se intrevadă revoluţionarul de mai tirziu. 
În 1850, Ibsen pleacă la Kristiania, cu intenţia să urmeze medicina, dar este chemat 
la teatrul din Bergen unde i se încredințează funcţia de dramaturg şi director de 

scenă. Numirea aceasta i-a fost făcută de vestitul violonist Ole Bull, un virtuoz al 
Nordului în genul iui Paganini şi un fantasc, care crea atunci teatrul norvegian din 
oraşul său natal, Bergen. În afară de un insemnat document de analiză autobiografică 
pe care Ibsen l-a pus la temelia lui Peer Gynt, ca în toate personajele sale de altfel, 
acest Ole Bull i-a servit în bună parte și drept model viu. Bull visase să creeze în 
Pennsylvania o colonie norvegiană, Oleania, întocmai cum Peer Gynt avea să viseze 
crearea Gyntianei, o colonie in inima Saharei. 

De la 1851 la 1857, Ibsen rămine în teatrul de la Bergen, unde creează o serie 
întreagă de lucrări, din care cităm, ca mai de seamă: Doamna Inger la Gstraat 
(1855), Olaf Lilje-Kraus (1856) și Sărbătoarea de la Solhagg (1856). Sint opere care 
aduc încă o atmosferă de baladă împletită pe adevăr istoric. În 1857, Ibsen a fost 
chemat ca „instructor”, ceea ce însemna director artistic la teatrui din Kristiania. 
Aci el stă pînă la 1864. Piesele istorice din această epocă sint Expeditia nordică 
(1858) şi Pretendenții la coroană (1863). Stind încă sub diferite influenţe, în această 
ultimă piesă Ibsen reuşeşte să creeze totuși un personaj satanic ce întrece cu mult 
şi pe Wurm al lui Schiller şi îl egalează poate pe Richard al III-lea al lui Shakespeare: 
e vorba de personajul episcopului de Oslo, Nikolas Arnesson. Ca şi Richard Wagner, 
cu care Ibsen se aseamănă prin neintrecuta pricepere în tehnica dramatică, el a 
folosit anii aceştia de viaţă în teatru, pe scenă, pentru a dobindi, din experienţă, cu- 
noaşterea şi limitele poeziei dramatice. Producţia epocii de la Kristiania se întregeşte 
cu prima lui piesă care pune probleme sociale în legătură cu familia, dragostea şi 
femeia: Comedia dragostei (1862). În 1864, Ibsen se căsătoreşte cu Suzana Daae 
Thoresen şi în acemşi an se exilează de bună voie, plecînd în Italia. Atitudinea pro- 
testatară din epoca de la Kristiania, socializantă pe de o parte, iar pe de alta hotărit 
naționalistă, i-a atras multe vrăjmășii în ţară. Cu sufletul împovărat de amaruri, 
Ibsen avea să scrie în sud două mari poeme, eliberările sale din starea în care se afla. 
În 1866, el scrie poemul Brand (căruia i-a premers o formă epică), iar în 1867. 
Peer Gynt. Apropierea acestor două date ne lămureșşte, în funcţia lor, de întregirea 
şi completarea celor două opere. lată ce consemna Ibsen într-o scrisoare către 
P. Hausen: „Pe vremea cînd scriam la Brand, aveam pe masa mea de lucru un 
scorpion închis într-o halbă de bere, goală. Animalul se îmbolnăvise şi tinjea. Atunci 
i-am pus alături o bucată moale de fructă. El s-a aruncat ca un turbat asupra ei, 
vărsindu-şi otrava în ea. După aceasta, s-a însănătoşit. Nu se întîmplă oare la fel și 
cu poeţii ? Legile biologice sint valabile și în domeniul spiritului. Severul Brand, 
pastorul neînduplecat, care refuză impărtășania propriei sale mame pentru că nu făcuse 
milostenia întreagă, este cel ce-i aduce ușurarea lui Ibsen însuşi în asprimea aceasta, 
care denunţă neinduplecarea unei înalte atitudini morale. Încadrat de contururi mai 
puțin reale, domestice am scrie, cum va fi mai tirziu în dramele de critică socială 
(aşezate in lumea orăşenească), legat mai mult de natură şi de oamenii ei, acest 
Prand dezvăluie o trăsătură esenţială în ceea ce Ibsen avea să fie, şi anume un 
moralist sever. El se va ridica împotriva întregii societăţi burgheze, europene, rău 
și nedrept alcătuită în legile ei. În atitudinea aceasta de moralist, Ibsen stă ca o 
figură uriaşă în pragul vremurilor ce vor veni. O serie întreagă de scriitori: Wedekind, 
Strindberg, Bernard Shaw, fiecare pasionat de viaţa înalt morală a omului, vor merge 
pe drumul acesta indicat de Henrik Ibsen, căruia marele Lev Tolstoi îi stă alături. 

Dar dacă ar fi să-l privim pe scriitorul norvegian numai pe linia aceasta ce 
pleacă din Brand şi duce la acţiunea aspră de critică socială, purtată de literatul 
Ibsen, luptător, ar fi să ignorăm pe marele poet Ibsen și să lăsăm palidă figura lui. 
În ajutorul acestei manifestări și ca o întregire vine Peer Gynt, atit de aproape, ca 
dată de creaţie, de Brand. 

Peer Gynt cuprinde multe din esenţialele probleme ibseniene. El este mai întîi 
un erou al fanteziei poetice, care își poartă însă propria sa tăgadă, propria sa critică 
ce se îndreaptă nu numai împotriva vagabondării prin ireal — denunțată ca o boală 
naţională de Ibsen — ci şi impotriva lui însuşi. Ibsen contra Ibsen, s-a spus cindva 
cu privire la această dezlănţuire de mari proporţii, care e în același timp și o măr- 
turisire : „Brand sint eu — scria într-o scrisoare Ibsen — în clipele mele cele mai 
bune, după cum tot o analiză personală mi-a pus la îndemină multe din trăsăturile 

lui Peer Gynt.” Dacă Ibsen avea să facă a- 
proape un început scriitorului moralist rea- 
lizat în opere dramatice, din a doua ju- 
mătate a veacului al XIX-lea, atitudinea 
antiromantică realistă, temeinicită pe tăgă- 
duirea aiurărilor fanteziei deşuchiate, vine 
mai pe departe din anii mai tineri ai vea- 
cului trecut. Cu mai mult de două decenii 
inaintea lui Peer Gynt, Heinrich Heine de- 
nunțase în Germania lui această boală ger- 
manică, a Nordului, fantezia istovitoare şi 
necreatoare, Cu mai multă putere, Ibsen 
reia formula aceasta, care-l statornicește 
în realism, formulă numai enunțată de 
Heine, argumentată dramatic de Ibsen și 

ai tirziu purtată biruitor în lupta anti- 
komantică, prin ironie, de Bernard Shaw. 

Revărsarea aceasta romantică, datată 
{ încadrată social, denatura într-o formă 

ntirealistă şi reacționară aspectul ţără- 
imii norvegiene de la acea epocă. Împo- 
ttiva acestui sentimentalism leşiat şi ne- 
dllevărat — care tindea să transforme po- 
pbrul în palide imagini mai uşor de mane- Henrik Ibsen 

Vrat politiceşte — se ridică Ibsen. De 

altfel, solida incadrare a întimplărilor, atit din Brand, cit şi din Peer Gynt, se face 
IÑ natură şi în mijlocul unei țărănimi neminţite. 

Şi nu la multă vreme după aceste două lucrări care-i dau o întregire perso- 
nblităţii scriitorului, a fost creată Liga tinerimii (1868), piesă deosebit de importantă. 
Gu ea se intră în marea producţie de critică a lumii capitalismului în creștere de la 
stirşitul veacului trecut. Moravurile politice ale așa-zișilor purtători de idealuri, libe- 
Yâli,. sînt înfierate. Şi în mod firesc se impune o apropiere între lucrarea aceasta a 
lhi Ibsen şi O scrisoare pierdută a lui I. L. Caragiale. Cindva am întreprins o analiză 
thai amănunţită a acestor două lucrări. Aci nu este însă locul decit să amintim că, 
îhlăturindu-se orice influență posibilă (după cum se ştie, piesa lui Caragiale este 

osterioară Ligii tinerimii), deşi ele au multe trăsături comune, reiese totuși o va- 
bare mai directă a lucrării romineșşti, prin puterea ei de satiră şi caracterizare 
generală. 

Producţia pieselor sociale, care l-au făcut cunoscut pe Ibsen, s-ar putea im- 
părți în felul următor: patru piese ale combativităţii: Stilpii societății (1877), Nora 
(1879), Strigoii (1881) şi Un duşman al poporului (1882); o tragicomedie: Rața săl- 
atică (1884) ; o tragedie: Rosmersholm (1886); două drame privitoare la libertatea 
femeii: Femeia mării (1888) şi Hedda Gabler (1890) ;: dramele prăbușirii: Construc- 
torul Solness (1892), Micul Eyolf (1894) şi John Gabriel Borckmann (1896). Un ultim 
poem tîrziu: Împărat și Galilean şi o lucrare de incheiere: Cind ne vom ridica din 
morti (1899) completează opera. 

Două mari probleme grupează dramele sociale ale lui Ibsen: relaţiile omului 
din veacul trecut cu societatea şi analiza căsătoriei moderne și fundamentelor ei. 
Ibsen n-a fost numai un poet și un moralist, ci și un revoluţionar. El avea îndrăz- 
meala ginduiui, puterea și curajul afirmațiilor categorice. El ştia să pună fățiș pro- 
blemele şi să le rezolve în tragismul lor zyuduitor. Ibsen a fost, in acest sens, unul 
din marii pregătitori ai lumii celei noi. El vedea departe și peste marile evenimente 
internaţionale cărora le-a fost contemporan. lată ce-i scria vestitului critic danez 
Georges Brandes, de la Dresda, cu data de 20 decembrie 1870: 

„Marile evenimente contemporane îmi rețin în mare parte gindurile. Vechea şi 
himerica Franţă e la pămînt. lar în ziua in care tinăra Prusie realistă va fi ajunsă 
de aceeaşi soartă, vom sări deodată intr-o eră nouă. O! Cum se vor prăbuşi atunci 

„dele în jurul nostru. Și e şi timpul ca aşa ceva să se intimple. Căci noi mai trăim 
incă din firimiturile căzute de la ospăţul revoluţiei din veacul trecut, Şi hrana asta 
de multă vreme a fost rumegată şi iar rumegată. Ideile au şi ele nevoie de hrană 
nouă și dezvoltare. Libertatea, egalitatea şi fraternitatea nu mai sint ceea ce erau 
pe vremea defunctei ghilotine. Politicienii se incăpăţinează să nu priceapă lucrul 
acesta şi de aceea îi urăsc. Ei vor părticele de revoluţii, revoluţii numai la suprafaţă, 
de ordin politic... toate acestea sint prostii. Ceea ce importă este revolta spiritului 
omenesc“. Şi nu la multă vreme după această misivă, la 17 februarie 1871, Ibsen îşi 
completează gindul, scriindu-i aceluiași: „Vor cădea şi lucruri cu mult mai mari. 
Religia va fi răsturnată. Căci nici noțiunile morale, nici formele de artă n-au înaintea 
lor o veşnicie.“ 

După ce şi-a dobindit o glorie universală, tirziu, Ibsen s-a întors în Norvegia, 
unde s-a stins la 23 mai 1906. 

Bogatul conţinut de idei al pieselor sale a fost pus de scriitor în lucrări de o 
tehnică dramatică minuțioasă şi precisă. Experiența lui de teatru din tinereţe l-a 
călăuzit în construirea teatrului său realist, cu dialog viu, cu personaje bine contu- 
rate şi puternice, în afară de Peer Gynt, care de altfel este un poem şi el însuşi un 
monolog al lui Peer, de multe ori personajele ajutătoare fiind numai nişte proiecţii 
ale lui, toate celelalte lucrări de critică socială sînt construite tehniceşte pe strinsul 
dialog care deserveşte nu numai mișcarea ideilor, analiza psihologică a personajelor, 
dar și plasarea acţiunii în timp și loc, cu atita putere și. plasticitate încît în orice 
piesă, se simt lumea și epoca de dincolo de decor. 

Ibsen a fost, după cum am arătat, şi un foarte mare om de teatru. Cunoștinţa lui 
despre arta şi viața actorului a fost udincă şi ne e deosebit de prețioasă. Extragera 
dintr-un articol din 1862, intitulat „Criză teatrală“, citeva ginduri despre actori: 
„O condiție de la sine înțeleasă este — scrie el — şi aceea ca actorul nu numai să 
tina la dispoziţia instituţiei in care lucrează darurile sale naturale şi măiestria do- 
bindită, ci ca atitudinea lui față de teatru să fie manifestarea unei vieți adînc legată 
de artă, pe care și-o va fi luat ca normă. Onorabilitatea teatrului să fie propria lui 
onorabilitate. Actorul să se simtă răspunzător şi solidar cu instituţia, în întregul ei, 
si să nu considere întregul ei aparat ca pe o încadrare numai pentru virtuozităţile 
sale. Se spune de atitea ori că actorul este un preot al artei! Da! Dar ca să fii 
preot adevărat, ai nevoie şi de un suflet de adevărat slujitor.“ 

Henrik Ibsen, mare scriitor, deschizător de drumuri noi, stă astăzi pentru tot- 
deauna alături de numele cele mai mari ale literaturii universale. 

Fortele noastre teatrale se verifică 


„Decada dramaturgiei originale prezentate de teatrele din regiune“ este o ini- 
țiativă dintre cele mai fericite. Ea arată că în condiţiile culturale de astăzi noi relaţii 
s-au stabilit între teatrele din Capitală si din restul ţării. Au trecut acele timpuri 
cind o piesă nu se bucura decit de cel mult zece reprezentații. Îmi amintesc că acum 
30 de ani, cind în provincie o piesă era jucată de cinci ori se spunea că „a prins", 
adică s-a bucurat de succes. Pe vremea aceea, publicul teatral era format dintr-un 
cerc restrins, mereu acelaşi. 

Menită a fi un bogat schimb de experienţă între diverse colective teatrale din 
tară, Decada de la sfîrşitul lunii mai este o manifestare inedită şi originală. Fără 
îndoială, in trecut au existat turnee ale teatrelor de provincie în Capitală, precum şi 
turnee ale teatrelor din Bucureşti în diverse colturi ale ţării. Dar aceste manifestări 
nu au constituit niciodată o preocupare sistematică, organizată, — ci au fost rezul- 
tatele, mai mult sau mai puţin fericite, ale unor inițiative particulare sporadice şi 
spontane.. Schimb adevărat de experienţă între teatrele din ţară nu-mi amintesc să 
ti existat decit prin 1911, cînd Teatrul Naţional din Iași, condus de Mihail Sadoveanu 
şi Teatrul Naţional din Craiova. al cărui director era, mi se pare, Emil Girleanu, s-au 
vizitat reciproc. N-aş putea să menţionez acum roadele artistice ale acelui schimb. 
Mi-aduc aminte însă că o seamă din actorii colectivului de la Craiova au rămas la 
Iaşi, — între care Braborescu, Radu Demetrescu şi alţii. 

Scopul principal al Decadei este acela de a prezenta dramaturgia autohtonă in 
„interpretarea colectivelor teatrale din ţară. E în aceasta o mărturie grăitoare a 
atenţiei de care se bucură astăzi dramaturgia şi slujitorii scenelor rominești. Organi- 
zarea preocupării faţă de autorii dramatici, promovarea pieselor originale, formarea 
unui public din ce în ce mai instruit şi educat, capabil să pătrundă toate semnifica- 
viile unei opere literare, — acestea sint realizări ale anilor din urmă. 

Faptul că Teatrul Naţional din Cluj prezintă piesa Nota zero la purtare de 
V. Stoenescu şi Octavian Sava, Teatrul de Stat din Piteşti Boieri și țărani de Al. Sever; 
faptul că teatrele din Brăila, Constanţa, Petroșani sau Sibiu vin cu piesele Inima noas- 
tră de Val. Luca, Torpilorul roşu de Vladimir Colin, Avansarea șefului de Eugen Naum 
si Îîmpărătița lui Machidon de I. Postelnicu și T. Vornic, demonstrează că diverse aspecte 
ale realităţii noastre de astăzi, diferiți autori şi diferite scene ale ţării se intilnesc 
pe acelaşi plan de exprimare artistică. Familia Kovacs de Ana Novak la Teatrul ma- 
ghiar din Sfintul Gheorghe, Zile obișnuite de Maria Földes la secția maghiară a tea- 
trului din Baia Mare, prezentate la sfirşitul lui mai în fața publicului bucureştean, sint 
expresia sprijinului acordat minorităţilor naţionale din ţara noastră pentru a-şi putea 
manifesta în limbile respective mesajul artistic. Fără îndoială, există încă destule lip- 
suri în această preocupare faţă de dramaturgia tinără. E nevoie de mai mult discer- 
nămint, de mai multă atenţie față de noii dramaturgi; este necesară înlăturarea 
tuturor adversităţilor care constituiau caracteristica de seamă a vremurilor trecute. 

Emulaţia între diferite colective artistice — aspect principal al Decadei — va 
da, desigur, rezultate satisfăcătoare, oglindind în acelaşi timp nivelul artistic real af 
scenelor noastre. Actorii vor învăţa unii din experienţa altora ; regizorii îşi vor con- 
frunta viziunile asupra aceluiaşi spectacol sau asupra unor spectacole diferite. 

O înnoire a mijloacelor artistice va fi rezultatul firesc al acestei întilniri. S-ar 
putea ca această prezentare în fața publicului bucureştean să fie deosebit de rodnică 
indeosebi pentru actorii tineri. Sint ferm convins că în multe colective teatrale din 
țară, slujitori ai scenei au izbutit creaţii admirabile. lată de ce este foarte bine că 
li se dă satisfacția de a fi răsplătiți de aplauzele publicului din Capitală. Cine ştie 
dacă nu ne va fi dat să asistăm, cu surprindere şi reală bucurie, la spectacole care 
să constituie o revelație deosebită, ca acela dat, în jurul anului 1910, de Teatrul din 
laşi, cînd Aglae Pruteanu a venit la București cu Dama cu camelii ? Cine ar putea 
nega că vom avea ocazia să admirăm spectacole de o mare simplitate artistică res- 
pirind adevărul vieţii reale ? Mi-aduc aminte ce impresie a făcut asupra mea, prin 
1928, un ansamblu sovietic în care marele actor Păvlov, elev al lui Stanislavski, a in- 
terpretat pe scenele bucureştene citeva roluri în piese clasice ruseşti (Sărăcia nu e 
un viciu de Ostrovski, Căsătoria de Gogol, Cadavrul viu de Tolstoi, Azilul de noapte 
de Gorki) cu mijloace artistice sobre, dar remarcabile tocmai prin economia lor. 

Decada este desigur o manifestare cu totul originală. În 1954, cind am fost 
la Plovdiv, am aflat de unele experienţe răzlețe, neorganizate ale teatrelor bulgare ; 
dar evenimentul nu avea importanța pe care o are această manifestare culturală pe 
scară naţională. 

Nu pot încheia aceste citeva rînduri fără un gînd pentru actorii cărora li se 
oferă acum prilejul de a apărea pentru prima dată în fața publicului din Capitală. 
Acum 30 de ani, la lași, Craiova sau Sibiu, am nădăjduit cu emoție de a veni cîndva 
în faţa spectatorului bucureștean. Ceea ce pentru mine era, pe vremea aceea, numai 
o vagă speranță — iată, constituie o certitudine pentru mulţi din colegii mei de 
astăzi. Proaspeţi absolvenţi ai institutelor de teatru sau actori mai virstnici — cu toţii 
au de luptat cu propria lor emoție pe care trebuie s-o biruie, cu conştiinţa trează & 
unei solii reprezentative pentru teatrele şi oraşele lor. 

Am credinţa că pentru foarte mulţi dintre ei, acest turnir artistic care — ca veri- 
ficare a forţelor teatrale ale ţării întregi — constituie, fără îndoială, evenimentul cel 
mai de seamă al stagiunii, va însemna o izbindă. 


mai, 1956. 

Un spectacol ŞI mai multe Opinii 


Examen de maturitate 


La Teatrul Național din Iaşi a avut loc o premieră mult așteptată: Romeo și 
Julieta de Shakespeare. Prin amploarea spectacolului, prin numărul de probleme puse 
de tragedia amanților de la Verona, ea a stîrnitẹəmomente de entuziasm, dar şi des- 
tule nedumeriri. Este îmbucurător faptul că un spectacol al Teatrului Național din 
laşi nu se mai limitează astăzi la slabul ecou al unei gazete de provincie. Ministerul 
Culturii, teatrele din Capitală şi alte instituții de artă şi-au trimis delegați la pre- 
miera Romeo şi Julieta. Poate că era preferabil să se facă discuții intre aceşti dele- 
gați şi colectivul artistic al teatrului ieșean, înainte de a se publica articole dominant 
negative ca acela din „Rominia liberă“ de la 11 aprilie 1956. Inițiativa noii reviste 
Teatrul de a supune spectacolul Romeo și Julieta de la Iaşi unei discuții lărgite mi se 
pare fericită. Iată de ce am acceptat cu bucurie să expun aici un punct de vedere 
care va ține seama de scopurile şi activitatea specifice ale Naționalului ieşean, de 
tradiţiile şi de progresele realizate în regimul de democrație populară. 

O primă constatare se impune : un teatru național situat într-un oraş cu facul- 
tăți, şcoli numeroase şi cu populație industrială, are datoria să aducă pe scenă clasicii 
literaturii universale, cu înaltul lor conținut umanistic şi cu toată măiestria lor dra- 
matică. De mulți ani, Teatru! Naţional din Iaşi urmăreste realizarea acestui program 
de educație artistică a publicului ieşean, mai ales a acelui tînăr. După destule şovăiri, 
a avut un bun spectacol cu Intrigă şi iubire de Schiller, un spectacol acceptabil cu 
Bădăranii lui Goldoni, fără a mai menționa Pădurea de Ostrovski. Romeo şi Julieta, nen- 
tinut mai mulți ani în evidența repertoriului, se realizează abia în 1956, după sforțări 
serioase de luni de zile. Adaug, spre cinstea actorilor tineri care au jucat în Romeo 
şi Julieta, că ei au organizat astă iarnă un reuşit recital Shakespeare cu scene din 
diferite tragedii şi comedii ale autorului englez, pentru a familiariza publicul ieşean, 
mai cu seamă pe tineri, cu problemele aşa de complexe ale teatrului: shakespearian. 

O a doua constatare: traaediile lui Shakespeare sînt aşa de bogate ca semni- 
ficații de viață, încît orice interpretare scenică li s-ar da, aceasta poate fi considerată 
valabilă, dacă se respectă conținutul lor umanistic de opere ale Renaşterii. 

În fine, o altă observație, relativă la- această premieră a teatrului ieşean: toţi 
spectatorii au fost de acord să recunoască sforțarea serioasă si sinceră de înțelegere 
şi realizare a textului, pentru a face din el un spectacol mare. Discutabil în multe pri- 
vințe, el impunea totuşi respect şi stirnea interes. 

Val Mugur, regizorul spectacolului, în colaborare strinsă cu talentatul pictor 
scenograf Mircea Marosin, au urmărit reconstituirea realistă a Veronei din secolul 
al XIV-iea, cadru bogat în decoruri somptuoase, în costume de culori vii, bine stu- 
diate pentru contrastele și armonia lor. Amănuntele au mers pină la vegetația specifică 
orașelor din nordul Italiei. Decorul era și simbolic, pentru unele aspecte sociale ale 
tragediei : cortina de servici, în două culori contrastante, roşu şi verde, ornate cu 
elemente din blazoanele Capuleților și Montagueilor, precum și casele lor, oferind 

acelaşi contrast viu de culori, — toate ilustrau plastic ura dintre cele două familii 
şi piedica opusă în iubirea tinerilor. Pînă şi simbolica culorilor, în constumele lui 
Romeo, contribuia să ni-l situeze în etapele dragostei lui, de la speranțe vagi pînă la 
realizare, luptă și moarte. 

Efectele de lumină, cu toate deficientele unei aparaturi necorespunzătoare, com- 
pletau acest cadru plastic și spectaculos, prea încărcat desigur și în parte dăunător 
actorilor din scenă și textului. În tablouri de mare figuraţie, dominate de jocul presti- 
gios al splendidelor costume noi, ca acel cu balul de la Capuleţi, ochiul este solicitat 
de atitea aspecte exterioare in acelaşi timp, încit textul rămîne palid și se urmăreşte 
discontinuu. Mai adăugăm la acest proces de încărcare sistematică, şi decorul mü- 
zical introdus de regie pentru a sugera diferitele etape ale luptei eroilor pentru 
realizarea dragostei lor. Textele lui Corelli situează aproximativ în epocă. Fragmen- 
tele din Paletica lui Ceaikovski sau acele din uvertura Romeo și Julieta a aceluiaşi 
compozitor punctează momentele sobre sau pe cele de înăsprire a urii dintre părinti, 
pentru 3 termina, în tabloul final, cu accentele grave din Moartea Isoldei de Wagner. 
Cum se vede, fondul social al acestei tragedii din lumea feudală rămine în stadiu de 
aluzie- și sugestie, fără a fi subliniat. 

Unele detalii de realizare tehnică a decorului au îngreunat dezvoltarea acţiunii. 
latacul Julietei, unde se concentrează miezul tragediei, apare foarte strimt, în raport 
cu camerele vecine, de altfel nefolosite. În tabloul cimitirului, impresionant prin cadrul 
nocturn străjuit de chiparoșii solemni şi siniştri şi pus sub semnul acelui „gisant* 
simbolic de pe mormintele feudalilor, nu apare clară configuraţia cavoului, prezentat 
convenţional de pictor în secţiune verticală. 

Aspectele cele mai contestate din spectacolul Romeo şi Julieta privesc pe inter- 
preți. Ion Omescu în Romeo prezintă calități fizice remarcabile, ca siluetă, eleganţă 
gi expresie spiritualizată a figurii. Este un cerebral, frămintat de probleme, și pîndit 
de ispita de a „,hamletiza“, ceea ce face chiar Shakespeare în acest text. Ion Omescu 
nu-i liric, nici un pasionat romantice. De aici şi aspectele inegale din jocul lui: exce- 
lent în pasajele de cerebralitate, cind Shakespeare teoretizează dragostea şi face con- 
siderații generale, actorul se frinează și iși sugrumă sentimentul iubirii cind acesta 
ar trebui exaltat. Cred că Ion Omescu ar fi mult mai în elementul lui în alte roluri 
shakespeariene, ca în Richard III, ilustrat în recitalul Shakespeare, sau în Hamlet. 
Totuși, și în Romeo, el a compensat cu o tehnică superioară ceea ce îi lipsea în spon- 
taneitatea jocului. 

Gilda Marinescu, recentă absolventă, are desigur multă sensibilitate şi prospetime 
care i-au permis scene fericite în rolul copleşitor al Julietei. Am fi preferat la ambii 
interpreți un lirism mai simplu şi mai sobru, rezistind la declamaţie şi la gestul pa- 
razitar. S-a putut aprecia trecerea lor firească de la faza de adolescenţi încă naivi, 
la aceea de îndrăgostiți maturizaţi brusc şi acceptind hotărit jertfa dragostei. 

O pereche foarte reușită pe linia umanismului shakespearian este aceea a lui 
Mercuţio şi a prietenului său Benvolio, în interpretarea lui St. Dăncinescu și a lui 
C. Dinulescu. În fantezia primului, Shakespeare și-a exprimat propriile sale concepții 
de viață şi acea viziune ironică a rătăcirilor lumii feudale. Cu vervă spumoasă, cu o 
agitaţie pe alocuri excesivă, St. Dăncinescu a întrupat complet pe omul Renașterii, iar 
C. Dinulescu l-a secondat în condițiuni excelente, creind şi el o figură radioasă de op- 
timism şi un adevărat model de eleganţă dezinvoltă. 

Figuri negative pentru această societate feudală sint: prezumțiosul Tybalt şi 
îngimfatul Paris. P. Gheorghiu a adus în figura primului o violență bruscă, însă fără 
a izbuti să rămînă în ţinuta unui spadasin cu veleităţi de blazon. Cei doi tineri care 
au jucat pe Paris, C. Macovei și V. Raiciu, au apărut prea şterşi. 

Din familiile în luptă, se dă un rol mai larg soţilor Capulet, părinţii Julietei. Any 
Braeschi și Ion Lascăr au mers pe linia textului lui Shakespeare. Prima realizează o no- 
bilă de prestigiu, în timp ce soțul ei lunecă prea ușor la momente de bonomie vulgară, 
inscrise de altfel în text. Doica Julietei n-a găsit în Marioara Davidoglu interpreta 
dorită. Prea dispusă să trateze naturalist unele replici mai savuroase, cu priză la public, 
ea n-a avut, pe de altă parte, nici mijloacele de dramă necesare acestui rol aşa de 
complex. 

Trebuie menţionat N. Veniaș în rolul franciscanului Lorenzo. Vocea sa gravă, cal- = 
mul său imperturbabil și demnitatea austeră au contribuit să dea relief acestui perso- 
naj, care, deşi om al bisericii, ia aspecte de om al Renaşterii, deschis în fata vieţii. 

O parte din distribuţia evpisodică din Romeo și Julieta, ca bucătarii, bufonii, muzi- 
canţii, pune problema celor două aspecte din Shakespeare mereu prezente în opera lui: 
lirismul înaripat dispus la construcţii aeriene, în felul lui Ariel din Furtuna, — şi rea- 

lismul truculent, reprezentat prin oamenii 
din popor, simpli și direcți în exprimare, 
fără ocolișuri, și tocmai de aceea așa de pi- 
torești. Cred că nici una din acele scene, 
oferind contraste grotești cu doliu! din 
casa Capuleţilor, nu și-a atins ţinta ar- 
tistică. Mai adaug că figuraţia în tablou- 
rile cu luptele de stradă sau la balul Capu- 
leților a lăsat de dorit. Nu se pot impro- 
viza echipe de spadasini, nici de nobili, ele- 
ganți dansatori capabili să poarte costu- 
me bogate și să participe fiecare, cu indi- 
vidualitatea sa, la ansamblu. 

Frumoasa traducere a lui St. O. Iosif. 
revizuită de Al. Philippide, n-a putut fi 
urmărită pe tot parcursul- piesei, din cauza recitării adesea precipitate și defectuoase 
a versurilor, și chiar din cauza imprăștierii atenţiei spectatorilor, la scene aşa de în- 
cărcate. Un text shakespearian trebuie bine cunoscut înainte de spectacol şi, pentru a 
fi gustat integral, ar trebui văzută piesa de mai multe ori. Şi aici să recunoaştem 
că spectacolul Romeo şi Julieta a crescut simţitor după premieră, ca manevrare a 
decorurilor, sudură între tablouri, miscare mai firească în scenă, valorificare a textului, 
mai ales în nota lui realistă, populară și antifeudală. 

În concluzie, Romeo si Julieta de la Teatrul Naţional Iași constituie un examen 
de maturitate pentru mijloacele lui tehnice și pentru capacitatea lui de a realiza un 
mare spectacol. În istoricul instituţiei ieşene, el reprezintă un moment deosebit. Trebuie 
lăudată îndrăzneala regizorului Val Mugur, concepţia spectaculoasă a decorurilor lui 
Mircea Marosin şi curajul regizorului de a introduce un număr mare de tineri în spec- 
tacol, în forma unor experiențe fecunde. 

Experiențele scenei maturizează. Dintre lecţiile acestui spectacol vom reţine: 
să nu se sacrifice_textul pentru un decor încărcat ; să se urmărească un just echilibra 
între cele două aspecte aparent antagonice din tragedia lui Shakespeare : lirismul ro- 
mantic şi realismul robust, ambele exprimind de fapt, aceeași incredere optimistă în 
om şi în viaţă. 

Sint convins că ansamblul artistic şi tehnic al Teatrului Naţional din Iaşi a înţeles 
nota constructivă a numeroaselor critici aduse spectacolului discutat și iși va spori 
eforturile pentru a-l desăvirşi. 


Scenă din actul II 


N. I. POPA 


O biruință tinerească 


Spectacolul Romeo şi Julieta, reprezentat pe scena Teatrului Naţional din Iaşi, 
are — În afara numeroaselor sale calități — meritul incontestabil de a fi afirmat public 
un mănunchi de tineri cu talente deosebite. 

În trecut, pe scenele teatrelor romineşti, Romeo și Julieta a fost mai de grabă 
un prilej de încercări artistice, de aplicare a unor formule regizorale, cele două roluri 
titulare fiind interpretate de obicei de actori ajunşi la maturitatea carierei lor. Pe 
Romec şi Julieta tineri — la virsta dragostei lor din Verona, dragoste plină de fiorul 
liric dar şi de erotismul Renaşterii — i-am întîlnit întiia oară pe scena Teatrului Na- 
tional dın Iaşi: Ion Omescu şi Gilda Marinescu. 

Aş putea numi acest spectacol o veritabilă demonstrație de tinere talente, care, 
indrumate de un regizor ce a înțeles linia firească a fiecărei personalități, au fost puse 
în lumină in adevărata lor valoare: o reală biruință a unor tineri actori, care ne umple 
inimile de mîndrie și de încredere în destinele viitoare ale teatrului. 

În ciuda simplistei afirmații din program, în care piesa lui Shakespeare este 
definită de Val Mugur ca fiind doar ilustrația faptului că „un băiat iubea o fată !... 
şi părinții nu-i lăsau“, spectacolul are valențe multiple, aduce o bogăție de sentimente 
şi trăiri, de lumini şi umbre. Sensul social al celor doi tineri, vestitori poate ai unei 
lumi în care prejudecățile să constituie un balast mai puțin sîngeros, reiese limpede din 


acest spectacol, în care tinerii îşi trăiesc odată cu propria lor tinerete şi pe cea a 
eroilor. 


Poate că, in alte condiţii, aceste talente fireşti n-ar fi realizat întreaga lor gama 
multiplă, sau ar fi fost greşit îndrumate. Val Mugur i-a dus însă pe linia adevăratei 
înțelegeri a personajelor, evocîndu-ne pe toate tonurile dramatice, de la șoapta înfiorată 
de dragoste pînă la elocvenţa schimbului de spade, nepieritoarea dramă a celor doi 
îndrăgostiți. Tinăr în meşteşugul actoricesc, Ion Omescu a avut aproape un debut cu 
unul din cele mai dificile, mai complexe roluri din repertoriul clasic : Romeo. Înainte 
de replică, ne-a cucerit aplombul tinereţii sale în siluetă, gest și atitudine. Plastica 
mișcărilor se desena ca într-un chenar între minunatele decoruri ale lui Mircea Ma- 
rosin. Ion Omescu a ştiut să treacă cu uşurinţă pe game diverse, să fie mereu la fel 
de proaspăt şi convingător. Mai cu seamă, partea lirică a rolului și-a găsit un excelent. 
interpret. Poate, uneori, Ion Omescu, mai ales în raţionamentele lui Romeo, a mers 
pe linia unei cerebralități care ţine de gama unor alte personaje shakespeariene (Ham- 
let). Dar pentru a realiza rolul lui Romeo este nevoie de o necontenită căutare artistică, 
fiecare spectacol trebuie să însemne o nouă treaptă. 

Transfigurată scenic de o lumină, care-i dădea aproape un nimb de grație, Gilda 
Marinescu, tînără absolventă a Institutului de Teatru, a fost o Julietă proaspătă, nebu- 
natică dar şi gravă în dragoste şi moarte. Aeriană, a condus rolul cu un firesc, demn 
de invidiat de actorii cu experienţă. 

Interpreţii principali au primit replica altor tineri la fel de talentați ca şi ei. 
Am întîlnit la Iași, în interpretarea lui Petre Gheorghiu, un admirabil Tybalt, spadasin 
al floretei şi al verbului nervos, desfăşurind o variată gamă de modulaţii pe aceeaşi 
temă dramatică ; un Paris plin de prestanţă scenică și noblețe, jucat de G. Macovei; 
un sensibil și tumultuos Benvolio (Contantin Dinulescu). 

Iată datele principale ale spectacolului, pivoţii săi. Trebuie neapărat să adăugăm 
încă unul: partea plastică — decor şi costume — în excepţionala viziune a lui Mircea 
Marosin, căruia nu i se pot reproşa decit construcția acelui grilaj de sub balconul Ju- 
lietei şi perdeaua simbolistă, care ţine loc de chilie părintelui Lorenzo. Decorul i-a 
ajutat pe interpreţi ca poezia lor să aibă rezonanţe grave, înalte ; costumul i-a obligat 
la ţinută, la mișcare plastică. Cu toate acestea, bogăţia mijloacelor plastice nu a întu- 
necat, nu a diminuat jocul actorilor, ci a colaborat cu el. 

Aș putea defini în termeni muzicali acest spectacol ca un concert în care cîțiva 
solişti (tinerii interpreți) au executat pe tonuri înalte linia lor melodică, în timp ce or- 
chestra i-a acompaniat mai modest, dar nu strident, ilustrindu-le virtuozitătile: Ion 
Lascăr în Capulet ; Şt. Morcovescu-Teleajen, cu multă prestanță scenică, în Capulet II; 
Șt. Dăncinescu într-un rol bine lucrat pe dezinvoltură și vervă (Mercuţio) ; N. Veniaş 
bine intenţionat, deşi nu întru totul realizat în Lorenzo ; Any Braieschi într-o frumoasă 
ținută (Contesa Capulet), sau N. Şubă într-un admirabil tip (muzicantul I). 

Note distonante au adus C. Sava (Escalus) şi M. Davidoglu, care a autohtonizat 
cam excesiv rolul doicii. Figuraţia și alte elemente secundare au adus contribuţiile lor 
valoroase în spectacol. Prilej de adevărate satisfacţii artistice, reușita Teatrului Naţional 
de la Iaşi merită toată atenția şi dragostea. Val Mugur și tinerii interpreți au dat glas 
textului lui Shakespeare, vădind o justă înţelegere a unei opere clasice. Nu s-a alergat 
după epatante originalităţi, ci s-a mers pe o linie simplă, căci — așa cum spune marele 
dramaturg de la Stratford : 

Nu iese-un soare nou din 'orice-apus ? 
Eu spun cuvinte care s-au mai spus. 


Titus LAPTEŞ 


La suprafața contrastelor 


Romeo şi Julieta — acest monument artistic nemuritor — nu este lipsit totuşi 
de unele accente care apar astăzi desuete. Piesa e scrisă în anul 1594 şi poartă am- 
prenta epocii sale. Emoţiile se exteriorizează adeseori cu un exces de „vai“ şi „ah“: 
Romeo, prada disperării, se zvircoleşte pe jos; expresiile și gesturile sînt uneori reto- 
rice sau convenţionale. Nu pot fi eliminate asemenea aspecte, fără a-l ciunti pe Shake- 
speare. Regizorul trebuie însă să ţină seamă că nu ele dau tonul și nu datorită lor a 
înfruntat veacurile marea tragedie shakespeariană. Or, după părerea mea, în spectacolul 
de la lași direcția de scenă a lăsat ca elementele secundare romantic-spectaculoase să 
estompeze fondul adînc de gîndire al piesei. 

Interpreta Julietei a dovedit resurse certe de gingășie şi sinceritate; la rîndul 
său, rolul lui Romeo a fost jucat cu reală căldură şi înflăcărare. De ce, totuşi, spec- 
tacolul se desfăşoară într-o notă generală minoră, nu zguduie, nu degajă senzația răs- 
colitoare a unei mari drame omeneşti ? 

Tragedia, ca şi comedia, își are izvorul în contraste. Fără contrast nu există tra- 
gedie. Dar regia n-a reliefat contrastele, ba chiar le-a atenuat simţitor. Povestea de 
dragoste a celor doi tineri se scurge lin, legănat. Ei sînt parcă desprinşi de frămintările 
vieţii din jurul lor, plutesc în imperiul încîntător şi netulburat al dragostei. În atmos- 
fera senină creată pe scenă, dușmănia celor două familii rămîne undeva, pe al doilea plan. 
De aceea, deznodămintul tragic apare lipit, brodat din coincidențe artificiale, nu ca 
urmare firească a conflictului și deci nu impresionează. 

Ca orientare fundamentală, piesa lui Shakespeare nu ni se pare un imn închinat 
iubirii pure. E semnificativ, de pildă, faptul că Romeo nu e nicidecum un amorez „ideal, 
ci unul destul de nestatornic. Părintele Lorenzo îl dojenește cu bună dreptate de a-și 
fi schimbat prea repede obiectul dragostei : 


O vorbă goală doar ți-era iubirea. 
Se arată însă gata să-l ajute de astă dată 


„„„Căci poate prin această legătură 
A celor două neamuri veche ură 
Se va topi în noul tău amor. 


Ne apropiem astfel de adevăratul miez filozofic al piesei. Iubirea intemeiată pe 
spontaneitatea şi prospețimea sentimentelor e opusă urii întemeiate pe tradiţii închis- 
tate. Sub semnul acestui contrast se dezvoltă dragostea lui Romeo și a Julietei, incă 
din prima clipă. Fiorul ce-i atrage irezistibil unul spre celălalt li se înfățișează totodată 
ca un trist blestem. Fiecare pas care îi apropie încalcă în chip strigător tot ce a fost 
pînă atunci pentru ei — şi tot ce reprezintă pentru familiile lor — tradiție sacră 
şi lege de fier. Victoria dragostei lor e smulsă cu prețul unui greu şi continuu zbucium, 
care imprimă tragism întregii piese, nu numai finalului. Între chemarea firească a dra- 
gostei şi granițele nefirești — impuse de o veche mentalitate — ale onoarei, datoriei 
şi blazonului familial, în sufletele celor doi eroi se dă tot timpul o luptă dramatică, 


Scenă din actul III 

dureroasă, care atinge paroxismul cind Romeo il ucide pe Tybalt. Dar încă de la cea 
dintii întilnire, aflind că Julieta aparține neamului Capulet, Romeo intuieşte nenorocirea: 


Ah, viața mea zălog în miini dușmane ! 
Cum voi putea s-o mintui de blestem ? 


Iar Julieta, la vestea că Romeo e un Montague, încearcă aceeași deznădejde : 


Trist zorile iubiri-mi începură 
Căci vai! sint osindită să iubesc 
Pe omul ce-s datoare să-l urăsc. 

Numai in aparenţă cei doi tineri cad victime unor coincidenţe fatale. În realitate, 
iubirea lor se zbate permanent în plasa unor relaţii menite s-o stranguleze, iar piesa 
lui Shakespeare e un protest vehement împotriva acestor relaţii devenite prea înguste 
pentru omul Renaşterii. Fără înțelegerea şi punerea în evidență a acestui fir conducă- 


tor al conflictului, un spectacol cu Romeo și Julieta nu poate — cred — dobindi o 
largă perspectivă socială și umană. 


Andrei BĂLEANU 


p . 44 
Monumente scenice care „strivesc „.. 


Sint pe deplin încredințat că regizorul Val Mugur nu e străin de sensul adînc, 
de problematica operei pe care a redat-o scenic. Ne-a dovedit-o doar prin acest spec- 
tacol dăruit ieşenilor îndrăgostiţi de teatru. 

În desele convorbiri ce le-am avut cu el, în perioada în care spectacolul prindea 
viaţă de la zi la zi, în fantezia sa creatoare, atunci cînd ne plimbam în nopţi tirzii pe 
ulițele Iaşului, el şi-a destăinuit concepţia după care avea să realizeze scenic tragedia 
nefericiților îndrăgostiți. 

Regizorul a pornit deci mină în mînă cu scenograful — și bine a tăcut —, a pornit 
pe un drum lung, la muncă grea şi pentru unui și pentru altul, ca să dea viaţă unui 
spectacol care, în nici un caz, nu ne poate lăsa indiferenți. 

Am văzut, după o vreme, într-o primă etapă de lucru, cînd am mai trecut prin 
lași, o parie din schiţele decorului şi ale costumelor. 

Ele dovedeau preocuparea artistului de a sluji prin elemente plastice sugestive 
(pete de culoare, întretăieri de linii, lumină) problematica piesei. 

Evident, decorul realizat la proporţia scenei şi costumele gata confecţionate aveau 
să servească cu atit mai mult ideea de bază. 

De la premieră am văzut spectacolul în două seri consecutive. Unele tablouri sint 
realizate cu multă artă, potrivit convenției scenice, care trebuie avută în vedere, mai 
ales în obţinerea cadrului necesar desfăşurării acţiunii. Scer, „ograful dovedește deosebită 
dibăcie în arta de a pune in valoare elementele arhitectonice, prin dozarea ingenioasă 
a surselor de lumină pentru obţinerea unui maxim de plastică scenică. 

Dar eforturile comune ale lui Val Mugur şi Mircea Marosin se vădesc tocmai 
în realizarea acestor tablouri, intr-un sens care pune în primejdie însăşi esența spec- 
tacoiului : ideea de bază a tragediei lui Shakespeare. În colaborarea dintre aceşti doi 
factori de răspundere ai transpunerii scenice, regizor şi scenograf, cel ce are de spus 
cuvintul hotăritor este un al treilea: actorul... 

Dacă în colaborarea cu actorul, regizorul și-a impus hotărît un punct de vedere 
— pe care nu-l discut în cadrul acestor rînduri —, dacă, judecind după valoarea rea- 
lizărilor celor mai izbutite ín interpretare și în dinamica mizanscenei, el şi-a pus am- 
prenta personalităţii, trebuie spus că munca cu scenograful nu a fost la fel de 
rodnică. 

Datorită gradului de evoluție la care a ajuns spectacolul de teatru în zilele noas- 
tre, pictorul scenograf şi-a cucerit o poziţie deosebit de avansată şi ar fi greu să ne 
închipuim o realizare regizorală fără contribuţia sa. 

Tocmai de aceea, personalitatea, puterea de concepţie, spiritul său creator trebuie 
să fie mereu iîndrumate spre țelul comun, care nu îngăduie trădarea sau chiar denatu- 
rarea intenţiilor autorului. Mai ales cînd el este Shakespeare. 

Or, din colaborarea lui Val Mugur cu Mircea Marosin — pentru mine cel puţin — 
se evidenţiază limpede că pictorul scenograf, inaripindu-şi fantezia, s-a depărtat tocmai 

Scenă din actul 1V 


de țelul principal al rostului său, creind cu mult talent şi iscusinţă scenică tablouri de 
o incontestabilă frumuseţe plastică, pe care le-am admirat cu toţii ca valori artistice 
în sine, dar care nu au funcţionat totdeauna ca elemente ajutătoare în promovarea 
esenței dramatice a spectacolului. 

Dacă sintem de acord că Verona timpului trebuie să trăiască în spectacol, nu-i 
mai puțin adevărat că, în acest oraş ce şi-a legat numele de capodopera lui Shakespeare. 
trăieşte Julieta, trăieşte Romeo, îndrăgostiţii care, trecînd peste opreliştile preijudecă-— 
ţilor stupide ale societăţii, luptă pentru fericirea de a-şi aparține unul altuia. 

Arta şi talentul pictorului scenograf s-ar fi evidenţiat și mai puternic, dacă osten- 
tația în dimensiuni a decorului, excesivitatea cromatică a costumului. precum si unele 
efecte picturale, mult prea căutate, ar fi fost în parte estompate prin intervenţia mai 
hotărită a regizorului. 

Aşa s-ar fi reliefat şi mai mult măreţia sufletului uman, lumea lăuntrică a eroi- 
lor şi poziţiile antagonice din sinul unei societăţi corupte. 

Şi, incontestabil, spectacolul ar fi ciştigat o şi mai mare valoare în conţinut. 


Marin IORDA 


Shakespeare obligă ! 


Orice piesă de Shakespeare — şi îndeosebi Romeo şi Julieta — poate fi montată 
in felurite chipuri. Spectacol de mare culoare de epocă, desfăşurare de multiple stări 
şi acţiuni dramatice, sau galerie complexă de caractere umane, dramaturgia shakespea- 
riană prilejuieşte artiștilor scenei un examen al propriilor lor posibilităţi, cu atit mai 
semnificativ cu cit se aplică asupra unui material pe care secolele l-au verificat şi 
consacrat. Cerinţa de căpetenie a unei asemenea încercări este aceea de a şti că oricare 
aspect ar fi pus pe primul plan — culoare, intrigă sau caracter —, acesta trebuie con- 
siderat nu în sine, ci doar ca un element, ca o faţetă care, impreună cu celelalte, redă 
întreaga strălucire a diamantului. 

Pe scena Teatrului Naţional din laşi montarea piesei Romeo şi Julieta a mers pe 
linia unui spectacol în care promovarea culorii de epocă a dus la neglijarea elementelor 
de intrigă şi la o falsă structurare a caracterelor. 


2] 

Să pornim de la un fapt concret. 

În actul IV, scena finală, regia artistică (Val Mugur) a renunţat la explicaţia pe 
care o dă călugărul Lorenzo. Procedeul ni se pare simptomatic. Deşi lungă și oarecum 
de prisos pentru spectatorul care cunoaşte împrejurările dramei, replica aceasta este 
absolut necesară însă direcţiei de scenă, deoarece oglindește în mic întreaga concepţie 
a spectacolului. 

Agent principal al intrigii, aducind în sprijinul celor doi îndrăgostiţi autoritatea 
unei depline integrităţi spirituale şi o concepţie activă asupra oamenilor și lucrurilor 
acestei lumi, dublate de un curaj şi o rară ingeniozitate, călugărul Lorenzo este adus 
de autor, in ultima scenă, nu atit pentru a face o relatare seacă a faptelor, cit pentru 
a lua atitudine faţă de ele. Replica, aparent explicativă, trăiește prin forța acuzațiilor 
indirecte. Ea implică demascarea convenienţelor și rigorilor sociale : 


Romeo, mort aici, era bărbatul 
Legitim al frumoasei Julieta 

Şi Julieta, moartă-aici, era 

Soția credincioasă-a lui Romeo... 
... Şi Julieta, după el plingea, 
Nu după văr... 


marcînd totodată greutatea specifică a personajului („Eu îi cununasem“). Cuvintele că- 
lugărului, împărțind grelele responsabilităţi care incumbă tuturora 


(... Voi, spre-a-i goni durerea, 

O logodirăți, vrind s-o măritați 
Cu nobilul sir Paris cu de-a sila! 
Atunci la mine alergă copila 

Cu ochii rătăciți şi mă rugă 
Să-nlătur cununia-aceasta nouă, 
De nu, m-amenintă că se omoară.) 


relieiează totodată rostul activ al ştiinţei : 


Eu, sfătuit de arta mea, i-am dat 
Atuncea un narcotic, ce-și avu 

Urmarea lui precum o prevăzusem, 
Şi-o adinci-ntr-un somn asemeni mortii. 


Prin felul cum indică rolul evenimentului în dramă, spusele lui Lorenzo sint 
chemate să decidă asupra interpretării faptelor şi, deci, asupra cazului Romeo şi Julieta, 
fie in sensul determinării lui ca joc pur al hazardului, fie în sensul condiţionării lui 
sociale prin rivalitatea ucigaşă dintre cele două familii, fie chiar în sensul unei îngemă- 
nări metafizice a iubirii și morţii. 

Omiţind această replică, regia artistică a fugit de un răspuns clar, care trebuia 
să cuprindă în sinteza sa liniile fundamentale ale tragediei shakespeariene. A spune 
că ideea de bază a piesei este „adevărul de peste veacuri: un băiat iubea o fată)... şi 
părinţii nu-i lăsau“ inseamnă a reduce un mare adevăr uman la o schemă. Formula 
regizorului pare a pune accentul pe condiţiile sociale, de stirpe şi blazon, ca deter- 
minante ale tragediei. Dar în spectacol nu s-a subliniat îndestul tragismul acestei 
iubiri, care se naște şi se înalță deasupra unei uri ancestrale, ca un nufăr imaculat 
deasupra unui smirc. Moartea celor doi tineri nu este rezolvată ca un dat necesar 
în structura unei anumite societăți. Pe de altă parte, regizorul nu a oferit nici soluţia 
contrară, aceea a jocului pur al întimplării. lată de ce se pare că, în spectacolul de 
la Iași, nu avem de-a face cu întimplarea ca soluție artistică, ci cu o soluție artistică 
la întîmplare. În sensul acesta, schematizarea ideii fundamentale a piesei, uimind prin 
simplism şi conformism, frizează refuzul de a gindi. 

Nu numai substanța textului dramatic, ci și scenografia l-a depăşit pe regizor. 
Decorurile lui Mircea Marosin ofereau vaste şi variate posibilităţi de a face din spec- 
tacol o adevărată sărbătoare a ochiului. Multiplicitatea de planuri, în care picturalul 
— deşi bogat — a cedat locul arhitecturalului, constituia un decor prin excelență 
funcţional pentru o desfășurare atit de încărcată de episoade a acțiunii. A trecut mai 
bine de o jumătate de veac de cind A. Appia arăta că frumusețea mișcărilor corpului 
depinde de varietatea punctelor de sprijin pe care i le oferă solul și obiectele. Cu toate 
acestea, avantajele unui asemenea decor, generos în adincime și în înălțime, n-au 
fost utilizate. Interpreţii (cu excepţia lui Ion Omescu și Constantin Dinulescu) n-au 

fost în stare să valorifice șansele oferite de decor, 
incit acesta, la un moment dat, a părut nepractic, 
lipsit de valoare dramatică şi dinamică. Impresia că 
decorul a fost strivitor pentru actor provine nu 
atit din monumentalitatea lui, cit din neexploatarea 
mijloacelor pe care le oferea. Spectacolul, în an- 
samblu, pare a fi pierdut sensul profund al plas- 
ticii teatrale, printr-o lipsă de situare în „locul 
dramatic”, evidentă îndeosebi în scenele de mase. 

Lipsa colaborării între regizor şi scenograf 
face ca spectacolul să nu aibă unitate. Impunindu-se 
prin coloritul şi monumentalitatea lui, decorul îţi ia 
ochii, în așa fel încît spectatorul poate fi nu numai 
o dată înşelat asupra meritelor regiei. Lipsa omo- 
genităţii se reflectă şi în bogăţia acţiunilor actori- 
cești autonome, în rezolvarea personală, adeseori re- 
torică şi paradoxală, a caracterelor — date care 
confirmă intenţiile, dar nu şi realizările colectivului. 
Obligaţi să rezolve individual materialul de inter- 
pretat, actorii au căutat, în mod firesc, primul pian: 
in joc, aceasta a dus la anularea legăturilor dintre 
ei ; in spaţiu, la nevalorificarea adincimilor. Fa ran sad ger a i 

O deficitară distribuire a luminii a făcut ca, did iti 
îndeosebi în scenele de interior, actorii să rămînă 
in umbră, iar mesajul lor să fie comunicat numai cu ajutorul dicţiunii, fără mimică. În 
tabloul final, scenele de mase au fost deslinate, actorii au dispărut îndărătul criptei, 
vocea lor n-a străbătut pînă la public și, in felul acesta, un moment decisiv în drama 
celor doi îndrăgostiți a fost ratat. În scena a IV-a din actul I, în care un artificiu 
de decor aruncind orizontul îndărăt, crea o perspectivă deosebit de adincă, balul 
a păcătuit printr-un ritm prea grav în dans, care nu a fost suplinit de grație și expre- 
sivitate. 

Regizorul a greșit de asemenea rezolvind arbitrar caracterele personajelor prin- 
cipale. La Romeo şi Julieta nu s-a subliniat tocmai reflexul, pe plan interior, al con- 
flictului lor social, adică faptul că, iubindu-se, tinerii au de luptat cu propriile lor pre- 
judecăţi, încercînd o smulgere dureroasă din propria lor plasmă socială. Julieta a 
fost orientată prea mult spre cantabil și spre o tumultuoasă manifestare a sentimen- 
telor. Chiar lui Romeo, regizorul i-a permis o linie zbuciumată, care a îmbogățit sufle- 
teşte personajul, lipsindu-l însă de spontaneitatea și firescul indrăgostitului. Călugărul 
Lorenzo, factor activ al intrigii, a fost prezentat ca un raisonneur sceptic, lipsit de 
entuziasmul umanist, iar în tabloul final, a fost scos din scenă fără nici o motivaţie, 
fapt care a făcut de neînțeles împăcarea celor două familii veroneze. Ce să mai spunem 
despre personajul doicii, care a fost indrumat spre efecte ieftine și spre limbaj au- 
tohton ? 

Recunoscind scenografiei grandoarea viziunii arhitecturale, multiplicitatea de pla- 
nuri, inventivitatea și forța coloristică, trebuie totuşi să subliniem unele scăpări. Inte- 
rioarele casei Capulet au fost rezolvate prin împărţirea în trei a scenei; dar, deoarece 
desfășurarea faptelor nu se petrece simultan în toate compartimentele, cel puțin jumă- 
tate din scenă a fost permanent goală și, astfel, locul dramatic a fost redus. Voind să 
realizeze într-un singur decor cele trei momente care preced marea scenă lirică din 
grădină, scenograful a așezat balconul în planul al doilea, îndepărtind, în felul acesta, 
jocul protagoniștilor de ochiul spectatorului și construind totodată un grilaj modern 
care, ca înălțime, era contrar indicaţiilor textului. Ingeniozitatea unor asemenea soluții 
l-a împins pe scenograf la inconsecvenţe de viziune (chilia călugărului, rezolvată — 
în locul materialelor arhitecturale — prin două perdele simbolice). Toate aceste lipsuri 
au apărut potenţate în spectacol datorită liniei autonome a concepției scenografice față 
de regia artistică. 

O atenţie deosebită merită costumele care au excelat prin colorit și fantezie. 
Remarcăm rochia de mireasă a Julietei, de un alb bogat alternat cu motive negre, care 
sugerează apropierea nelămurită a morţii. Dar bogăția de costume, indeosebi la Romeo, 
face ca personajul să scape ochiului privitor, oferind prea multe imagini. 

Dintre performanţele personale ale actorilor, cea mai interesantă și cea mai va- 
labilă a fost a lui Ion Omescu în Romeo. Interpretul a întregit calitățile de plastică, 
întîi de toate, printr-o dicţiune care, pentru SAU qui Shakespeare, constituie cheia 

indispensabilă a unei juste rezolvări dramatice. lon Omescu spune versul shakespearian 
cu o claritate pe care am dori-o uneori estompată, dar care — trebuie să recunoa- 
ştem — îi asigură superioritatea față de toţi ceilalți interpreţi. Cît priveşte personajul, 
Ion Omescu a creat la început un Romeo a cărui juvenilitate şi superficialitate amo- 
roasă s-au vrut subliniate prin gest mai mult decit prin cuvint, ceea ce, în primele 
scene, a dus la o interpretare exterioară. Dar din clipa cînd o vede pe Julieta, 
Romeo se pătrunde de un sentiment adînc, care schimbă accentul și tonul uşor cantabil 
al primului act într-un ton grav, frămintat, sfişiat, dezvăluind o puternică luptă inte- 
rioară. Dacă personajul nu s-ar defini îndeosebi prin scenele lirice de amor, interpre- 
tarea aceasta ar fi poate fără cusur; așa însă, lon Omescu a dat, mai ales în scena 
de la Mantua, un Romeo mai apropiat de Hamlet, trăind nu prin momente de beatitu- 
dine sufletească, ci prin presimţul morţii, al nefericirii, care se isca în el. Cele mai valo- 
roase momente ale creaţiei sale au fost cel de la Lorenzo (actul III, scena III) şi cel 
din Mantua (actul V, scena I), în ultimul actorul realizind totodată o mască desăvirşită, 
de sub care deruta hamletiană a izbucnit cu atit mai dramatic. 

Julieta constituie debutul tinerei actriţe Gilda Marinescu, care a dat dovadă de 
toarte muită, poate de prea multă mobilitate, dar care, exceptind linia de continuă 
'amentaţie pe care și-a rezolvat interpretarea, a izbutit o frumoasă creaţie. Ceea ce este 
demn de remarcat la interpretă este prezența permanentă pe sensul versului shakes- 
pearian. l-am reproşa însă primele scene, în care, izbutind să creeze o Julietă copilă- 
roasă, n-a izbutit, în aceeaşi măsură, să-i sugereze şi inocenţa. Atit în scenele de dra- 
goste cit şi în cele de disperare, interpreta a „mers“ deosebit de bine pînă la un 
anumit nivel, peste care dezlănţuirea ei a fost ușor exagerată. Abia în scena a III-a, 
actul IV, cind se pregătește să bea narcoticul, interpreta s-a aflat, prin tonul propriu 
de tinguire, în deplină corespondenţă psihologică cu eroina. Pentru Gilda Marinescu 
realizarea acestui rol, care cere o gamă deosebit de bogată de calităţi actoricești, con- 
stituie, fără îndoială, un veritabil succes. 

Între aceste două interpretări şi restul unui ansamblu care a făcut toate efor- 
turile pentru a se achita cu conștiinciozitate de sarcinile ce-i incumbau, trebuie să re- 
marcăm personajul Benvolio, interpretat de C. Dinulescu, care a excelat prin mişcare 
şi vervă tinerească ; $t Dăncinescu în Mercuţio a privat personajul de spontaneitatea 
luminoasă, de umorul şi inventivitatea care trebuiau să constituie farmecul acestui 
prieten al lui Romeo (îndeosebi faimoasa tiradă a visului a fost debitată fără strălu- 
cire şi dizolvată în mișcare ; remarcăm, în schimb, scena morții). 

În soţii Capulet, Any Braieschi și Ion Lascăr au adus, prima o prestanţă şi o: 
justeţe in accentele tragice, iar al doilea un spor de familiarism vulgar, prin care per- 
sonajele au căpătat pecete proprie. Tinerii actori George Macovei (Paris), Petre Gheor- 
ghiu (Tybalt), Constantin Obadă (Samson), Virgiliu Costin (Gregorio și Spiţerul), Gh. 
Vrinceanu şi Valea Marinescu (corul) au dat spectacolului avintul tinereţii lor, pe care 
l-am dori întregit de o mai pronunţată identificare cu caracterul, nu numai cu mișcarea 
exterioară a personajelor. Cu regret trebuie să consemnăm aici interpretările lui 
Constantin Sava (Escalus), Marioara Davidoglu (Doica) și Neculae Veniaş (Lorenzo). 
Principele Veronei a constituit o apariţie neverosimilă, la care calmul autorităţii a fost 
inlocuit prin rictus, iar versul shakespearian a fost gituit și mutilat. Doica Julietei a 
părut o moldoveancă oarecare, teribil de pornită împotriva bărbaţilor ; călugărul Lo- 
renzo şi-a spus monoton replicile, cu un scepticism mereu dezminţit de text. 

Spectacolul Romeo şi Julieta de la Teatrul Naţional din Iaşi atrage atenţia — 
tocmai! prin calitățile şi lipsurile sale — asupra necesităţii dar şi dificultății de a 
aborda la un nivel artistic corespunzător un text shakespearian. 

Stefan Aug. DOINAŞ 


NOTA REDACŢIEI : Că Shakespeare rămine un mare dramaturg este un adevăr 
unanim recunoscut, am putea spune, un loc comun. Dar numai un sofist ar putea trage 
de aici concluzia că orice transpunere scenică a lui Shakespeare — prin ea însăşi — 
e la fel de mare, că se ridică de la sine la nivelul textului. Dimpotrivă, nimic mai 
discutabil, mai controversabil decit o montare shakespeariană, fie în patria engleză, 
fie peste hotarele acesteia. Şi nu fiindcă tragediile sau comediile marelui Will ar avea 
sensuri criptice, ermetice, ci tocmai pentru că aceste sensuri sint multiple şi, cele 
mai multe, de importantă primordială. În fața acestei realități, e firesc ca regizorul 
care se apropie de dramaturgia shakespeariană (oricine ar fi el) să propună o soluţie 
şi nu soluţia. 

E ceea ce s-a întimplat la Teatrul National din laşi cu montarea tragediei Romeo 
și Julieta. Regizorul Val Mugur ne-a oferit soluția sa. Şi, așa cum era de prevăzut, 
spectacolul a suscitat discuții şi controverse aprinse, a creat o anumită însuflețire 
— acesta e unul din meritele sale dintii — în iumea teatrală din întreaga tară. 

lată de ce ni s-a părut necesar ca revista noastră să devină, și ea, ecoul diver- 
selor opinii care circulă în jurul spectacolului de la laşi. Așa se face că, de data 
aceasta, revista nu găzduieşte doar o singură cronică, ci și alte citeva intervenții ale 
unor oameni de teatru din afara redacției. 

Opiniile exprimate au puncte comune, dar şi divergențe. Comună e, de pildă, con- 
semnarea elogioasă a curajului celor de la lași demonstrat în montarea unui spec- 
tacol de anvergură, comună e aprecierea în genergl favorabilă asupra interpreților 
principali, comună — aici atingem unul din locurile nevralgice — așezarea pe plan 
de egală însemnătate, ca factori organizatori ai montării, a regizorului şi scenogra- 
fului. În schimb, părerile se despart atunci cînd se consideră spectacolul în ansamblu 
sau cînd se abordează problemele de fond. 

Fără să-și argumenteze pe larg pozițiile, regizorul Marin lorda şi actorul Titus 
Lapteş socotesc montarea de la lași ca realizată. Cel dintii cu o rezervă asupra colabo- 
rării dintre regizor şi scenograf; cel de al doilea, scoțind în relief promovarea unor 
actori tineri, se declară perfect «de acord cu întreaga linie a spectacolului : „Val Mugur 
i-a dus (pe interpreți) pe linia adevăratei întelegeri a personajelor, evocindu-ne 
pe toate tonurile dramatice, de la soapta infiorată de dragoste pină la elocvența schim- 
bului de spade, nepieritoarea dramă a celor doi îndrăgostiți“. 

Dimpotrivă, criticul Andrei Băleanu face regiei reproșul grav de a fi alunecat 
doar la „suprafata contrastelor“ dramatice : ,,...după părerea mea, în spectacolul de la 
Iași, direcția de scenă a lăsat ca elementele secundare romantic-svectaculoase să estom- 
peze fondul adinc de gindire al piesei“. Cronicarul nostru Ştefan Aug. Doinaș se situează 
pe o poziție analogă: „Pe scena Teatrului National din lași montarea piesei Romeo şi 
Julieta a mers pe linia unui spectacol în care promovarea culorii de epocă a dus la 
neglijarea elementelor de intrigă şi la o falsă structurare a caracterelor“. In plus, 
spre deosebire de Marin lorda, cronicarul revistei arată că neizbutita colaborare dintre 
regizor şi scenograf s-a vădit mai mult în faptul că regia n-a știut să folosească 
bine decorurile puse la îndemină de Mircea Marosin, astfel că „impunindu-se prin colo- 
ritul şi monumentalitatea lui, decorul îți ia ochii, în așa fel încit spectatorul poate fi nu 
numai o dată înșelat asupra meritelor regiei“. 

În sfirşit, profesorul N. I. Popa, de la Universitatea din laşi, aduce perspectiva 
prețioasă a omului de cultură care urmăreşte de multă vreme evoluția teatrului mol- 
dovean. El apreciază că Romeo şi Julieta reprezintă „un examen de maturitate“ în ra- 
port cu resursele tradiționale şi contemporane ale colectivului artistic și laudă „in- 
drăzneala regizorului Val Mugur, concepția spectaculoasă a decorurilor... curajul regi- 
zorului de a introduce un număr mare de tineri în spectacol...“ Ceea ce nu inseamnă, 
însă, trecerea sub tăcere a deficientelor. Profesorul Popa le precizează: „dintre lec- 
tiile acestui spectacol vom reține : să nu se sacrifice textul pentru un decor încărcat ; 
să se urmărească un just echilibru între cele două aspecte aparent antagonice din tra- 
gedia lui Shakespeare : lirismul romantic şi realismul robust...“ 

În legătură cu toate acestea, redacția socotește că spectacolul Romeo şi Julieta 
oglindește o etapă în evoluția Teatrului Naţional din lași sub raportul îmbunătățirii în 
substanță a repertoriului, sub raportul îndrăznelii şi al pasiunii fertilizatoare cu care 
a oferit căi de afirmare actorilor tineri, dar, în același timp, reține în primul rind 
că spectacolul nu s-a ilustrat printr-o linie regizorală la nivelul implicațiilor profunde 
ale textului, că decorul — în ciuda concepției şi execuției grandioase — n-a servit 
totdeauna acțiunea, că interpretarea actoricească a avut discontinuități atit în an- 


samblu, cît şi individual. 

EUGEN LUCA 


De la comanda socială la realizarea artistică 


O caracteristică a dramaturgiei Luciei Demetrius este facultatea de a sezisa 
probleme etice pe care transformările sociale le ridică în fața contemporanilor noş- 
tri. Totdeauna interesante, adesea subtile, problemele acestea sînt abordate curajos 
de autoare, iar operele ei, chiar atunci cînd nu sînt pe deplin realizate, aruncă un 
fascicul revelator de lumină asupra sufletului omului modern. Cum. în esență, 
aceasta e o problemă majoră a dramaturgiei noastre noi, contribuția pe care Lucia 
Demetrius o aduce la dezvoltarea literaturii noastre dramatice nu poate fi sub- 
apreciată. 

E evidentă la Lucia Demetrius o anumită pasiune care o face să-şi comunice 
pe dată descoperirile. Această pasiune, lăudabilă în sine, îşi are, însă, şi reversul 
neplăcut ; ea o împinge pe autoare uneori mai mult spre sezisare şi mai puţin spre 
adincirea aspectului de viaţă ce o solicită. Lucia Demetrius surprinde probleme noi 
de etică, dar nu le studiază totdeauna îndeajuns, nu descoperă toate resorturile 
lor și, de aceea, în unele piese, fie că le complică inutil, fie că le expediază cu 
ușurință. 

Ea are conştiinţa problemei majore a noii noastre dramaturgii: zugrăvirea 
omului modern, care, pentru prima oară dobindeşte o justă înţelegere a vieţii, 
sentimentul adevăratei demnități;  oglindirea  contradicţiilor sufletești ale acestui 
om în care se ciocnesc tendinţe izvorind dintr-o mentalitate veche, perimată, dar 
încă puternică, şi altele, ce se datoresc unei concepţii avansate asupra vieţii şi 
omului: ; reflectarea acestor contradicții și a felului cum sint ele soluționate, sau 
cum reapar, pe un alt plan, superior, fiindcă viaţa e într-o continuă mișcare, iar 
societatea pune în fața individului mereu alte probleme care presupun, în alte 
forme, aceeaşi ciocnire între elementul nou și cel vechi, sortit pieirii. 

Anumite succese categorice, piesa Oameni de azi, de pildă, dovedesc că 
Lucia Demetrius posedă și mijloacele artistice necesare pentru a trata aceste pro- 
bleme. Alteori însă, avem mai mult impresia unor schițe, unor încercări, care se cer 
reluate, cind autoarea va avea o mai deplină înțelegere a problemelor de viaţă 
abordate. 

Aşa stau lucrurile, bunăoară, în recentele ei lucrări dramatice: Cei de miine 
(Atenţiune copii!) şi Trei generații. Acestea oferă o imagine elocventă a calităţilor 
si slăbiciunilor dramaturgiei Luciei Demetrius. 

Spuneam că Lucia Demetrius abordează curajos probleme etice noi, intere- 
sante. Oare nu e o problemă etică de cea mai mare importanţă tendința spre biro- 
cratizare a unor activişti, birocratizarea lor, nu în sensul obișnuit, strimt, al cu- 
vintului, ci în sensul, că, adesea, copleșiți de sarcinile imediate, aceștia uită obiec- 
tivul central al luptei pe care o duc: omul; că adesea, dragostea lor pentru om 
devine o abstracţiune, iar în viaţa de toate zilele, ei se comportă rigid și nu 

arareori vădesc un dezinteres condamnabil chiar pentru cei mai apropiați oameni 


cu care vin în contact, — membrii propriei lor familii; că se usucă sufletește 
pierd anumite facultăți indispensabile unui constructor al socialismului ?  Răspun- 
sul — e cert — nu poate fi decit afirmativ. Or, Lucia Demetrius şi-a construit 


iucrarea Cei de miine (Atenţiune copii!) pe această problematică. 

Probleme etice demne de a fi reflectate în opere de artă sint de asemenea: 
eliberarea femeii din cătuşele oricăror prejudecăţi şi, în general, eliberarea oame- 
nilor oneşti, proveniţi din claseie exploatatoare, din plasa unei mentalități retro- 
grade, dobindirea de către aceştia a unui nou chip de a înțelege viața, de a se 
realiza ca oameni. Aceasta este, în mare, problematica celor Trei generații. 

Spuneam că Lucia Demetrius are uneori tendința fie de a complica inutil 
problematica, fie de a o expedia cu ușurință. Cei de miine păcătuieşte în direcția 
complicării ; Trei generații, în direcţia simplificării. 

În Cei de miine acţiunea e stufoasă, atit de stufoasă, incit cu greu poţi des- 
cifra linia conflictului de bază. Diversele episoade nu sint indreptate spre un obiec- 
tiv precis. Ai mereu senzația că ţi se povestesc diverse întîmplări, între care 
naratorul caută să stabilească o legătură şi nu aceea că asiști la o acţiune ale 
cărei elemente converg toate în direcţia clarificării unui conflict real. Aceasta 
impresie se datoreşte — credem — faptului că autoarea, intenţionind să işte sen- 
zaţia complexității vieţii, se mișcă de la un plan al realității la altul, numai că 
o face trecînd grăbită, fără a surprinde esenţialul. S-ar putea spune că in piesa 
Luciei Demetrius aflăm conflicte pentru citeva piese, fiindcă fiecare personaj e 
purtătorul unei probleme interesante ca atare, numai că autoarea nu se opreşte 
suficient asupra nici uneia dintre ele, şi, de aceea, piesa, in ansamblul ei, e lipsită 
de conflict. Bogăția vieţii e sugerată, complexitatea ei, în parte, intensitatea, 
însă, nu. 

lar fiindcă nu asistăm la o ciocnire intensă, nici personajele implicate în 
acţiune n-au, în general, consistenţă. 

Petre Damian, energicul director al fabricii „Flacăra Roșie“, copleșit de 
probleme de ordin economic, cărora trebuie să le facă față şi care, de altfel, îl 
pasionează, neglijează problemele creşei din întreprinderea respectivă. Atit el, cit 
şi soţia sa, Florica, nevoită să-și împartă timpul între slujbă și studii, își neglijează 
copiii. Acest cuplu intră în conflict cu Maria Procopie, directoarea creșei și a cămi- 
nului fabricii, o veche amică a lor, sprijinită în acţiunile ce le intreprinde de oameni 
din masă. 

Conflictul e, insă, numai enunțat. În piesă, nu asistăm la o ciocnire adevă- 
rată între purtătorii a două concepţii, între caractere bine definite, ci la un fals 
conflict, lipsit, fireşte, de interes. Căci, în fond, Petre Damian nu e un ins uscat 
sufleteşte ; de îndată ce se convinge cu propriii lui ochi de faptul că localul că- 
minului nu e adecvat necesităților și are putinţa de a rezolva favorabil această 
problemă, acţionează în consecință. Pe de altă parte, soții Damian nu s-au in- 
străinat de copii; aceasta poate fi doar părerea copiilor. Lor nu le e indiferentă evo- 
luția copiilor. Din prima scenă incă e vizibil interesul tatălui pentru buna şi armo- 
nioasa dezvoltare a fiului său, Mihuţ. Numai că Damian utilizează pentru educarea 
fiului său anumite metode (discutabile, desigur, ca orice metode, dar nu pe pro- 
blema aceasta cade accentul în piesă), iar soţia lui ii impărtăşeşte întru totul 
opiniile pedagogice, fiindcă il preţuieşte. Cind se va convinge că metodele sale 
nu dau roadele așteptate, directorul va renunţa la ele. Mai mult încă, Petre o 
tratează ca pe propriul lui copil pe orfana Olga Ceaușu, tinăra ingrijitoare a creşei. 
Petre — aşa cum reiese din lucrare — nu este personajul tipic pentru stările de 
spirit pe care Lucia Demetrius vrea să le combată. Între el și Maria Procopie, care, 
în intenţia autoarei, ar reprezenta punctul de vedere inaintat, nu e deci posibil 
un conflict real, ci numai un dialog, un schimb de opinii. Dialogul ca atare poate 
fi interesant într-o povestire, intr-un roman, pentru crearea unei atmosfere sau 
oglindirea unei stări de spirit etc. Într-o lucrare dramatică însă, orice element 
care nu contribuie într-un fel sau altul la conturarea conflictului e superfluu. Or, 
aici nu e vorba de un element oarecare, ci de axul principal al piesei. 

Se pare că acest rezultat se datorește intr-o măsură şi timidităţii autoarei, 
care, sezisind just o problemă interesantă, s-a temut totuşi s-o dezvăluie cu ascu- 
time, n-a cutezat să arate cum, sub un anumit aspect, un om înaintat și bine 
intenţionat poate fi sclavul unor prejudecăţi fatale. Flatindu-l pe Damian, din 
frica de a nu-l compromite, autoarea n-a avut pe cine cui opune, n-a putut con- 
strui un conflict. E un tribut plătit idilismului. 

Cum, însă, necesitatea conflictului i s-a impus, ea s-a văzut nevoită să intro- 
ducă în mod artificial un nou personaj, insuficient justificat în economia lucrării, 
căruia îi revine rolul de a complica artificial lucrurile şi de a lăsa astfel cititorului 
sau spectatorului impresia de conflict. Ne referim la Victor Simionescu, o rudă 
îndepărtată a Floricăi Damian, fiul unui negustor care o ajutase în tinereţe. Numit, 
în urma insistențelor Floricăi, şofer la creşă, el se împrietenește cu Mihuţ, fiul 
directorului, un adolescent sensibil, în sufletul căruia inoculează otrava ideologiei 
burgheze şi pe care încearcă să-l smulgă a lor săi, făcindu-l să se îndoiască de 
sinceritatea lor. El o ademeneşte pe Olga Ceauşu, căreia îi face un copil, vizind 
prin aceasta scopuri meschine de arivist ; şi, în sfîrşit, conducind în stare de ebrie- 
tate o maşină cu copii, provoacă un accident. 

Personajul ar trebui să-i demonstreze directorului şi cititorilor că birocra- 
tizarea activistului, neglijarea de către el a problemelor de viață ale oamenilor 
pe care-i conduce, creează un teren favorabil desfăşurării acţiunii dușmanului de 
clasă. Dar demonstratia, departe de a fi strălucită, nu e măcar convingătoare, 
fiindcă unele elemente sint cu totul întimplătoare (accidentul, de pildă), altele, 
fără o legătură directă cu ceea ce ar fi trebuit să fie conflictul piesei (ademenirea 
Olgăi), iar altele, neverosimile (influenţa exercitată de Victor asupra lui Mihuţ). 

Să ne explicăm! Mihuţ e un adolescent, la virsta tulburătoarelor întrebări; 
e sensibil, o fire poetică. Suferă din cauza lipsei de tandrețe a părinților săi. 
Suferinţa e, oarecum, exagerată, deoarece la virsta aceasta un băiat (orice manual 
de psihologie ne-o arată) mimează o maturitate cu care în orice caz nu se poate 
împăca o tandrete de soiul aceleia pe care o doreşte personajul nostru, o tandreţe 
de fată de pension. În al doilea rind, faptul că şoferul îl cîştigă numai printr-o 
mingiiere ne-ar face să credem că Mihut nu are nici un prieten. Or, un băiat ca 
dinsul, care, prin prestigiul de elev fruntaş și de poet, se impune nu numai cole- 
gilor, dar chiar și profesorilor, e, de obicei, flatat de camarazii lui, şi poate, în 
orice caz, afla un suflet cu care să comunice. În al treilea rind, reacțiile timide 
ale lui Mihuţ în faţa propunerilor lui Victor Simionescu denotă un caracter slab, 
un ins oarecum mărginit şi abulic, o individualitate care contravine imaginii enun- 
tate mai inainte. În al patrulea rind, Mihut putea simţi prietenia şi dragostea 
sinceră a Mariei Procopie, pe care o cunoştea mai bine și de care, deci, se putea 
apropia mai uşor. Personajul Mihuţ e deci artificial, ca, de altminteri şi cel al 
șoferului şi toate peripeţiile legate de aceste două personaje. 

Contradicţii de natura celor aflate la Mihuţ întîlnim și la alte personaje, cum 
ar fi de exemplu tatăl său, Petre Damian, care, pe de o parte, ne este prezentat 
ca un activist iubitor de oameni, deşi puţin cam rigid, iar pe de altă parte, ca o 
brută care se dezinteresează cu desăvirşire de mama lui ce trage să moară. 

De ce era necesar acest element care contravine esenței personajului, dacă 


nu ca să justifice intr-un anumit fel influența șoferului Victor asupra lui Mihuţ ? 
Artificiul e izbitor. 


O ultimă întrebare: să fi vrut autoarea să dovedească prin exemplul lui 
Victor că e cu neputinţă încadrarea elementelor provenite din mica burghezie în 
cimpul muncii socialiste ? Aşa se pare, dar atunci ea intră în conflict cu realitatea 
vie şi chiar cu ea însăşi, fiindcă în lucrarea Trei generații își propune să demon- 
streze contrariul. 

Am intrat astfel în discuţia lucrării Trei generații, care ne prezintă în trei 
tablouri, trei situaţii identice în care însă personajele nu reacţionează niciodată 
identic. Aparent, piesa e lipsită de unitate. Aparent însă. În realitate, primele două 
tablouri au menirea de a reliefa importanţa faptelor care se consumă în cel de 
al treilea. Fără a înţelege situația de sclavă a femeii în vechea societate, nu vom 
putea aprecia la justa lui valoare, în toate semnificațiile, actul revolutionar al 
eliberärii ei. l 

De altfel, din punct de vedere dramatic, piesa Trei generații prezintă unele 
avantaje care, în spectacol, pot fi valorificate cu deplin succes. Ne referim, de 
pildă, la faptul că același personaj apare in trei ipostaze: in tinereţe, matur și 
bătrin, ceea ce permite cunoaşterea lui ca să spunem așa, integrală, sub toate 
aspectele şi permite unui actor realizări frumoase de compoziţie. Momentele finale 
ale fiecărui act sint construite cu pricepere, permițind regizorului şi actorilor 
Dbţinerea unor efecte tari, în dezvăluirea prăpastiei care desparte personajele 
antrenate în conflict, în pofida (in primele două tablouri) aparentei armonii. 

Primul tablou se petrece în 1896, în locuința judecătorului Ioniță. Pierzind 
la cărţi casa, în favoarea bătrinului moșier Chiril, magistratul îşi sileşte fiica, 
Ruxandra, să accepte mina libidinosului proprietar şi să renunţe la dragostea ei 
pentru pianistul Şerban. 

Al doilea tablou se petrece in 1925. Moșierul Chiril, căruia îi este ipotecată 
moşia de către avocatul Alexandru Irimescu, îşi sileşte fiica, Eliza, să accepte 
cererea în căsătorie a creditorului. Eliza, dezamăgită de micimea de caracter a 
iubitului ei, doctorul Radu, renunţă la tentativa de a fugi, deși era sprijinită de 
mama ei, şi se supune tatălui, cu intenția netă de a-și bate joc de viitorul ei soț, 
încornorindu-l, dar şi de lumea din care face parte, călcind în picioare filistinismul 
şi principiile morale. 

Conflictul nespectaculos, interiorizat, al acestor două tablouri pare burghez, 
fiindcă scriitorii burghezi au atacat adesea tema. Faptul însă că autoarea oferă in 
ultimul tablou o nouă soluţie infirmă această impresie de început. 

Tabloul trei se consumă în 1950. Veronica, fiica lui Alexandru şi a Elizei, 
înfruntind prejudecățile aristocratice ale familiei sale, lucrează ca muncitoare în- 
tr-o fabrică şi se pregăteşte pentru nişte cursuri serale în tovărășia iubitului ei, 
muncitorul Pavel. Încercarea tatălui de a o determina să-l părăsească se loveşte 
de o împotrivire autentică. Sprijinită de bunică (fire cinstită şi, de aceea, deschisă 
noii mentalități) şi de mamă (care regretă modul cum și-a irosit și murdărit viața), 
Veronica biruie. Aci, la sfîrşit, avem, dacă vreţi, deznodămintul unui conflict, dar 
conflictul propriu-zis nu s-a văzut în toată lucrarea (primele două tablouri îl pre- 
găteau doar) şi aceasta, fiindcă autoarea n-a urmărit esenţialul: transformarea 
Veronicăi, lupta dramatică din sufletul ei, dintre ea şi familie, şi a arătat numai 
rezultâtul acestei transformări. lar aceasta nu ne poate saţisface, chiar dacă prin 
unele amănunte biografice (discuţia dintre bunică și mamă) se încearcă a se sugera 
nu felul cum s-a produs schimbarea, ci elementele care au favorizat-o. Fiindcă, 
și așa, problema esențială este estompată, deoarece în teatru faptele se co- 
munică direct, nu se sugerează. Se sugerează de obicei sentimente, stări de spirit 
şi aceasta, mai ales, în poezie. Ca să preintimpinăm o eventuală obiecţie, vrem 
să spunem că problema subtextului se pune în cu totul alt chip şi ea necesită o 
discuție aparte. 

Acestea sint concluziile cititorului. Se poate intimpla ca munca regizorilor 
şi actorilor să ascundă spectatorului anumite lipsuri ale pieselor și să dea relief 
valorilor reale ale textului dramatic. Esenţialul în spectacol rămine totuşi acesta 
din urmă şi lui trebuie să i se acorde întiietatea. 

VICTOR EFTIMIU 


Sianislav let ȘI alții... 


Stanislavski este cel mai mare animator teatral al vremilor moderne. Me- 
ritul acesia i-a fost recunoscut nu numai în patrie, dar și de colegii săi de pre- 
tutindeni. Trecerea lui prin universul rampei înseamnă o epocă: epoca Stanislav- 
ski, care se prelungește decenii întregi după moartea lui. Învățăturile lui Konstan- 
tin Sergheevici incep să pătrundă și acolo unde, pînă acum, dominau vechile for- 
mule :  vedetismul, patosul, artificiul decorului, sacrificarea textului în slujba acto- 
rului-prim, sărăcia figuraţiei, anchiloza mișcărilor de mase și, în primul rînd, lipsa 
de valoare literară a operei reprezentate. Acestea toate a căutat și a reușit să le 
remedieze fondatorul Teatrului de Artă din Moscova. Exemplul lui a fost imitat 
de cei ce voiau să ridice reprezentațiile teatrale la un nivel mai înalt decit în 
trecut. 


Stanislavski inseamnă linia dreaptă străbătind zigzagurile celorlalte geometrir 
teatrale. 


Realismul său este o reacție impotriva tuturor deformațiilor stilului teatral: 
de la falsul romantism la naturalism. 


* 


Născut la Moscova în 1863, Stanislavski a fost fiul lui Serghei Vladimirovici 
Alexeev, un om înstărit, care nu numai că n-a stăvilit predispozițiile artistice ale 
micului Konstantin, dar i-a încurajat aptitudinile ducindu-l la teatru, înlesnindu-i 
chiar începuturile actoricesti, punîndu-i la dispoziție mijloacele necesare ca să facă 
teatru în casa părintească. 

Cel dintii rol, Stanislavski l-a jucat cind avea trei sau patru ani. 

Înfăţişa Iarna într-un tablou alegoric, Cele patru anotimpuri. Purta căciulă, 
blană şi o lungă barbă albă, care i se urca mereu pe nas. În acea seară, el a 
trăit întreaga viață a actorului. A cunoscut emoţiile, succesul şi înfringerea: a 
fost aplaudat, apoi, apropiindu-şi prea mult minuţele de foc, vata costumului s-a 
aprins. O mică panică. Tragedianul a fost scos din salon și dus în camera copiilor, 
unde a plins lacrimile amare ale căderii. 

După cîțiva ani, iată-l la circ unde, ca fiecare dintre noi, s-a îndrăgostit de 
călăreață. Loja din care urmărea feeria spectacolului era lingă intrarea artiştilor. 
De acolo, micul Konstantin a putut pătrunde, o clipă, misterioasa lume a culiselor, 
acea forfoteală de clovni, acrobaţi, oameni vopsiți şi deghizați, animale dresate 
şi Augușşti-Proști. Cînd domnișoara Elvira, amazoana, și-a terminat numărul si a 
ieşit în ropote de aplauze, copilul vrăjit a sărit din lojă şi i-a sărutat poala rochiei. 
Din acea seară, destinul lui Konstantin Stanislavski a fost fixat. Se va face director 
de circ! Impresionat de sonoritatea numelor saltimbancilor — Acaxeno, Mariani, 
Cuserti — şi-a luat și el un nume italienesc, devenind domnul director ,„,Costanzo“. 
A fondat acasă, împreună cu fraţii săi şi cu micii săi prieteni, un circ, al cărui 
administrator, regizor, dresor de cai si August-Prostul era el însuși. Ca orice 
director ce se respectă, signor Costanzo îşi atribuia rolurile cele mai importante. 

Pe urmă a fost dus la Teatrul cel Mare din Moscova. Două mii de specta- 

tori, o scenă vastă, potop de lumini, becuri 
de gaz aerian cu sutele, schimbări verti- 
ginoase de decoruri. Cui nu i-a rămas în 
nări, pînă la bătrineţe, mirosul de gaz ae- 
rian al spectacolelor copilăriei ? Cine a ui- 
tat priveliştile miraculoase, mările înfuriate, 
vapoarele ce se îneacă, palatele ce se dă- 
rimă în flăcări și fum, toată fantasmagoria 
peisajelor miraculoase din lumea rampei ? 
Aceste viziuni ale unor lumi exotice, emo- 
tiile primelor feerii, rămîn adînc gravate nu 
numai în memoria noastră, dar în toată 
făptura noastră fizică şi spirituală, consti- 
tuind rezervorul imens, sporit prin mirajul 
depărtării, din care se alimentează perma- 
nent, inconștient, imaginaţia noastră, pu- 
terile noastre creatoare. 


Ani întregi, domnul director Costanzc K., S. Stanislavski 
a cunoscut toate debuturile, trecînd 
de la teatrul de marionete, la teatrul de diletanți, la teatrul printre țărani, la aso- 
ciațiile tinereşti de artă şi literatură. La 25 de ani (în 1888) era el însuşi anima- 
torul unui grup de scriitori, pictori şi actori din „Societatea moscovită de artă 
şi literatură“, avind pe primul plan preocupări teatrale. 

Konstantin Stanislavski a interpretat la reprezentația de debut, pe bătrinul 
din Cavalerul zgircit al lui Puşkin și pe Sottenville din comedia lui Molière, 
Georges Dandin. 

A văzut jucind pe marii tragedieni italieni Rossi şi Salvini. Trecerea, prin 
Moscova, a celebrei trupe din Meiningen răscoli sufletul tinărului actor. 

Regia, mișcarea maselor, disciplina, prezentarea perfectă a spectacolului au 
deschis orizonturi noi în faţa celui ce mai tirziu avea să devină el însuşi un mare 
deschizător de orizonturi pentru toți oamenii de teatru ai planetei. 


x 


Într-o zi de iunie, în 1897, doi bărbați încă tineri se întilneau în marele 
restaurant „Bazarul slav“ din Moscova. Unul era Vladimir Ivanovici Nemirovici- 
Dancenko, autor dramatic. Criticii vedeau în el un nou Ostrovski. 

Celălalt era Konstantin Stanislavski, actor şi regizor, care începea să fie 
cunoscut şi apreciat în lumea artistică moscovită. 

Această întîlnire a ţinut de la ora două după prînz pînă a doua zi dimi- 
neața şi a rămas memorabilă în istoria artei dramatice rusești. În acea zi s-au 
pus bazele Teatrului de Artă din Moscova. Optsprezece ore în şir cei doi corifei 
au discutat administraţie, repertoriu, interpreţi, regie, tehnică. S-au înțeles de 
minune, fiecare recunoscînd celuilalt supremația în materie, fiecare avind dreptul 
de veto:  literatul Nemirovici-Dancenko în administraţia teatrului și în alegerea 
repertoriului, iar Stanislavski rezervindu-şi ultimul cuvint în realizarea scenică a 
acestui repertoriu 

Ei au stabilit și un cod artistic, un fel de legislaţie a viitorului teatru, con- 
semnată în procesul-verbal al neuitatei ședințe. 

Principiile enunțate atunci, ar trebui şi azi afişate în foaierele de repetiţie 
ale oricărui templu închinat Thaliei şi Melpomenei. 

1. Poetul, actorul, pictorul, costumierul, maşinistul urmăresc toţi acelaşi 
scop, acela al poetului. 

2. Inexactitate, lene, capricii, nervozitate, roluri neînvățate, obligaţia șefului 
de a repeta de mai multe ori același lucru, toate acestea păgubesc muncii, toate 
acestea trebuie să dispară. 

3. Nu există roluri mici, există numai mici actori. 

4 Astăzi Hamlet, miine figurant — să fii intotdeauna slujitorul artei. 

Teatrul pe care îl fondau în acea zi şi în acea noapte cei doi mari vizionari 
trebuia să fie accesibil maselor. Era realizarea acelui „teatru al poporului”, al 
cărui plan il prezentase dramaturgul Ostrovski țarului Alexandru III în 1888. 

Abia după 16 ani, prin colaborarea Dancenko-Stanislavski, s-a realizat visul 
lui Ostrovski. Noua trupă. care n-avea încă local propriu, începu să repete într-un 
hangar din localitatea Pușkino, la 30 de verste de Moscova. 

Repertoriul ? farul Feodor de Alexei Tolstoi, Antigona lui Sofocle, Negută- 
torul din Veneția al lui Shakespeare, Pescărușul lui Cehov, repertoriu variat, de 
calitate, cuprinzind o tragedie antică, o dramă shakespeariană, o frescă istorică 
naţională, „comedia“ unui realist modern. 

Toate genurile de actori işi puteau găsi întrebuințarea în noua formaţiune 
care-şi arătase seriozitatea încă de la început, prin alegerea operelor ce urmau 
a fi reprezentate. La Puşkino, departe de zgomotul şi întrecerile orașului, actorii 
puteau repeta în linişte. Ei lucrau de la 11 dimineaţa la 5 seara. 

Apoi se duceau să se scalde în girla din apropiere. Trăiau în comun, în mici 
gospodării, fiecare avind o însărcinare precisă în această mică cetate, care pregătea 
cetatea teatrului de miine. 

O disciplină severă domnea printre membrii trupei, ale căror greşeli erau 
reprimate cu severitate de propriul lor colectiv. Nu o dată, Stanislavski s-a. amendat 
el însuşi şi a fost afişat pentru abateri de la regulamentul confreriei. 

Această atmosferă de camaraderie, onestitate şi dreptate era cit se poate 
de prielnică muncii colective. Teatrul de Artă din Moscova, condus de oameni 
pricepuţi, numărind elemente înzestrate şi devotate, a ajuns prima instituţie de 
artă dramatică, nu numai din Rusia, dar din lumea întreagă. 

Nu putea să nu reuşească o întreprindere al cărei program era lupta îm- 
potriva unui repertoriu mediocru, a unei interpretări false, a falsei emotii, a ca- 
botinajului, a  declamației, a înscenărilor lipsite de adevăr, a vedetismului care 
strică armonia ansamblului, lupta împotriva a tot ce înseamnă prejudecată, an- 
chiloză. Actorii nu trebuiau să mai vorbească cu fața la public, să joace lingă cuşca 
suflerului. Muzica ce însoțea spectacolele a fost desființată, fiindcă nu era nici 
o legătură intre polcile şi mazurcile executate în antracte și apariţia fantomei 
bătrinului Hamlet. S-a renunţat şi la obiceiul comedienilor, care, intrind în scenă, 
salutaţi prin aplauze, veneau la rampă să mulţumească publicului pentru măguli- 
toarea primire 

Acest program revoluţionar nu putea fi pe placul vechilor oameni de teatru, 
care săgetau cu ironiile lor pe prezumţioşii inovatori. 

Revoluționar ieri, Stanislavski a devenit cu vremea, un clasic. Cotitura istorică 
din 1917 i-a deschis marelui om de teatru noi căi pentru a-și putea pune în apli- 
care principiile sale artistice. Realitatea socială a dat un deosebit avint în muncă 
acestui neobosit luptător pentru o artă pusă în slujba poporului. 

Numele lui Stanislavski și al tovarăşilor săi a trecut curind hotarele ţării; 
Occidentul european și lumea de peste Ocean l-au apreciat cum se cuvenea. Tur- 
neele Teatrului de Artă din Moscova erau triumfale. Regizori: străini vedeau în 
Stanislavski pe fratele lor mai mare, pe şeful lor necontestat: „călăuză“, ,mae- 
strul meu iubit“... așa îl numea Jacques Copeau, animatorul francez. Am avut 
norocul să-l văd iucind pe Stanislavski împreună cu ansamblul Teatrului de Artă 
din Moscova, alături de Kacealov şi de Moskvin, alături de Ghermanova şi de 
Olga Knipper-Cehova, soţia lui Anton Cehov. În ziarele vremii, prin 1924, am pu- 
blicat o serie de reportaje teatrale asupra reprezentaţiilor date la Paris de admi- 
rabila trupă. À 

În 1946, am văzut la Moscova spectacolele organizate pe vremuri de Sta- 
nislavski, spectacole ce păstrează şi azi frăgezimea înscenării de atunci. Nimic nu 
pare schimbat, deşi s-au perindat atîția actori, atitea decoruri, atitea costume, în 
interiorul aceleiaşi reprezentații. Ai impresia că asişti la premiera însăşi a piesei, 
atît de strict s-a respectat fiecare amănunt al interpretării, al decoraţiei, al lu- 
minilor, atit de firesc şi de spontan e jocul actorilor. 

Mă aflam la Moscova cînd a închis ochii marele actor Moskvin, unul dintre 
ultimii supraviețuitori ai pleiadei. P 

Era o zi de iarnă şi de doliu național. 

Printre coroanele şi jerbele care îi împodobeau cel din urmă drum trecea 
şi prinosul de admiratie pe care-l adusese delegatia rominească neuitatului „Tar 
Feodor“, bătrînului valet din Livada cu vişini, colaboratorului din prima oră al 
lui Stanislavski, unuia dintre stîlpii cei mai puternici ai Teatrului de Artă din 
Moscova. 

x 


Cind, ia sfîrşitul ultimului deceniu al veacului trecut, dramaturgul Nemiro- 
vici-Dancenko şi actorul-regizor Konstantin Stanislavski au pus temeliile Teatrului 
de Artă din Moscova, o falangă de mari actori din Apus, înconjurați de trupe 
mediocre, cutreerau planeta, în turnee care îi îmbogățeau, într-un cor de osa- 

nale al căror ecou l-am cunoscut şi noi, pe vremuri, pe malurile girlei cu apă dulce. 

În Italia, urmind lui Salvini şi lui Rossi, iată-i pontificind pe Ermette No- 
velli, pe Ermette Zaconni, pe de Sanctis și pe Eleonora Duse; în Franţa, pe 
Mounet-Sully, Coquelin şi Sarah Bernhardt. Alături de ei, corifei din alte ţări, 
stele de mărimea a doua şi a treia, urmind exemplul iluștrilor tragedieni latini, 
duceau, la paroxism, vedetismul, adică arta de a se pune pe ei inșişi în va- 
ioare în disprețul faţă de ansamblu, față de detaliile de regie şi — ce este mai 
grav — ín disprețul faţă de text, pe care-l ciunteau sau il modificau după bunul 
lor plac. 

Capo-comico la italieni, chef d'emploi la francezi, aceşti actori-primi purtau 
costume fastuoase, chiar dacă nu înfățișau împărați sau dogi; se plantau în 
mijlocul scenei pline de lumină, ţineau pe parteneri în umbră, transformind piesa 
într-un monolog, textul poetului într-un simplu pretext, ca să-și evidenţieze da- 
rurile actoricești, incontestabile, desigur, dar care nu înseamnă finalitatea supremă 
a poeziei dramatice. = 

Jucînd pe regele Lear, cutare actor celebru lăsa cortina cînd îşi termina 
el tirada, suprimind scenele în care vorbeau alții. Jucind pe Othello, același capo- 
comico işi insuşea paragrafele lui Iago și le adăuga maurului, adică lui însuşi. 

Această lipsă de respect pentru opera marilor dramaturgi, neglijenţa cu care 
şefii de trupă îşi alcătuiau ansamblul, sărâcia de decoruri şi de atmosferă, în care 
evoluau, au dus la reacţia firească a oamenilor de teatru al căror ideal de artă era 
ceva mai inalt decit demonstrațiile actoricești personale. 

Nemirovici-Dancenko şi Konstantin Stanislavski au înscris în codul lor ar- 
tistic antivedetismul, integrarea, confruntarea individului în ansamblu şi redarea 
cit mai fidelă a gindului poetului, înfăptuirea totală, prin joc, decoruri, costume, 
lumini şi sunete, a intregii opere dramatice. Pentru realizarea acestor nobile dezi- 
derate, le trebuia şi localul adevărat, prevăzut cu toate instalaţiile scenice, pe un 
spaţiu generos, cu foaiere, ateliere şi cabine confortabile. 

Arhitectura italiană a mai tuturor teatrelor europene era pusă în slujba 
destfătări; publicului, alcătuit din protipendadă, din burghezia înstărită, cu veleităţi 
aristocratice. Săli somptuoase, cu gigantice candelabre, cu căptușeli de catifea 
roşie, cu aur mult pe coloane şi pe stucării, cu picturi alegorice pe plafoane şi pe 
cortină, erau menite să încînte pe spectatori, în antractele, uneori mai lungi decit 
tablourile piesei. În lojile capitonate cu purpură, în lumina bogată a policandrelor, 
doamnele îşi puneau în valoare toaletele, etolele şi bijuteriile. Spectacolul era în 
sală, nu pe scenă. În vreme ce orchestra executa languroase arii la modă, cavatine, 
valsuri şi potpuriuri, domni şi doamne îşi făceau vizite în loji, se tratau cu 
cofeturi, îşi admirau rochiile și tăietura fracului, discutau ultimele evenimente şi, 
mai ales, ultimele cancanuri, în vreme ce dincolo de cortină, pe o scenă uitată 
de dumnezeu, în cabine înguste, prost luminate, în foaiere prăfuite şi igrasioase, 
actorii își lipeau bărbile de cilți și tremurau de frig şi de emoție, aşteptind să le 
vină rîndul ca să facă frumos la boieri și la cucoane. 

Cu totul alte criterii au prezidat la construirea Teatrului de Artă din Mos- 
cova şi. după exemplul său, a noilor teatre care începeau să se ridice în ţările 
europene. Decoraţiile inutile erau suprimate. Tonuri neutre pe ziduri, pe tavane, 
pe cortină. Ochiul spectatorului nu trebuia obosit cu ornamentaţii colorate violent. 
Atenţia omului din stal trebuia păstrată pentru ceea ce urmează să se desfăşoare 
pe scenă, nu în contemplarea snobilor, veniţi mai mult ca să fie văzuţi decit ca 
să vadă. Deci, mai puţine lumini orbitoare, mai puţine vedete în loji şi-n fotolii. 
Sala trebuie să fie anonimă: toată feeria va fi concentrată acolo. în lumina rampei. 
toată atenţia va fi acordată personajelor care înfățișează gindul poetului creator: 
fantasmagoria scenei, nu a sălii; strălucirea intregului spectacol, nu numai a cele- 
brei tragediene sau a marelui comedian. 

Această revoluţie a lui Stanislavski s-a propagat şi în bătrinele cetăţi euro- 
pene, și-atunci iată primatul regizorului, adică al omului inteligent, cult, care con- 
sideră opera dramatică sub alt aspect decit al rolului mai mult sau mai puţin 
gras, pe care les chefs d'emploi îl ingrăşau cu spicuiri din alte roluri. Se vestea 
o muncă nouă în slujba gindului creator. Prepararea unui spectacol ţinea luni 
intregi, dacă nu ani. Animatorul care trebuia să dea viață operei dramatice studia 
textul pînă în cele mai mici amănunte, îl citea şi-l recitea, se pătrundea de psi- 
hologia fiecărui personaj, confrunta epoca şi peisajul geografic, costumul, arhi- 
tectura vremii. El nota pe un caiet, care devenea mai voluminos decit textul însuși, 
fiecare trecere, fiecare atitudine a protagoniștilor sau a grupurilor de figuraţie, 
dacă nu indica individual mişcarea şi aspectul fizic al fiecărui figurant. Pe planşe 

colorate potrivea zonele de lumină și de obscur, indica locul uşilor, al ferestrelor, 
al mobilelor şi organiza zgomotele dinăuntrul şi dinafara scenei. Grimele și peru- 
cile erau şi ele studiate şi armonizate. Textului inițial i se adăugau jocuri, pauze, 
tăceri, expresii de fizionomie, pe care autorul, de cele mai multe ori, nu le bănuise. 
Regizorul recrea, cu material uman şi tehnic, viziunea, uneori abia schițată, a poe- 
tului dramatic. Lucrări prăfuite reinviau prin magia animatorului. Asemenea unui 
şef de orchestră, care, prin bagheta-i fermecată, dă noi valori şi un tempo tineresc 
simfoniei îmbătrinite, sub mina iscusită a regizorului prindeau viaţă făpturi şi con- 
flicte  lăsate-n adormire, se colorau pagini şterse, înviau peisaje împăienjenite. 
Drame şi comedii celebre, reconsiderate, stirneau un interes nou prin felul cum 
erau văzute şi redate de colectivul artistic. 

„Un caiet de regie al lui Stanislavski sau Max Reinhardt reprezintă o admi- 
rabilă demonstraţie de artă scenică, o creație personală ; după cum în fiecare autor 
dramatic se ascunde un actor nerealizat, tot aşa fiecare regizor reprezintă un dra- 
maturg care, neputind să scrie, işi foloseşte fantezia în completarea dramei altora, 
într-o versiune acompaniatoare, vizuală şi auditivă, împletită cu opera iniţială, cu 
gindul scris al poetului. 

Mari regizori au existat totdeauna, desigur. Tragediile bătrinului Eschil nu se 
jucau singure. Cineva, dacă nu autorul însuși, organiza toate acele cortegii trium- 
fale, dansul torţelor, năvălirile furiilor, procesiunile în onoarea divinităților și apa- 
rițiile în văzduh, pe maşinării pe cit de rudimentare, pe atit de complicate, ale 
eroilor întorşi din Hades. În evul-mediu, înscenările misterelor în faţa catedrale- 
lor cereau mari desfășurări de mase, sute de personaje, distribuite în trei etaje, 
în paradis, pe pămînt şi-n infern. Directorul trupei, numit protocolul, tre- 
buie să fi avut el însuși geniul improvizator, conducerea supremă a administraţiei 
unui text colosal de lung. lată o funcţie care nu era o sinecură. Dar primatul regi- 
zorului s-a vădit abia în vremile moderne, la sfîrşitul veacului trecut, la începutul 
secolului nostru. Un nou pontif se întrona în imperiul teatral. Ca orice potentat, 
el nu putea să nu-şi rivnească extinderea puterilor, să nu-și depășească atribuţiile, 
să nu-şi mărească rolul. Şi iată imperialismul directorului de scenă. El supune 
personalităţii sale orice text, îi pune propria pecetie domnească. Un întreg reper- 
toriu, oricit ar fi fost de variat, îmbracă o viziune uniformă, stilul X sau stilul Y, 
al celebrului regizor cutare. Inamicul public Nr. 1, actorul-vedetă fiind neutralizat, 
ostracizat, iată, pe nesimţite, insinuindu-se vedetismul pictorului-decorator, al cos- 
tumierului, al regizorului însuşi. Mai ales al regizorului. 

În vreme ce interpretului i se cerea o totală depersonalizare, în profitul an- 
samblului, ochii începeau să fie uluiţi de bogăţia decorurilor, de strălucirea costu- 
melor. Nume de scenografi inlocuiesc numele actorului-prim. Atenţia spectatori- 
lor e captată de arta comentatorilor plastici ai textului şi textul începe să fie 
inăbușit de accesoriile scenice. Abuzurile au culminat după primul război mondial, 
pe vremea „expresionismului“, care transforma, standardiza toate repertoriile, indi- 
ferent de familia din care făcea parte lucrarea. Începea o confuzie pe care e nevoie 
s-o lămurim. 

Fiecare piesă de teatru își are stilul ei. Dacă autori ca Strindberg, şi imita- 
torii săi din lumea germanică, se puteau încadra în formulele exasperante ale 
expresionismului, dacă însuşi Shakespeare, în unele opere, poate fi trecut prin 
viziunea unui regizor care se vrea original cu orice preț, anumite opere, tragedii 
antice, drame romantice sau comedii realiste se refuză unei astfel de interpretări. 
Nu poţi juca la fel pe Victor Hugo şi pe Anton Cehov..A pune personaje moderne, 
scoase din viaţa reală, să declame ca Hernani sau ca Don Ruy Gomez de Sylva 
este o greșeală egală cu interpretarea unui act romantic cu mijloacele discrete ale 
actorului realist în tonalitatea veridică, sau naturalistă, intimistă. Nu vei juca pe 
Oedipos, Cidul sau Burgravii în semitonuri şi nici Unchiul Vanea cu surle şi trom- 
pete. Sint incredinţat că altfel a înfățișat Stanislavski pe Othello și altfel pe ratatul 
din Livada cu vişini a lui Cehov. Anumite piese cer concentrări lăuntrice, un debit 
firesc, un joc calm, cumpănit ; altele pretind interpreţilor un suflu eroic, o dicţiune 
impecabilă, căldură, generozitate, febrilitate — un avint fără de care artificialitatea 
tiradei se demască, acţiunea, intriga îşi dezvăluie arbitrarul, puerilitatea. 

Marea artă a regizorului constă in a găsi stilul în care trebuie redat un anu- 
mit gen de teatru, a-l realiza pînă la capăt în spiritul autorului. 

Altfel se joacă Puterea întunericului, altfel o dramă de Ibsen, altfel Regele 
Lear. Acest personaj legendar, halucinat, care trebuie să-ți dea de la început im- 
presia că nu mai e în stăpînirea echilibrului său mintal, acest rătăcitor dement prin 
bărăganele bătute de furtună, moșneagul cu barba şi pletele răscolite de vintul 

nopţii vijelioase, e rupt mai mult dintr-un basm decit din realitatea istorică. Mi-a 
fost dat, totuşi, să văd un rege Lear cu părul scurt, fără mustăţi şi fără barbă, 
care-şi debita rolul cu placiditatea unui tată burghez, din cea mai recentă operă 
realistă. Fantasticul din sumbra feerie a lui Shakespeare pierise; tendința de a o: 
moderniza ucisese spiritul piesei. Tot aşa, am văzut la Comedia Franceză un Ruy- 
Blas jucat cu mijloace moderne. Asemenea albatrosului lui Baudelaire, versul lui 
Victor Hugo se tira lamentabil pe pămint, fiindcă aripile lui mari îl împiedicau să 
meargă. 


EA 


Vedetismului actoricesc i-a urmat vedetismul regizoral. Personalităţi marcante 
sau simpli veleitari, maeştri ai artei punerii în scenă, sau imitatori ai lor, neofiti 
care exagerează totdeauna, dornici de succese personale, dar fără geniul care taie 
brazda personală, luau, încetul cu încetul, locul capo-comicului detronat. Pentru ei, 
textu! devenea un pretext ca să-şi valorifice unele formule, de cele mai multe ori 
strâine de intenţiile autorului. Despotismul regizorului stăpinea din plin. Comedieni 
şi tragedieni de frunte erau distribuiţi, ostentativ, în roluri neînsemnate care li se 
potriveau sau nu, numai pentru ca directorul de scenă să-şi îmbogăţească afişul, să 
semneze o colaborare prestigioasă, să beneficieze de avantajul unui colectiv ales. 
În acele distribuții poate că ar fi fost mai nimeriţi începători, dornici să se mani- 
seste şi carora rolul li se potrivea mai mult decit artiștilor cu renume care il jucau 
cu indiferenţă. Transformați în manechine, actorii se simțeau demobilizaţi. Ei nu-și 
puteau valorifica darurile cu care veniseră pe lume și care îi îndemnaseră să îmbră- 
țlşeze această carieră. Jucau mecanic, fără nici o transfigurare, numai ca să-şi înde- 
plinească funcțiunea. 

Regizorii mergeau şi mai departe. 

Asemenea şefului de trupă, a capo-comicului de odinioară, incepeau şi ei să 
mutileze textul, să-l schimbe, să-i adauge replici menite să justifice anumite inter- 
calări de dansuri, dueluri, mișcări de mase, efecte de lumină și de sunete. Trebuia 
subliniată, cu orice chip, virtuozitatea girantului, a celui ce-a organizat spectacolul, 
care se voia mereu pe primul plan. 

Cind, în amurgul carierei sale bogate, după o vastă experiență, în care a in- 
cercat toate repertoriile, trecind de la drama şi satira naţională '(Tarul Feodor al 
lui Alexei Tolstoi și comediile lui Gogol), de la sumbra Putere a întunericului a lui 
Tolstoi la inaripata feerie a lui Maeterlinck, Pasărea albastră, care se joacă şi azi 
la Moscova în înscenarea de acum 50 de ani; de la fanteziile truculente ale lui 
Shakespeare, de la tragediile sale întunecate, la teatrul naturalist al lui Hauptmann 
şi la comediile atit de umane ale lui Cehov, de la Antigona lui Sofocle pînă la far- 
sele lui Moliere — Stanislavski a proclamat reîntoarcerea la actor, la scindurile 
aproape nude ale scenei, pe care urmează să le mobileze numai inspirația poetului 
și puterea emotivă a interpretului; cind a cerut un teatru dezbărat de adausurile, 
incărcăturile, abuzurile directorului de scenă, Stanislavski, spirit onest, echilibrat, 
reacționa impotriva acelui egocentrism, a acelui elefantiazis al anumitor 
regizori ; se ridica discret şi indulgent, cum se şi cuvenea maestrului unanim venerat, 
împotriva scamatoriei care înlocuia un vedetism cu altul. 

Cei ce iubesc cu patimă teatrul şi doresc să-l vadă progresind, apropiindu-se 
de perfecţiune, sint datori să vegheze la puritatea lui artistică, pentru ca actorii și 
decoratorii, regizorii şi costumierii, păstrindu-şi personalitatea, libertatea imagina- 
tiei şi temperamentului, să nu-și depăşească propriul lor domeniu; să-și armonizeze 
eforturile în slujba acelei minunate simfonii, care este opera dramatică, să co- 
laboreze cu lealitate, fără gindul de-a lua unul locul celuilalt, de a-și pune în umbră 
colaboratorii, aşa cum făceau pe vremuri, capo-comicii, acești paladini ai teatrului de 
unul singur. 


$ 


Cazul, fenomenul Stanislavski, pune o întrebare . 

— Un animator teatral se poate realiza într-o societate ale cărei virfuri ii 
arată, dacă nu ostilitate, indiferență ? Mediul în care urmează să se manifeste are 
vreo înrîurire asupra activității sale sau, asemenea altor creatori de artă, regizorul 
poate lucra în sirfgurătatea biroului, a atelierului ? 

Răspunsul este un categoric: nu! 

Dacă renumele lui Stanislavski s-a statornicit încă din viaţă, dacă prestigiul 
său creşte neincetat, dacă piesele montate de el acum citeva decenii se joacă și 
astăzi la Moscova, cu aceeaşi grijă şi prospețime, fără nici un fel de modificare, 

nici în text, nici în jocul actorilor, nici în decor şi lumini, — atit de perfecte le-a 
dăruit maestrul luminei. rampei — în schimb din alţi mari regizori străini n-a rå- 
mas decit amintirea unui nume. Tradiţia lor s-a pierdut şi ea. Fiecare nou animator 
işi caută propriul drum. 

Antoine, fondatorul lui „Théâtre Libre”, care a jucat cel dintii la Paris pe Ibsen 
şi pe autorii realişti autohtoni, un Goncourt, un Brieux, un Francois Curel și alţii, 
luînd direcţia teatrului naţional al Odeonului şi prezentind publicului din cartierul 
latin opere de alt calibru decit melodramele şi vodevilurile cu care era obişnuit acest 
public, s-a ruinat. El n-a mai putut obţine vreo direcţie de teatru și a siirșit ca 
recenzent dramatic la ziarul „l'lInformation“, după ce, ca să scape de faliment, a 
recurs la prietenul său Clemenceau, pe atunci ministru, cerindu-i decorația Legiunii 
de Onoare pentru un afacerist bogat, care era dispus să plătească această distincţie 
cu citeva zeci de mii de franci. lată prin ce mijloace extrateatrale a scăpat de 
rigoarea legilor marele animator al vieţii teatrale franceze. 

Lugne-Poe, conducătorul formaţiei „l'Oeuvre”, al cărei repertoriu, ca și al 
lui Antoine, era compus din operele fruntaşilor dramaturgiei străine și din piesele de 
debut ale tinerelor talente franceze, n-a avut nici el noroc cu teatrul de avangardă, 
cu reprezentarea unor lucrări de valoare, într-o punere în scenă simplă, veridică, spi- 
ritualizată. După zeci de ani de sforţări îndrăznețe, care au avut adeziunea intelec- 
tualilor, dar nu și a marelui public, Lugn6-Poe s-a retras în sudul Franței și s-a 
făcut pcdgorean. Cind l-am văzut ultima oară şi l-am întrebat ce mai face, a dat 
din umeri şi mi-a răspuns, cu o amară ironie: 

— Fabric vin la Avignon... 

Un alt invins a fost Jacques Copeau, inițiatorul mişcării de la „Vieux Colom- 
bier“, care, cu toată calitatea pieselor reprezentate şi a inscenărilor sale atit de 
artistice in simplitatea lor — sau poate tocmai din pricina acestor calități — n-a 
izbutit să-şi adune un public credincios şi numeros. A renunțat. În vreme ce direc- 
tori de întreprinderi teatral-comerciale ajungeau milionari, jucind piese bulevardiere, 
Jacques Copeau a fost nevoit să-şi dizolve trupa de la Paris și să-și poarte bătrine- 
tile prin provincie, jucind cu amatori, pe unde apuca?! 

Tot în provincie şi-a sfîrşit zilele, ca păpușar, Gaston Baty, după atitea spec- 
tacole de artă, dăruite parizienilor la Teatrul „,„Montparnasse”. 

Charles Dullin, care a condus mulţi ani „Atelierul“ din Montmartre, a contri- 
buit și el, in mare măsură, la ridicarea nivelului teatrului francez. Trăind într-o per- 
manentă sărăcie, el a înlocuit fastul scenic prin frumusețea textelor dramatice şi prin 
jocul intens al actorilor. Pe afișul „„Atelierului” său din Place du Tartre, Aristofan, 
Shakespeare, Ben Jonson alternau cu autori moderni, aleşi dintre novatori. Charles 
Dullin a murit, tînăr încă, după ce nu reuşise nici la directoratul Teatrului „Sarah 
Bernhardt”. 

Atitea şi atitea demonstraţii de artă teatrală ale lui Antoine, Lugn6-Poe, Jac- 
ques Copeau, Gaston Baty și Charles Dullin s-au irosit în cele patru vinturi! 

Conservarea, ca într-un muzeu viu, a realizărilor regizorale ale lui Stanis- 
lavski, mereu proaspete și vibrante, este unul din simptomele ajutorului și preţuirii 
de care marele om de teatru s-a bucurat din partea regimului sovietic. Partidul 
şi guvernul sovietic au apreciat şi promovat în Konstantin Sergheevici pe reprezen- 
tantul cel mai de frunte al noii concepții realiste asupra artei din teatrul secolului 
al XX-lea, artă inspirată şi adresată marelui public al popoarelor sovietice. 

Fără acest public, Konstantin Sergheevici n-ar mai fi fost marele Stanislavski ! 

FLORIN TORNEA 


Mihai Eminescu şi arta actorului 


Adăstăm aici, la punctele de vedere pe care Eminescu le-a susținut în pro- 
blema artei actoricești. Ni se pare însă folositor să subliniem din capul locului că 
arta actorului nu este văzută de Eminescu ca o artă de sine stătătoare. Eminescu 
este prin excelenţă adept al unui teatru pe care astăzi îl- numim „teatru al autorului“. 
El subordonează de aceea „reprezentarea dramatică“ textului dramatic. Două capi- 
tole substanțiale privind teoria dramei şi a limbajului dramatic îşi revendică astfel 
prioritatea față de capitolul artei actoricești. Problemele textului dramatic nu sint 
insă nici ele autonome. Liniile directoare enunțate de poet în chestiunea textului 
şi limbajului dramatic mijlocesc sudura între ceea ce numea dinsul „sufletul unui 
teatru” și „corpul lui, materia în care se întrupează“, între textul dramatic şi reali- 
zarea lui scenică. În adevăr, în privinţa acestei realizări scenice a textului dramatic 
— adică în privința artei actoricești — insistenţele lui Eminescu roiesc în cronicile 
sale, îndeosebi în jurul felului cum ia viaţă limbajul, cum capătă expresie emoțională 
cuvîntul rostit de actor. Dar problemele rostirii, odată rezolvate, încep să crească și 
să se dezlege, interferate cu problemele mai complexe ale artei actoricești propriu-zise, 
cu problemele acțiunii și modalităţii scenice a acestei arte. 

Pornind de la expresivitatea cuvintului, arta actorului se desfășoară cuprinzind, 
contopite, totalitatea mijloacelor expresive cu care omul — şi actorul — comunică 
și se mărturisește în relaţiile lui cu lumea înconjurătoare. Cuvintul se rotunjește 
şi se subliniază pe scenă, ca și în viață, adăugindu-şi o serie de semnale fizionomice 
şi de ritmicitate corporală ; acestea alcătuiesc laolaltă un cimp osebit de expresivi- 
tate: limbajul mimic şi a! gestului. Acest limbaj se poate manifesta şi izolat, dar 
el e subordonat cuvintului şi forţa lui de comunicare se anulează dacă nu e însoţit, 
ori dacă nu subințelege cuvintul sau dacă, însoţindu-l, nu corespunde sensurilor și 
tonalităţilor lui. Izvoarele expresive ale cuvîntului sînt izvoarele expresive ale mimicii 
şi gestului. De aceea, şi jocul actoricesc nu se concepe decit ca o imagine com- 
plexă — auditivă, plastică și ritmică — dar unitară. Unitatea limbajului, pe care 
Eminescu o formula ca pe o cerinţă estetică primordială a artei teatrale, cind discuta 
problemele pronunției, el o formulează tacit atunci cind judecă jocul scenic ca atare. 
„Vorba“ actriței Conta, monoton înginată şi plingătoare, înainte de a o critica, Emi- 
nescu 0 opune propriului ei joc, care demonstrase „mult adevăr“ și „multă simţire“. 
Pronunţia greșită a lui Pascaly, pe care Grigore Manolescu o parodia în „„Năbădăile 
dramatice“, e condamnată de Eminescu, deopotrivă cu „exagerările scenice“ ale fos- 
tului său maestru. Galino, căruia nu-i „disputase“ însușirile actoricești pe tărimul 
fizionomiei („masca foarte îngrijită“) şi al acţiunilor scenice („mișcări fizice destul 
de plastice, precum se vede, studiate”), criticul socoate că „ar fi un actor bun“ dacă 
ar încăpea pe mina unui regizor bun ce l-ar putea dezbăra, pe tărimul pronunției, 
de manierism. Același Galino este apreciat pentru „virtuozitatea“ cu care a interpretat 
pe Petru cel Mare. Această virtuozitate, pe care — mărturiseşte . criticul — nu o 
observase „la niciuna din reprezentațiile” unei întregi stagiuni (1876—77), consta nu 
atit în acele tonuri cu care actorul işi „colora tranziția dintr-un afect la altul“, cit 
în unitatea scenică a interpretării. În adevăr: „de la fizionomia care era aproape 

portretul lui Petru cel Mare, cu atita ingrijire se grimase“, pină la cele mai mici 
mișcări ale gestului, ale miinilor chiar; de la „mușchii feţei” care „se dispuneau 
într-un gest de o rece şi neindurată viclenie“ şi de la „ochii“ care „pindeau şi mus- 
culatura gurii (care) arăta un uşor tremur de nerăbdare", pînă la „aceeaşi fizionomie, 
care arăta pe rînd hotărîrea, cruzimea, furia“ ; toate aceste tonuri plastice ale ex- 
presivităţii actorului sint preţuite de critic pentru că apar sincrone şi în concordanţă 
cu expresivitatea pronunţiei : „Tot astfel a fost şi vorba“... „de la vehemenţă pînă 
ia tonul răguşit al patimei ascunse..." 

Această unitate a interpretării nu este rezultatul unei operaţii meșteșugărești, 
calculate, de sincronizare şi simetrizare a cuvintului cu gestul şi mimica. Ea se reven- 
dică de la însăşi unitatea expresiei umane. De aceea şi cere criticul, actorului să 
cunoască şi să se apropie de varietatea nemăsurată a sentimentelor şi reacţiilor umane, 
pentru a şti să le dea apoi expresie naturală, chemînd deodată și solidar în sprijin, 
toate mijloacele de comunicare cu care e înzestrat el însuşi — și pe cele auditive 
și pe cele plastice şi pe cele ritmice. 


Eminescu nu vorbeşte desigur de o confundare a actorului cu rolul său, de 
ceca ce s-ar numi, astăzi, intrare în pielea personajului. Vederile lui nu depăşesc 
graniţele „tonurilor fundamentale“. A pune accentul etic potrivit pe un rol presupune, 
după el, doar o cunoaştere şi selectare din partea actorului a virtuţilor lui expresive 
şi puterea de a le contorma pe dimensiunile sociale şi psihologice ale eroului inter- 
pretat : „Un actor — arată Eminescu — trebuie să cunoască tonul cel mai adinc şi 
cel mai înalt al vocii sale vorbite și că în nuanțele infinite ale acestei scări se pot 
oglindi sute de caractere, mii de simțăminte omenești. Cînd un actor cunoaşte însem- 
nătatea fiecărui ton al glasului său precum şi a fiecărei încreţituri a feţei sale, abia 
atunci îşi cunoaşte averea și e artist...“ e 

Criticul limitează aşadar arta actoriei la o acțiune mimetică pur fizică, străină 
de sensibilitatea actorului. Această poziție nu e proprie lui Eminescu. Rădăcinile sînt 
de căutat departe, în vechile „paradoxe ale comedianului“ lui Diderot. Ea îşi găseşte 
in parte îndreptătirea în neabătuta strădanie a poetului de a nu îndepărta pe actor 
de la „simțul adevărului“, de a nu-l deturna de la reproducerea naturală a aspec- 
telor vieții. Contribuția sensibilităţii interpretului la înfăţişarea vieții ar încărca rolul 
interpretat cu un spor de valențe, de natură să îmbrace simțămintele şi caracterele 
interpretate cu un veșmint moral ce nu aparține în totul rolului interpretat, ci şi 
interpretului. Viaţa interioară a interpretului nu are însă ce căuta în actul inter- 
pretării, după cum nu e indicat nici a se recunoaşte într-un text dramatic persona- 
lítatea „izvoditorului“ acelui text. În actul de transpoziție pe care-l săvîrşeşte prin 
interpretare, actorul se cere obiectivat, pentru a fi in stare de un statornic şi valabil 
control al „naturalului“* cu care valorifică estetic viața rolului său. Actul interpretării 
nu este un act de substituire. Actorul e subordonat textului și ca atare doar execu- 
tantul unei partituri orchestrale, care-și cere descoperite şi ilustrate cit mai rodnic 
valorile, in consens cu ansamblul celorlalte partituri şi în vederea realizării unei 
imagini artistice globale. Intrusiunea sensibilităţii personale a executantului în parti- 
tură e nu numai denaturantă ca atare, dar şi, uneori, în raport cu ceilalți executanți, 
dezagregantă. - 

Cînd va privi arta actorului in funcție de problemele relațiilor lui cu scena, 
şi cînd va emite teoria omogenității spectacolului, Eminescu va dezvolta cu adinci 
sublinierı această ultimă îndatorire a actorului de a se integra cu jocul lui, ca orice 
instrument intr-o orchestră, în viața generală a dramei. Dar apropierea pe care criti- 
cul o face inire arta teatrului şi arta execuțiilor muzicale pare a i se arăta mai 
dinainte necesară pentru a risipi nedumeririle în legătură cu poziția interpretului 
faţă de rolul lui: „Cînd un actor cunoaşte insemnătatea fiecărui ton al glasului său, 
precum și a fiecărei încreţituri a feţei sale, abia atunci işi cunoaşte averea şi e 
artist. El minuie persoana sa proprie, ca pianistul un piano, ca violonistul vioara.“ 1 

Artistul socotit ca instrumentist şi folosindu-se pe sine ca instrument nu e o 
formulă întimplătoare, iscată dintr-o pornire metaforică. Ea nici nu-i aparține de 
altfel poetului, ci se găseşte răspîndită mai pretutindeni, în lumea celor ce meditau, 
pe vremea lui, la problemele artei actoricești, C. Coquelin, marele actor de la Comedia 
Franceză, consacrase mai de mult ca pe o caracteristică elementară „dedublarea“ perso- 
nalităţii actorului în procesul său de creaţie. El arăta că, „dublat”, comedianul e deo- 


l „Curierul de Iaşi“ nr. 130, 28 noiembrie 1876. 

potrivă instrumentist şi instrument, cel dintii văzind personajul conceput de drama- 
turg, iar celălalt, cu resursele sale corporale, realizind scenic personajul. 2 

I. L. Caragiale va folosi și el formula acestei dedublări: „Artistul dramatic 
este un executant instrumental al cărui instrument este însăşi ființa lui materială...“ 
I. L. Caragiale urmăreşte desfâşurarea creatoare a acestei dedublări, pînă în conse- 
cintele finale. El stabileşte, ca și Eminescu, că artistul executant e ţinut să cunoască 
virtuțile formal expresive ale „instrumentului“ său și să nu-l strunească decit în 
imprejurările şi pentru „bucăţile“ potrivite acestor virtuţi: „Un instrument poate fi 
minunat — spune Caragiale — pentru o anume bucată, foarte nepotrivit pentru 
alta, absolut imposibil pentru a treia“... „O artistă, continuă Caragiale, care se bu- 
cură de nişte proporţii relativ fericite, este prin chiar aceste avantaje demne de invidiat 
in viața privată, împiedecată de a reprezenta pe scenă personaje suferinde sau prea 
eterice. Tot asemenea pe o damă cu proporţii şi linii mai delicate, micuță și fragilă, 
nu o prinde de loc — cu atit mai puţin cu cit şi-ar da mai multă forță — să joace 
pe o vitează amazoană.“ 3 

Dar statornicirea acestei teorii scenice a corespondenţei fizice intre rol şi in- 
terpret, corespondență ce asigură la suprafaţă nealterarea unui caracter sau a unor 
sentimente gindite şi transmise actorului de către autorul dramatic, I. L. Caragiale, 
spre deosebire şi depășind pe Eminescu, o priveşte mai mult în legătură cu problema 
unei juste distribuiri a rolurilor, iar pe planul creaţiei actorului, doar ca o ipostază 
iniţială a relaţiei interpretului cu personajul şi fondul de sentimente ce are de in- 
terpretat. Pentru Caragiale actul interpretării începe doar cu acordarea și acomo- 
darea fizică a „instrumentului“ la rol. Dar execuţia, interpretarea, poate să ajungă, 
în acest stadiu, cel mult la virtuozităţi tehnice, răminind totuşi goală de expresi- 
vitate, dacă actorul-executant nu împrumută actorului-instrument și o vibraţie afec- 
tivă corespunzătoare. Cu alte cuvinte, interpretul trebuie să înțeleagă că rolul său 
nu se cere doar comunicat, ci şi împărtășit, că adevărul ce conţine interpretarea lui 
nu e de ajuns să fie afirmat, ci şi confirmat. Această confirmare presupune insă și 
angajarea sensibilităţii actorului față de rol. Această sensibilitate înalță misiunea 
instrumentului artistic, de la îndatorirea de înregistrare rece a unor „tonuri“ generale 
şi comune, la realizarea activă a unei expresivităţi specifice, individualizate. Actului 
intelectual de cunoaştere și înțelegere a unui caracter şi a trăsăturilor lui exterioare, 
de cunoaştare şi selectare a tonurilor adevcate existente în actorul-instrument, Cara- 
giale îi alătură acţiunea sensibilă a actorului, ca una ce asigură prezența convingă- 
toare, emoţională, sinceră a acelui caracter, pe scenă. Interiorizarea personajului in- 
terpretat, însușirea sincerităţii şi simţirii acestuia, odată cu trăsăturile exterioare ale 
expresivităţii lui, 4 săvirşeşte în fond trecerea de la stadiul reprezentării artistice la 
stadiul trăirii artistice. 5 

Acest stadiu Eminescu nu l-a surprins, după cum s-a mai arătat. Eminescu se 
oprește la teoria corespondenţei fizice între rol și interpret, ințelegind interpretarea 
ca un act de subordonare disciplinată a actorului faţă de datele textului şi impu- 


nînd autorului dramatic sarcina de a-şi zugrăvi caracterele indeajuns de plin și 
complet, pentru a putea fi indeajuns de viu şi veridic interpretate, fără o acţiune 
suplimentară din partea actorului. Pe acest temei, condamnă Eminescu excesul de 
inițiativă al Ralucăi Stavrescu în interpretarea melodramei Cerșetoarea : ,„,„Dumneaei 
a vrut să deie relief acestui non-sens dramatic, să iasă din cadre afară prin jocul 
său de scenă, a jucat deci cu atita barbară puritate, mai ales ca vorbă, cu grimarea 


2 C. Coquelin, L'Art du comédien, ed. II Paris, 1834, p. 3. La matière de son art, ce qu'il 
travaille, ce qu'il: pétrit pour en tirer sa creation, c'est sa propre figure, c'est son corps, c'est sa vie. 
Il suit de là que le comédien doit être double. Il a son un, qui est l'instrumentiste; son deux qui 
est l'instrument. Le un conçoit le personnage à créer, ou plutôt, car la conception appartient à l'auteur, 
il le voit tel que l’auteur l'a paré: c'est Tartuffe, c'est Hamlet, c'est Arnold, c'est Romeo; et ce 
modèle, le deux le réalise. Le dédoublement est la caractéristique du comédien. 

3. I. L. Caragiale, Opere vol. V, p. 275. Cronica la Ruy Blas, în ,,Voinţa Naţională“, 18 
octombrie 1885. 

4 „Aşa e, actorul este un instrument al cărui instrumentist este înăuntru: spiritul, sufletul lui. 
Interiorul artistului — acolo stă chestiunea cea mare —...— interiorul cu înțelegerea şi simțirea lui“ 
(ibidem). 

5 „S-a pus adesea întrebarea: artistul în genere şi îndeosebi artistul comediant, trebuie să 
fie oare sincer ? Diderot este de părerea mea::Nu! Nu trebuie artistul să fie sincer; el nu trebuie 
să aibă sinceritatea propriu-zisă, ci sinceritatea sincerităţii ; cum am zice, artistul nu trebuie să 

„simtă, el nu trebuie să aibă chiar simţire; el trebuie să aibă simţirea simţirii...“* Cronica la 
„Eleonora Duse şi Mounet Sully“, „Pagini Literare'', 10 octombrie 1899. 

de om mort, cu ochii adinciţi şi vineți în cap, încît nu inima — stomacul ni s-a 
intors la această privelişte.“ Pe acelaşi temei, apreciază pe ceilalți interpreţi, parte- 
neri ai Ralucăi Stavrescu (Galino, Dănescu, Evolschi), care au jucat „bine“, pentru că 
„n-au ieşit din cadrul acestei poveşti rele“ şi „au făcut ce au putut din rolurile lor 
imposibile“. 6 

Fără indoială, Eminescu frina cu asemenea vederi critice elanul creator al ac- 
torului, care simte adesea în rolul ce interpretează, impulsii spre aporturi personale, 
complementare, în caracterizarea respectivului rol. Indicaţiile textului dramatic sînt 
îndeobşte pentru actor un teren de sugestii, nu de reţete interpretative. Şi această 
împrejurare conferă artei sale, pe lingă virtutea derivată de a ilustra expresiv datele 
pe care un text i le oferă în mod deschis, şi o virtute creatoare, de a umple în mod 
expresiv eventuale goluri ale textului de care depinde, de a-l îmbogăţi descoperind 
şi ilustrind şi freamătul de viaţă pe care acel text nu-l relevă nemijlocit. Lui Emi- 
nescu nu-i era străin specificul procesului de creaţie al actorului. Pare de aceea 
surprinzător — mai cu seamă cind ştim că el işi fundamenta gindirea estetică pe 
luminarea substanţei umane a unei opere — să-l vedem neluind în seamă tocmai 
acest aspect umanizator al artei actoricești, care începe de la punerea în funcţiune a 
puterii ei de a împlini şi încălzi expresia exterioară, fizică, a unui caracter sau sen- 
timent, cu rezonanţe afective. Asemenea rezonanţe, „scara de tonuri“ oricit de întinsă, 
nu le prilejuiește, căci pe treptele ei actorul nu poate decit să-și strunească orga- 
nul vocal, să-şi muleze fața, să dispună de mobilitatea lui trupească. 

Ar fi insă și nedrept să se pecetluiască tăcerea lui Eminescu în legătură cu 
forța creatoare a sensibilităţii actorului, ca o minimalizare ori chiar ca o ignorare a ei. 
E drept, el afirmă puternic că „tocmai arta aceasta (a reprezentării dramatice — n.n.) 
are exigenţe fizice, pentru că instrumentul artistului e chiar fizicul lui” și cu o „zestre 
fizionomică” neadecvată „nu se prezintă cineva pe scenă”.7 Dar ingrădirea pretinsă de 
Eminescu actorului, în raport cu textul ce interpretează, nu e totală. Refuzindu-i iniția- 
tiva afectivă, nu-i refuză, ba il stimulează uneori spre o iniţiativă întregitoare intelec- 
tuală : cind textul dramatic nu oferă linii expresive îndestul de caracterizante. «Tot 
bine a fost jucat Domnul Chicheron — numai ni se va concede, credem, că bătrinii, 
aşa cum se reprezantează la noi, sint uneori cam uniformi. E adevărat că adesea rolul 
e uniform şi nu permite o mai mare variaţie în joc, dar atunci trebuie să reamintim 
o veche maximă teatrală: „un actor e dator,.să gindească nu numai cu autorul, dar 
adesea şi în locul lui“. Cite piese nu datoresc succesul lor — nu valorii lor interne — 
ci jocului bine meditat al actorului.» 8 A gîndi însă în locul autorului e o întreprindere 
excepţională şi riscată. Excepţională, în faţa unor piese valoroase; riscată, în fața 
unei piese mediocre. În faţa unei piese de înaltă măiestrie, actorul nu are de ce 
să intervină cu gindirea lui peste ceea ce îi oferă textul: „parcă actorul nu simte 
cind are să infățişeze caractere adevărate şi cînd imaginare ? Într-un caracter ade- 
vărat, el e ca acasă“, spune Eminescu în legătură cu interpretarea comediei lui Gogol, 
Revizorul.9% Pus să interpreteze însă un întreg repertoriu de „caractere imaginare”, 
false — şi îndemnat a lucra mereu peste autorul unor asemenea caractere — actorul! 
ajunge pină la urmă să folosească în chip manierist mijloacele sale expresive. Şi aceasta 
era condiţia teatrului romînesc pe vremea lui Eminescu. 

Arta teatrală romînezscă se găsea minată de trei racile: manierismul, dile- 
tantismul, impostura. Aceste racile — una pornită pe teatralizare cu orice preţ; alta, 
tăinuindu-și secăciunea resurselor, prin imitarea manierelor celei dintii, cea din urmă 
luînd îndrăznezla ignoranței drept argument artistic — se revendicau tustrele de la 
această sensibilitate creatoare a actorului şi dezlegau persoana şi arta lui de orice 
îndatorire stinjenitoare, cum ar fi bunăoară îndatorirea de a nu falsifica prin afectaţie 
rutinieră ori diletantă, sau prin efecte scenice improvizate, caracterele umane și me- 
sajul lor de viaţă. Eminescu n-a pierdut nici cel mai mărunt prilej de a combate 
aceste racile. Obiectivul central al criticii sale, în domeniul „reprezentării dramatice“, 
a fost lichidarea lor şi aşezarea unei curate și demne ţinute artistice în teatrul nos- 
tru, aşa cum obiectivul criticii sale, în domeniul dramei, a fost lichidarea reperto- 


6 „Curierul ;de Iaşi“ nr. 139, 26 decembrie 1876. 


7 E vorba de o actriţă, lipsită de valoare, care a interpretat în una din trupele lui Matei 
Millo pe Măriuca, din „,Lipitorile satelor“. In cronica ,,Matei Millo în București“, „Timpul“, 23 
aprilie 1878. 

8 Cronica la „,„Pantalonul Roșu“, „Curierul de Iaşi“, nr. 31, decembrie 1876. 


9 „Curierul de Iaşi“, nr. 133, 5 decembrie 1876. 

riului uşuratic şi lipsit de valoare şi promovsrea unei drame naționale de inalta 
realizare artistică. 
Analizele critice şi argumentele teoretice aveau, de aceea, în cronicile lui Emi- 
nescu o destinaţie adesea mărturisit pedagogică și o formulare adesea de-a dreptul 
didactică. Ne-am putut da seamă şi pină aci că Eminescu insistă cu osebire pe datele 


elementare ale artei scenice şi că se fereşte — se „sfiește” — să întirzie prea inde- 
lung asupra problemelor complexe de măiestrie, socotind că e prematur să le dez- 
bată in fața unei lumi de actori care — cu nu prea multe excepţii — trebuia să 


fie intii dezbărată de ticuri şi deprinderi rele, şi abia strunită spre însușirea unor 
principii şi a unei metode sănătoase cu care să-şi valorifice funcţia, importanţa şi să 
înfringă greutăţile de creaţie în arta ce profesează. În acest scop, îndrumările este- 
tice îşi găsesc uneori la Eminescu temeiuri de susținere şi în sfera moralei — in 
bunul simţ şi buna credință, la care de multe ori face apel. 

Insistența lui pe corespondenţa dintre interpretare şi rol, pe subordonarea ac- 
torului la textul dramatic, pe latura mai mult tehnică — exterioară — a inter- 
pretării, pe sensul mai mult fizic al folosirii „scării de tonuri“, pe care acto- 
rul-instrument o pune la îndemina dublului său, actorul-instrumentist, apare ast- 
fel, în bună măsură, justificată: această insistenţă tinde să deprindă pe artist 
cu o disciplină riguroasă în abordarea unui rol, să-l ferească de primejdia unei prea 
vremelnice şi nu îndestul de încercate libertăți de desfăşurare a personalităţii sale 
artistice. Eminescu ţine să ferească pe actori a se juca pe sine, în loc de a inter- 
preta. Ceea ce nu poate pretinde unor veterani ai scenei, cum era bătrinul Mincu, 
„care ca rutinar în virstă, joacă în maniera lui toate rolurile cu un fel de haz cu totul 
propriu, care privește mai mult persoana şi maniera lui de a juca decit caracterul 
reprezentat” 10, Eminescu nu poate renunța să pretindă actorilor tineri. Acestor actori 
tineri le pune el în faţă, chiar cind il critică, munca la rol a lui Galino („mişcările 
fizice indestul de plastice şi precum se vede studiate“ ; faptul că-şi „învață rolurile, 
ceea ce nu se poate susţine despre mulţi din ceilalți“). Eminescu vorbeşte de necesi- 
tatea talentului: „importanța mijloacelor e secundară, alăturea de talentul „innâscut”. 
Dar ghilimelele, desigur ironic adresate imposturii, dacă vor să sublinieze importanţa 
vocației şi inclinărilor spre arta scenică, subliniază în același timp tocmai necesitatea 
cultivării acestor inclinări prin studiu. Spre deosebire de Caragiale, care socotea ca 
„un executant virtuoz nu poate mult fără un instrument perfect condiționat ca struc- 
tură şi ca acordare“ 11, Eminescu susține dimpotrivă: „precum un virtuoz în violină 
va cînta bine cu o vioară rea, astfel au existat artiști mari cu organ slab, mici la 
trup şi cu faţa neînsemnată“. Punctul de vedere al lui Eminescu e însă aici un punct 
de vedere stimulator, nu estetic. El e menit să alunge superficialitatea în munca acto- 
rului — am indrăzni să spunem — cu sine însuși. Această muncă a artistului — in- 
strumentist la instrumentul său — apare cu atit mai imperioasă, cu cit actorul trebuie 
să răspundă nu numai de justa expresie și desfășurare a rolului său, ci și de justa 
lui linie de conduită în raport cu mediul dramatic în care evoluează. Jocul actorului 
nu e o entitate; e doar o parte dintr-un întreg. El nu se poate desfășura izolat, 
oricită forţă expresivă ar dovedi, fără a primejdui prin dezintegrare masa dramatică 
de care depinde, fără a nărui expresivitatea de ansamblu a piesei. Actorul e ţinut 
să-şi coordoneze, de aceea, nu numai faţă cu sine insuşi şi faţă cu rolul său „tonul 
fundamental“, ci şi faţă cu partenerii lui; e ţinut, cu alte cuvinte, să cunoască şi să 
selecteze laolaltă cu partenerii lui și mijloacele expresive ale ansamblului actoricesc 
chemat să dea viață piesei, să realizeze, laolaltă cu ei, un „ton fundamental“, pe di- 
mensiunile şi conform vieţii latente a acestei piese. Dacă actul izolat al interpretării 
se cere a fi unitar în expresie, actul global al insuflețirii unei drame se cere a fi 
omogen. „O piesă de teatru — spune Eminescu — este esteticeşte un întreg ca si un 
tablou sau o simfonie. Fie tabloul cît de frumos, dacă o figură din el va fi caricată, 
impresia totală se nimiceşte ; fie simfonia cît de frumos executată, dacă în mijlocul 
execuțiunii un străin ar pune instrumentul la gură şi ar incepe a ţirlii fără înţeles 
impresia simfoniei întregi se şterge intr-o clipă“ 12. 


10 Cronica ,,Matei Millo în Bucureşti“, v. supra. 
Il Cronica ,,Eleonora Duse și Mounet Sully“, v. supra. 
12 „Curierul de Iaşi“ nr. 21, martie 1877. Cronica la ,,Moartea lui Petru cel Mare“: cf: 


„esteticeşte, o piesă este întotdeauna un întreg, ca și un tablou, ca şi o statuă. Un tablou în 
care © singură figură e excelentă, foarte excelentă chiar, iar celelalte caricate, e un tablou rău“. 
In cronica .,Matei Millo în București“ v. supra. 

Cu teoria omogenităţii spectacolului, Eminescu deschide poarta spre un capitol 
nou, capitolul problemelor scenografice. Acest capitol, cronicile lui nu-l vor dezbate 
insă, din păcate, decit în măsura în care el atinge latura de principiu, comună cu 
treapta culminantă a îndatoririlor artistice către care cheamă pe actor, indatorirea 
integrării simfonice a interpretului în piesă. Această indatorire e pretinsă fără mena- 
jamente şi actorilor începători şi, îndeosebi, artiștilor dramatici de resurse învede- 
rate, ispitiţi de mirajul vedetist. 

Astfel, neştiutul figurant care interpretase pe căpitanul de gardă Iakinski, 
in piesa Moartea lui Petru cel Mare, „avea un pasagiu mai lung de recitit, pe care 
l-a depănat aşa, încît nu s-a ales nimic din gura dumisale”. Eminescu, pe el îl vi- 
zează cind vorbeşte despre „străinul”” care atentează la omogenitatea orchestrală a 
unei simfonii, punindu-şi „instrumentul la gură“ şi începind „a ţirlii fără înţeles“, 
ștergind astfel într-o clipă impresia simfoniei întregi. Pentru Eminescu, păcatul acelui 
figurant de a-şi fi rostit prost rolul, de a nu fi avut talent, „nici buna cuviinţă pentru 
a învăţa cincisprezece şire pe de rost“ e mai mic decit păcatul de a fi pricinuit 
publicului pierderea iluziei frumoase ce-i produsese reprezentaţia în întregul ei 15. 

Pentru neconformare la principiul omogenităţii spectacolului, poetul îl critică 
chiar pe Millo, socotind, de astă dată, nu stingăcia şi neștiinţa de a-și spune rolul, 
ci dimpotrivă, discrepanţa prea mare pe care marele actor o lăsa să se caşte între 
virtuozitatea jocului său şi mediocritatea partenerilor : „deși preţuim — spune Emi- 
nescu — fără rezerve, talentul său propriu (al lui Millo — n. n.), sîntem totuși siliți 
a stabili ca o exigență inevitabilă ca să joace înconjurat de o trupă regulată, care 
să-şi înveţe rolurile, încît să putem vedea piese întregi şi nu numai virtuozitatea 
individuală a unui singur personaj din piesă 14. 

În timp ce tragedianul Ernesto Rossi culegea laurii unui unanim entuziasm al 
criticii şi al publicului, Eminescu face notă discordantă, ca şi în cazul lui Millo, toc- 
mai datorită prea văditei superiorităţi a tragedianului italian faţă de restul ansam- 
blului actoricesc. Într-o notă scurtă dind seama despre spectacolul cu Hamlet, cri- 
ticul apropie iarăşi arta teatrului de artele muzicale și plastice — omogene prin 
excelență — pentru a-și argumenta rezervele ce nutrește față de spectacolele lui 
Rossi : „Dacă în Bucureşti am avea dreptul să fim exigenţi şi n-am trebui să fim mul- 
tumitori din inimă pentru orice scinteie de artă adevărată, am avea o observaţie de 
făcut, nu lui Rossi însuşi, ci asupra reprezentâţiei ca întreg. O piesă, dar mai cu 
seamă una de Shakespeare, este un op de artă, în care toate caracterele sint atit 
de insemnate încît merită a fi jucate de artişti mari. Se înţelege de la sine însă, 
că nu se va găsi poate nici o trupă, care să întrunească în sine atiția artişti exce- 
lenți, încît întregul op de artă să se poată privi ca un basorelief din care nici o figură 
să nu răsară prea în afară din marginile care despart statua izolată de basorelief. 
Deosebirea între trupă şi Rossi este prea mare, încît pentru a stabili unitatea con- 
cepţiunei shakespeareene, am trebui să scădem mult din Rossi sau să adăogăm mult 
trupei. În trupă avem un orchestru în care un singur instrument prevalează cu mult. 
Nu-i vorba, celelalte instrumente acompaniază bine şi cu măsură, dar totuşi parti- 
tura unui singur instrument răsare mai mult. E o statuă izolată înaintea unui baso- 
relief..” 15, 

Exigența lui Eminescu creşte, după cum se vede din rîndurile de mai sus, în 
privinţa omogenităţii spectacolului, dezvoltind principiul pînă la sudarea acestui spec- 
tacol omogen cu textul dramatic al piesei la rindul ei unitară. Este în fond încheierea 
unei gindiri care pornise din capul locului de la principiul unităţii ca manifestare 
specifică a artei teatrale: de la unitatea pronunţiei, la unitatea expresiei în inter- 
pretare, și de aci la unitatea — omogenitatea — spectacolului. 


13 Pentru toate citatele de mai sus, ‚Curierul de Iaşi“, 31 martie 1877. 

14 Cronica ,.Matei Millo în Bucureşti“. 

15 Cronica la reprezentațiile lui Rossi. ‚Timpul‘, III. 22 din 28 ianuarie 1878. 

A. M. Corki despre dramaturgie 


Publicăm mai jos citeva scrisori mai putin cunoscute ale lui A. M. 
Gorki — de la moartea căruia se împlinesc în iunie 20 de ani — unde 
marele scriitor expune prețioase puncte de vedere asupra problemelor 
constructiei şi limbii dramatice sau repertoriului teatral. Am considerat 
că aceste scrisori, deşi cu referiri la un material concret insuficient cu- 
noscut nouă, prezintă totuși un deosebit interes şi o evidentă actuali- 
tate, principiile generale ce se pot extrage din indicațiile lui M. Gorki 
aflindu-şi utilitatea şi în condițiile actuale ale dramaturgiei și teatrului 
nostru. 


Scrisorile au fost publicate pentru prima oară în U.R.S.S. în 1954. 


Către 
A. N. Tolstoi 


17 septembrie 1932 
Moscova 
Dragă Alexei Nikolaevici, 


Am citit piesa şi, la lectură, mi s-a părut greoaie, insuficient de dinamică. 
Cind ai citit-o dumneata, arta dumitale de a citi a acoperit această particularitate. 

Acum însă, îmi face impresia că primele două acte sint peste măsură de lun- 
gite şi prea retorice, iar figura lui Rudolf, insuficient lucrată sau construită mult 
prea pasiv şi lipsită de voinţă; în general, ai sărăcit-o, în mod cu totul nejusti- 
ficat, de acea undă de patos, de acel „grăunte de nebunie“, îndeobște propriu ma- 
rilor inventatori şi care dumitale îți izbutește intotdeauna atit de bine. De-a lungul 
celor patru acte, Rudolf se transformă foarte puţin prin replici și aproape de loc 
prin acțiunile sale. Influenţa muncitorilor asupra acestui personaj este slab de tot 
dezvăluită şi tot atit de slab este infăţişată bucuria eliberării din ghiarele lui Bleh. 
Bleh nu are originalitate, îi lipsesc anumite trăsături particulare, un fel de „filozofie“ 
care să-l scoată din rindul şabloanelor literare aparţinind acestei categorii. 

Pentru o piesă de proporţiile acestea sint prea puţin două femei: dacă ar fi 
fost mai multe, desigur că atmosfera piesei s-ar mai fi înviorat. Este foarte ciudat 
faptul că dramaturgia contemporană acordă în general puţin loc femeilor pe scenă. 

În piesă se resimte de asemenea absenţa „comicului“, ceea ce iar e de nein- 
țeles, dat fiind umorul dumitale. Cred, Alexei Nikolaevici, că n-ar trebui să-ţi iei 
niciodată „colaboratori“ care, după părerea mea, te stinjenesc. 

Anna este destul de bine construită, dar după împuşcătură, deși a pierdut o 
cauză importantă pentru ea, are o comportare prea puţin dramatică. Finalul piesei 
este strangulat, la o tensiune scăzută şi te-ai aştepta parcă la cu totul altceva. Lukin, 
Toropov şi Mihailov sint şi ei oarecum nefinisaţi, simple scheme, ultimul ar fi trebuit 

să fie confruntat într-o scenă cu Rudolf pentru a se marca deosebirile dintre un 
om pătruns de spiritul colectivului şi un individualist. În general, piesa îmi pare 
neizbutită şi, în locul dumitale, n-aş pune-o în scenă în forma ei actuală. Tare n-aş 
vrea să treacă fără „succes“! 

Îmi pare foarte rău că nu-ţi pot spune nimic altceva — și nu numai că-mi 
pare rău, dar mi-e şi greu. Aş vrea să te mai rog o dată: nu-ţi mai lua co- 
laboratori. 

Îţi string cu putere mina, 
A. Peșkov 


II 
Către 


A. N. Afinoghenov 


1934 
Dragă Afinoghenov, 


la lectură, Daliokoe (Departe) pare un lucru foarte plăcut şi un reuşit pas 
inainte al autorului; caracterele bine conturate: acel al Glașei, al Liubei. al lui 
Vlas şi Lavrenti stau mărturie acestui fapt. Însă din pricina cunoscutului exces de 
lirism în descrierea unor oameni parcă rupţi de viaţă, incapabili s-o vadă şi s-o 
intuiască în jurul lor — nu se simte drama. Nu e destul de limpede, de ce autorul 
l-a condamnat pe Malko la moarte. După părerea mea, piesa n-are nevoie de această 
- condamnare, deoarece autorul nu a subliniat îndeajuns durerea pe care o resimte 
soția lui știind despre aceasta. 

Esenţa dramei, după cit se pare, nu rezidă în aceasta. Dar atunci, în ce? Totul 
se sfirşeşte cit se poate de bine. ; 

Malko e într-atita de „ideal“, încît pare aproape imaterializat ; nu-i găseşti nici 
o pată, nici un neg. Ar fi fost mai firesc, mai veridic dacă ar fi avut măcar un 
cusur, cît de mic, care să-i scoată în relief calităţile. În controversa cu fostul diacon, 
comandantul nu dă dovadă de acel patos al urii care ar fi trebuit să se aprindă în 
inima unui bolşevic. Oare să nu merite să-ţi baţi gura pe degeaba în faţa unui om de 
nimic ? Dumneata însă nu opui un om altuia, ci două idei adverse, și iată că în acest 
caz se naște problema raportului dintre esenţă și formă. Pare să fie tot una cine este 
purtătorul ideii din Ecleziast şi cine este purtătorul ideii lui Lenin, dar este absolut 
necesar ca ideea lui Lenin să fie exprimată cu puterea ce îi e caracteristică şi tot cu 
aceeaşi forță să fie enunțată şi ideea potrivnică. Sint unii care încearcă să convingă 
oamenii că: „totul e deşertăciune şi chinuire a spiritului“ şi o fac pentru a se eli- 
bera de grija faţă de semenii lor, pentru a scăpa de toate grijile, înafară de una 
singură : anume grija faţă de ei înşişi. Alţii, fără a cruța propriile lor puteri şi pe 
acelea ale dușmanilor, transformă lumea, trezesc milioane de oameni la viața cea nouă. 

Desigur, e foarte regretabil că pentru ciocnirea acestor două idei opuse, de 
neîmpăcat, dumneata ai ales, drept exponent al uneia din ele, un personaj atit de 
lipsit de semnificație ca diaconul. Prin aceasta, adică prin întruparea în această for- 
mă, micşorezi importanţa şi înriurirea ideii pesimismului, proprie totdeauna, într-o 
măsură mai mare sau mică, concepţiei individualiste asupra lumii. Individualiştii se 
simt semizei înţelepţi, deoarece percep toate fenomenele vieţii prin prisma viziunii lor 
mai mult sau mai puţin încețoşate asupra configurației sociale şi prin conceptia lor 
despre inutilitatea existenţei individului. Difuzind pesimismul prin gura unui om care 
aparține trecutului, dumneata nu ţii seamă de faptul că această idee prezintă pentru 
tineretul nostru interesul noutăţii și că ea este în stare să-l atragă: atracția rezidă 
în fantui că Ecleziastul absolvă omul de orice răspundere față de strimba întocmire 
socială, plată, proastă şi' miîrşavă. A dărima argumentele unui diacon e lucru uşor, în 
schimb pe cele ale unui inginer chimist sau biolog, e mai greu. 

La urma urmei, l-aş fi făcut pe diacon mai deștept, mai veninos, mai subtil, 
iar pe Malko, mult mai important, mai aspru, dominind prin patosul său, prin rea- 
lismul gîndirii, prin sarcasmul faptelor. 

După toate acestea, pot s-o repet, piesa reprezintă cel mai bun lucru dintre 
toate cele scrise de dumneata și asta mă bucură foarte mult. Din partea dumitale însă 
se pretinde şi se așteaptă cu încredere ceva mai mult. 

Toate bune, 
A. Peskov 

III 
Către 
A. N. Tihonov 


20 ianuarie 1932 
Sorrento 
Către A. N. Tihonov, 


lată citeva din considerentele mele in legătură cu problema repertoriului pentru 
teatrul contemporan : repertoriul nu există încă, el trebuie creat. 

Pornesc de la convingerea că în epoca noastră, în condiţiile noastre speciale, 
teatrul trebuie să preia sarcina propriu-zis pedagogică a unui sincer, perseverent şi neo- 
bosit promotor al culturii în rîndurile masei, să devină un factor stimulent, care să 
trezească emotivitatea ei revoluţionară de clasă. 

În trecut, furnizor al monotonei panorame a dramei familiale și al conflictelor 
personale — teatrul trebuie in zilele noastre să dezvăluie cu o extremă claritate sub- 
stratul social al acestor drame şi conflicte. Trebuie să ne străduim din toate puterile 
să imprimăm teatrului o claritate maximă a gindirii, a cuvintului, a gestului, o temei- 
nicie ideologică şi artistică de necontestat, pentru a preîntimpina nedumeririle spec- 
tatorului, cit şi posibilitatea unor controversate răstălmăciri din partea criticii. Se 
înțelege că e foarte greu, dar „greutăţile există pentru a fi biruite“. 

Realitatea noastră cere imperios să grăbim şi să adincim în toate direcţiile edu- 
cația cultural-revoluţionară a maselor. Oamenii care nu înțeleg, care nu simt presiu- 
nea acestei necesităţi, sint fie organic străini, chiar ostili maselor prin apartenenţa lor 
de clasă, fie din cale afară de superficiali şi de aceea nu sint în stare să inţeleaga 
importanţa hotăritoare a maselor în istoria contemporană, importanța acelei forte, care, 
neavind deocamdată conştiinţa de sine suficient de formată, nu cunoaște sau a uitat 
gustul amar al fierturii de linte din trecut. 

Ea trebuie să vadă trecutul, pentru a şi-l aminti şi a-l cunoaște; teatrul, dacă 
iși va înţelege rolul de îndrumător politic, poate să-i arate trecutul strămoşilor săi. 
Cred că el ar putea să-și îndeplinească destul de bine acest rol, incheind o strinsă 
uniune de lucru, de conlucrare cu literaţii, elaborind impreună cu ei un plan al 
repertoriului şi păşind apoi la crearea lui. 

Îmi pare că ar trebui inceput cu piese care ar da cea mai artistică ilustrare 
a momentelor istorice importante din viaţa Europei și Rusiei, momente în care asu- 
prirea gîndirii şi voinţei majorităţii de către minoritate își găsește o exprimare deose- 
bit de clară şi de inumană: revolta lui Spartacus, dolciniștii, albigenzii, taboriţii etc. 

Apoi, pentru comedii şi drame trebuie luat material istorico-biografic şi prelu- 
crate teme, cum ar fi: lupta reprezentanților de vază ai gîndirii. cercetătoare, critica 
impotriva dogmatismului bisericii şi a prejudecăţilor masei, ca şi tema „luptei pentru 
individualitate““, adică a încercărilor infructuoase de luptă ale unor indivizi izolaţi 
impotriva presiunii statului și societăţii. 

Realitatea europeană sugerează pregnant o serie de teme noi şi foarte tîmpor- 
tante. 

lată citeva exemple: în timpul războiului, în Franţa, multe „femei de 30 de 
ani“, de tip balzacian, au păşit pe calea făuririi unor planuri aventuroase de inavu- 
iire, o reprezentantă tipică a femeilor din această categorie este Marthe Hanau şi 
aventura ei cu „Gazeta francului“. Ar fi deosebit de instructiv să fie adusă în scenă 
această figură de femeie cinică şi grosolană în esența ei emoţională, lacomă de 
desfătări sensuale, care simbolizează burghezia de astăzi a Franţei. 


Poate fi prezentat Saccard, eroul romanului lui Zola Banii, dar într-o nouă 
postură, satirică, a omului strivit de propriii săi bani. 


Contemporaneitatea este extrem de bogată în tot felul de figuri monstruoase 
şi ele se prezintă într-un asemenea chip încît nu mai pot fi șarjate, chiar dacă am 
dori s-o facem. Sint figuri de satiră, in măsura in care se vorbeşte de ele ca de un 
materia] al artei cuvintului. 


A. Peșkov 

IV 


Către 
P. D. Sevţov 


Moscova, 17 august 1931 
Către P. D. Şevțov, 


Consider că drama este cea mai grea formă literară; mă descurc prost în” 
calitățile şi lipsurile dramelor şi poate de aceea piesa dumneavoastră mi se pare cu 
totul neizbutită. Piesa cere în primul rînd preciziunea caracterelor, iar rigurozitatea 
caracterului, în cazul de față, este realizabilă. numai printr-o vorbire particularizată 
a fiecărui personaj ; în piesa dumneavoastră toți oamenii vorbesc la fel. Într-o po- 
vestire, într-un roman, autorul poate să completeze chipul personajelor prin descrieri, 
în timp ce într-o piesă totul se bazează pe cuvinte. Şi acţiunile oamenilor sînt com- 
pletate de autor „de la sine“, atunci cind scrie o povestire, pe cînd într-o piesă, 
acţiunea se desfăşoară bizuindu-se pe logica faptelor săvirşite de „eroi“. Eroii dum- 
neavoastră vorbesc, dar nu acţionează. Toţi sint construiți uniform, cam primitiv 
şi neconvingător. Peste tot vezi cum autorul ii impinge unul spre altul — autorul 
şi nu ei înşişi se ciocnesc şi se contrazic. Nu e deajuns să spui despre un om: e popă. 
chiabur, comsomolist, sau om de partid, trebuie să arăţi că este tocmai aşa şi nu 
altfel. După părerea mea, dumneavoastră n-aţi reuşit s-o arătaţi. Aceasta e în ge- 
neral soarta tinerilor dramaturgi. Se scriu sute de piese, dar piese bune nu sint. 

Cred că asta se datorește faptului că tineretul nu studiază modelele drama- 
turgiei. 


A. Peșkov 


NOTE 


Scrisoarea l-a 


Scrisoarea cuprinde aprecierea piesei lui A. N. Tolstoi Patent 119, citită de Gorki 
in manuscris. 

Acţiunea piesei se petrece la sfirşitul celui de al treilea şi începutul celui de al 
patrulea deceniu al secolului \al XX-lea. În centrul piesei se află figura taleniatului inven- 
tator neamț Rudolf Seidel, care, luînd contact cu realitatea sovietică, rupe cu lumea intre- 
prinzătorilor burghezi, necinstiți şi corupți. 

În scrisoarea câtre A. M. Gorki din 15 octombrie 1932, A. N. Tolstoi scria „„Dragă 
Alexei ` Maximovici, cind m-am gindit mai mult asupra scrisorii dumitale am înţeles că a 
dreptate şi îți sînt recunoscător pentru justa şi subtila analiză artistică, pe care ai făcut-o, 
Acum (după ce m-am odihnit la Kislovodsk) văd că piesa trebuie fragmentată în unele 
locuri, trebuie- înlăturat acel traditionalism rectiliniu — trebuie introdus în ea acel „grăunte 
de nebunie“. Aşa voi şi face." (Arhiva A. M. Gorki). 

Piesa a fost cuprinsă în volumul al il-lea al operelor complete de A. N. Tolstoi 
(Moscova, Editura de stat pentru literatura beletristică, 1949). Informaţii despre punerea în 
scenă a piesei nu există. 


Scrisoarea a Il-a 


Piesa lui A. N. Afinoghenov Departe a fost pentru prima oară editată în 1935 
(Moscova, „Ţedram“). S-a pus în scenă pentru prima oară la Teatrul „Evghenii Vahtangov 
(premiera a avut loc la 21 noiembrie 1935). 


Piesa s-a jucat şi în multe alte teatre ale Uniunii Sovietice. 


Scrisoarea a III-a 


Scrisoarea lui A. M. Gorki constituie răspunsul la scrisoarea trimisă de colaboratorii 


atelierului teatralo-literar de pe lingă Federaţia scriitorilor sovietici (F.O.S.P.). 
A. N. Tihonov a fost unul dintre conducătorii studioului. 

„între Aramaturşi 


Ca o concluzie a unor dezbateri și căutări îndelungate în istoria teatrului 
mondial, textul dramatic şi-a dobindit firescul său primat. Totul, în teatru, se ini- 
țiază de la piesă și sfirșeşte tot la ea, toți factorii îi sint subordonați. De unde, coro- 
larul cu putere de principiu : pentru a face teatru de calitate e neapărată nevoie de 
piese de calitate. Nu-ncape îndoială că, în sensul acesta, ne stă la indemină întreg patri- 
moniul dramaturgiei clasice universale și naționale, pentru a cărui calitate timpul, dura- 
bilitatea sint cei dintii martori. lată, aşadar, o soluție: să jucăm clasici. Nu putem 
nega, e o soluție bună, sigură, dar, în același timp, e o solutie ușoară, lectio facilior, 
cum spuneau latinii pentru a desemna căile comode şi imediate, care nu presupun nici 
îndrăzneală, nici o prea mare capacitate din partea celor chemați să alcătuiască re- 
pertoriile. 

Dar nu numai teama că o asemenea soluție ne-ar pune în dubiu capacitatea sau 
curajul trebuie să ne facă circumspecți. Se știe că unul din titlurile de glorie ale tea- 
trului din toate timpurile e acela de a fi ilustrat cu prisosință contemporaneitatea 
(chiar şi atunci cînd piesele erau inspirate de trecut, cum bine a arătat Horia Lovinescu 
în numărul 1 al revistei noastre). E limpede, epoca noastră nu poate lipsi teatrul de 
această condiție organică. Epoca noastră își cere în mod legitim un teatru al ei, care 
s-o exprime, să-i mărturisească frămintările şi exuberanta, umbrele și luminile, s-o lege 
de istoria trecută și viitoare a umanității. 

Avind clară conștiința acestei idei esențiale, simțim în același timp imperioasa 
necesitate de a milita pentru o dramaturgie contemporană de calitate. Şi cui să ne 
adresăm — pentru a-i afla și determina problemele, orientările, incertitudinile — decit 
celor care o creează astăzi sub ochii noștri: autorii “dramatici. Am stat de vorbă, 
rind pe rind, cu Alexandru Kirițescu, cu Mircea Ştefănescu, Lucia Demetrius şi Aurel 
Baranga — patru din dramaturgii noștri proeminenți — și le-am propus dezbaterea 
cîtorva din problemele ce interesează literatura noastră dramatică și teatrul, acum în 
pragul Congresului scriitorilor. Rezultatul investigației noastre s-a concretizat în coloc- 
viul pe care-l transcriem mai jos. (Un colocviu semiimaginar, în care „formula“ ce-i 
alătură în dialog e un procedeu al redacției, în timp ce replicile cuprind înseși ideile 
și opiniile exprimate de scriitorii pe care i-am cercetat pe rînd). < 


Lucia Demetrius : În primul număr al Teatrului se scria — pe bună dreptate — 
că „prezența în actualitate a artistului nu este un imperativ dogmatic, ci o condiție a 
creației estetice, din care artistul nu poate evada“. Un adevăr pe lîngă care nimeni 
dintre noi, autori dramatici, nu poate trece cu uşurinţă. De fapt, ce poate fi mai 
interesant, mai viu, mai bogat în adincime şi in extensiune, decit a cunoaşte viața 
şi a exprima rezultatul acestei cunoașteri ? Ori de cîte ori ne-au lipsit soluțiile, oare 
nu viața a fost aceea care ne-a salvat ? Qare nu viața ne-a dat mereu răspunsul cel 
bun, cel drept, la toate întrebările ridicate de creația noastră ? Eu cred că viața — 
dacă vreți, spuneţi-i actualitatea — ne „salvează“ totdeauna. 


Alex. Kirițescu: Nimic nu-l poate seduce mai mult pe dramaturg decit 

stările de spirit, psihologia, frămiîntările contem- 
poranilor, ale semenilor săi. Aceasta ca imbold 
lăuntric, ca înclinaţie imediată şi organică. Dar, pe 
de altă parte, mai e ceva : la rindul ei, însăşi viața 
noastră, contemporană, aşa cum e organizată, te 
împinge înainte, nu te lasă să stai, să inţepeneşti. 
Parcă te cheamă neincetat să o cunoşti. Masa de 
lucru nu e un şantier propice creaţiei, decit după 
acumularea abundentă a observaţiilor şi experien- 
tei de viaţă. 


Aurel Baranga : Dar, oare tot ce ne oferă 
contemporaneitatea, oare toţi o2menii prezintă 
același interes ? Credeţi că e interesant să cunoşti 
niște foști moşieri sau industriașşi ? Ce ne-ar pu- 
tea spune ei? Ce „au fost”, cit „au avut”, cum 
şi-au ciștigat averile, sau cum speră ca „timpul 
lor” să se întoarcă ? Asemenea mărturisiri nu 
m-ar interesa decit în măsura în care mi-ar soli- 
cita ideea scrierii unei satire (să nu uităm: ne 
despărțim de trecut, riziînd). 

Există, în schimb, alţi oameni care-mi stir- 
Alex. Kirițescu Pat: Re ă A : 
nesc curiozitatea, nevoia imperioasă de a-i ur- 
mări în evoluţia lor, de a-i exprima : sînt oamenii 
noi, oamenii clasei muncitoare. Ei sînt aceia pe care dramaturgia contemporană i-a 
urcat pe scenă şi uneori cu succes, artisticește vorbind. 


Mircea Ștefănescu : De fapt, e dificil să realizezi acest om nou pe scenă. Din cei 
înfățişați pînă acum foarte puţini m-au convins. E poate eroul cel mai greu de sezisat: 
omul nou e în formare, în evoluţie şi numai fotografii amatori opresc în loc un per- 
sonaj pentru a-l fotografia ; artiștii trebuie să ştie să-l surprindă şi în mers. 


Aurel Baranga: E adevărat că nu toate realizările au corespuns bunelor intenții, 
totuși unii dintra noi, şi nu arareori, cad în ispita de a trece prea uşor peste succesele 
dramaturgiei contemporane care, în ciuda diferitelor lipsuri şi slăbiciuni, au fost totuși 
succese reale şi s-au bucurat de audiența unui public nou și entuziast. 


Mircea Ştefănescu: Să mă explic. Şi eu cred în calităţile incontestabile ale tea- 
trului lui Davidoglu, de pildă, sau al lui Horia Lovinescu sau chiar al autorilor Notei 
zero la purtare. Dar cu toate acestea, nu m-am convins încă de existența — bogată, 
deplină, viabil realizată — a eroului nou pe scenele noastre. Fiindcă, în general, 
acesta ne-a fost înfățișat unilateral, lipsit de viață adevărată : schematic, cum se spune. 
Mi-a plăcut în schimb personajul principal — Filip — din romanul Bărăgan: acolo 
omul nou e descris şi analizat în mod complex, cu toate frămintările, incertitudinile şi, 
fireşte, certitudinile sale. Filip nu e rezultatul unei alambicări cerebrale, ci al unei 


observaţii pasionate şi fidele. Îmi pare rău că în dramaturgie nu avem încă o reali- 
zare asemănătoare. 


Lucia Demetrius : Mulţi dintre noi, de obicei, cînd ne așezăm la masa de lucru 
pentru a oglindi într-o piesă viaţa de azi, pornim cu idei preconcepute, ne spunem 
că un erou trebuie să fie clădit numai așa sau numai altfel, străduindu-ne să-l așezăm 
în relaţii dramatice care nu corespund totdeauna realității. Îl mutăm din coordonatele 
firești ale existenţei sale, pentru a-l culca într-un pat al lui Procust, în care îl „ajus- 


tâăm” cu ajutorul chirurgiei estetice, practicată de unii critici specialişti în asemenea 
intervenţii. i 


Aurel Baranga : Autorii noștri de teatru — şi mă refer şi la mine — au plecat 
uneori nu de la viaţă, ci de la dogme, înlăuntrul cărora îndesau materialul de viață. Pot 
da și exemple. Recolta de aur îmi e cel mai cunoscut: piesa aceasta a fost rezultatul 
propriei mele lipse de exigenţă. În loc să caut cele mai autentice elemente de viaţă, 
am urmărit ilustrarea iconografică a unor dogme, din care s-a cristalizat un „stas“ 
al eroului pozitiv şi al celui negativ. Plătind acest tribut, mi-a fost apoi şi mai clar 
adevărul elementar că procesul de creaţie trebuie să aibă un unic punct de plecare: 

viața în desfăşurare, viața cu toate contradicţiile ei, urmărită în procesul de creştere, 

de desăvirşire, de invingere a acelor forțe ce se impotrivesc progresului. Numai o 
participare pasionată, o observație adincă a realităţii pot fi fertile în teatru, ca şi in 
orice altă ramură a artei. 


Alex. Kirițescu : Şi pe mine m-a supărat „tehnicismul” care a dominat pînă acum 
literatura noastră dramatică. Nu mă refer numai la insistenţele antiartistice pe care 
autorii dramatici le-au depus adesea în inventarierea detaliată a instrumentelor de 
lucru ale eroilor lor, în cifre și date statistice sau mecanice, cu gind de a da „culoare 
locală“ faptelor ce inlocuiau viața; mă gindesc mai degrabă la substituirea adevărului 
vieţii prin anumite scheme preconcepute, care urmăreau mai mult ideea și mai puţin 
omul, mai mult semnificaţiile morale decit oamenii care trebuiau să exprime această 
idee şi aceste semnificaţii în acte de viață. Scriitorii care procedează astfel se aseamănă 
cu exploratorii care pleacă de acasă cu harta detaliată a ținuturilor pe care urmează 
să le... descopere ! 

Pot spune insă că și în dramaturgie avem realizări sigure. Eu apreciez mult tea- 
trul lui Davidoglu. Îi preţuiesc pasiunea lăuntrică, deși sint nevoit să-i reproşez că 
fuge de conflict, multe din ciocnirile dramatice ale eroilor săi petrecindu-se în afara 
scenei. De asemenea, Ana Novak: iată un talent promițător. N-am văzut decit 
Preludiul, dar mi-a fost de aiuns să-mi dau seama că avem de-a face cu o vină de 
teatru autentică. Totuşi cred că autorii noștri dramatici au nevoie de mai multă 
îndrăzneală în abordarea problemelor de viață, în moduri și în specii cit mai diferite. 
Uite, de pildă, comedia : e un sector destul de neglijat pină acum. Nu știu de ce, dar 
am avut impresia că risul a fost considerat pină nu de mult ca un fenomen, aş zice, 
decadent... 


Lucia Demetrius: De fapt, umorul a fost oarecum strangulat în dramaturgia 
noastră, trece printr-un fel de impas. 


Aurel Baranga: Nu cred că termenul impas se potrivește situației comediei. 
Impasul presupune confuzie, neclaritate ideologică. Nu cred că e vorba despre aşa 
ceva. Cred, dimpotrivă, că astăzi ne este limpede :- trebuie satirizat cu putere tot ce ne 
mai ţine în loc, tot ce frinează mersul nostru înainte. Subiectele și tipurile abundă ; cred 
însă, că e nevoie de mai multă îndrăzneală creatoare și de o mai mică teamă... de gre- 
şeală. Cînd ataci pe carierişti, pe delapidatori, pe mincinoşi, pe demagogi, nu poți greşi. 
Cu o singură condiţie : s-o faci cu talent. 


Mircea Ştefănescu: Nu e uşor să scrii comedie, fiindcă trebuie să ai umor. Să 
provoci risul din inimă, ceea ce desigur e greu, 
mai greu — după opinia mea — decit să stir- 
nești plinsul. 


Aurel Baranga : Aşa cum înţeleg eu lucru- 
rile, sentimentul pe care trebuie să-l provoace co- 
media e acela al superiorității morale faţă de o- 


biectul satirizat. Mai vreau să adaug — fiindcă 
ştiu discuţiile teoretice purtate în jurul come- 
diei — că sint partizanul oricărui fel de tra- 


tare a comediei, cu condiţia ca ea să poarte pece- 
tea epocii. Sint înclinat să susțin chiar şi come- 
dia care nu provoacă decit destindere, adică acea 
comedie în care risul nu trebuie să fie neapărat 
biciuitor. 


Alex. Kirițescu : Comedia nu e singura spe- 
cie care ar trebui să lărgească repertoriul nostru. 
Mă gindesc că teatrele noastre nu joacă toate pie- 
sele — mă refer la cele mai valabile și mai inte- 
resante — pe care ni le pune la dispoziție reper- 
toriul universal și autohton. E vorba în special de 
clasicii antici şi de cei francezi, de pildă. Cred 
că ar fi foarte nimerit ca teatrele noastre să 
reia tradiția cultivării unui Sofocle, unui Euripide 
sau a unui Corneille. Mircea Ştetănescu 

Lucia Demetrius : Am impresia că teatrele 
au ocolit de multe ori piesele de substanţă, pre- 
ferind piese mai ușoare, ca să mă exprim așa. În 
sensul acesta ar trebui să-şi spună cuvintul şi cri- 
tica dramatică. 


Alex. Kirițescu : Critica dramatică s-a fă- 
cut destul de puţin simțită chiar în problemele re- 
pertoriului contemporan. Îmi aduc aminte — ă 
propos de aportul pe care-l poate aduce critica — 
de debutul meu cu Învinșii înainte de primul răz- 
boi mondial. Piesa era slabă — îmi dau bine sea- 
ma acum — şi n-a ţinut afișul decit patru zile. 
Totuşi, cronicile dramatice de pe atunci, deşi au 
demonstrat din plin slăbiciunile piesei, au arătat 
şi puţinele ei laturi pozitive. Cu alte cuvinte, cri- 
tica s-a arătat generoasă, nu în sensul de a trece 
sub tăcere deficienţele, ci prin faptul că a indi- 
cat simburele de talent acolo unde acesta a apă- 
rut. Tocmai de aceea eu nu m-am descurajat după 
căderea Învinșilor, ci am continuat să scriu, ba- 
zîindu-mă şi pe încrederea arătată față de mugurii 
de talent pe care piesa îi conţinea totuşi. Din pă- 
Lucia Demetrius cate, nu toți cronicarii noştri dramatici proce- 
dează astăzi la fel. 


Lucia Demetrius: Critica noastră dramatică s-a dovedit într-adevăr necores- 
punzătoare. De pildă, mulţi cronicari dramatici n-au opinii. Se întimplă că se aşteaptă 
unii pe alţii, şi odată apărută în sfîrşit prima cronică, celelalte îi ţin isonul fără nici 
un fel de originalitate. Gindindu-mă la critica noastră dramatică, îmi vine în minte 
un vechi cuplet, la modă odinioară: 


Pe Lipscani între şapte şi opt 
Nu ştiu ce atitudine să adopt. 


Aș putea spune că vechiul cuplet se potrivește cu unele aspecte ale criticii noa- 


stre dramatice. 
Pe de altă parte, cind din întimplare critica „adoptă totuşi o atitudine“, ea se 


intrece în a încărca paginile revistelor, fie numai cu cusururile lucrării analizate, fie 
numai cu calităţile ei. Iar unele aprecieri sint de-a dreptul exagerate... 


Alex. Kirițescu : Nu numai critica dramatică, ci şi unii factori determinanţi în 
procesul de montare scenică a spectacolelor nu prea ştiu să păstreze măsura. Îmi 
aduc aminte de montarea Gaiţelor la Cluj. Aneta Duduleanu, personaj central, era ju- 
cată de Anişoara Potoroacă. Am cunoscut-o înaintea unei repetiţii, în culise: o femeie 
foarte simpatică, vioaie, plină de haz, cu un plăcut timbru al vocii. Am coborit în 
sală, să asist la repetiție. Pe scenă, simpatica mea interpretă devenise de nerecunoscut : 
o mască încruntată, priviri atroce, glas cavernos, într-un cuvint — oribilă. Mă duc 
la ea, o întreb ce s-a întîmplat ? De ce-și falsifică într-atit mijloacele de expresie ? 
Mi-a răspuns jenată: tovarăşul secretar literar m-a constrins să fac aşa. El mi-a 
explicat că Duduleanca e un personaj negativ şi ca atare, trebuie s-o fac odioasă. E 
clar, o asemenea interpretare a lucrurilor nu putea duce decit la o denaturare a rea- 
lităţii şi la o neînțelegere a veridicului în artă. 


Aurel Baranga : În reflectarea realităţii pe scenă, însă, trebuie să fim cit mai 
atenţi şi noi autorii. Mă refer indeosebi la necesitatea de a ne perfecționa mereu măie- 
stria, mijloacele de expresie. Trebuie să luptăm pentru dobindirea unei tehnici sigure, 
unei ştiinţe a construcţiei, a minuirii conflictului ; trebuie să ne cîştigăm un simţ al 

armoniei, să avem o deosebită atenţie pentru 
limbă, în sfirşit trebuie să fim stăpini pe elemen- 
„tele de bază ale genului dramatic. lată, o rubrică 
pe care o sugerez pentru revistă : problemele con- 
strucţiei dramatice. 


Mircea Ştefănescu: Pentru ciştigarea tutu- 
ror acestor elemente sint bune, desigur, şi discu- 
ţiile teoretice. Dar, în primul rind — presupuniînd 
că talentul există — consider că e necesar să se 
citească şi să se vadă mult, foarte mult teatru. 
Eu, de pildă, citesc în fiecare vară șapte sau opt 
piese de Shakespeare, sau mai bine zis, le reci- 
tesc. Nu pentru a le memora, ci pentru că am 
totdeauna senzația că sorb o gură sănătoasă de 
apă vie. De asemenea, cred că autorul dramatic 
trebuie să vadă „scenic” piesa. Pentru mine masa 
de lucru e un fotoliu de spectacol, din care asist 
primul la desfășurarea piesei mele. Şi fireşte, la 
toate acestea se adaugă necesitatea de a gindi 
dramatic, adică de a gindi în dialog. Acestea sint 
recomandările pe care le-aş face tinerilor au- 
tori dramatici. Nu știu dacă biroul secţiei de Aurel Baranga 
dramă face acest lucru. 


Lucia Demetrius : Nu cunosc activitatea biroului și a secției de dramaturgie a 
Uniunii Scriitorilor. 


Alex. Kirițescu : N-am participat la activitatea biroului de dramă. Acesta e pre- 
zent în viaţa noastră teatrală ca simplu figurant. Şi totuși cit bine ar putea face tine- 
rilor autori, îndrumindu-i. 


Lucia Demetrius : Să nu uităm că avem mulţi tineri autori cu talent. Mă gin- 
desc le Ana Novak, la Ludovic Bruckstein, la Th. Mănescu, la Virgil Puicea. Ei nu vor 
trebui să repete greșelile noastre. 


Aurel Baranga : Şi eu am avut prilejul să citesc multe piese scrise de tineri. 
lar unele dintre ele aş putea spune că dovedeau talent. Mă refer, în special, la 
I. Stănescu, care a prezentat la Teatrul Municipal o comedie foarte interesantă. În 
privinţa tinerilor nu -e bine, însă, să ne îndreptăm atenţia numai spre lucrările publi- 
cate sau la cercul de autori mai cunoscuţi, ci să încercăm să depistăm talentele în 
mişcarea literară pe care o socot mult mai largă în întreaga ţară. Fiindcă, trebuie să 
subliniez, ultimii zece ani au constituit o adevărată şi reală renaştere a dramatur- 
giei romineşti. Aici ar trebui să-şi concentreze toată atenţia şi preocuparea Uniunea 
Scriitorilor prin secţia ei de dramaturgie, care, la drept vorbind, nu s-a ilustrat 


printr-o activitate prea bogată. În plus, colaborarea directă cu teatrele poate constitui 
şi ea un stimulent decisiv. 


Mircea Ştefănescu : Această colaborare e tot mai necesară. Cred că experienţa 
avută cu teatrele a dat de cele mai multe ori roade optime, mai ales acolo unde a 
existat un secretariat literar competent. Să se facă loc deci pe lingă teatre şi tine- 
rilor autori dramatici, nu numai celor consacraţi. În consiliul artistic al Studioului 
„C. Nottara“, din care fac parte, porțile sint larg deschise tinerilor autori. 


Lucia Demetrius : Aş dori să închei — cunoscind potențialul creator al autorilor 
noştri consacraţi şi debutanţi — prin a arăta că sint optimistă cu privire la evoluţia 
viitoare a dramei şi a teatrului rominesc, sigură fiind că aşteptatul Congres al scriito- 
rilor va amplifica şi va fundamenta încrederea în perspectivele artei pe care o iubim 
şi o slujim. 

(Desene de Cik Damadian) 

Teatralizarea picturii de teatru 


Cerinţa privind „teatralizarea“* spectacolului de teatru — în întregime, sau 
a uneia din artele componente lui — a fost provocată, de cele mai multe ori, de-a 
lungul vremii, de e abatere de la forma de expresie proprie artei teatrale. 

Împotriva unor atari abateri s-au ridicat proteste, dar remediile nu au fost 
totdeauna mai puţin discutabile, fie pentru că erau excesive, fie schematice. 

De aceea, susținerea titlului acestui articol se cere motivată cu claritate. 

De ce să se pledeze pentru o pictură de teatru „teatralizată“ ? De ce să se 
ceară acest lucru acum, în faza actuală de dezvoltare a scenografiei noastre ? Ce înţe- 
legem prin teatralizarea picturii de teatru ? 

În cadrul istoriei artelor, scenografia urmează indeaproape tendinţele generale 
ale celorlalte arte şi mai ales cea particulară picturii. Multitudinea exemplelor mă 
scuteşte să citez. Logică apare deci şi străduinţa scenografiei noastre de a-şi găsi 
in ea, modul de exprimare realist-socialistă. 

Aceste străduinţe au prilejuit multe succese și un real progres în domeniul 
scenoarafiei, progres mult mai pronunţat decit în celelalte discipline artistice care 
converg spre rezultanta spectacol. De pildă, regia de teatru şi disciplina imediat 
dependentă de aceasta, jocul actorilor, nu au progresat în aceeaşi măsură. Fără îndo- 
ială că această creştere inegală este în dauna întregului, a spectacolului, cu atit mai 
mult cu cit creşterea este cantitativă, nu calitativă (în conţinutul de idei). 

Actele componente ale sintezei spectacolului trebuie să se proporţioneze cu 
modestie şi respect unul față de celălalt, trebuie să ţină seama de întreg; acesta 
realizează scenic acţiunea în desfăşurarea ei dramatică și mijlocește pătrunderea ideii 
principale pină în cunoștința spectatorului. 

De multe ori, decoruri prea proeminente sufocau pe actor. 

Străinii care ne-au vizitat ţara şi au fost oaspeţii teatrelor noastre, ne-au 
adus nu o dată darul criticii lor, în acest sens. 

Dimpotrivă, critica noastră de specialitate nu a dirijat scenografia. În cro- 
nicile dramatice, abia apare un calificativ sumar şi cu totul formal în legătură cu 
decorurile, fără a le pune însă în vreun fel în discuţie. 

La inceputul strădaniilor noastre spre căile realiste, criticii au făcut aceeaşi 
greșeală, ca şi mulți directori de scenă şi scenografi. Ei au considerat pur și simplu 
formalist orice decor ce nu era în trei pereţi bine închiși şi cu plafon. Explicatii în 
plus nu erau date. De pildă, decorul realizat de mine la Teatrul Municipal pentru 
piesa lui Lascăr Sebastian, Cu piine și sare. Acest decor reprezenta un han din 
Giurgiu, în timpul răscoalei lui Tudor Vladimirescu, sugera realitatea prin elemente 
de construcție reduse scenic, evitind o construcție completă, pe formule strict arhi- 
tecturale. Acoperișul, la mine, era indicat doar parțial, iar zidurile, secţionate, fără 
a fi legate de arlechin. Decorul a fost decretat formalist. Asemenea decret critic, 
lipsit de argumentare, m-a speriat. Dar şi alţi scenografi au cunoscut experiențe 
similare. De aceea, în mod firesc ne-am lansat atunci într-o formulă creatoare mai 
comodă şi la adăpost de interpretări sentenţioase. Ne-am limitat la revrezentarea 
aspectelor concrete şi imediate ale realităţii, asadar la reprezentări obiectiviste. Pro- 
cedeul a îndepărtat astfel scenografia de la intrebuințarea limbajului plastic propriu 

ei, adecvat scenei, al tratării teatrale a de- 
corului. Ceea ce este valabil în latura con- 
vențional sugestivă a artei noastre fusese 
osindit şi înlăturat de unii, pentru a fi în- 
locuit cu practica unei extrageri fotografice 
a realității, deşi se vorbea insistent pe plan 
teoretic despre necesitatea pătrunderii în 
esență şi în semnificaţii. 

Pe lingă lipsa criticii sau a competinţei -i ORAIN A 
acesteia cînd, aparent, exista, în cadrul cro- Decor din piesa „Cu pîine şi 
nicilor dramatice (lucru pe care l-am dori sare“ de L. Sebastian 
remediat), se resimțea chiar în cercul artiş- 
tilor scenografi lipsa unor frămintări publice. Nu s-a încheiat măcar un bilanţ 
critic, pe stagiune, a activităţii scenografice. 

Problemele scenografiei erau de asemenea văduvite de discuţii lămuritoare şi 
din partea regizorilor. 

Neindoios, această situație a înlesnit scenografilor noștri, care adesea s-au 
bucurat de realizări remarcabile, drumul spre a săvirşi o seamă de greșeli inerente 
unei înţelegeri greşite a metodei realiste, cu alte cuvinte de a aluneca pe panta natu- 
ralismului. 

În adevăr, naturalismul a apărut la noi ca o falsă, nepoetică şi stingistă inter- 
pretare a realismului. 

E drept, la prima lui apariție (prin 1887, la „Théâtre Libre”, condus de Antoine), 
naturalismul avusese un rol pozitiv. El se ivise ca un protest ridicat împotriva for- 
melor meşteşugăreşti şi a unui academism îmbătrinit. Dar, cu acest obiectiv iniția 
îndreptăţit, el înlocuise o eroare cu alta. Căci precizia, cu pretenţii de restaurare 
arheologică, pe care o înfăţişează un decor naturalist, contrazice calitatea esenţială a 
operei dramatice, anume forța ei evocatoare ; iar prin „exactitate”, decorul acesta nu 
marchează în arta dramatică, propriu-zis, un progres. 

Criticul de specialitate Léon Moussinac ne spune că următoarele condiţii au 
determinat apariția naturalismului în decor: „,...scenografii se mulțumeau cu citeva 
noțiuni de istorie, cu cunoaşterea perspectivei teatrale, ignorind că un Manet, un 
Carrière, un Monet încearcă să descopere misterioasele frumuseți ale luminii și că 
exaltă natura cu elanul minunatei lor tinereţi. Pictorii specialiști continuau falsa tra- 
diţie, pictau virtuos lucrurile, supraincărcindu-le cu ornamente sărace şi preten- 
țioase, cu detalii inutile, în care mărețul vis al lui Wagner, de exemplu, era înăbușit”. 

Antoine luptase impotriva „teatralismului” prăfuit, căutind să surprindă ade- 
vărul în decor. El voise să împingă teatrul spre „un adevăr mai uman“, dar nu a 
izbutit să facă nimic sau aproape nimic pentru poezia teatrului. 

Antoine şi-a dus lupta cu un fel de har mărginit, a cărui iîncăpăținare a fost 
salvatoare, deoarece atunci cind acest mare director de scenă sfirșise prin a-și impune 
maniera, /toătă. lumea era plictisită de ea, pentru că se putuse măsura încă o dată, 


în-aceâstă artă ea— Şt în Fe iptibiontagâniauini—emiitent—adenpeni.—inire exactitate 
(identitate) şi adevăr. 


Împotriva sarcinii nefireşti şi imposibile pe care și-a impus-o naturalismul, 
aceea de a realiza o dublură identică vieţii, s-au ridicat cu pasiune, cu vehemenţă, 
dar nu cu mai puţină eroare, tot felul de protestatari. 

Simbolismul, de pildă, predica „decorul ficţiune pură, ornamentală“, în intenţia 
de a completa iluzia prin analogii de culoare şi de linii cu drama. 

Gordon Craig predica introducerea stilizării, o formă şi un ritm specific teatru- 
lui, tinzind spre obţinerea teatrului artă pură. 

Appia, Fuchs, Reinhardt, mai tirziu Piscator şi Bragaglia, toți s-au ridicat împo- 
triva naturalismului, pledind, ca și cei citați mai inainte, în favoarea unor şcoli sau 
maniere proprii. 

Meyerhold, Tairov, cu toate că preconizau de asemenea un „teatru tea- 
tral“ şi „mizanscene convenţionale”, o făceau insă intr-un fel- excentric, abstract 
şi excesiv ; iar proletcultismul — la care aveau să se adauge școlile cubiste, con- 
structiviste și expresioniste — emancipa, împingea decorul în primul plan al spec- 
tacolului, subordonindu-i actorii, regizorul şi autorul. 

Toate aceşte curente, care au dus, netăgăduit, la deformări, îşi justificau însă 
apariţia în lupta 'împotriva unui adevăr nepoetic pe scenă, impotriva naturalismului. 
Ostilitatea lor faţă de acest. adevăr nepoetic conţinea unele elemente valabile, care au 

putut- alimenta, prin selecție, realismul preconizat de Stanislavski şi Nemirovici- 
Dancenko. 

De pildă, simbolismul impune picturii de teatru, printre altele, următoarele 
condiţii pozitive : simplificarea decorului, alegerea elementului plastic indispensabil 
fiecărei scene pentru crearea atmosferei, armonie în decor şi costume și renunţarea 
la trompe l'oeil. Appia consideră pe actor drept factorul primordial în realizarea 
acţiunii scenice şi subordonează actorului mizanscena şi decorul, care devine astfel 
neapărat tridimensional. Reinhardt pune decorul în serviciul valorilor sugestive ale 
dramei. Acestea sint principii pe care le promovează într-un anumit fel şi realismul, 
ca o completare a obiectivelor lui esențiale. 

La Teatrul de Artă (M.H.A.T.), Stanislavski reuşeşte să impună metoda realis- 
mulu. Secondat de pictorul Golovin (autorul spectacolului Othello), apoi de V. 
Dmitriev şi alţii, el imprimă și scenografiei același spirit. Dmitriev, care înainte lucrase 
sub influenţa constructivismului, mărturisea : „În faţa mea s-au ridicat probleme noi 
şi în locul unor sterile metode de formulare a spectacolului, am găsit aici o dorinţă 
neobosită şi permanentă de a căuta forme noi“. 

Teatrul de Artă (M.H.A.T.) respinge „falsa teatralizare”, schematizatoare şi 
lipsită de profunzime artistică, aşa cum respinge şi devierile plate ale naturalismului. 

În acest fel trebuie înțeleasă şi pledoaria articolului nostru. 

Francis Jourdain spune, comentindu-l pe Toulouse-Lautrec : „A fost un realist. 
Nu un prizonier al realităţii“. 

Din păcate, naturalismul apărut în decorul de teatru la noi a fost. şi, în parte 
este încă, rezultatul unui asemenea „prizonierat“ faţă de realitate. 

Vina acestui lucru nu stă în lipsa de talent, sau în lipsa de cunoștințe profe- 
sionale a pictorilor noştri de teatru. Dimpotrivă, o revărsare abundentă de talent 
şi studiu a fost investită în spectacolele noastre. De multe ori, „etfortul” depus era 
chiar exagerat, şi am să fiu mai clar. 

În dorinţa obţinerii unei opere „cit mai realiste“, mulţi scenografi şi-au dăruit 
luni de zile pentru studierea unei piese, pentru realizarea ei în amănunte multiple 
şi exacte. Stilul epocii era urmărit cu asiduitate şi redat cu meticulozitate. Reali- 
tatea epocii însă, în sensurile ei, scăpa scenografilor. 

Rareori s-a ţinut seamă de faptul că imaginea artistică nu trebuie să cuprindă 
în aspectul ei concret aceste sensuri şi că ele pot apărea mai eficient dacă se ţine 
seamă că realitatea le conţine ca o valoare potenţială. 

În dorinţa de a transpune întocmai realitatea, chiar cind se alegea o realitate 
poetică, adesea se rivaliza cu natura, încercînd de exemplu a-i reda frumuseţea. 

Ca să nu recurg la alte exemple, socotesc edificator prologul realizat de mine 
pentru piesa Cei ce caută fericirea, de Orlin Vasiliev, în care am înghesuit pe scenă 
tot ce-mi putea oferi natura unui peisaj romantic — de la ruina unei cetăţi bizan- 
tine cu cărămizi năpădite de buruieni şi muşchi, cu capitele retezate, cu lumina care 
se filtrează printre spărturi, pină la peisajul muntos, ce se profilează uriaş în zare, 
cu un cer obstruat vederii spectatorilor de o coroană grea de frunze și de trunchiuri 
groase şi noduroase de copaci... Stilul acestui decor nu e cu nimic mai presus de 
ceea ce ne putea oferi pictura plină de fidelităţi întilnită în teatrul sfirşitului de veac. 

Dmitriev ne spune că întrebuinţează frumuseţea peisajului cehovian, nu ca pe 
un lucru în sine, „ci pentru că ea joacă rolul unui criteriu moral-estetic. Frumuseţea 
care protestează împotriva murdăriei şi brutalităţii vieţii, frumuseţea care apare ca o 
chemare spre adevăr, iată în ce constă inegalabila calitate a pieselor cehoviene, întot- 
deauna dinamice și pătrunse de năzuinţa poetică spre fericire“. 

O altă consecință a naturalismului a 

Decor din „Cei ce caută fost aceea că, în dorința de a realiza ade- 

fericirea“ de O. Vasiliev vărul vieţii pe scenă, s-a neglijat limbajul 

sai — propriu artei scenografice și s-a recurs la 

alte arte. Acest fenomen a apărut chiar 
şi acolo unde s-au realizat opere scenogra- 
fice valabile, adică unde ideea fundamentală 
este redată, unde decorul are vibraţie poeti- 
că efectivă: chiar și în acest caz, sce- 
nografii au păcătuit prin ocolirea mijloace- 
lor proprii de expresie ale artei lor, și s-au 
adresat mult mai mult arhitecturii sau de- 
corației de interior. Desigur că în fiecare din 

aceste discipline artistice — şi în arhitectură şi în decorația de interior — se pot 
crea capodopere. Dar scopul decorului nu este acela de a fi o perfecțiune plastică, 
„armonică, arhitecturală sau decorativă. El nu are un scop funcţional imediat. Într-o 
sufragerie, pe scenă, nu trebuie numai să se mănince; în ea se întîmplă o acţiune 
dramatică, indiferent dacă se mănincă sau nu. 

i Tendința de arhitecturizare a decorului au avut-o deopotrivă scenografii pictori 
a arhitecți şi această tendinţă e una din principalele greșeli ale picturii de teatru 
a noi. 

Rezolvarea plastică, stilul, cade pe primul plan; sensul poetico-dramatic, în 
consecinţă, pe al doilea. Dar decorul nu poate avea numai un scop decorativ. Scopul 
lui nu este acela al unei picturi realizate pentru a plăcea, independent de dramă şi de 
tratarea ei regizorală ; nu este nici un tablou cu echilibru compozițional, cu armonie 
de culoare, cu calități de clar-obscur, cu vibraţie cromatică, ci un fundal dramatic. 
El trebuie să împlinească o funcţie dramatică, să participe la acţiune, adică la sugera- 
rea scenică a unei acţiuni din viaţă a unor oameni: personajele piesei. 

Dacă pe scenă se creează o odaie cu tot ce se găsește În ea, se armonizează 
volumele unele faţă de altele, culorile, se compune totul față de cadrul, scenei, se 
sugerează biografia personajelor prin diverse amprente lăsate de ele pe decor și pe 
obiectele acestui decor ; totuşi, prin lipsa de selecţie a elementelor esențiale, se pierde 
în multitudinea amănuntelor, posibilitatea unei generalizări imediate. 


: Dacă aducem pe scenă unele elemente de mare pitoresc și atmosferă — care 
într-o fotografie sau într-o descriere literară ar ajuta la cunoaşterea vieţii persona- 
jelor — şi nu le ridicăm la scară scenică, fie prin tratare, fie prin scoaterea în evi- 


dență, sau prin joc, ele rămîn recuzită moartă. 

Teatrul, faţă de alte arte, este foarte generos în puterea lui de sugerare. Un 
amănunt, dacă este pus în valoare, ajută pe spectatori să confabuleze, şi trimiterea în 
această lume imaginativă a spectatorului poate fi făcută cu precizie. Poate, doar, 
muzica lasă și mai multă libertate imaginației, receptivului. Am citit — nu mai ştiu 
unde — că focul este primul spectacol. În jurul focului, oamenii stau și tac, şi la 
adăpostul tăcerii, lumea înterioară capătă primordialitate ; amintiri, ginduri, fantezie, 
toate capătă relief. Declanşarea acestei vibrații interioare se realizează în artă prin 
forța de sugerare. 

Ţin minte un spectacol al lui Marcel Marceau, în care el mima că intră într-un 
salon unde era o petrecere. Nu era decit el pe scena goală, dar spectatorii vedeau 30 
de invitaţi şi vedeau ce fac şi cum sînt grași sau mici, frumoşi sau beți, veseli sau 
acri. Ritmul lor în evoluţia lui, mişcările lor, grupările, toate, pină şi gălăgia lor, ne 
erau transmise prin minunata artă mută a pantomimei. 

Acest fel de a vorbi, de a sugera trebuie să-l pretindem și decorului și prin mij- 
loace tot atit de economice, de artistice, de „teatrale“. 

În arta teatrului dorinţa de a arăta totul creează tocmai o limită în posibili- 
tatea spectatorului de a imagina. Măiestria artistului de teatru constă, în mare măsură, 
în a sugera cu un element, ferind întregul, lăsindu-l la puterea de completare a spec- , 
tatorilor. l 
În decorul ultimului act din Apus de soare, pictorul Marosin reuşeşte să ne dea 
impresia că în spatele unei mici uşi ogivale se întinde întreaga Moldovă, clocotind 
de răzmeriță. Dacă am fi văzut-o, răzmerița era desigur jucată de vreo 50 de figu- 
ranți şi am fi suferit ridiculul „teatrului”, în sensul exact opus celui pentru care 
pledez. ON RE AA 
Teatralizare nu de dragul teatralizării, nu pentru a stirni artificial interesul, 
sau pentru a face neapărat altfel decit în realitatea imediată, ci pentru o realitate 
transmisă cu imagini specifice.artei scene. 

Nu arhitectură înghesuită și minimali- Decor de W. Siegfried şi L. Ciulei 

i, x Banie > la piesa „Liubov Iarovaia“ 
zată pe o scenuţă, nu clădiri reproduse cu de K. Treniov 
efort inutil, din carton, ci imagini scenice, 7a si said 
poetico-dramatice, concretizate în decoruri. 

„Este acesta realism ?” se întreabă 
Nemirovici-Dancenko despre forma exte- 
rioară a spectacolului Anna Karenina. „Da. 
Aici însă, importhnt e să existe trei pereți, 
o fereastră în’, dreapta, o ușă în fund şi 
alta în stînga. Important e ca forma pre- 
zentării exterioare a spectacolului să înfă- 
ţişeze epoca istorică, să fie un fond veridic 

al acţiunii şi să ajute actorilor să exprime ideea spectacolului. Dacă ideologia piesei 
este ierm trasată, dacă totul este pătruns de simplitate, e viu şi ajunge pină la spec- 
tator, atunci nu mă supără dacă pe scena mea, în locul unui mobilier amănunţit, va 
atirna o catifea“. . 

În spectacolul Cadavrul viu, de la Teatrul Tineretului, pictorii Bragaglia şi Mi- 
trici au intenționat un decor sugestiv, dintr-un fel de culise care se pot schimba între 
ele. Intenția lor trebuie felicitată şi tabloul în care corul țigănesc cintă este deosebit 
de reuşit. Şalul devenit element scenic, căpătînd scară scenică, ne dă toată atmosfera 
policromă, țipătoare, dar şi de surdină a acestei scene. În rest, însă, acest gen de a 
trata decorul se vede că îşi cere drepturile lui cu tot atîta exigență ca un decor foarte 
concret. Fiind puțină mobilă — numai cea esențială — ea trebuie să fie reprezentativă 
şi nu e scutită de datoria de a fi de bun gust. 

În genere, în teatru, în artă, şi uritul trebuie reprezentat cu aceeaşi cantitate de 
gust. Arătind uritul sau prostul gust, aşa cum este în realitate, cădem din nou în 
naturalism. 

Recomandarea „teatralizării decorului“ nu trebuie privită dogmatic. Faptul că 
protestez impotriva decorului închis, cu plafon, a decorului arhitectural, nu trebuie 
să-l excludă. El îşi are rostul său în teatru, acolo unde este necesar. 

De asemenea, elementul arhitectural este folositor pe scenă pentru sugerarea 
stilului şi a epocii, dar el trebuie ridicat la scară scenică şi întrebuințat teatral, nu 
constructivist. 

Măreţ apare, în toată frumuseţea lui, elementul arhitectural rominesc, în deco- 
rurile scenografului Toni Gheorghiu, create pentru opera Ion Vodă cel Cumplit. El este 
amplificat, capătă valoare scenică, așa cum scenice devin și picturile murale şi ele- 
mentele de tapiserie şi broderie veche, populară, domnească sau bisericească. Ampli- 
ficat teatral este şi detaliul ornamental al costumului, şi însăşi croiala lui. Totul 
capătă proporţii de monumental, fiind rezolvat cu deosebit bun gust, alimentat din 
izvorul minunatei noastre arte naţionale, pătrunse în esenţa ei. 

Totul putea să fie tratat in stilul pompier, în care decorul de operă cade atit 
de uşor, şi de a cărui tradiţie nu ne-am scuturat încă pe de-a întregul, dar păstrarea 
echilibrului arhitecturii rominești şi redarea scenică a acestui echilibru au prilejuit un 
minunat decor, poate unul dintre primele care transpun teatral minunăţiile artistice 
ale poporului nostru. 


Macheti de decor de Toni Gheorghiu la opera „lon Vodă cel Cumplit: 

Despre PAR AA in acțiune 


Urmind eminentului actor şi regizor Ion Finteşteanu, în discuțiile inițiate de 
revista „Teatrul“ în legătură cu arta spectacolului, îmi dau seama că e greu să pot 
reține interesul cititorilor după multitudinea de fapte şi probleme cuprinse în primul 
articol publicat. Totuşi, susținînd întru totul cele arătate de I. Finteșteanu, aş dori 
să contribui la discuții prin punerea unei probleme care a suscitat multe controverse 
în teatrul nostru : felul de a munci al regizoarei sovietice M. Knebel şi comunicarea 
ei despre analiza piesei în acțiune. Pornesc de aici, pentru că problema fiind contro- 
versată, înseamnă că materialul interesează, iar regizorii şi actorii noştri în marea 
lor majoritate l-au citit. 

Articolul regizoarei sovietice M. Knebel, apărut în publicația Academiei R.P.R., 
„Probleme de teatru şi cinematografie“, completează materialul care s-a scris despre 
marele regizor K. S. Stanislavski și despre faimoasa sa metodă denumită a „acţiuni- 
lor fizice“. În timp ce Toporkov1 şi Gorceakov? (e vorba doar de cărțile care au 
apărut în limba romînă) descriu repetițiile lui Konstantin Sergheevici, avind doar rolul 
de a expune „in esență“ învățămintele maestrului, M. Knebel încearcă să clarifice 
un aspect al metodei de lucru pe care Stanislavski a aplicat-o în special către sfir- 
şitul activităţii sale. Knebel dă o interpretare oarecum personală acestei metode de 
muncă, argumentind teoretic şi dind exemple practice din propria ei experiență re- 
gizorală. 

Autoarea articolului vorbeşte despre analiza practică, în acţiune, a piesei şi 
a rolului ; adică despre faza pe care noi o numim „la masă“. Ea propune ca această 
fază de analiză să fie efectuată în mod practic, ridicîindu-l pe actor de la masă si 
punindu-l să acţioneze pe scenă. 

De ce să-l punem pe actor în situația unui simplu auditor față de explicaţiile 
regizorului sau ale unui istoric, de pildă, şi să învete materialul documentar ? — 
se întreabă Knebel. Să-l punem să studieze tomuri întregi, să-l obligăm să vină la 
repetiție bine pregătit ?! Fără îndoială că unii actori fac toate acestea dintr-o cu- 
riozitate innăscută sau educată, iar studiul lor îşi află răsplata cuvenită în succesul 
de la premieră. Mulţi însă nu se interesează de studiul teoretic. Regizorul i-a învățat 
să fie pasivi, să primească totul de-a gata și mai ales să primească un material filtrat 
prin personalitatea artistică a regizorului. M. Knebel ridică tocmai această problemă 
foarte importantă pentru noi oamenii de teatru: să-l facem pe actor să gindească, 
să nu se bazeze doar pe intuiţie, să fie cit mai receptiv la explicaţii şi lecturi, să 
contribuie în mod hotărit, prin propria sa personalitate creatoare, la studiul piesei 
şi la interpretarea rolului. Ne-am obişnuit să vedem regizori care dau actorului 


1 V. O. Toporkov, Stanislavski la repetiţii, E.S.P.L.A., 1956 
2 N. M. Gorceakov, Lecţiile de regie ale lui Stanislavski, E.S.P.L.A., 1956 

aproape totul de-a gata. Regizorul e veşnic în actiune, explică, arată, conduce. 
Actorii s-au obişnuit să întrebe: Cum e aici ? Încotro mă duc acum ?... Pentru ce 
mă cert cu partenerul meu ?... etc. Iar regizorul docil răspunde la toate... Iar dacă 
acesta n-are toate elementele pregătite sau nu e îndeajuns de perspicace să găsească 
imediat soluţiile, actorul declară că regizorul e nepriceput şi că nu ştie ce vrea. Din 
această cauză, în teatrul nostru, foarte adesea regizorul face toate diligențele, uneori 
chiar şi absurde, pentru a avea dreptate: nu cedează nici o iotă din ceea ce a afirmat, 
de teamă ca actorii să nu-şi piardă încrederea în el (sau dacă cedează o face de 
multe ori pe ascuns, crezind că actorii nu observă). Dar actorii gindesc şi ei de foarte 
multe ori şi, mai ales, simt. În asemenea cazuri se ivesc contradicții între regizori 
si actori. Iată citeva aspecte, ridicate de articolul lui Knebel, în ceea ce priveşte 
pasivitatea actorilor şi manifestarea foarte activă a regizorului. Dar mai există şi 
neajunsul că in felul acesta actorii se mulţumesc cu jumătatea de măsură pe care 
le-o dă un regizor care nu e foarte bine pregătit; de altfel, e şi greu să fie, pentru 
fiecare rol in parte. Astfel, mintea actorilor înregistrează o interpretare a faptelor 
care provine de la altul: altă minte, altă sensibilitate, caracter, temperament, gust 
etc. — acele ale regizorului. Dar niciodată un regizor nu va putea epuiza problemele 
interpretării unui rol, cu aceeași profunzime cum o poate face un actor care se dă- 
ruieşte în mod temeinic studiului personajului său. Regizorul e obligat să cunoască 
„totul“, inclusiv natura creatoare a actorului, dar el nu poate ști cum se va petrece 
acel proces intim şi subtil care e sudura perfectă între actor şi personaj. Tocmai 
pentru asta, pentru acel „ceva“ ce scapă regizorului, acesta trebuie să lase actorului 
libertatea deplină. Îndrumarea regizorului trebuie să 'fie permanentă, dar fără ca 
actorul s-o simtă ca atare. 

Aplicarea a aceea ce spune Knebel in articolul ei activizează actorul, îi dez- 
voltă personalitatea, stimulează interpretarea firească, vie, veşnic nouă, peroni 
îndrumată prin studierea rolului în repetiții şi acasă. 

În cercurile teatrale romineşti, articolul a stîrnit discuții mai vii decît aite 
materiale sovietice despre Stanislavski. Actorii şi regizorii noştri au fost puşi dintr-o 
dată, după ani de zile de dezbateri teoretice pe marginea unor materiale tratind 
despre sistemul de lucru al marelui regizor sovietic, în fața unui mod concret de a 
se repeta o piesă după o metodă ştiinţifică de lucru. Din această cauză, articolul a 
stîrnit un mare interes, cei mai mulți oameni de teatru considerindu-l deosebit de 
clar în expunere, iar unii regizori (puţini la număr) şi-au propus chiar aplicarea în 
teatru a „metodei Knebel”. Nu pentru toți e limpede, însă, faptul că articolul lasă 
loc unor nedumeriri prin citeva pasaje neclare. Străduința unor actori şi regizori - 
de a-l pătrunde pe Stanislavski s-a izbit de citeva impreciziuni ale autoarei, referi- 
toare la ceea ce s-ar putea numi paralelismul, succesiunea, concomitenţa (din articolul 
amintit nu reiese care termen trebuie preferat) dintre analiza piesei în acțiune şi me- 
toda acțiunilor fizice. 

Întrebările care s-au născut în urma lecturii articolului sînt următoarele: Oare 
analiza piesei în acțiune intră în schema acţiunilor fizice ? Sau poate este o fază care 
precede construirea eşafodajului de acţiuni ? Oare analiza în acţiune porneşte de la 
actorul-om şi se apropie treptat de actorul-rol, sau fiind vorba de o fază necreatoare 
— cum spune Knebel — actorul încearcă să execute acţiunile personajului, cu carac- 
terul lui şi fireşte, în epocă, spre a avea o bază de discuţii cind se va reîntoarce la 
masă ca să compare rezolvarea sa cu aceea a autorului ? 

Şi în sfîrşit un pericol despre care Knebel nu ne vorbeşte. Stanislavski spunea 
că lupta cea mai importantă în teatru trebuie dusă împotriva șabloanelor. Or, dacă 
faza analizei în acţiune este considerată de M. Knebel ca necreatoare (actorul nu 
trebuie să-şi fixeze nimic), se pune întrebarea: Oare nu vor interveni şabloane fără 
voia actorului şi a regizorului ? Forţindu-se să redea situaţia, caracterul, dintr-o 
dată în epocă, dincolo de întrebările pe care le va naște această muncă în el, actorul 
nu-şi va Însuşi şabloane chiar dacă îl ferim cu tot dinadinsul de ele? Knebel insistă 
foarte puţin asupra individualităţii actorului ca punct de pornire în aceste acţiuni cu 
obiectiv necreator : analiza piesei. 

Knebel spune textual : „Nu este prin urmare vorba de desființarea etapei muncii 
în jurul mesei, ci doar de modificarea metodei de analiză a piesei”. În consecinţă 

analizăm şi nu creăm. Într-un fel viu, interesant, sădind permanent în actor necesi- 
tatea studiului şi a experimentului.” 

La sfîrşitul articolului se încearcă o comparaţie între metoda analizei practice 
si metoda acţiunilor fizice. Deci, se densebesc. Se mai spune că se poate împărţi la 
Stanislavski procesul de creație în două stadii. Unul din aceste stadii ar cuprinde 
chiar această analiză în acţiune. Ceea ce e interesant pentru noi, e că e vorba de 
două stadii ale unui proces de creație, şi nu de un stadiu necreator al procesului ana- 
lizei în acţiune, urmat de un alt proces creator al metodei acțiunilor fizice. Primul 
stadiu ar trebui să facă înțelegerea textului mai vie în faza care se numea „analiza la 
masă“, scoţind actorul din pasivitate și făcindu-l mai receptiv față de tot ce i se 
spune, iar al doilea stadiu stabilește schema acţiunilor fizice pornind de la actorul-om 
şi ajungind încetul cu încetul la personaj. În acest al doilea stadiu creator, acţiunile 
fizice ajung să se fixeze şi vor genera mai tirziu sentimentele. 

Poate că unele pasaje ale articolului nu sînt clar traduse. Totuşi, nedumeririle 
apărute în urma citirii mai atente, dar mai ales in urma încercării de a aplica practic 
“ unele învățăminte, depăşesc greșelile eventuale de traducere. Încercările noastre nu 
au putut să dea răspuns la întrebările pe care le-am enunțat la început. Ele au 
dus însă la două variante în elaborarea fazelor de repetiție la o piesă de teatru. 
Prima variantă se aplica la Institutul de artă teatrală și cinematografică „Il. L. Cara- 
giale“* şi parţial în teatre înaintea apariţiei articolului Knebel, iar a doua variantă a 
fost determinată de acest articol. Ambele versiuni se bazează pe sistemul Stanislavski, 
dar reprezintă două interpretări diferite ale aplicării invățămintelor lui Konstantin 
Sergheevici. Pentru a putea supune unor discuţii largi frămintările unui grup de re- 
gizori şi actori de la Institut, vom încerca să dăm mai jos ambele variante ale fa- 
zelor de repetiţie. Planul pe care-l vom expune este un plan complet (cam cum ne 
închipuim noi sistemul Stanislavski integral aplicat), dar care niciodată n-a avut 
parte pînă acum de o aplicare totală în teatrele noastre. 

lată varianta întîi, înainte de apariţia articolului Knebel : 

1. Lectură la masă a piesei făcută de regizor în aşa fel încît să nu creeze acto- 
rilor nici un fel de preconcepţie faţă de textul dramatic. 

2. Povestirea evenimentelor — a acţiunii piesei. Se urmărește să se scoată la 
iveală ce anume au reţinut mai bine actorii. Se caută ceea ce Stanislavski numea 
„puncte luminoase“, adică locurile din piesă unde actorul intuiește dintr-o dată per- 
sonajul fără nici o explicaţie din partea regizorului. Aceste „puncte luminoase“ se pot 
urmări încă de la povestirea piesei, deoarece actorii rețin mai bine tocmai acele pa- 
saje pe care le pricep mai bine. 

3. Se citește piesa din nou — lectură logică — de către actori. Se stabilesc 
tema şi ideea operei. 

4. Se face o citire „ad libitum“ de către actori. Regizorul îi îndeamnă să ci- 
iească cum cred ei de cuviinţă (adică „cum simt“). După aceea se discută pentru ce 
s-a citit aşa sau altfel. Această repetiţie are două obiective: a) ies la iveală mai 
limpede unele preconcepţii ale actorilor, impotriva cărora va trebui dusă o luptă 
susţinută, căci vor genera şabloane dacă nu se înlătură, şi b) se vor vedea şi mai 
limpede „punctele luminoase”. 

5. Se trece la construirea schemei acţiunilor fizice. Se caută verbele care re- 
zumă acţiunile şi se pun actorii — ei şi nu personajele — în situaţiile piesei. Se 
parcurge astfel toată piesa, urmărindu-se logica acţiunilor după logica vieţii. 

6. Se reiau repetițiile de la inceput şi se apropie actorii în mod subtil de situa- 
tiile mai complexe din piesă, de caractere, epocă etc. Se urmăreşte intocmai procesul 
parcurs de Stanislavski-Torţțov cu scena „alarmei“ din Othello, descris în Munca acto- 
tului cu rolul. 

7 Se trece la textul autorului. Din această indicație se înţelege că tot ce s-a 
făcut pînă acum a fost pe text improvizat. Trecerea la textul autorului este pină in 
prezent faza cea mai gingașă și cea mai nerezolvată. 

După aceea urmează finisarea și repetițiile generale. Costumul şi schița de decor 
apar chiar de la faza notată cu cifra 6. De la punctul 1 pînă la 5 (exclusiv) avem 
de-a face cu o fază de analiză, necreatoare. De la punctul 5 în sus începe munca de 
creaţie. 

lată fazele aşa cum le-am înțeles din textele lui Konstantin Sergheevici. Dacă 
articolul lui Knebel se referă la punctul 6, atunci rămîne numai o singură întrebare 
în picioare: De ce se socoteşte această fază necreatoare ? Sau se întrerup repetițiile 
propriu-zis creatoare pentru a analiza ? Aceasta ni se pare însă complet derutant 
pentru actor. 

lată ce faze de repetiţie presupunem a fi valabile după apariţia articolului scris 
de Knebel : 

Punctele 1, 2, 3 şi 4 rămîn neschimbate. Urmează un punct 5: Analiza în 
acțiune a piesei. Adică se pune actorul în situația personajului cu toate atributele 
acestuia (caracter, epocă etc.) forțîndu-l pe actor să întîmpine greutăți. Odată difi- 
cultatea sezisată, nu se mai insistă. Apoi pe baza acestor nedumeriri se revine la 
fiecare repetiție la masă, ca să se compare aşa cum spune Knebel, ceea ce a făcut 
actorul cu ceea ce cere autorul. În felul acesta se studiază viu, interesant, tot ce e 
legat de piesă şi personaje. 

Această completare a punctelor 1, 2, 3, 4 încheie faza necreatoare, urmind să 
se înceapă fazele creatoare cu punctul 6: Se începe construirea eșafodajului de 
acţiuni fizice, pornind de la omul-actor. La -fel ca la punctul 5 al variantei întîi. 

7. Se trece pe nesimţite la caracterul complex al personajului, la epocă etc. 
Adică la fel ca la punctul 6 al celeilalte variante, numai că se pare că de data asta 
trecerea se face într-un mod mult mai lin, actorul avind în urma fazei analizei în 
acţiune căile sufletului mult mai deschise pentru acest salt calitativ din creaţia sa. 

Mai departe repetiţia se desfăşoară la fel ca in varianta întîi: trecerea la 
textul autorului, finisarea, generalele... 

Deosebirea dintre cele două versiuni e uşor de sezisat. Varianta a doua pre- 
vede o perioadă necreatoare de analiză a textului în acțiune, care are menirea să 
pregătească mai bine celelalte repetiţii cu caracter creator. Este ca și cum am pre- 
para pămîntul în agricultură, îngrășindu-l, arindu-l pentru a începe apoi perioada de 
fecundare :  semănatul, îngrijirea plantei sau a cerealelor în timpul creşterii lor. 
Dacă articolul scris de Knebel se referă la o astfel de completare a repetiției, sau 
dacă analiza se integrează total în metoda acţiunilor fizice, fiind atunci însă nu o 
completare, ci o fază de creaţie, iată întrebarea care rămine încă în picioare. 

Din propria noastră experiență putem relata că la Institut, studentul Esrig din 
anul III regie, aplicind varianta intii cu studenţii Flavia Buref (anul IV actorie), 
Sinişa lIlcev (anul IV regie-film) şi Cosma Braşoveanu (anul III actorie) la piesa 
Ursul de Cehov, a obținut bune rezultate prin trecerea nemijlocită la construirea 
logică a liniei acţiunilor fizice. El a îmbinat pe tot parcursul analiza cu găsirea acţiu- 
nilor fizice. Totuşi alţii care au încercat să-l pună pe studentul-actor în situaţia de 
a analiza în acţiune textul au obținut şi ei succese, dar trebuie să menţionăm că 
intr-un fel şi această analiză a însemnat creaţie. Mai tirziu, obţinindu-se anumite 
jucruri în faza de analiză, ele s-au păstrat pină aproape de faza finală, indiferent dacă 
regizorul sau actorul a vrut-o; independent de faptul dacă se obținuse un moment 
bun de retrăire sau un șablon. 

În teatrul rominesc, lămurirea aplicării practice a sistemului Stanislavski este 
o sarcină de seamă a actorilor şi regizorilor noştri. Unii regizori au început să aplice 
exerciţii cu text improvizat la repetițiile din teatre. Aplicarea acestor studii nu re- 
prezintă insă o perioadă anumită a ansamblului de repetiţii, ele intervenind ori de 
cite ori e nevoie. Contribuţia acestor regizori, în primul rind, la lămurirea problemelor 
metodei ştiinţifice ar fi prețioasă. 

Impresii din C hira 


Păstrasem o puternică impresie despre teatrul chinez încă din 1953 cînd, în 
cadrul Festivalului Tineretului Mondial de la Bucureşti, am văzut cîteva fragmente de 
operă şi balet. Această impresie s-a desăvîrşit chiar de la primul spectacol pe care 
l-am văzut la Pekin. Era un spectacol viu, colorat, a cărui tematică se înfățișa deose- 
bit de limpede chiar pentru un om de teatru neavizat sau neintrodus în problemele 
specifice ale teatrului chinez. Era dinamic, prezenta o înlănțuire firească, organică, 
a părților cintate ale recitativelor şi ale baletului cu acțiunea dramatică, pe care o 
împlinea. 

Toate aceste lucruri mi-au fost foarte clare — ele erau deosebit de convingă- 
toare. Atenţia susținută, aplauzele publicului care subliniau la scenă deschisă măies- 
tria actorilor, încordarea cu care urmărea desfăşurarea acțiunii, exploziile de ris care 
subliniau momentele comice, toate aceste manifestări arătau că publicul urmărea ca 
un fin cunoscător spectacolul. Între scenă şi sală se stabilea acel contact care do- 
vedea, pe de o parte, măiestria actorilor și, pe de altă parte, capacitatea subtilă de 
apreciere a unui public pasionat iubitor de teatru. ` 

‘În China sint aproape două mii de trupe teatrale; pentru publicul chinez tea- 
trul nu este numai un divertisment, ci și o necesitate şi o obișnuință căpătată de-a 
lungul veacurilor. 

Teatrul clasic chinez — opera populară — s-a născut, cu sute de ani în urmă, 

| din baladele şi legendele populare. Ele vorbeau despre eroii apărători ai patriei, despre 
supunerea filială, despre fidelitatea în căsnicie. Sint comedii, tragedii sau simple poveşti 
de dragoste. Jucate la început de amatori, ele au fost interpretate mai tirziu de trupe 
profesioniste locale. Fiecare dramă populară locală iși are caracteristicile ei proprii: 
la unele sînt subliniate trăsâturile de umor, la altele cele lirice; unele pun accentul 
pe dans şi muzică, altele pe recitativ. Toate au însă ca trăsătură comună îmbinarea 
cuvîntului rostit, acompaniat de muzică, cu baletul, aria, acrobaţia și pantomima. 

Scena tipică folosită de aceste trupe este o platformă deschisă pe trei părți, 
cu un proscenium care înaintează adinc în public, prevăzută pe fund cu două coloane 
care susțin un acoperiș. Între cei doi stilpi există un fundal cu două intrări. Citeodată, 
acest fundal este prevăzut cu un balcon folosit de actori, întocmai ca în teatrul eli- 
zabetan. Acelaşi dispozitiv al scenei în aer liber a fost păstrat mai tirziu și pentru 
teatrele închise şi îmbogăţit cu fundale, perdele laterale şi cortine, în fața cărora se 
joacă. Decorul este inexistent, locul de acţiune este sugerat de actor prin jocul său, 
ar recuzita se reduce la citeva obiecte convenţionale — de obicei o masă, două 
scaune şi citeva steaguri — care, rind pe rind, acoperite cu ţesături simple sau bogat | 
ornamentate devin : scaun obişnuit, tron, litieră, sau, dacă sint grupate pe un prac- 
ticabil cu trei trepte pe fundul scenei, sub un baldachin, un tribunal convingător. 
Această convenţie este acceptată de public în virtutea unei vechi tradiții și datorită 
| jocului plin de imaginație şi fantezie al actorului, care se comportă faţă de obiectele 

| imaginare ca şi cum ele ar fi într-adevăr concrete. 
La baza jocului actorului stau adinca cunoaștere a realității şi puterea de esen- 
tializare care se traduce pe scenă prin gesturile şi mimica caracteristice fenomenului 

de viață transpus artistic. Convenţia în teatrul chinez 
nu este numai învățată, transmisă din generaţie în ge- 
neraţie, ea este alimentată de experiența proprie a fie- 
cărui actor care — fie că deschide o ușă imaginară, 
urcă sau coboară o scară care nu există, sugerează mer- 
sul călare sau faptul că se află în trăsură — expri- 
mă în formă artistică, prin expresia feţei, mişcarea 
miinilor şi a picioarelor, prin concentrarea întregului 
trup, tot ceea ce este mai caracteristic în acţiunile oa- 
menilor din viaţa reală în situaţiile date. 

Din diferitele forme ale dramei populare locale din 
nord şi est, s-a născut, la începutul sec. XIX, la Curtea 
imperială din Pekin, ca o sinteză, drama numită Ching- 
Hsi (Opera din Pekin) devenită clasică prin limba unică 
literară şi prin îmbinarea armonioasă, în cadrul spec- 
tacolului, a tuturor elementelor ei constitutive. La a- 
ceasta au colaborat artiști de seamă ai timpului — 
poeţi, actori, muzicieni şi pictori-decoratori. 

Am văzut multe spectacole de tragedie, de come- 
die, spectacole formate din mai multe piese într-un 
act şi in toate am admirat marea artă a actorului chi- 
nez care are la bază o disciplină riguroasă, o capaci- 
tate de concentrare fără seamăn, o supleţe psihică şi 

Rol comic Cion corporală excepţională, o comandă perfectă a tuturor re- 

flexelor, o permanentă dirijare a emoţiei creatoare, toate 

dublate de o înaltă conștiință artistică. Rolurile în opera clasică chineză sînt complexe. 

Ele cer actorului, în cadrul aceleiași piese, egale mijloace de exprimare de tragedie ca și 
de comedie. 

Am văzut pe celebra actriță Li Iu-U în rolul titular din piesa Zeița care coboară 
din Paradis. Ingenuă în prima parte a piesei, cu puternice accente de comedie, actrița 
capătă accente sfișietoare de mare amploare tragică în momentul în care un trimis 
al Cerului îi porunceşte să se întoarcă în Paradis şi să-și părăsească soțul muritor şi 
copilul pe care Îl are cu el. Zeița luptă să-şi salveze dragostea. Sfişiată între destinul 
implacabil şi sentimentul ei pentru bărbatul pe care il iubește, dar care este incapabil 
prin esenţa lui terestră să înțeleagă, să realizeze situaţia tragică în care se află, zeița se 
zbuciumă şi încearcă să obţină o aminare de la trimisul Cerului. Dar în clipa în care 
acesta desfăşoară în faţa ei, în sunetul mereu crescînd al tobelor şi al instrumentelor 
de percuție, un uriaș firman ceresc de culoare orange — culoare dominantă în acel 
moment în compoziţia coloristică a tabloului — ea pricepe inutilitatea oricărui efort și 
capătă, din nou, conştiinţa esenței ei divine şi a disciplinei din care face parte. Pe par- 
cursul întregii piese, sentimentul dominant este iubirea zeiței pentru bărbat, dar din 
această clipă, odată cu conştiinţa divinității ei, această dragoste se transformă într-o 
mare compasiune şi duioşie. Cu superioritatea unui zeu, cu căldura unui om, zeița începe, 
în etape, despărţirea grea pentru ea și neprevăzută încă pentru bărbat. Îl plimbă pe 
malul unei ape, îi arată doi peştișori, îi arată văzduhul în care plutesc două păsări şi-l 


lămurește blajin că și vietăţile care se iubesc se despart, că fericirea nu e veşnică. În 


sfîrşit, în el începe să se trezească bănuiala, neliniştea. Tobele bat din ce în ce mai tare, 
zeița trebuie să plece. Se desprinde, se depărtează, se intoarce, se depărtează iar, şi 


de sus, de acolo unde s-a ridicat — în dimensiunile reale, cîțiva centimetri, dar în dimen- ` 


siuni simbolice, o veșnicie — îi aruncă mantia ei, ca să-l ocrotească de rele. Omul, slab, 
se prăbușește comic sub greutatea mantiei. 

Actriţa Li Iu-U realizează toate acestea cu mijloace multiple — de la gesturi, 
mimică, inflexiuni de glas intense, dar omeneşti, la atitudini şi gesturi hieratice — 
continuind, însă, să rămînă același personaj, continuind să-și iubească bărbatul, expri- 
mind, numai la alt mod, pasiunea ei neclintită. ` 

Atît la Pekin, cît şi la Shanhai, la Canton, la Hancen, la Mukden şi Tien-Sin 
am văzut mari actori, minunați regizori, admirabili decoratori. În opera clasică chi- 
neză există patru mari categorii de roluri : Şen — roluri pozitive bărbătești, Dan — roluri 
feminine, Tzi — perşonaje militare şi Cion — personaje de comedie. Fiecare din această 
mare categorie cuprinde în ea o gamă variată şi multiplă de personaje și caractere. Fie- 
care din aceste categorii necesită o disciplină specială, un studiu îndelungat, care începe 
foarte de timpuriu. Astăzi, ca şi în trecut, elevii încep studiul artei actorului la virsta de 

zece ani, iar studiul durează opt ani. Intrarea într-o categorie sau alta depinde de însu- 
şirile tinărului actor, ţinindu-se seama de glas, figură, statură şi temperament. Aspectul 
fizic corespunzător este absolut necesar interpretării respectivului gen de rol. De altfel, 
acest lucru este tot atit de necesar şi trebuie respectat, în teatrul clasic, ca şi în cel 
modern. Niciodată nu am văzut pe scena teatrului chinez un rol de împărat, ministru 
al Cerului, magistrat, ingenuă, cochetă, ducesă sau june-prim susţinut de un actor 
care să nu aibă fizicul corespunzător emploi-ului. În distribuirea rolurilor pozitive sau 
negative în teatrul modern chinez se ţine totdeauna seama de aceste legi, de însuşirile 
de bază ale actorului. 

Desigur, toate aceste însușiri inițiale sint subliniate şi amplificate de arta picto- 
rului de costume şi de machiaj. 

În opera clasică chineză machiajul este tradiţional și convențional. La prima vedere 
s-ar părea că actorul poartă o mască viu colorată. De fapt, actorul este machiat. Ma- 
chiajul ţine seama, de planurile mobile ale feţei şi este completat de peruci savante, 
de podoabe (bijuterii şi pene) şi ele tradiționale. Costumul este intotdeauna bogat 
ornamentat, teatral, de o subtilă şi complicată policromie. Acordurile de culoare sint 
permanente atit în cadrul unui costum, cit şi al costumelor intre ele, iar totul este 
raportat la tonul de bază al fundalului. \ 

Există o simbolică a costumului ; publicul ştie cu ce personaj are de-a face 
de la prima apariție a actorului în scenă, înainte chiar de a începe să joace datorită 
costumului şi machiajului lui. În bogata ornamentare a costumului există o scară | 
de valori şi, prin culoare şi formă, dar nu prin material, se stabileşte de la început î 


ierarhia socială a personajelor. Bunăoară într-o scenă pe care am văzut-o la opera 
din Shanhai, stăteau față în faţă fiica de impărat şi ţăranca săracă. Prima era îm- 
brăcată într-o rochie de atlas galben, culoare rezervată exclusiv Curţii imperiale şi 
forțelor cereşti, — acoperită de bijuterii sclipitoare. Ţăranca săracă purta un costum 
tot de atlas, dar negru — culoare rezervată oamenilor umili — și o perucă, de ase- 
menea împodobită cu bijuterii, dar mai puţin bogate. Diferenţa de clasă, distanța 
astrală dintre fata de împărat şi femeia din popor, reies clar pentru toată lumea 
gin acest raport de culoare și cantitate de podoabe și nu din valoarea intrinsecă a 
materialului sau prin ostentaţia naturalistă a unor zdrenţe. Acelaşi lucru în ceea ce 
priveşte reprezentarea unui cerșetor care, prin petice multicolore, savant distribuite 
pe un costum de mătase, crea înfăţişarea convingătoare a sărăciei. 

| În aceste condiţii — cu un machiaj dens, cu perucă, încărcat de podoabe și 


Rol bărbătesc Şen, rol feminin Dan, personaj militar Tzi 

de un costum complicat — actorul chinez trebuie să joace, să cinte, să danseze, să 
facă acrobaţii. De aceea, costumul este o operă de artă şi prin felul cum este con- 
struit. El ţine seama de necesitățile de mişcare a corpului. O minecă, de pildă, este 
construită ca o armură medievală, din părți detașate, lăsindu-se libere articulațiile. 
Şi apg costumul işi păstrează forma lui perfectă liniară, orice mişcare ar face 
actorul. 


Muzica în teatrul chinez deţine un rol deosebit şi important. Ea nu e numai 
fundal şi acompaniament al recitativelor și ariilor, ci are un rol activ în acţiunea 
dramatică şi intervine în anumite momente ca unul din elementele ei componente. Con- 
venţională ca şi decorul, costumul și machiajul, ea creează atmosferă, intensifică mo- 

mentele culminante, acompaniază aria şi recitativul 

mea i Elda e ia) Aaa mmm şi susține şi îmbracă sonor întregul spectacol. 
f Una din problemele care preocupă în mod 
special oamenii de teatru din China În ceea ce 
priveşte opera clasică este introducerea elemen- 
telor de decor ca mijloc de caracterizare a lo- 
cului de acțiune. Cînd decorul izbuteşte să su- 
gereze printr-o metaforă plastică locul de ac- 
țiune, atunci el este binevenit, căci întregeşte jo- 
cul actorului, lăsindu-i deplină libertate. creatoare. 
Dar am văzut unele spectacole în care decorul, în 
mod abuziv față de gen, satura spaţiul scenic şi 
răpea actorului o serie de posibilități de su- 
gerare. Oamenii de teatru chinezi caută să îmbine. 
în mod armonios şi judicios față de genul foarte 
special al acestei arte, elemente esențiale de 
decor cu expresivitatea jocului actorului şi cu 
machiajul şi costumul tradițional. Un exemplu 
de îmbinare reușită este Opera din Shaosing, în 
care, după o veche tradiţie, toate rolurile sint 
jucate de femei. Aci decorul este format din 
citeva elemente de o mare expresivitate. Teatrul 
din Shaosing folosește în mod curent fundalul, 
fie pictat, fie proiectat, fie combinat din aceste 
două elemente, cu laterale în perdele simple, de 
Li-lu-U în rolul zeiţei obicei de o culoare care face acord permanent 
cu costumele, obţinînd efecte pur picturale prin 
intensificarea culorilor şi prin transpunerea formelor. În ceea ce privește spa- 
tiul scenic, el rămîne la dispoziţia actorului, cu excepţia cîtorva elemente strict 
necesare desfăşurării acţiunii, şi care pot fi înlăturate, cu ușurință, în vederea 
dezvoltării scenelor de balet. Folosirea cortinelor şi jocul la faţă de cortină rămîn 
mai departe tot atit de valabile şi de necesare acțiunii neîntrerupte, care dă ritm 
şi unitate spectacolului. La teatrul din Shaosing costumul este convențional, machiajul 
realist, iar jocul, o îmbinare a mijloacelor de expresie ale actorului de operă clasică 
chineză cu acelea ale unui actor de teatru modern. Departe de a fi un lucru hibrid, 
spectacolele Operei din Shaosing au un farmec deosebit, sînt pline de poezie, armonios 

inchegate şi foarte gustate de public. 

Teatrul din Shaosing este, însă, o excepţie. În general teatrul de operă chineză 
a fost interpretat, ca şi teatrul grec și cel elizabetan, în exclusivitate de bărbaţi. Cu 
timpul, femeile au pătruns în teatru, dar încă și azi numeroase roluri feminine îşi gă- 
sesc neiîntrecuţi interpreti în travesti. 

Unul dintre cei mai străluciți actori de travesti este Mei-Lan-Fan, care şi-a 
sărbătorit de curind 50 de ani de teatru și 60 de ani de viață. El se trage dintr-o 
familie de actori, interpreți de roluri feminine din tată în fiu. El însuși, în tragedia 
Sarpele alb joacă alături de fiul lui, care deţine rolul confidentei. Datorită nu unui 
machiaj savant, ci printr-o întreagă gamă de gesturi şi atitudini care sugerează tine- 
reţea, Mei-Lan-Fan a rămas şi astăzi, în ciuda celor 60 de ani ai săi, primul inter- 
pret al rolurilor de ingenuă și curtezane din repertoriul clasic de tragedie și comedie. 
Mei-Lan-Fan este un cercetător şi un inovator în domeniul teatral. El mi-a vorbit de 
cercetările lui îndelungate și încununate de succes, de încercările lui de a duce mai 
departe arta stilizării unui gest, mi-a vorbit de necesitatea cunoașterii și aprofundării 

realității, de necesitatea studiului plasticii, a muzicii, a poeziei, de faptul că actorul 
trebuie să fie un adevărat om de cultură. 


Alături de teatrul clasic, s-a dezvoltat teatrul modern, care cunoaște în China o 
mare popularitate. El a răspuns, prin conţinutul său, unor nevoi stringente ale po- 
porului, care dorea să-şi exprime şi în teatru noile lui condiţii de viaţă şi luptă pentru 
a le cuceri. 

Există in China nenumărate trupe de teatru modern. În general ele s-au format 
din trupe de amatori, în timpul revoluţiei chineze. Teatrul acesta este revoluţionar, 
tematica atacată de dramaturgia modernă oglindește transformările sociale si realiză- 
rile din China nouă. În același timp se scriu şi se joacă piese care demască moravu- 
rile feudale din trecut și suferințele poporului din 
vremea asupririi. 

Noua dramaturgie a reușit să dea opere va- 
loroase, cum e, de pildă, Fata cu părul cărunt, 
o încercare izbutită de a folosi, în mod creator, 
forma clasică a genului de operă chineză pentru 
exprimarea unui conținut nou. Spectacolul este 
deosebit de emoţionant şi bogat, el prilejuieşte 
actorilor-interpreţi creaţii de proporţii neobiş- 
nuite în drama modernă. 

În piesa Furtuna, scrisă acum 25 de ani şi 
reluată cu un imens succes la „Teatrul de Artă 
al Poporului” din Pekin, Tsao-lu, celebrul scriitor 
dramatic, demască moravurile unei familii bur- 
gheze din trecut şi condiţia de viață a oamenilor 
de rind. Proporţiile monumentale ale conflictu- 
lui şi ale sentimentelor, economia de timp şi spa- 
tiu, intensitatea pasiunilor, toate acestea fericit 
înriurite de tradiția teatrului clasic chinez, au o 
amploare de tragedie. Interpretarea și regia se ri- 


dică şi ele la proporţiile monumentale ale 
piesei. 


La baza artei actorului de teatru modern 

chinez stau aceleași legi de disciplină severă, a- 
ceeaşi putere de trăire, de imaginaţie, de concen-  Mei-Lan-Fan în rolul ibovnicei imperiale 
trare şi un splendid simţ al valorii cuvîntului. 
Există institute superioare de invăţămint teatral în toate centrele mari ale 
Chinei — la Pekin, Shanhai, Tien-Sin şi Mukden. Am vizitat aceste institute şi am 
luat contact cu profesori şi studenţi. Am asistat la mai multe ore de curs şi mi-am 
dat seama de înaltul nivel artistic şi de dăruirea profesorilor, aleşi dintre cei mai 
mari artişti, precum şi de conștiinciozitatea excepţională a studenţilor. Localurile insti- 
tutelor de artă sint spaţioase, dotate cu tot ce este necesar unei bune desrăşurări 
a cursurilor, sălile de curs, deşi foarte simple, au o atmosferă plăcută, îmbietoare prin 
culoarea zidurilor şi a mobilierului care este îmbrăcat deseori în cea mai simplă pinză, 
vopsită, insă, intr-un ton care face un desăvirşit acord cu culoarea peretilor. Aproape 
toate sălile de curs dau într-o grădină de dimensiuni reduse, dar încintătoare, care 
întreține necontenit în student sentimentui dragostei pentru natură. Gustul pentru 
frumos, pentru armonie, este permanent stimulat. Studenţii sint în permanent contact 
cu miscarea teatrală. Încă din scoală, viitorii actori au o strinsă legătură cu tot ce 
este traditie artistică şi, în același timp, cu ultimele realizări ale teatrului contemporan 
în toate manifestările lui. 

Teatrul modern chinez a pus în faţa artiștilor probleme complexe. O problemă 
importantă este aceea a decorului în trei dimensiuni. Pictorii scenografi au realizat, 
pe baza vechii tradiţii, lucruri uimitoare in ceea ce priveşte compoziţia decorului, a 
formei lui şi a culorii. Din teatrul clasic, ei au luat puterea de transpunere a realitaţii 
în mod artistic, poezia şi permanenta armonie între costum și decor. Datorită studiului 
picturii clasice chineze, scenografia modernă a fost ferită, de la început, de orice fel 
de tendinţă naturalistă, mergind, în mod firesc, la forma esențializată. 

În piesa Încercarea de pildă, jucată la Shanhai, acţiunea dramatică se petrece 
în localul unei fabrici şi acasă la directorul ei. În acest interior oarecare, aparent 

arid, scenograful a adus atit prin plantație, prin volume cit şi prin culoare, prin fe- 
reastra deschisă către un fragment de peisaj, prin fluctuațiile de lumină, prin inten- 
sitatea unui cer albastru, poezia și viața de dincolo de cele trei ziduri ale decorului. 
De aitfel, acest lucru nu rămine izolat, ca o contribuție separată, deoarece întreaga 
concepţie a spectacolului, atit a regizorului cit şi a actorilor, se întemeiază pe aceleaşi 
principii. Încercarea este un spectacol omogen, plin de viaţă, şi de aceea, convingător. 

Am mai văzut la Pekin Ripa balaurului, una dintre cele mai însemnate producţii 
ale dramaturgiei contemporane chineze. Acţiunea piesei se petrece înainte şi după 
eliberare, într-un cartier mărginaş, în care nu pătrundea niciodată soarele, în care. 
ploile de primăvară inundau locuinţele. Nu era un cartier, ci o fundătură, o groapă 
in care trăiau oamenii in cea mai adincă mizerie. Piesa, de un dramatism profund, 
străbătută de sentimente intense, cu caractere puternice și variate, zugrăveşte rezis- 
tența surdă, la început, apoi, treptat, treptat, unitatea de luptă a celor care au re- 
zistat şi care, în a doua parte a ei, după eliberare, construiesc viața nouă. Spectacolul 
este realizat într-o suită de tablouri expresive, concentrate, puternice, cu momente 
de încleştare dramatică şi cu un largo final, care deschide o vastă şi luminoasă per- 
spectivă. De altfel, majoritatea pieselor moderne au marea calitate de a angaja tot- 
deauna un conflict puternic, cu momente culminante în acţiunea dramatică, şi sînt 
construite cu un desăvirşit simţ al compoziţiei. Orientat pe această cale, strîns legat 
şi în felul acesta de tradiția teatrului clasic, teatrul modern, dramaturgia modernă 
chineză, se dezvoltă pe măsura legilor universale ale adevăratului teatru. 

Repertoriul teatrului modern cuprinde şi drame istorice. Un strălucit reprezen- 
tant al acestui gen este marele poet Go-Mo-Jo, preşedintele Academiei de ştiinţe, 
laureat al Premiului Internaţional pentru Pace, una dintre cele mai de seamă perso- 
nalităţi ale Chinei noi. Go-Mo-Jo este poet, prozator şi dramaturg. Din lucrările lui 
dramatice, cea mai importantă este Ciu I-Uan, dramă istorică în versuri, de o neiînchi- 
puită frumuseţe poetică. Eroul piesei este poetul-luptător pentru libertate şi adevăr, 
Ciu I-Uan, care a trăit în China antică și a cărui artă a orientat sute de ani poezia 
chineză. Prin construcţia ei dramatică, prin frumuseţea și puternica individualizare 
a personajelor, prin problematica universal valabilă, prin frumuseţea imaginilor, prin 
dialogul dramatic, această piesă este una dintre valoroasele creaţii ale dramaturgiei 
universale. 

Uriaşul număr de spectatori care. vine în fiecare seară la cele 2000 de teatre 
din marea Chină, dovedeşte, prin emoția şi entuziasmul lui, în ce măsură teatrul chi- 
nez răspunde nevoii de frumos, de exprimare într-o formă artistică a celor mai 
adinci ginduri şi sentimente ale lui. Şi ca o mai elocventă dovadă de intimă şi pro- 
fundă legătură între popor și artiștii lui este sărbătoarea anuală de pomenire a lui 
Ciu I-Uan. 

Acum două mii şi ceva de ani, poetul Ciu I-Uan, exilat și bătrin, şi-a pus capăt 
zilelor, aruncindu-se într-un fluviu. De două mii și ceva de ani, fiecare chinez din 
acest nesfirşit popor plămădeşte, în a cincea zi a lunii mai, turte de orez, pe care, 
noaptea, la lumina lampioanelor, pe lacuri, pe riuri, pe fluvii, pe mare, le aruncă hrană 
peştilor şi vietăţilor apelor, pentru ca ele să nu mănince din trupul lui Ciu I-Uan. 
Cind un popor întreg se simte atit de legat de unul din marii lui cîntăreţi, este firesc 
ca arta să-i fie atit de necesară, să ajungă la asemenea desăvirşire. 


WwWW.cimec.ro (Ilustrațiile autorului) 


Heinar Kipphardt: „Ne supără şi ne bucură 


. Ap se 44 
lucruri asemănătoare 


Heinar Kipphardt, autorul comediei Se caută 
urgent un Shakespeare, ne-a vizitat de curind 
tara. Tinărul dramaturg german, căruia meritele 
creației sale literare i-au adus cinstea de a fi 
distins cu Premiul Național al R. D. G. pe 1953, 
ne-a împărtășit cîteva din impresiile culese in 
scurta întilnire avutä cu mişcarea teatrală dir 
tara noastră şi ne-a vorbit despre mişcarea tea- 
trală din Germania democrată. 

„M-a bucurat — ne spune Kipphardt — fap- 
tul că am avut prilejul să văd piesa mea pe sce- 
néle mai multor teatre din țara dv. La Teatrul 
din Giulești, la secția germană a Teatrului de Stat 
din Timişoara şi la Teatrul de Stat din Craiova. 
Am putut să-mi dau seama cu cîtă grijă şi tra- 
gere de inimă s-a muncit în toate cazurile pen- 
tru realizarea spectacolului, cît de puternic s-au 
identificat diferitele colective actoricești cu inten- 
țiile autorului. Pentru mine, ca autor, a fost o 
experienţă aproape tulburătoare şi cu atit mai 
neașteptată, cu cit atunci cind am scris piesa, 
nu gindeam că ea va fi jucată în străinătate. Rea- 
litatea a dovedit, însă, că — în toate ţările care 
construiesc socialismul — ne supără şi ne bucură lucruri asemănătoare. Desigur, nivelul 
spectacoleior cu Se caută urgent un Shakespeare a fost foarte diferit, dar pot spune 
că ansamblurile celor trei teatre au înţeles să fie instrumente de comunicare a vi- 
ziunii autorului. După reprezentații, am avut convorbiri foarte interesante şi — cel 
puţin în ce mă priveşte — foarte utile cu interpreții.” 

Scriitorul german se ocupă apoi mai pe larg de aspectele esențiale şi feno- 
menele ce i se par a fi cele mai semnificative în mişcarea teatrală din țara lui. 

„Stadiul actual de dezvoltare a artei teatrale din Germania nu poate fi cercetat, 
fără a se aminti situaţia socială şi politică generală a întregii ţări — ține să precizeze 
el de la bun început. — Noi, cei din R.D.G. facem totul pentru a menține unitatea cul- 
turii germane, folosim şi sprijinim orice posibilitate de comunicare reciprocă între 
scriitorii care trăiesc în cele două părţi ale Germaniei. La noi se joacă piesele unor 
dramaturgi antifascişti din Vest, deoarece înțelegem să încurajăm toate eforturile 
îndreptate împotriva reinvierii tendinţelor imperialiste în ţara noastră. Cit priveşte 
teatrul din Germania occidentală, ceea ce il caracterizează este absenţa oricărei preo- 

cupări de a cerceta în spirit critic realitatea înconjurătoare, sau de a influenţa această 
realitate în sensul atingerii unor anumite țeluri de viitor.” 

Şi după o pauză, nu lipsită de semnificaţie : 

„Care era situaţia la noi, în R.D.G. in 1945? O abundență de rudimente 
rămase din etapa burghez: a culturii noastre teatrale, o degenerare, o sălbătăcire a 
limbii — moştenire de la fascismul german —, o ideologie fragmentară, neinchegată. 
S-au conturat atunci strădanii numeroase şi totodată foarte diverse, pentru a se 
ajunge la o nouă artă teatrală. 

„Staatstheater“ este format din două unităţi: „Deutsches Theather“ şi „Kam- 
merspielhaus” (Studioul) şi este condus de Wolfgang Langhoff. E o instituţie cu mari 
tradiţii, care şi-a primit cele dintii impulsuri de viaţă de la Otto Brahm. După cum 
ştiţi, Brahm nu a fost un regizor, ci un critic, am putea spune, un conducător literar, 
inzestrat cu un simţ excepţional în descifrarea sensurilor şi curentelor epocii, un mare 
descoperitor de autori ca Hauptmann, ca Ibsen. Polemizind cu adepţii academismului 
scenic de la „Hoftheater“, el a apropiat teatrul pe care-l conducea de noua miş- 
care ce se dezvolta în cercurile militante pentru democraţie şi s-a străduit să creeze 
un teatru al autorului, un teatru a cărui sarcină primordială o constituiau simplitatea, 
fidelitatea față de conţinutul operei literare şi actualitate, un teatru de un tip cu 
totul nou in Germania. Noi, cei de astăzi, ne simţim deosebit de îndatoraţi lui Otto 
Brahm. Tradiţia intemeiată de el formează astăzi un element esenţial al artei acto- 
riceşti pe scena noastră. 

Mult mai cunoscut este urmaşul lui Otto Brahm la conducerea lui ,,Deutisches 
Theater“ : Max Reinhardt. El a fost un strălucit magician, un mare poet al scenei, un 
remarcabil detector de talente actoriceşti ; lui i se dztorează promovarea multora din- 
tre marii actori germani, sub conducerea lui, teatrul a devenit un teatru al actorului. 
Trebuie, însă, să spunem că Reinhardt nu a avut punctul de vedere ferm al lui Otto 
Brahm şi nici voința lui de a interveni în realitate şi a o influența. 

În ce ne privește, noi încercăm, în elaborarea unui nou stil de interpretare, să 
ne inspirăm în primul rind din simplitatea sobră şi din fidelitatea clară față de text, 
care erau principiile fundamentale ale „ui Brahm. Ne străduim să dobindim un stil 
care, din toate soluţiile posibile pentru o scenă, să se oprească totdeauna la soluţia 
cea mai simplă, un stil care să se ferească de orice efect „teatral” ca atare. Într-o 
perioadă de inceput, În înscenările noastre, ne-a preocupat în primul rind elementul 
culorii şi abia mult mai tirziu — pentru a fi mai precis, abia în ultimii ani — am 
încercat să împlinim stricta fidelitate faţă de text, imbogăţind-o cu cele mai bune 
realizări ale lui Max Reinhardt, fără a pierde din vedere țelul nostru, acela de a fi 
un teatru al autorului. Voim să creăm un teatru care să aibă întreaga bogăţie a 
genului, întreaga strălucire a artei actorului, întreaga poezie a scenei. 

În strădaniile noastre pentru înnoirea teatrului ne-a fost de un imens ajutor 
confruntarea cu opera actoricească şi regizorală atit de însemnată a lui Stanislavski. 
Ceea ce ne interesează, înainte de toate, la Stanislavski sint roadele eforturilor din 
perioada mai tirzie a vieţii lui; ele se cer adaptate dramaturgiei fiecărei ţări, trebuie 
cercetate în spirit critic şi aplicate în spirit critic în condiţiile specifice proprii.” 

„Noi urmărim — continuă Kipphardt — ca spectatorul nostru să simtă că ia 
parte la evenimente ce se petrec acum, la o acţiune dramatică; voim ca spectatorul 
să trăiască acţiunea odată cu cel ce o interpretează şi pe această cale să fie îndem- 
nat să-i adincească conținutul cu giadirea. 

Orice lucrare dramatică conţine momente emoţionale și altele reflexive, raţio- 
nale ; analog, sentimentul și gindirea se succed de-a lungul desfătării pe care o pri- 
lejuieşte un spectacol teatral şi pe parcursul trăirii teatrale. În ce ne priveşte, sîn- 
tem adversarii unui teatru lipsit de eficiență, cu alte cuvinte, ai unui teatru care nu 
atiîrneşte decit sentimente, iluzii şi nu impune spectatorului să gindeascră. Nu voim 
un astfel de teatru. Pe de altă parte, nici nu socoti.n câ teatrul este un fel de 
şcoală, menit doar să provoace prorese de gindire. În această privinţă, punctul meu 
de vedere diferă de acela al unui alt curent caracteristic pentru viața noastră tea- 
trală, de teatrul lui Bertholt Brecht.“ 


Îi cerem scriitorului german să concretizeze afirmaţiile sale în legătură cu 

această problemă. Numele lui Brecht are o rezonanță internaţională, piesele lui sint 
jucate aproape în toată lumea ; a început să se vorbească despre o şcoală regizorală 
brechtiană. De aceea, nu ni s-a părut lipsită de interes o precizare, pentru oamenii 
de teatru din țara noastră, în legătură cu rolul lui Brecht în renașterea şi înnoirea 
creației dramatice şi scenice germane. 


„Ştiţi de bună seamă, — ne răspunde Kipphardt — că opera dramatică a lui 
Bertholt Brecht — pe care, personal, o consider a fi cea mai de seamă în Germania, 
astăzi — s-a născut către sfîrşitul deceniului al treilea şi a continuat să se dezvolte 


în timpul fascismului german, pe cînd Brecht se afla în emigrație. Această operă 
s-a ridicat împotriva teatrului de iluzie, împotriva teatrului care se mulțumea să stir- 
nească doar sentimente. Teatrului dramatic — să nu se uite că pină atunci drama- 
turgia dominase întreaga sferă de cultură occidentală —, Brecht i-a opus teoria 
sa, a aşa-zisului teatru epic; el era de părere că numai teatrul epic este în măsură 
să găsească forme care pot duce la procese de gindire, eliminind participarea senti- 
mentală a spectatorului la evenimentele ce-i sint înfățișate. Cu sau fără voie, Brecht 
se ratasează la dramaturgia lui Diderot, precum şi la unele forme ale teatrului epic 
chinezesc. Ceea ce urmăreşte el este să-l facă pe spectator să nu uite nici o clipă 
că i se prezmtă o acțiune, a cărei justeţe el, spectatorul, este chemat să o cerce- 
teze în spirit critic. Atît în maniera de joc, cit şi — in prealabil — în maniera 
de a scrie, Brecht ia unele măsuri, pe care el le denumeşte „,Verfremdungen“ (obiec- 
tivări), menite să-l împiedice pe spectator să simtă odată şi împreună cu personajul 
pus în scenă de dramaturg. În acest scop, el ne prezintă personajele sale în diferite 
funcțiuni şi anume în scene succesive, nu concomitente. Aşadar, Brecht este dușma- 
nul oricărui teatru de iluzie : spectatorul să gindească, nu să simtă. 

Sintem de acord cu Brecht că un teatru axat numai pe iluzie — un teatru al 
acțiunilor si sentimentelor: luate în sine, izolate de realitate şi care, lipsit de eficiență, 
nu duce la procese de gindire, un teatru care nu influențează oamenii în sensul trans- 
formării realităţii înconjurătoare — este relativ inutil, că un atare teatru „distrac- 
tiv“, burghez, nu-şi mai are. locul în epoca noastră. Dar, spre deosebire de Brecht, 
cred că spectatorul va fi mai curînd stimulat să gindească şi să acţioneze prin 
mijlocirea simţirii, decit dacă se desparte gindirea de simţire şi se pune accentul pe 
latura demonstrativă a jocului. Este cazul să spunem că piesele și punerile în scenă 
ale lui Brecht constituie opere de artă însemnată, care exercită o puternică influenţă 
asupra intelectualităţii, atit în Germania cit şi in restul Europei. Nu mi se pare, însă, 
că influenţa lor asupra publicului nostru muncitoresc ar fi deopotrivă de puternică. 
Fireşte, viitorul ne va arăta, care stil teatral poate să exercite o mai adincă înriurire 
şi cred, in ce mă priveşte, că acest lucru va trebui să constituie, în ultimă analiză, 
criteriul hotăritor în alegerea unei metode. Părerea mea e că dramaturgia lui Brecht 
şi teoria lui în materie de teatru vor aduce o îmbogăţire substanțială mișcării tea- 
trale şi dramaturgiei în ansamblu, dar nu cred că, în cele din urmă, teatrul epic își 
va putea afirma superioritatea asupra celui dramatic.” 

Urmind sirul relatărilor sale, Kipphardt s-a oprit îndelung şi asupra rolului 
iucat de dramaturgia sovietică în viața actuală a teatrului german. 

„Întilnirea cu dramaturgia sovietică a fost de mare însemnătate pentru noi. 
Am găsit în scrierile dramaturgilor sovietici teme care ne priveau nemijlocit. Am 
găsit in ele un element cu totul nou în literatură: speranţa. La drept vorbind, în- 
treaga literatură critică burgheză nu a cunoscut decit eroul negativ ; şi ei i se poate 
aplica foarte bine celebra maximă a lui Valéry : „Optimiștii scriu prost“ — un cinism 
frumos formulat, dar o observaţie eronată. Fireşte că dramaturgia sovietică ne-a 
fost în acest timp de mare ajutor. Pe scenele germane se joacă un foarte mare 
număr de piese sovietice, de asemenea lucrările lui Gorki, Cehov, Gogol, Tolstoi. 

Meritul de seamă al dramaturgiei sovietice in ce privește Germania constă, după 
părerea mea, in faptul că ea ne-a prilejuit adăstarea asupra temelor noi şi a stimulat 
în scrisul nostru metoda care pune în valoare ideile socialismului.” 

Această metodă — a realismului socialist — Kipphardt a urmărit-o şi în 
scurtul lui popas făcut în tara noastră. D-sa n-a ezitat de aceea, în legătură cu tea- 
trul rominesc, să ne facă unele mărturisiri interesante, deși ele păstrează amprenta: 
unor impresii fugare. 

„Este o realitate ce nu poate fi tăgăduită: intelectualii germani ştiu foarte pu- 
tine lucruri despre literatura rominească, foarte puţine lucruri despre cultura ţării 
dv., foarte puţin despre arta dv. teatrală. Această situație se datorează, fireşte, 
politicii imperialismului german, care a învăluit într-o tăcere totală literatura popoare- 
lor din răsăritul şi sud-estul Europei şi trebuie spus că nici după 1945 nu am izbutit, 
incă, să obţinem cunoştinţe mulțumitoare și temeinice despre ţara dv. Vreau să înţe- 
legeți că am plecat spre Rominia avind noţiuni foarte sumare despre repertoriul 
dv. În Germania se cunoaște aproape exclusiv O scrisoare pierdută de Caragiale. Mărtu- 
risesc că aşteptările mele în privinţa situaţiei dramaturgiei și vieţii teatrale romineşti 
de astăzi au fost în toate privințele depășite. Am putut vedea patru sau cinci piese, 
care, după părerea mea, prezintă interes și pentru repertoriul teatrelor noastre, piese 
care vădesc in mod îmbucurător calităţi literare, deși, fireşte, de un nivel diferit. Mă 
refer la piese ca: Citadela sfărimată, Familia Kovacs. Am revăzut, de altfel, şi Mielul 
turbat de Baranga, deoarece în prezent se lucrează la ,„,Deutsches Theater“ la punerea 
în scenă a acestei lucrări. Şi o piesă mai veche mi se pare a fi interesantă pentru 
repertoriul german : Ultima oră. 

Desigur că necunoaşterea limbii dv. mă împiedică să formulez o părere mai 
documentată asupra calităţilor artistice ale spectacolelor pe care le-am vizionat. Dar 
vă pot spune că am avut sentimentul că există la dv. un mare număr de actori foarte 
buni, care urmăresc, prin jocul lor, să pună în relief conţinutul adevărat al situa- 
tiilor și să susțină argumentaţia întregii piese ; ei se străduiesc să fie actori de an- 
samblu şi imi pare că au o deosebită înclinație pentru piesele de atmosferă, cu multă 
psihologie. S-ar putea să mă inșel, dar am avut impresia că arta dv. regizorală se află 
la un nivel inferior artei actoricești. Mai toate înscenările au fost corecte, au res- 
pectat ideea generală a piesei, dar nu am avut senzaţia prezenţei unei personalităţi 
regizorale care să imprime ansamblului un stil precis, subordonat ideii lucrării şi să 
menţină acest stil cu consecvență pînă la capăt. Totodată, mi s-a părut că regizorii şi 
actorii dv. vădesc o oarecare reticență faţă de genurile mai puţin uzitate în cadrul 
realismului. Personal, sint de părere că pentru teatrul nostru realist este important 
astăzi să menţinem întreaga bogăţie a variatelor stiluri, în cadrul realismului. Să nu 
se uite că realismul nu presupune numai un joc de atmosferă, cu nuanţări psiholo- 
gice, şi că există şi realismul fantastic, grotescul, farsa, burlescul. De asemenea, am 
desluşit şi in ce priveşte scenografia o oarecare tendință spre un realism apropiat 
de naturalism ; scenografului nu i se acordă decit cu multe rezerve posibilitatea de a 
fi un factor dramatic constitutiv în ansamblul unui spectacol. 

În ceea ce priveşte jocul actorilor, mi s-a părut mai puternic axat pe sentiment, 
decit la noi, în Germania. Elementele melodramatice și patetice sint mai reliefate 
decit în maniera noastră de joc, sau, mai precis, patosul nostru e mai rece, mai 
reţinut. Fireşte că acest lucru stă în legătură cu evoluția istorică diferită pe care a 
cunoscut-o arta în cele două țări ale noastre. În stilul de joc al actorilor dv. se des- 
lușesc limpede două școli: cea germană şi cea franceză...” 

Întrevederea cu Heinar Kipphardt ia sfirşit, nu însă înainte de a fi aflat de la el 
că în tot timpul şederii în tara noastră, a respectat un program de lucru strict: 
in fiecare zi a scris două-trei ore la o nouă piesă, de inspirație folclorică, cu totul 
diferită — ne spune d-sa — de creația lui de pină acum. 

HORIA DELEANU 


P. oezia conternporaneității 


Perioadele de glorie ale artei teatrale au fost totdeauna intim asociate cu pre- 
zența unor conștiincioşi şi înzestrați rapsozi ai epocii lor, înaripați de Thalia şi Mel- 
pomena. Spectatorul din toate vremile şi de pe meridianele cele mai îndepărtate 
și-a găsit vibrații consonante cu temele tragice ale antichității, cu luminile strălucitoare, 
generoase ale Renaşterii, cu fiorul liric al evocărilor romantismului. Dar rezonanțele 
cele mai profunde i-au fost invariabil trezite de poezia contemporaneității, de sen- 
surile ei majore. 

Tocmai de aceea, celebritatea așezămintelor teatrale s-a fundat de-a lungul veacu- 
rilor pe reprezentarea operelor unor martori inspirați ai realității imediate. S-ar fi înscris 
oare pe răbojul vremii desăvirşirea artistică atinsă de „Globe“ fără Shakespeare, de 
„San Luca“ fără Goldoni, de „La Porte Saint-Martin“ fără Balzac. de Teatrul Mic 
fără Ostrovski, de Teatrul de Artă fără Cehov ? E sigur că nu. Tot aşa cum nici 
marii interpreți n-ar fi dobindit notorietatea binemeritată fără să-şi bizuie arta pe 
imaginile tulburătoare ale contemporaneității plămădite de talentul unor iscusiți 
minuitor. ai condeiului. Pe Antonio Sacchi l-au făcut cunoscut şi unanim apreciat 
comediile lui Goldoni și Gozzi, pe Talma operele lui Voltaire, pe Sarah Bernhardt 
piesele lui Sardou şi Rostand, pe Moskvin, Kacealov, Olga Knipper repertoriul ceho- 
vian şi gorkian. 

În această perspectivă, sîntem încîntati să ne amintim realizările recente ale 
Luciei Sturdza-Bulandra în Arcul de triumf şi Citadela sfărimată, lucrare care a 
inlesnit autentice creații şi Mariei Filotti sau lui Ion Finteşteanu. 

Din păcate, memoria noastră nu se lasă furată de un cortegiu prea întins de 
reminiscențe pe acest tărim. Prietenia laborioasă dintre teatre şi autori, căutarea 
continuă, pasionată a unora de a-și găsi afinitățile cele mai potrivite cu stilul, cu 
amprenta personală a celorlalți, nu s-a desfășurat întotdeauna în condiţii desă- 
virşite. j 
l Aceasta explică, într-o măsură, situatia bizară a primei noastre scene, care, 
în ultima stagiune, s-a multumit, neîngăduitor de resemnată, să culeagă coapte 
Trestiile de aur și Ziariştii, piese care nu s-au născut în efervescenta creatoare a 
muncii comune depuse de dramaturgi şi de marii actori ai Teatrului National 
„I. L. Caragiale“. Pe de altă varte, unii dintre scriitorii noştri n-au ajuns încă la 
conceptia piesei — care poate păstra şi o existentă literară autonomă — ca o 
componentă, ce-i drept fundamentală, a spectacolului. si au repudiat, mai timid sau 
mai agresiv, sfaturile, de multe ori întelepte, ale teatrelor. 

Sintem bucuroşi să consemnăm în rîndurile cronicii noastre citeva piese de 
natură să îmbogătească, independent de unele vicii evidente, paleta dramaturgiei cu 
culorile fantastice ale basmului dramatic (Trei zile fac un an), cu notele seducătoare 
ale comediei (Nota zero la purtare), cu intonatiile grave ale unei drame care își găsește 
o serie de implicatii şi în frămintările omului de astăzi (Trei qenerații). 

Bilanțul acestor ultime luni nu ne poate aduce satisfactia unor însemnnate rea- 
lizări. Problema majoră a zilei de azi, înveșmintată în imaginile emoționante ale artei, 
n-a apărut în timpul din urmă, potrivit dimensiunilor necesare, la lumina rampei. Spec- 

tatorii nu s-au mai întilnit, de o bucată de vreme, pe scenă, cu mărturia sensibilă, adinc 


răscoiitoare a epocii lor. 


Poate fiindcă unii n-au priceput încă destul de bine că autorul contemporan 
este o rațiune supremă de existență a teatrului nostru. Poate fiindcă alții n-au justi- 
ficat încă acest adevăr, confirmat cu prisosință de istoria teatrului universal, izvorit 
încă o dată din tumultul splendid al epocii noastre. 

În orice caz, este de neconceput progresul teatrului, multiplu şi consecvent sti- 


mulat astăzi pe aceste meleaguri, fără 


înțelegerea deplină a insemnătății textului 


dramatic din zilele noastre, a răspunderii autorului contemporan. E o reflecţie care 
se impune cu mai multă insistență la sfirşitul unei stagiuni teatrale, înainte de dez- 
baterile primului Congres al Uniunii Scriitorilor din R.P.R. 


V ariaţiuni dramatice pe aceeaşi temă 


O  smgură dramă, aceeași, revine pe 
scenă, în trei ipostaze diferite, în trei 
epoci  distanțate una de alta prin mai 
bine de 20 de ani, odată cu Trei ge- 
neraţii de Lucia Demetrius pe scena 
Teatrului Municipal. Din partea autoa- 
rei, un adevărat tur de forță (și curaj): 
nu atît pentru originalitatea sau dificulta- 
tea temei în sine (fiindcă problema eman- 
cipării femeii e o temă tradițională în 
teatrul european), cît pentru extrem de 
delicatele şi uneori riscantele probleme 
de compoziție dramatică pe care le pre- 
supune acest mod „simfonic“ de a pre- 
zenta lucrurile. Pentru că în aprecierile 
retroactive, pe care le încearcă intuiţia 
mea de spectator, revin mereu termenii 
muzicali (variațiuni, temă, leit-motiv, 
simfonie etc.) — voi încerca să mă ocup 
mai puțin de partitură, și mai mult de 
execuție și dirijare. De spectacol, cu alte 
cuvinte. 

Spectacolul Trei generaţii constituie un 
splendid exemplu de colaborare la nivel 
egal între factorii teatrali: autor, regizor 
și interpreți. 

Există, din păcate, o „mizerie“ a 
muncii regizorale. „Un bun spectacol -- 
obișnuia să spună Jouvet — se reaji- 
zează numai atunci cînd atit regizorul 
cit şi actorul cedează scenei aplauzele ce 
le revin fiecăruia în parte“. Acesta e ade- 
vărul, şi oricît s-ar plinge păgubiţii, pu- 
blicul aplaudă „totul“, „întregul“. „Ce 
păcat — spunea același Jouvet — că nu 
se poate aplauda în trei culori“. 

Directorii de scenă obișnuiesc să cali- 
fice textele dramatice în. trei categorii, 
să zicem empirice: texte meschine, in- 
grate și generoase. Cele meschine sint 
acele care nu permit nimic, care redac 
contribuția regiei la fleacuri (curios lu- 
cru: în această categorie intră foarte 
multe piese mari); cele ingrate sînt lu- 
crările care chinuiesc regizorul, care-l 


sfirtecă printre furcile caudine ale tutu- 
ror dificultăţilor; cele generoase, e clar 
acum, sînt piesele care-i permit o amplă 
desfășurare a mijloacelor şi, la nevoie, 
chiar un mic solo regizoral, o cadență, 
undeva pe la sfîrşitul actului II. 

N-am asistat la repetițiile lui W. Sieg- 
fried, dar credem că nu ne înşelăm spu- 
nînd că Trei generații este, din punct de 
vedere regizoral, ingrată şi generoasă in 
același timp. Este ingrată în primul rind 
pentru că e alcătuită din trei acte oare- 
cum separate. Fiorul dramatic începe şi 
se consumă total de fiecare dată. Din 
punct de vedere al culminării, al sinte- 
zei emotive, e un fel de bătaie pe loc, 
de răsucire în sine. Mai e ingrată pen- 
tru că pune cele două dimensiuni fun- 
damentale ale teatrului, spațiul și timpul. 
intr-un raport extrem — să mă ierte 
cititorul — de al dracului. Asistăm la 
desfășurarea în timp a unei teme și a 
unor eroi care, deși se schimbă, rămîn 
— ciudat paradox — aceiași; în schimb, 
deși rămîne același, spaţiul (decorul) se 
schimbă, de la act la act. Printr-o oare- 
care turnură filozofică am zice că în 
timp ce timpul evoluează, spațiul scenic 
involuează. Dar cu asta nu se termină 
dificultățile. Avem personaje, care, din 
principale, devin secundare, rämînînd to- 
tuşi în miezul conflictului; avem motive 
dramatice (lupta între dragoste și interes, 
de pildă) care revin în fiecare act, me- 
reu altfel, şi cu toate acestea soluțiile 
rămîn în fond aceleași. În schimb se naște 
acel groaznic pericol al „răcirii pe drum, 
al  descrescendo-ului dramatic. Actul III 
trebuie să culmineze, să tragă concluziile, 
deşi utilizează mijloace și efecte care s-au 
uzat pe parcursul scenelor premergătoare. 
Credem că autoarea însăşi a avut de 
luptat cu aceste date dificile. Altfel nu 
ne putem explica acele ingenioase, să 
zicem, artificii scenice prin care soluţio- 

nează o bună parte din greutăţile de mai 
sus. 
Cu toate acestea piesa Trei generații 
e o piesă generoasă: permite largi re- 
surse de joc pentru cei mai mulți in- 
terpreți, cere inovaţii de decor pe mu- 
chia  nuanţei, implică costume, machiaj, 
mișcare şi culise făcute cu inteligență, 
oferă splendide ocazii de subliniere dra- 
matică prin acele leit-motive (în decor, 
replici, personaje chiar) care, deși alcă- 
tuite din elemente statice, constituie to- 
tuși nucleul mișcării în dramă. (Mă gîn- 
desc la simboluri ca fereastra, muzica, 
amorul  Ruxandrei, tragica domnişoară 


Macri etc.) 

Ce a realizat, din toate acestea, spec- 
tacolul ? Mult. Citită, piesa poate să te 
convingă, dar nu te entuziasmează. Pe 
scenă, ea entuziasmează, chiar atunci cînd 
nu prea convinge. Regia a  „re-creat” 
drama, a  „re-creat-o” în felul ei: i-a 
dat formă, mişcare, viață. Realitate, cu 
alte cuvinte. l-a luat însă ceva: ceva 
ce nu poate fi definit pentru că apar- 
ține, mi se pare, fiorului intim al încleș- 
tării dramatice. Siegfried a ales inteli- 
gent interpreţii ; i-a sudat bine în jocul 
de ansamblu ; a precizat cu gust cele trei 
decoruri (din păcate, actul III mai puţin 
reușit decît primul); a dirijat cu mult 
simț al măsurii ritmul dramatic, scoțind 
sugestiv în evidență (deși prin mijloace 
uneori banale) acele linii de trecere ve 
care le-am numit leit-motivele piesei. Îmi 
dau seama că a făcut mult pentru ia 
Trei generații, în a cărei structură se 
ascund -atîtea dificultăţi scenice, să devină 
un spectacol bun. Cu toate acestea, cred 
că undeva s-a făcut o mică greşeală d: 
derivă ; undeva, la începutul muncii re- 
gizorale. Deşi — împreună cu publicul 
— am aplaudat cele trei acte, cele „trei 
generaţii“, — la urmă de tot, după spec- 
tacol, am rămas puțin nesatisfăcut. Mi-am 
dat seama că actul I mi-a plăcut. mai 


mult (e și normal: tema era proaspătă) 
decit actul III. Entuziasmul meu a des- 
crescut, s-a răcit. Poate că aici are o 
mică vină şi autoarea; poate chiar tema, 
aşa cum e pusă, ascunde undeva, în 
germeni, © oarecare  vacuitate scenică. 
Poate. Dar cred că și în baghetă s-a 
strecurat puţină oboseală, un pic de lin- 
cezeală. Actul III conţine întregul miez 
al piesei: e soluţia, e răspunsul, e satis- 
facţia victorioasă. De ce, atunci, nu atinge 
nivelul celor anterioare ? 

Încă un fapt. Există, pare-se, undeva, 
un dram de confuzie ideologică. Piesa 
este o operă dramatică cu temă socială, 
realizată în game psihologice. Bun. Mij- 
loacele sînt psihologice, scopul e social. 
Se face fresca unei societăți, nu a unor 
membri ai acestei societăți. Dar în jocul 
actorilor s-a mers puţin prea departe pe 
linia individualizării. Din cauza aceasta 
in public s-a născut, la un moment dat, 
impresia că asistă mai degrabă la o dramă 
familială (actul II) decît la o dramă ti- 
pică unei anume societăți.  Considerind 
cele trei acte ca trei momente ale unui 
veac, din punct de vedere dramatic văd 
mult mai bine, mai clar, mai departe, 
prin actul I și II, decit prin actul III. 
Veronica şi Pavel ar trebui să constituie 
nucleul acțiunii; printr-o ciudată alchi- 
mie sensul piesei alunecă spre Ruxan- 
dra, spre lliuţă, spre Alexandru. A echi- 
libra în scenă personaje colorate, de com- 
poziţie — mai ales atunci cînd forța 
talentului interpreţilor ţișnește ca un vul- 
can (Tanţi Cocea, Jules Cazaban, Bene- 
dict Dabija) — cu personaje simple, de 
atitudine, de linie (Septimiu Sever, Mi- 
chaela Juvara) e nevoie de un anume dia- 
pazon regizoral care să aranjeze cumva 
(dar cum?) lucrurile. La această problemă 
m-am gîndit atunci cînd am afirmat că 
regia a dat trup piesei, dar i-a luat ceva 
din suflet. 

Curios lucru:  recitind acum manu- 


Tanţi Cocea (Ruxandra) în „Trei generaţii: 


scrisul actului III şi recapitulind impre 
siile de la spectacol, deși îmi menţin în 
totul observaţiile de mai sus în legătusă 
cu regia, trebuie să recunosc că din- 
tr-un anume punct de vedere foarte pre- 
tios, actul acesta a fost totuși salvat. 
A fost salvat de jocul excepțional al 
interpreţilor. Mă refer în primul rînd la 
Tanţi Cocea; Jules Cazaban şi Beate 
Fredanov. Tanţi Cocea, după scăpărătoa- 
rea realizare din actul II a reușit printr-c 
sobră concentrare să armonizeze la o înaltă 
tensiune cuvintul, mișcarea, sinceritatea 
şi poezia prezenţei. În actul III a ştiut să 
se molcomească, să treacă în umbră, îă- 
sînd în prim plan jocul tinerilor, Pavel 
şi Veronica. Mi s-a părut extrem de inge- 
nioasă și fericită această discretă și ex- 
presivă modestie care, sîntem convinși, a 
ajutat mult. Cu Jules Cazaban s-a in- 
timplat altceva. Verva cu care a știut 
să  coloreze  decrepitudinea  moșierului A- 
lexandru (era cît pe aci să spun, a pro- 
fesorului Kovacs) a completat fericit 
duetul tinerilor (Michaela Juvara, sobră, 
la locul ei; Septimiu Sever calm, dis- 
tins, puţin prea distins). Benedict Dabija 
(Ilie) a desfăşurat trei roluri bine gîn- 
dite, excelent compuse; în actul III, 
poate din cauza atmosferei, mi s-a părut 
că a împins nota de idioție a rolului un 
pic prea departe de linia caricaturii: a 
devenit comic; asta n-ar fi rău, dar a 
stirnit simpatie, ceea ce falsifică esența 
personajului. 


Beate  Fredanov a recuperat în actul 
III ceea ce a scăpat, printr-un joc prea 
vădit calculat, în actul precedent. A știut 
să se miște, să fumeze și să fie de un 
cinism şi o dezabuzare atît de convin- 
pătoare, încît a realizat în scenă o 
atmosferă de o justă tonalitate. Fory 
Etterle a creat două roluri splendide, 
fine : a jucat colorat, compunindu-și mas- 


A fi şi a nu 


Cronicarului nu i se dă voie să pună 
note. Dacă ar face-o, dacă ar spune de 
pildă : textul are nota 7+, actorul X 
„magna cum laudae“, iar actrița Y este 
declarată corigentă — şi confrații şi cei 
prost notați s-ar supăra. 

Cu toate acestea, cronica (exceptind fi- 
reşte pe aceea conținînd jumătate descripția 
subiectului și jumătate lista actorilor, care 
au interpretat „cu căldură“, „cu emotie“, 
„cu o mare putere de interiorizare“) cu- 
prinde în fond mai multe note și o medie 


ca din amănunte. Totul a fost interiori- 
zat, semnificativ : cinism, candoare, per- 
versitate, politețe — iată numai cîteva 
din atributele ce ni se pare că nu pot 
trece nerelevate. 

Leny Caler s-a regăsit pe sine, pe un 
drum, abandonat în ultima vreme. Evoluţia 
domnișoarei Macri cea tînără a fost marcată 
de actriță în cele trei episoade în care 
apare, cu o caracteristică îmbinare a umo- 
rului ingenuu și tragicului pe care tipu 
„fetelor bătrine” îl implică. Ridicolul și 


tragicul acestor femei — așa cum a fost 
întrupat de Leny Caler — a stirnit bine- 
meritate aplauze. 

Ar trebui să vorbesc — și ar fi multe 
de spus — despre jocul fiecărui interpret 


în parte. Din punct de vedere actoricesc 
piesa Trei generaţii nu are roluri secun- 
dare. Chiar și cele mai neînsemnate apa- 
riții, devin la un moment dat nucleare, po- 
larizind în juru-le întreaga energie drama- 
tică a scenei. Acesta e cazul şi cu tragicul 
cuplu Ioniță (Ştefan Ciobotărașu) și soția 
sa Sultana (Marietta Rareș). Compuși anti- 


tetic, — el, rapacitatea cîinească a sacrului 
pater familias — ea, timorata victimă a 
sclaviei conjugale —, interpreţii au reușit 


printr-o foarte simplă, dar concentrată, pa- 
letă psihologică să sugereze perfect atmos- 
fera-cheie a întregii drame. 


Recapitulind acum, în concluzie, pro- 
blemele celor „trei generaţii“ avem con- 
vingerea că, atit pentru spectatorii sn- 
tuziaști cît şi pentru cei nedumeriţi, a 
rămas ca o certitudine că Teatrul Muni- 
cipal, W. Siegfried și excelentul colectiv 
actoricesc ne-au oferit pe textul Luciei De- 
metrius un spectacol în care gîndirea și 
interpretarea, problematica şi emoția dra- 
matică au mers mînă-n mînă de la începu! 
pînă la sfîrșit. 


Ion D. SÎRBU 


fi în notă 


generală pe care cel ce scrie le pune după 
puterea minții şi a pregätirii sale. Uneori 
aprecierea e pusă în văzul tuturor, alteori 
înfășurată în zeci de scutece ca un copil 
înfofolit prea tare, căruia nu-i mai vezi 
năsucul, dar îl auzi scîncind. 


Continuînd comparația, aș spune că Vir- 
gil Stoenescu și Octavian Sava se prezintă 
în faţa juriului ca doi candidaţi despre 
care „cineva“ a vorbit în prealabil cu 
președintele comisiei şi anume într-un mod 
cît se poate de favorabil. Recomandaţia stă 

în chiar titlul piesei care anunță: 1) c 
comedie (în sfîrşit încă o comedie) şi aș 
spune, mai mult decît o comedie, căci 
Nota zero la purtare, pe scena Studioului 
„C. Nottara”, este, 2) o comedie pen- 
tru şi despre tineret. 

Cu toate acestea, lucrarea are merite 
proprii evidente, încît în ultima instanță 
orice argument în afara ei este inutil, mai 
ales că apelul la pionierat, la tema „care 


nu a fost de mult tratată“, la „genul atit 
de puţin abordat“, — dacă nu e susţinut 
de demonstraţia valorii, rămîne aerian și 
fără obiect, ca o invocare a muzei, sub 
care nu se află nici un vers. 

Stilul comediei în cauză este — dacă 
mă pot exprima astfel — fără pretenții. 
În fața ei, persoanele cu gusturi suprara- 
finate ar putea avea o grimasă ca în fața 
unui produs minor, iz.r cei care profesează 
permanent o gravitate solemnă, desigur nu 
totdeauna vecină cu inteligenţa, s-ar putea 
alarma. Dar acest gen. de comedie place 
publicului și răspunde unei necesități obiec- 
tive, Doar muzicienii nu scriu toți numai 
pentru orgă și nu compun numai oratorii. 

Fiind vorba despre un liceu, despre elevi. 
aproape nimic din ceea ce dă farmecul unei 
asemenea atmosfere nu a fost uitat. Ma- 
giştrii și discipolii sînt pe rînd porecliţi şi 
poreclitori. Profesorul de istorie se adre- 
sează numai cu „,dromaderule“, elevii i-au 
uitat aproape numele adevărat, căci pen- 
tru ei el este numai „domnul Vucea“. Bă- 
ieții răspund la apelaţii ca Tarzan, Bar- 
barossa, Johny și-și dau cît mai mult 
osteneala să-și transforme porecla în re- 
nume. De pe tablă nu lipsesc caricaturile 
profesorilor, nici de pe scaunul de la ca- 
tedră, piuneza. Soneria care anunță recrea- 
ţia a fost prevăzută cu un fir secret, 
burlanul de la sobă legat cu sfoară desti- 
nată să declanșeze cataclismul în ora de 
geografie. Există și inofensiv material ex- 
ploziv, ascuns în călimări, şi praf də stră- 
nutat. „,Suflatul“ dă naștere la calambu- 
ruri și la note proaste, întirzierile incori- 
gibilului Barbarossa la scene hazlii și întor- 
sături neprevăzute. 

La acest capitol și autorii şi regizorul 
(Ion Lucian) sînt tari. Textul are vervă, 
spectacolul are ritm, pe scenă este păs- 
trată o voioșie molipsitoare, dar fără stri- 
dente. 

Dar din spuma de mare numai Jupiter 
a putut să facă pe fiica sa. O piesă, oricît 
de spirituală ar fi, nu poate trăi numai 


Scenă din actul I 


din „spirite“. Caracterul „uşor“ al come- 
diei se referă la cum spun autorii şi nici- 
decum la ce vor să spună. Or, ceea ce dă 
consistență piesei și o direcție ambianţei 
juvenile este tocmai dorința dramaturgilor 
de a descifra într-o serie de întîmplări mä- 
runte, caracteristice liceului din anii '45, 
'46, primele zvicniri ale embrionului școlii 
noi. Ceea ce-și propun este deci grav, aşa 
cum se şi cuvine să fie intenţiile chiar 
şi ale umorisștilor. 

Dar gravitatea în comedie nu este nudă. 
A fi grav, aici, înseamnă să știi să de- 
clanșezi risul, riîsul la care se gindeau cei 
vechi cînd spuneau: „ridendo castigat 
mores“, sau Cehov, cînd zicea că a ride 
este o problemă foarte serioasă. Din päcate, 
de multe ori asemenea citate rămîn afo- 
risme de care cu greu ne despärțim cind 
discutăm problema, dar care au mai puțină 
trecere cînd e vorba de scrisul propriu-zis. 

Discutînd. în general, cred că neîncrede- 
rea în „seriozitatea rîsului“ pornește chiar 
de la autori, care nu izbutesc sau nu în- 
drăznesc să-și dizolve seriozitatea în umor. 
Comediile scrise pînă acum în genul Notei 
zero la purtare păstrează într-o măsură mai 
mare sau mai mică, dar ca un factor co- 
mun, pecetea nesudurii dintre comedia pro- 
priu-zisă cu qui pro quo-urile, cu eroii săi 
hazlii, cu legile sale specifice și o parte 
din conținutul său, care plutește ca un corp 
străin, insolubil, moralizator, sub formă de 
idei abstracte, printre acte şi scene. Re- 
cenzenții spun uneori că „ideea străbate 
ca un fir roşu de la un cap la altul al 
piesei“. Dar ideea n-are voie să străbată 
„ca un fir roșu“ şi nici să fie cusută cu 
aţă albă. 

Or, cum „responsabilul cu tema”, aproape 
fără excepţie, sînt personajele pozitive, a- 
supra acestora cade „năpasta”. În fond, 
ele sint tratate ca adevărați paria pentru 
că sînt scoase de sub legile comediei, luîn- 

du-li-se astfel dreptul de a se bucura de 
binefacerile acestei legislații (spirit, umor, 
ironie etc.). Uneori ele rămîn scheme de 
tinichea. Alteori, în cazuri mai „fericite“, 
— eroi de dramă. Dar nici aşa nu este 
bine, căci, precum se știe, muzele lucrează 
conform unei anumite diviziuni, iar Mel- 
pomena n-are puteri şi pe uscat și pe 
mare. 

Aici este — deşi mai puţin strident 
decit în unele producţii anterioare — și 
punctul mai slab al lucrării de care ne 
ocupăm. În spectacol, acest lucru nu îți 
apare foarte evident, datorită aproape ex- 
clusiv lui lurie Darie (și firește regizoru- 
lui în măsura contribuţiei sale). Rolul lui 
Ştefan  Vardia, eroul piesei, utecistul care 
învață o clasă întreagă „că şcoala nu este 
un maidan de golănisme“ și încă şi mai 
mult, nu are nici pe departe farmecul lui 
Barbarossa sau al lui Tarzan. Cu toate că 
pe parcurs are unele sclipiri, el rămîne 
într-o măsură un copil de zahăr (ceva mai 
mare de ani) care adoră untura de peşte. 
Dar această remarcă o faci citind textul. 
Pe scenă Ștefan Vardia este simpatic; cînd 
işi dăscălește tovarășii are un zîmbet prie- 
tenos și modest; este principial fără a fi 
doctoral, deştept fără ifose, generos fără 
fanfaronadă. Personajul are spirit şi far- 
mec, dar spiritul și farmecul aparțin acto- 
rului lurie Darie și nu personajului Ștefan 
Vardia. 

Aici actorul a onorat polița dramatur- 
gilor. Dar nu toți actorii sînt dispuși la 
asemenea gesturi. De pildă, Cornel Gîrbea 
a mărit deficitul personajului printr-un plus 
de rigiditate și de conveniență, dînd încă 
o și mai mare paloare figurii lui Anton 
Pleşoianu și ratind în dulcegărie o scenă 
care ar fi putut să fie gingașă (,Noi 
mohicanii, slujitorii zeiței  Acatama vom 
spune totdeauna adevărul...) 

Pentru ce autorii au scos din sfera co- 
mediei pe acela din care voiau să facă 
cel mai clarvăzător erou al lor ? Pentru ce 
i-au pus pe buze numai zimbete ocrotitoa- 
re, iar în gură replici fără sare, din care 
rezultă deosebirile între artă și știință 
(„În artă, lucrurile nu e nevoie să fie 
spuse totdeauna pe de-a întregul. Arta su- 
perează...“ etc.), rezultă politica faţă de ca- 
drele vechi, rezultă orice — în afară de o 
individualitate ? Pentru ce nu sînt lăsaţi 
sfincșii să trăiască printre piramide ? 

Pentru ce au simțit autorii nevoia să 
sublinieze cu trei culori, anumite gesturi? 
Pentru ce Mişu Felecan cînd își trimite 
colegul după ţigări mai crede necesar a- 
dausul: „am vrut să-l umilesc” ? Pentru 


ce profesorul Butnaru pe care, vedem foar- 
te bine, nu-l interesează altceva decit miş- 
cările scoarţei, vrea, de cite ori apare in 
scenă, să ne asigure că el „nu crede ın 
om“? Vă dau cuvintul că şi fără acest 


“ajutor şi într-un caz şi-ntr-altul, înțelese- 


sem intenţia. Vecinul meu de bancă — 
la fel. Căci la urma urmei — cum spune 
Pleşoianu — „arta sugerează“. 

E bine să amestecăm utilul cu frumo- 
sul. Romanticii au pus laolaltă scene în 
care se plinge şi se ride. Dar amestecuri 
ca cel de care vorbeam mai sus sînt tot 
aşa de greu digerabile ca siropul la salata 
de castraveți. Pentru ce se opune gravi- 


tatea —  risului? Pentru ce autorii de 
comedii — şi în bună măsură și Virgil 
Stoenescu şi Octavian Sava — s-au lăsat 


antrenați de această prejudecată inventată 
de cei ce-şi închipuie că zimbetul știrbește 
importanța ideilor, iar exuberanța degra- 
dează autoritatea anumitor eroi ? 

Dar ar fi disproporționat să insistăm mai 
mult. Adevărul este că în măsura în care 
dramaturgii au izbutit să iasă din plasa 
acestei prejudecăţi, rezultatele sint reuşite 
şi ele determină culoarea generală şi a 
textului şi a spectacolului. Atmostera Notei 
zero la purtare este îmbibată de poezia gin- 
pașă a adolescenței cu tot ceea ce presu- 
pune ea: candoare și exaltare, sfiala pri- 
melor mărturisiri, teribilismul utimelor pozne 
şi durerea celor dintii înfrîngeri, întreba- 
rea tulburătoare „ce vom deveni ?“... Este 
însă o poezie care stă sub semnul unei 
anumite epoci şi poartă sigiliul ei: Johny 
vinde și cumpără la negru țigări ameri- 
cane şi conduce conga pe coridoare; Mișu 
Felecan, băiatul colonelului și seniorul cla- 
sei, îi poruncește servului său să-i scrie 
compoziția la limba romînă ca și mai 
înainte ; dar venirea unui nou coleg îl 
tulbură și îl aruncă la acte nesăbuite pen- 
tru că elevul nou este utecist. Profesorul 
de istorie a început să tremure de frica 
celor de la minister, dar încă nu atit de 
tare încît să nu spună fetei lui Pleșoianu: 
„vezi-ţi ca şi pînă acum de treburile dumi- 
tale de „elevă“... Femeile să nu se a- 
mestece în răzmerițe, că-s și neputincioase 
și nepricepute. S-aude? Nu te lua dupâ 
Ioana d'Arc! Franțuzoaica aia rurală n-a 
fost decît o mică exaltată, care a aruncat 
inutil și gratuit niște pietre în balta isto- 
riei !“ 

Această poezie a liceului este proprie 
fiecărui erou. Ea nu învăluie caracterul 
la suprafață, ci porneşte dintr-un resort 
mai ascuns, pentru că în general, eroii au 
sufletul delicat, sint sfioși, stăpîniți de 
pudoarea de a nu se arăta sentimentali. 

De aceea personajele se dedau la lirism 
numai în momentele în care autocontrolul 
pare slăbit. Din păcate însă, suavitatea 
sentimentelor se transformă pe alocuri — 
şi mai ales în ultimul act, care constitue 
de altfel o remorcă inutilă — în senti- 
mrentalism, romantismul de calitate în ro- 
„anţiozitate siropoasă și prăfuită, ca orice 
omanţizitate. Barbarossa face adevărate 
acrobații ca să nu se afle pasiunea sa 
entru astronomie şi, timid, nu reușește 
„să-i vorbească“ Danei. Ştefan Vardia 
poartă melancolia unei dragoste tăinuite ; 
Daniel Popovici, secretul unui personaj care 
aminteşte de ,Microbul“, sub o mască im- 
penetrabilă (din păcate uneori prea tristă, 
mult prea tristă pentru o comedie). Pină 
şi Tarzan, boxerul pasionat, pentru care 
directele de dreapta par să fie totul in 
viață, gata din orice să se ia la bătaie, 
are o căldură interioară şi o generozitate 
pe care înfăţişarea sa nu le trădează. 
Discreția aceasta a fost păstrată în re- 
gia lui Ion Lucian. Atmosfera şi caracte- 
rul au nuanțe fine. Arcadie Donos (Tar- 
zan) este masiv, pitoresc, bonom, cu ges- 
turi impulsive şi stăpiniri comice; Eugenia 
Bădulescu (Mariana)  sîrguincioasă, sensi- 
bilă, cu un suriîs nostalgic, cam prea nos- 
talgic pentru fata care l-a iubit pe Mişu; 
Aurelia Vasilescu (Dana) a apărut așa 
cum trebuia: o femeiușcă în devenire, 
în capul căreia sint numai gulerașe și 
ciorapi nylon fără dungă; Nicu Iacob 
(Ion Pascu) un malagambist fervent, deși 
cam monoton din cauza clișeelor; Constan- 
tin Dinescu (Daniel Popovici) a reușit un 
lucru cu totul remarcabil: a dat expresi- 
vitate inexpresivului, a făcut adică din- 
tr-un chip voit șters un personaj care se 
întipăreşte în memoria spectatorului. 
Nuanţa a fost păstrată pînă la chipu- 
rile groteşti, cum este domnul Vucea, din 
care Neamţu-Ottonel a făcut un zbir foarte 
comic în intoleranța sa, cu turnuri psiho- 


logice fine, important şi laş, dar laş fără 
clănțănit din dinți şi tremurături de ge- 
nunchi. Şi pentru că sîntem la corpul 
didactic, de vreme ce el se consideră ca 
făcînd parte din acesta, trebuie să punem 
aici şi pe intendentul școlii, pe moş Gri- 
guță, căruia Stelian Niculescu i-a dat mult 
din farmecul  bătrînelor ordonanțe care 
vorbesc despre general cu „noi“ „noi am 
fost“, „noi am condus“... 

Aceasta nu inseamnă că în tabloul ge- 
neral al spectacolului nu sînt colțuri mai 
puțin lucrate. Profesorul de geografie (To- 
mazoglu) nu are tonuri şi semitonuri. Din 
cauza textului, dar nu numai din cauza 
lui, apariția acestuia este tristă și com- 
pactă ca o pată de negru. Nu există ue- 
gru închis și negru deschis. Pentru ce 
atita sumbru și atita tristete într-o <o- 
medie ? 

Actorii Radu  Dunăreanu (Mişu Fele- 
can) și Dinu Moisescu (Nicu Dumitran) 
sint cum se spune „în rol“. Cu toate a- 
cestea, fantezia și culoarea sînt răspindite 
cu multă parcimonie. N-ar fi pretins Mişu 
Felecan mai multă strălucire și  îndrăz- 
neală, mai multă ascuțime de spirit care 
să-i justifice puterea seniorială ? 

Am lăsat intenționat la sfîrşit pe Aurel 
Cioranu (Barbarossa), tocmai pentru că 
alături de Iurie Darie lui i se cuvine o 
menţiune specială. Barbarossa este un ză- 
păcit cu umor, este sentimental cu sfială, 
pasionat cu anumită jenă, candid cu cea 
mai mare dezinvoltură. 

Dacă n-aş fi cronicar, lui lurie Darie 
şi lui le-aș pune nota 10 cu distincţie. 
Dar cum sînt cronicar, trebuie să mă fe- 
resc de asemenea izbucniri ieşite din pro- 
tocol și să vorbesc în limbajul nostru, 
adică despre „talente promițătoare pe care 
le-a scos la iveală acest spectacol în care 


autorii ne arată că..." 
Ecaterina OPROIU 


Reţete meşteşuşăreşti 


Prezentarea pe scena Teatrului Naţional 
din București a unui spectacol cu un text 
aparținind unei literaturi cu tradiții atit 
de diferite de ale noastre, ca ale culturii 
chineze, pune probleme interesante : pentru 
public, necesitatea de a' se instrui cu ade- 
văratele valori ale unei civilizații mile- 
nare ; pentru oamenii de teatru, eficacitatea 
metodei prin care artiștii s-au apropiat de 
fenomenul puţin familiar al unui text de 
cultură extrem orientală. 


Cupa răsturnată, prelucrată după o dra- 
mă clasică chineză, este iscălită de scrii- 
torul sovietic A. Glova. Ne aflăm în 
China feudală, secolul al XIII-lea. Ban- 
diții asediază templul în care se află fru- 
moasa In-ln, împreună cu mama ei Tsui, 
„văduva  onoratului ministru“ și  sclava 
lor Hun-lan. Un tînăr student, Tchang, 
care o iubește şi e iubit în taină de In-ln, 
izbutește să salveze templul. Odată pri- 
mejdia trecută, Tsu-i regretă  făgăduiala 

făcută studentului de a-l accepta ca ginere; 
dacă acesta ar primi să fie înfiat, ea ar 
putea căsători pe In-ln cu fiul unui înalt 
demnitar. Dar tinerii se iubesc şi nu pot 
accepta acest tirg. Ajutaţi de Hun-lan, ti- 
nerii trec peste hotărîrea părintească, și, în 
cele din urmă, fug ca să-și salveze iubi- 
rea. 

Această dramă se mai joacă şi astăzi 
la Pekin sub numele de Hun-lan, sub- 
liniind suferinţa tinerei sclave, care re- 
nunță la propria ei 
dragoste pentru student, 
din fidelitate față de 
stăpina sa. 


Limbajul, ritmul şi 


3 
. 


mentalitatea specifică 
sint armonios împletite 
cu tema atit de intere- 
santă a dramei. Gingă- 
șia sentimentelor, ima- 
ginația poetică, subtili- 
tatea gîndirii — toate 
se îmbină firesc cu o 
ironie ascuțită, bazată 
pe o lucidă observare 
a ceea ce se pretează 
la satiră. Politetea tra- 
dițională a poporului 
chinez ia forma unei 
ipocrizii odioase la vă- 
duva ministrului, îm- 
bracă cu pudoare senti- 
mentele înflăcărate ale 
celor trei tineri sau as- 
cunde goliciunea gîndi- 
rii starețului. Acest mod 
de exprimare, comun 
tuturor personajelor, de 
parte de a le uniformiza, constituie doar o 
pojghiță transparentă care dă mai mult re- 
lief fiecărui caracter în parte, creînd tot- 
odată stilul unitar. 

În piesă, ritmul lent şi de largă des- 
fäşurare, care cuprinde un text îndeosebi 
liric la început, se stringe brusc şi, te- 
sut cu note comice și cu puternice accen- 
te dramatice, se precipită spre final. Spec- 
tacolul însă (regizor — Traian Niţescu) nu 
are ritm, e monoton: în primul rînd, din 
pricina fragmentării absolut nemotivate a 
tablourilor mai ample prin formale stin- 
geri de lumină; în al doilea rînd, din 
cauza deplasării accentului dramatic. În 
principiu, fiecare rol atinge, în evoluția 
sa, un punct culminant; dar, dintre toate 
aceste accente, unul singur trebuie să pre- 
domine, și anume, acela al rolului care 
poartă ideea de bază a spectacolului. În 
cazul de față, momentul cel mai puternic 
îl datorăm actriței Eva Pătrășcanu care, 


Eva'Pătrăşcanu (In-ln), stînga;* Elena 
' Galactionţ(Tsu-I), dreapta”, 


cu replica sa „A răsturnat cupa, mamă!“, 
cuprinde sala de un fior tragic. Dar a- 
cesta nu e momentul cel mai important, 
deoarece nu In-ln, ci Tchang, studentul, 
este eroul principal al piesei, şi asupra 
lui trebuia să cadă accentul. 

Mentalitatea sănătoasă a poporului chi- 
nez, puţin înclinat spre misticism și dor- 
nic de o cercetare realistă a vieţii, a ri- 
dicat la rangul de conducători, de eroi 
favoriți, pe înţelepţi, nu pe preoţi sau pe 
soldaţi. În interpretarea 
lui G. Dănciulescu, ro- 
lul studentului, al a- 
cestui „pui de înţelept”, 
poate aparţine oricărui 
teatru clasic sau roman- 
tic. El joacă „în gene- 
ral“ un tinăr îndrăgos- 
tit şi nefericit în dra- 
gostea sa. Pe alocuri 
exaltat şi poetic, alte- 
ori cu un umor ele- 
gant, dar tot timpul 
rupt de restul acţiunii, 
personajul nu trăiește, 
nu convinge, nu intere- 
sează. Interpretul a rea- 
lizat mai curînd un stu- 
dent în accepţia euro- 
peană, tip Heidelberg. 


Or, fără studentul 
Tchang, cu greutatea 
specifică necesară, piesa 
se dezechilibrează. 

Un alt personaj, 
văduvit prin interpre- 
tare de o parte din 
. valoarea sa; este scla- 
va Hun-lan. Plină de viaţă şi de haz, 
cu jocul sincer şi direct pe care i-l cu- 
noaştem, Raluca Zamfirescu a cucerit fără 
efort simpatia publicului, creind o Hun-Ian 
sănătoasă, optimistă și curajoasă. Dar in- 
terpreta şi regia au pierdut din vedere 
durerea adincă, ascunsă, care dă cu totul 
alt caracter exuberanței și glumelor aces- 
tei fete. De aceea, scena în care sclava, 
rămasă singură în noapte pentru a păzi 
fericirea stăpinei și a aceluia pe care ea 
însăși îl iubește, cu tot talentul interpre- 
tării, nefiind pregătită de’ scenele ante- 
rioare, n-a atins gradul de emoție necesar. 

Din această piesă se vede că preoții 
n-au constituit niciodată, pentru poporul 
chinez, un prilej de dragoste sau admiraţie 
deosebită. Cinismul fără perdea al stare- 
tului, indiferența lui faţă de tot ce nu-l 
lovește personal, filozofia  găunoasă, slu- 
gărnicia față de cei puternici, lipsa totală 
a oricărei virtuți omenești, sînt prezente 

în jocul lui Jenică Constantinescu. Se simt 
mileniile de praf așternute pe figura și 
glasul falsului înţelept. 

În rolul tinărului călugăr, Şerban Ia- 
mandi a dat o interpretare mai modernă 
personajului, dar asta îl rupe de atmosferă 
piesei şi, în general, interpretarea sa în- 
carcă rolul cu un spor de importanță pe 
care, de fapt, în acţiune, personajul acesta 
nu-l are. 

O surprinzătoare apariţiei este Hoi-Min, 
călugărul leneș și viteaz, consumat deopo- 
trivă de vicii şi de înalte aspirații ome- 
nești. Interpretarea lui Dem Rădulescu a 
cuprins complexitatea de caracter a perso- 
najului. Îmbinînd replica groasă, cu mo- 
mente de emoţionantă delicateţe sufletească, 
utilizînd o variată gamă de mijloace de 
comedie, cu inteligență, îndrăzneală şi ta- 
lent, interpretul a întruchipat acest curios 
amalgam sufletesc, impunindu-l cu- autori- 
tatea adevărului. 

Alt caracter specific mentalităţii chineze, 
dar surprinzător pentru noi, ţinînd seama 
de epoca în care se petrece acțiunea, este 
spiritul atît de îndrăzneț şi liber al legă- 
turilor de dragoste. Doi tineri se iubesc 
în afara legilor, iar cînd acest lucru se 
află, noţiunea de „păcat, în accepţia sa 
mistică, nici nu apare în discuţie. Nobila 
doamnă Tsu-l, se împacă imediat cu această 
idee, hotărind să treacă peste căsătoria 
încheiată neoficial care-i contrazice ambi- 
țiile. De altfel, întreg personajul e con- 
struit pe un calm majestuos, expresie aro- 
gantă a clasei căreia aparţine. Elena Ga- 
laction a realizat această trăsătură, izbu- 
tind, de la prima sa apariţie, să creeze 
stilul personajului. Dar după ce comunică 
această impresie de autentic, caracterul nu 
continuă să trăiască, ci numai se prezintă. 
Or, acest rol nu se poate reduce la as- 
pect, la formă. Oricît de odioasă, „văduva 
onoratului ministru“ e om, trăiește pentru 
ceva, dorește și urăște ceva în viață. Rä- 
mîne de stabilit ce anume; și am fi 
dorit ca, măcar o clipă, să cadă masca, 
pentru a vedea omul. 

Glasul de o subtilă muzicalitate al Evei 
Pătrășcanu — apariție gingașă şi grațioasă 
ca un porțelan străvechi — a purtat aten- 
ţia fermecată a publicului de-a lungul 
dramei. In-In este o Julietă stranie, copi- 
lăroasă şi totuşi femeie, plină de can- 
doare şi de o subtilă cochetărie, capabilă 
de momente de mare comedie și de cele 
mai  sfişietoare accente dramatice. Plinsul 
prefăcut, cu sonorități ascuţite de pasăre, 
cu care apare în fața mamei sale, și plin- 
sul interior, de mare putere tragică din 


clipa cînd se pregăteşte de nuntă şi moar- 


te, demonstrează posibilitățile tinerei ac- 
trite. Graţia în mișcări face ca atitudinile 
sale, rupte din stampe și ceramice chine- 
zeşti, să nu rămînă poze clasice, ci să 
alunece firesc dintr-una în alta, gontinuu 
susținute de glas şi de mimică, încît au 
par exotice, ci foarte fireşti. Gingăşia cu 
care trăieşte orice moment, forța dramatică 
a unor scene, violentă şi dureroasă, între- 
geşte personajul complex redat de Eva 
Pătrășcanu. 

Spectacolul degajă o oarecare confuzie 
a concepției regizorale, care scade atît din 
valoarea de document, cît și din puterea 
sa artistică. Traian Niţescu pare să fi 
considerat separat tema, pe care a gene- 
ralizat-o, şi forma, pe care a privit-o in 
sine ca o pal atei exotică ; pe de o parte, 
există o interpretare „în general“ (Tchang) 
lipsită de orice caracter specific al locului 
și timpului cărora aparţine personajul ; pe 
de altă parte, ne aflăm în fața unei forme 
perfecte (Tsu-l), lipsită de orice conținut 
uman, de viaţă. 

Din punct de vedere plastic, formele ar- 
hitecturii chineze apar pe scenă; dar de- 
corul de teatru nu cere numai o aproxi- 
mativă respectare a logicii istoriei, ci pre- 
tinde o înţelegere pe deasupra cunoștințelor 
de bibliotecă. Cantitatea inutilă de flancuri 
și panouri nu salvează lipsa de inspirație, 
nici nu acoperă greșita înțelegere a spi- 
ritului unei opere. În locul unei scene libere 
și a cîtorva elemente sugestive, spectaco- 
jul prezintă o îngrămădire de forme urit 
colorate, care obosesc ochiul și creează 
confuzii. Costumele — cele mai multe în 
culori moarte — n-au fost armonizate 
(Hoi-Min apare într-un costum verde care 
îl dizolvă în decor; în marea scenă de 
dragoste din actul III, In-In și Tchang 
apar într-un verde şi albastru căre nu 
merg împreună). Alternanța de materiale 
preţioase şi pinză vopsită ni se pare ne- 
motivată deoarece nu vine să întărească 
o diferență de clasă. 

Aceste erori provin dintr-o insuficientă 
studiere a  caracteristicelor poporului care 
a creat opera respectivă, din menţinerea 
în formule tip, care rup conţinutul de idei 
de viaţa reală. Se ajunge astfel la un 
pitoresc de album, nici măcar întru totul 
autentic. î 

Asemenea reţete meșteșugărești, lipsite 
de gîndire şi frămîntare artistică, surprind 
cu atît mai mult cu cît vin din partea 
unui regizor tînăr care ar fi putut dispune 
în orice caz, de mult mai mult entu- 


ziasm. 
Rodica GHEORGHIU 

O menescul personajelor 


Comedia Tache, lanke şi Cadir de Vic- 
tor Ion Popa dovedește odată mai mult 
că orice piesă implică o secțiune în rea- 
litate, operată într-un punct nodal. În felul 
acesta, desfășurarea faptelor, oricit de sim- 


Scenă din actul I 


plă, este surprinsă în dramatismul ei, în- 
tr-o zonă unde cel mai mic gest este reve- 
lator pentru caracterul personajelor. 


Doi prieteni și vecini — un romin și 
un evreu — își văd tulburată mărunta 
existență de o viaţă întreagă, datorită dra- 
gostei înfiripate între copiii lor. Nici Tache, 
nici lanke nu se simt în stare a se eli- 
bera de prejudecățile timpului şi ale rasei 
lor : căsătoria între un romiîn şi o evreică 
li se pare o problemă insolubilă. E nevoie 
de intervenția celui de al treilea prieten 
şi vecin, turcul Cadir, care, sub aparența 
unui fatalist pasiv, se dovedește un om 
ingenios și hotărît. Minţind, rînd pe rind 
şi diferit, pe Tache şi pe lanke, el îi va 
convinge să consimtă la plecarea şi căsă- 
toria celor doi tineri, va obține de la pä- 
rinţi banii necesari pe care îi va învesti în 
propria sa  negustorie — înfloritoare a- 
cuma, deoarece se bucură de clientela ro- 
mînului şi a  evreului, renegaţi respec- 

tiv de mahala și de comunitate — şi va 
da adăpost tinerilor căsătoriţi. 

Pe scena Teatrului de Stat din Pitești 
(care reluînd această savuroasă comedie a 
a unui autor romîn nejucat în ultimii ani, 
a dat un exemplu demn de a fi urmat 
de către celelalte teatre din ţară) — regia 
lui Ion Olteanu are meritul de a fi făcut 
din cele trei acte tot atitea planuri in 
adincime, ca trei straturi ale vieţii mate- 
riale şi sufleteşti a personajelor, vizibile 
chiar în decor (Lucu Andreescu). Primul 
act se petrece în fața celor trei prăvălii, 
dintre care două îngemănate (a lui Tache 
şi lanke) : este stratul superficial al rela- 
țiilor cotidiene cu clientela și cu corpul 
de prejudecăţi ale mahalalei și comunităţii, 
în care domină valoarea banului. În pla- 
nul acesta, însoțirea lui Ionel şi a Anei 
pare o imposibilitate. Cei trei negustori 
discută, fireşte, dar rămîn pe cît cu pu- 
tință în spațiul prăvăliei proprii. 

Omenia personajelor, abia schițată pînă 
acuma, se dezvăluie in actul și planul al 
doilea : pridvoarele şi curţile interioare ale 
clădirilor. Aici totul este mai cald, mai 
apropiat ; despărțitura este o simplă con- 
venție gospodărească, peste Care vecinii își 
trec reciproc gustările ; păstrindu-și indi- 
vidualitatea economică, rominul şi evreul 
se comportă ca membrii unei singure fa- 
milii. În această zonă, personajele au mai 
multă spontaneitate și adincime sufletească, 
se invectivează reciproc şi se împacă; e- 
courile mahalalei şi ale comunităţii pà- 
trund desigur și aici, însă riposta este, 
de data aceasta, promptă și categorică; 
„invențiile“ lui  Cadir, menite să rezolve 
conflictul, sugerează legăturile intime din- 
trei cele două familii; limbajul negusto- 
resc, îndeosebi al lui lanke, rămine un 
simplu tic verbal, fără acoperire: sub el 
se dezvăluie omul adevărat, integru și vi- 
brant. 


În sfîrșit, zona cea mai profundă (actul 
III) este aceea a grădinii comune: gardul 
despărțitor a dispărut ; în locul lui se află 
lavita pe care cei doi tineri se refugiau 
în dragostea lor, atunci cînd, în faţa pră- 
văliilor, părinţii rămîneau ancoraţi în con- 
flicte și interese de rasă care nu le erau 
proprii. Este un plan adînc, nediferenţiat, 
în care a dispărut orice minciună şi con- 
vențional, în care personajele își descoperă 
fibrele fine ale vieţii lor sufletești: sub 
vulgaritate —  gingășia, sub interes — ge- 
nerozitatea, sub disimulare — sinceritatea. 

Justețea unei asemenea viziuni se înso- 
țeşte de o înţelegere și potențare a im- 

plicaţiilor umaniste ale piesei. Pe linia 
„unei comedii ușoare, regia a subliniat li- 
cărul de simpatie care se întrevede în 
satira lui Victor Ion Popa. Refuzul de a 
specula efectele, de a se lăsa antrenat spre 
melodramă, ni se pare cu deosebire indi- 
cat. Singura noastră rezervă este că viziu- 
nea de care aminteam n-a fost dusă pină 
în ultimele ei consecințe, rămînînd mai 
mult sugerată, după cum tempo-ritmul, în 
cadențe egale, a prezentat un conflict sta- 
tic, dat dintru început, lipsit de evoluție. 

În rolul lui lanke, Gheorghe Leahu a 
creat o foarte bună mască de o agilitate 
spirituală deosebită. Prezența scenică a 
personajului nu vine: numai din pasta 
verbală (la finele actului II, interpretul a 
pierdut puțin din culoare și spontaneitate), 
ci mai ales din căldura interioară a omu- 
lui. Sub vulgaritatea injuriei se întrevede 
curăţenia sufletească, bunătatea, ca o ma- 
terie limpidă pe care propriile sale cris- 


tale o diformează. Interpretul a dat viață 
rolului tocmai prin scoaterea în relief a 
acestei discrepanțe dintre substanţă şi ex- 
presie. 

Distanţa care se cască între interpretul 
principal şi restul distribuţiei — din care 
menționăm silueta lui Ilie (Cristian Şerbă- 
nescu) — dăunează spectacolului. Proble- 
ma  dublurilor, îndeosebi în teatrele care 
întreprind turnee în perioada iernii, trebuie 
să se bucure de întreaga atenţie a regizo- 
rilor. Cazul Teatrului de Stat din Piteşti 
care joacă Tache, lanke şi Cadir cu trei 
titulari înlocuiţi nu trebuie să se repete. 
Un spectacol nu trebuie să fie numai pri- 
lejul unei performanţe artistice a cîtorva 
interpreţi, ci o chestiune care priveşte în- 
tregul colectiv — şi atita timp cît cortina 
se ridică, seară de seară, ea trebuie să 
dezvăluie de fiecare dată nivelul artistic 
real al teatrului respectiv. 


Ştefan POPA 

Dilemă stilistică 


Turcii prigonesc populaţia unui sat ma- 
ghiar din Ardeal (după graiul oamenilor, 
undeva în secuime). Pentru nişte datorii 
făcute la circiumă de răposatul ei soţ, 
văduva Bara e amenințată să i se scoată 
la mezat bruma de avere ce i-a mai ră- 
mas.  Sfătuită de parohul satului, femeia 
cere fiului ei, Imre, să se însoare cu o 
fată bogată — singura putință de a-şi 
salva bunurile de lăcomia stăpinirii. Imre, 
care pînă atunci se ţinuse departe de pe- 
trecerile. și jocurile tinerilor — tocmai pen- 
tru a nu ceda beției, ca taică-său — făgă- 
duiește să se ducă în aceeași după masă 
la horă, unde-şi va alege mireasa. Acolo 
află de la pădurarul Bâdorgâny pricina 
patimii părintești : există prea puţină li- 
bertate în lume. Mărturisirea pădurarului 
il însuflețește pe Imre şi face să mijească 
în conștiința lui. dorul de libertate și de 
justiție socială. Mai ales că în codrii din 
imprejurime — i-o spune tot Bodorgâny 
— viteazul Fótonfót (Peticitul) îşi adună 
haiducii şi se pregătește de luptă impo- 
triva asupritorilor. Cei doi prieteni — Imre 
şi  Bâdorgâny — 'se hotărăsc să intre în 
ceata lui Fótonfót. Înainte de a pleca însă, 
Imre își va lua nevastă: pe aceea care din 
clipa întilnirii îi va arăta credință şi dra- 
goste, dezvăluind o mare frumusețe sufle- 
tească. Alegerea lui Imre se oprește asu- 
pra sărmanei  giscărițe  Bâkaszemi  (Ochi- 
de-broască), slujnica parohului şi urita- 
urîtelor din sat. 


6. Teatrul 


In ciuda protestelor materne, Imre işi 
duce mireasa acasă. Încrederea şi iubirea 
flăcăului sînt răsplătite: ele dezleagă pe 
Bekaszemi de blestemul urițeniei şi ii re- 
dau frumuseţea de odinioară. Imre şi B6- 
dorgâny, cărora Bâkaszemii le-a încredin- 
tat o parolă pentru Fotonfât, pleacă spre 
tabăra acestuia. Drumul e lung și obosi- 
tor, dar voinicii sînt călăuziți de un șoim 
bătrin. Deodată, după un popas, semnale 
de goarnă îi vestesc că se află pe pămin- 
tul libertăţii, în preajma sălașului haidu- 
cesc. Prinşi de iscoade, ei sint imediat 
conduși în tabără, unde ostașii se pregă- 
tesc de luptă, cîntind și dansînd. Imre şi 
Bodorgâny își mărturisesc dorința de a 
lupta în rîndurile haiducilor şi Fótonfót 
ii primeşte cu drag, mai ales că parola 
dată de Békaszemű se dovedește eficace. 

Între timp, satul e invadat de turci și 
insuşi Pașa apare să-şi ia prada. Atras de 
frumuseţea miresei lui Imre, acesta vrea 
s-o răpească, dar nu i se dă răgaz fiindcă 
în piață apar haiducii. Turcii sînt alun- 
gaţi, iar Paşa este ucis în luptă dreaptă 
de viteazul Fótonfót. Satul îşi redobindește 
libertatea ; în acelaşi timp, se face şi drep- 
tate: Fotonfât alungă pe primarul Pipa şi 
pe ajutorul său și în locul lor înscăunează 
pe Bodorgâny şi pe Imre. Bucuriei gene- 
rale i se adaugă fericirea lui Fâtonfât care, 
în  Bekaszemi, o recunoaște pe Katalin, 
fiica lui pierdută. Haiducii își iau rămas 

bun şi pornesc să lupte mai departe în nu- 
mele libertății... 

Totul s-a petrecut în mai puţin de trei 
zile, de unde și titlul ultimei piese a lui 
Kiss Jenö, Trei zile fac un an, care se 
joacă la Teatrul Maghiar din Cluj. Auto- 
rul și-a denumit lucrarea basm dramatic 
(mesés jatek) fiindcă — ne spune el — 
„se situează undeva între basm și realitate. 
Tonul este acela al basmului, după cum 
ține de basm şi faptul că acțiunea nu 
poate fi plasată cu precizie în timp și 
spațiu ; în schimb, conţinutul tratat — a- 
suprirea de odinioară și lupta pentru liber- 
tate — aparține unei realități îndeobşte cu- 
noscută, iar personajele care au ceva de 
spus pe parcursul acțiunii sînt de aseme- 
nea oameni concreți, desprinși din viață”. 
Argumentarea dramaturgului nu se opreşte 
însă aici. El simte parcă nevoia să răs- 
pundă unei întrebări lăuntrice: „De ce 
n-am scris, în acest sens, o piesă realistă, 
bine determinată istoricește ? Pentru că am 
vrut să arăt spectatorului într-un mod mai 
colorat, mai accesibil, mai captivant, cât 
de uriaș este tezaurul luptei pentru liber- 
tate în trecut; pentru că am vrut să fie 
pe înțelesul tuturor ceea ce am avut de 
spus”. Să vedem în ce măsură intenţiile 
mărturisite de autor îşi găsesc corespon- 
denţe în piesă şi în spectacol. 

Întii, nu se poate spune că acţiunea pie- 
sei e în afara timpului şi spaţiului istoric. 
Ca loc, oricine poate recunoaște — așa cum 
am mai menţionat, după graiul sătenilor 
— regiunea secuiască ; spectacolul întărește 
convingerea aceasta prin costumația perso- 
najelor : portul stilizat al secuilor. Timpul ? 
Ocupaţia turcească a Transilvaniei. E drept, 
o perioadă cam lungă — aproape trei 
secole -- totuși, relativ lesne de definit în 
ceea ce priveşte condiţiile sociale și eco- 
nomice ale populaţiei băștinașe. 

În al doilea rind: fantasticul, element 
structural în basm, apare doar ici și colo 
în desfăşurarea acţiunii și în episoade cu 
totul izolate. (Vraja care, pentru cîteva 
clipe, împiedică pe Imre și B6kaszemui să 
se apropie unul de celălalt. în finalul ac- 
tului întîi; „schimbarea la față“ a lui 
Bekaszemi — actul doi; în sfîrşit, șoimul, 
pasăre măiastră, care-i conduce pe voinici 
prin codru, în totul trei episoade). De 
altfel, regia (Delly Ferenc) nici nu a ín- 
sistat asupra fantasticului, rezolvînd în mod 
expeditiv momentele amintite. În rest, per- 
sonajele şi situațiile au fost mereu con- 
crete şi reale, tonul spectacolului fiind 
departe de basm. 

Regizorul și actorii au făcut — și au 

putut face — abstracție de ceea ce ar fi 
constituit în intenţiile autorului elementul 
de basm, socotind că au în față mai cu- 
rînd „o piesă realistă, bine determinată 
istoriceşte” și au realizat-o ca atare, într-un 
spectacol unde abundă cîntecele şi dansu- 
rile, unde melodia se îmbină cu textul 
piesei. Muzica lui Mârkos Albert consti- 
tuie, în această montare complexă, unul 
din factorii cei mai izbutiți. Ideată pe 
motive de folclor secuiesc, ea a făcut un 
loc larg gîndirii originale a compozitoru- 
lui, care a excelat îndeosebi în partiturile 
de dans şi de cor ale haiducilor. 

Deși actorii şi-au interpretat cu pasiune 
rolurile  (remarcîndu-se în mod deosebit 
Varga Lâszlo de la Opera Maghiară, în 
Imre, dovedindu-se un bun âctor de proză; 
Sz. Kapusi Mária, într-o B6kaszemă total 
dăruită iubirii sale; Dorian Ilona, fru- 
moasă şi dezinvoltă, în Katalin; Márton 
János, în Bâdorgâny ; Orosz Lujza, o vă- 
duvă Bara plină de umor, şi Szentes Fe- 
renc, în primarul Pipa), spectacolul n-a 
dobîndit totuși un stil elevat, apropiindu-se 
mai mult de genul operetei. De fapt, locul 
aurei de basm, locul acelui fior şi far- 
mec propriu poveştilor — fie ele drama- 
tice — a fost luat de o anumită facili- 
tate și de un idilism sărbătoresc, străin de 
implicații dramatice. (Aici au contribuit 
din plin decorurile și mai ales costumele 
(Szakács György) — festive şi contras- 
tante cu sărăcia pe care voiau s-o sugereze. 
Toată lumea, cu excepția turcilor și “a 
chiaburilor, poartă veşminte  peticite, dar 
cum ? Pe impecabile straie de sărbătoare 
s-au cusut ici și colo, cu maximă îngri- 
jire, nişte petice multicolore, la fel de 
festive ca şi hainele.) 

O asemenea întorsătură, desigur negin- 
dită de autorul celor Trei zile fac un an, 
se datorește dilemei stilistice în fața căreia 
s-a aflat regia. Neavind la îndemînă des- 
tule elemente pentru a realiza o atmosferă 
de basm, potrivit definiției autorului, ezi- 
tind pe de altă parte să imprime spectaco- 
lului o alură istoric-eroică, regia a ajuns 
la un compromis de esența căruia am 
vorbit. O mai clară viziune stilistică a 
montării, o mai strînsă colaborare între 
autor şi regie ar fi dus fără îndoială la 
un rezultat de ansamblu calitativ superior. 
Fiindcă părțile — ideea textului, inter- 
preţii, muzica de scenă — reprezintă un 
potențial ce se pretează la o mai bună 
punere în valoare. Condiţia eventualei ri- 
dicări de ţinută a spectacolului ar consti- 
tui-o viziunea reorganizată a poetului — 
și implicit a regiei — în sensul unei mai 
clare determinări stilistice. 

O montare diletantistă 


Există, fireşte, nenumärate moduri — care 
se concretizează scenic în tot atitea nuanțe 
— de a-ţi apropia, regizoral vorbind, un 
text dramatic, după capacitatea de înţele- 
gere şi după ţinuta culturală, după tem- 
perament și sensibilitate, după preferinţe, 
ca să nu spunem afinități elective. Liber- 
tate li se acordă tuturora — de la cel mai 
cuminte la cel mai îndrăzneţ — cu con- 
diția de a nu denatura sensurile, de a se 
situa în cîmpul de acţiune al artei. Se 
refuză, în schimb, orice încercare, de: a 
preschimba arta în moneda ieftină a dile- 
tantismului. 

Într-un sat poposesc soldaţii unei avan- 
gărzi. Unul din ţăranii fruntași îl găz- 
duieşte pe comandant. Țăranul are o fiică 
frumoasă şi pură. O rivneşte comandantul, 
o rivneşte un căpitan al său, o rîvnește și 
un ramolit hidalgo din regiune. Pînă la 
un punct, țăranul izbutește să dejoace in- 
sidioasele urzeli ale celor trei curtezani. 
Dar căpitanul, mai întreprinzător și mai 
lipsit de scrupule, îi răpește fata, o duce 
în pădure și o necinstește. Între timp, ţă- 
ranul e ales judecător. El va face dreptate 
— ca magistrat şi ca părinte — spinzu- 
rîndu-l pe căpitan. Regele, sosit cu grosul 
trupelor, sancţionează acțiunea ţăranului 
și-l confirmă judecător pe viaţă. 

E o piesă de teatru — să-i zicem Jude- 
câtorul —, mai bine zis anecdota unei 
piese de teatru. Ea, anecdota, așa cum am 
povestit-o, a fost prezentată pe scena Tea- 
trului de Stat din Sibiu, sub îngrijirea re- 
gizorului Iosif Maria Bita. 

Foarte bine — vor observa cititorii. Re- 
gizorul a organizat şi condus spectacolul 
Judecătorul. Foarte bine — vom spune și 
noi — numai că titlul exact al piesei e 
Alcadele din Zalamea (alcade însemnind 
judecător pe spaniolește). Satul e Zalamea, 
regele e Filip II, comandantul e don Lope 
de Figueroa, căpitanul se numeşte don Al- 
varo de Atayade, țăranul e Pedro Crespo, 
labrador, lucrător al ogorului, fiica lui e 
Isabella. „Acţiunea — așa cum indică și 
programul — se petrece în Spania în-anul 
1580“, pe timpul cînd Filip II pornise 
războiul pentru coroana Portugaliei. 

Autorul piesei e don Pedro Calderon 
dela Barca, cel mai mare dramaturg spa: 
niol, alături de Lope de Vega, cu care e 
contemporan.  Tragediile şi comediile lui 
— socotesc criticii — formează epopeea 
națională a poporului spaniol, care n-a 
avut una de felul lui Chanson de Roland, 
spre pildă. Ele sînt încărcate de semnifi- 
cații istorice şi tradiționale, iar Judecătorul 


C. Rădulescu (Crespo) 
în „„Alcadele din Zalamea'* 


din Zalamea, în special, e o expresie de 
înaltă valoare artistică, un simbol al de- 
mocratismului în Spania. În această tra- 
gedie își găsesc puternic ecou și ilustrare 
deplină faimosul vers al poetului Rojâs: 
„Del rey abajo ninguno“ (nici un om mai 
prejos de rege), cum și mindra deviză a 
poporului din Navarra şi Aragon: „Uniti, 
noi facem mai mult decit voi şi fiecare din 
noi e tot atit ca voi. Noi vă facem regele 
nostru dacă ne vegheaţi drepturile şi liber- 
tățile, dacă nu, nu!“ Calderon a vrut să 
demonstreze și a demonstrat — prin figura 
lui Crespo — cum poporul spaniol şi-a 
apărat demnitatea şi drepturile împotriva 
silniciei şi bunului plac al nobilimii. În 
finalul tragediei, majestăţii regale i se opu- 


ne majestatea —  înmiit mai sublimă — 
a poporului, care iese biruitoare şi rămîne 
ca un memento pentru veacuri: „nici un 


om mai prejos de rege“. 

Alcadele din Zalamea nu e valoroasă 
numai prin mesajul pe care-l conține. În 
această piesă, Calderon s-a dovedit un mare 
şi viguros pictor de caractere şi de mora- 
vuri care sînt și rămîn — accentuăm — 
ale unei perioade şi ale unor figuri istori- 
cește bine determinate. 

Aceste elemente de înțelegere și de inter- 
pretare au lipsit în spectacolul de la Sibiu. 
Şi e limpede că pricina zace mai cu seamă 
în insuficiența regiei. (Ea nu-și poate găsi 
circumstanțe atenuante nici într-o posibilă 
intenție de a conferi „valabilitate general 

umană” spectacolului, fiindcă aceasta nu se 
dobîndeşte prin abstracțiuni, prin ignorarea 
realității istorice, ci dimpotrivă, prin 1ra- 
tarea bogată și prin punerea în valoare a 
tuturor elementelor particulare, specifice 
unei epoci şi unei ambianțe: patrimoniul 
moral al generaţiilor e împlintat de Cal- 
deron în experiența. concretă şi individuală.) 

Alcadele de la Sibiu a fost un spectacol 
submediocru,  diletantist. De la decor şi 
costume (Eugen Gropşanu), care au oferit 
un cadru și o inveșmîntare cu totul arbi- 
trară, de un gust imprecis şi simplist (şi 
cînd te gindești că don Pedro a fost con- 
temporan cu nu mai puţin ilustrul Velas- 
quez !) la figurație — grup gălăgios de 
adolescenţi de şcoală medie — şi pină la 
interpreţii  dezorientați. Am trăit impresia 
penibilă de a vedea 20—30 de oameni 
„Mişcîndu-se fără busolă în scenă, fără in- 
țelegere și fără o credință clară în ceea ce 
fac. Ca un ucenic vrăjitor — dar fără un 
final fericit — regizorul Bita a declanșat 
resoartele spectacologice și stihiile scenei 
au prins să dănțuiască într-o candidă de- 
vălmășie, pe care n-a putut s-o domine si 
care l-a luat — odată cu spectacolul — 
în şuvoiul ei repede și dezordonat. 

Dintre interpreţi nu s-au salvat decit 
Costel Rădulescu (Crespo) și, în parte, 
Stelina Stoicovici (Isabella). Cel dintii a 
luat rolul pe cont propriu, izbutind să-i 
dea demnitate și tensiune (fără să ajungă 


la o mare creaţie, ceea ce ar fi fost im- 
posibil în condiţiile arătate). Stelina Stoi- 
covici a dovedit că dispune de calități, însă 
a fost supusă unei încercări profund anti- 
artistice : regizorul i-a impus să susțină 
scena din pădure pe un continuu plins și 
sughiț, cu un efort excesiv de intensitate 
şi de durată, care a apropiat episodul de 
o tratare naturalistă. 

În rest, ceilalți interpreți au fost la ni- 
velul general al spectacolului. Un Juan 
(Horia Benea) foarte departe de.acel ra- 
paz, flăcăul romanţelor populare spaniole, 
un Juan care vorbeşte cu răspicat — şi de 
aceea supărător — accent regional și se 
mișcă “aidoma unui amator dintr-o echipă 
artistică ; o Chispa (Eugenia Barcan) care 
numai scinteioară (acesta e sensul nume- 
lui) n-a fost, ci mai degrabă un paj fri- 
vol de operetă ; un Filip (Const. Stănescu) 
cu o majestate de carton; un don Mendo 
(Valentin “Gustav) care a încercat să-l şar- 
jeze pe Don Quijote şi nu fenomenul so- 
cial ilustrat de personajul lui Cervantes ctc. 

Ne oprim aici, exprimîndu-ne mîhnirea 
de a fi văzut lucrarea unui mare clasic 
redusă la o montare diletantistă și never- 
tebrată. Fiindcă a reveni şi a vorbi despre 
interesul și valoarea deosebită a piesei lui 
Calderon ar fi o încercare de analiză a 
calităților tragediei, care nu pot fi puse în 
raport cu spectacolul văzut la Sibiu. 


Florian POTRA 


să seudopledoarie”“ pentru tinerețe 


Exploziile generoase de admiraţie, «n- 
tuziasmul la adresa tinerilor sînt uneori 
ipocrite. Vechi țesături, cărora anii le-au 
dat soliditatea unor fibre de oțel, se pun 
citeodată pavăză pătrunderii depline a ti- 
nerilor actori în mijlocul unor colective 
devenite patriarhale în cumințenia lor ar- 
tistică. (A fost nevoie chiar ca un ziar 
să întreprindă un soi de anchetă despre 
utilizarea tinerei generaţii în spectacol. Cei 
care au răspuns au fost însă tocmai aceia 
care s-au bucurat de privilegii. Glasul celor 
care aveau revendicări nu s-a auzit, din 
păcate...) 

Printre tinerii de la Oradea, începuturile 
au fost mai prielnice. În mijlocul lor au 
venit cîțiva actori maturi, cu care s-au 
pus bazele secţiei în limba romînă a tea- 
trului din localitate. „Tradiţia“ s-a născut 
odată cu colectivul. 

Zece tineri absolvenţi ai Institutului de 

artă teatrală şi cinematografică „|. L. Ca- 
ragiale”, colegi pe băncile școlii, s-au in- 
tilnit colegi în băncile actului al II-lea al 
spectacolului Liceenii:  Potrivirea dictată 
desigur de necesități de distribuţie are şi 
aureolă de simbol. 

Anul 1905. Un oraș de provincie, undeva 
în imensitatea Rusiei, în care oamenii — 
atunci cînd nu sînt despoți sau ticăloşi — 
duc o existență căreia Cehov i-a închinat 
numeroase pagini. Aceștia par singurii sa- 
meni, la o neatentă cercetare. Furtuni u- 
riaşe se bat însă în adincuri şi vor creste 
la suprafață. Vor începe acolo, în capitala 
palatelor de marmoră, dar vor zgudui ţara 
din temelii. Pe baricade și în luptă des- 
chisă, revolta sporeşte. Intelectualii de miine 
sint alături de muncitori. Liceenii lui Tre- 
niov, generoșii „cîrmaci ai revoluției vii- 
toare“, sînt pătrunși de semnificația epocii... 

..O noapte romantică de vară. Un parc 

în care răzbat ecourile unei fanfare. Frun- 
zișul ascunde nu numai şoapte lirice și 
visuri, ci şi grave îndoieli despre rosturile 
sociale și mai ales revolte. 

Liceenii sint gata să pornească la luptă 
cu toate riscurile ei: știu că vor fi umi- 
liți, daţi afară din școli, poate închiși, 
luînd drumurile Siberiei. Școala e putredă 
ca un trunchi mîncat de carii. „Prestigiul“ 
pentru care luptă directorul Leagușev se 
zguduie din încheieturi. Profesorii morfo- 
lesc lecţii şi osanale ţarului. Taberele se 
desemnează, lupta va începe. 

„Văzusem spectacolul și în alte locuri. 
Şi totuşi, emoția artistică a fost nouă la 
teatrul din Oradea; am urmărit cu un 
interes proaspăt evoluţia liniilor drama- 
tice ale piesei. Ceea ce regizorul și inter- 
preții au ştiut să descopere, ca o adevărată 
cheie muzicală în dezlegarea partiturii dra- 
matice, a fost suflul ei romantic revolu- 
ţionar. L-am simțit în scena în care, sub 
lumina lunii, adolescenţii visează  (adevă- 
rată guașă într-o pastă discretă), în a- 
dunările secrete din magazia de scinduri, 
sau în scena finală care sugera acorduri 
grave de muzică eroică. 


Trebuie recunoscut că o prejudecată ne-a 
insoțit premeditat la vizionarea  spectaco- 
lului : teama de a întilni, aşa cum se în- 
timplă, în colectivele tinere, stingăciile 
lipsei de experienţă însoţite de anumite în- 
clinări spre rezolvări facile; și, în cazul 
Liceenilor, o aplecare prea stăruitoare spre 
scenele din „bănci“, în care tinerii actori 
puteau să sublinieze acţiunile eroilor, cu 
propriile amintiri şcolare. Pe lingă aceasta 
ne gindeam că tinerii interpreți mai au 
uneori şi obiceiul ca atunci cînd joacă 
eroi, la fel de tineri ca ei, să-i alinte, 
să-i dezmierde cu un fel de infatuare 
„medelenizantă “. 

Prejudecăţile, din fericire, s-au dovedit 
neintemeiate. Spectacolul este lucrat serios, 
cu economie de mijloace artistice. 

Spectatorul este invitat să parcurgă iti- 
nerariul dramatic în compania elevei Olga 
Cernicikina (Cristina Tacoi), fiica unui mic 
funcţionar. Textul dramatic ni-l indică, 
poate, pe celălalt erou, pe elevul Pavel, 
ca principal exponent al conflictului. Olga 
a adus însă în scenă o tinerețe deplină, 
gravă şi gingașă, visătoare şi dirză în a- 


Scenă din ,,Liceznii“* de K. Treniov 

celași timp. Ghiceşti în persoana fetei îm- 
brăcată în şort negru, o viitoare fiică a 
revoluției ; Olga rămîne prezentă memoriei 


spectatorului, care nu va fi deloc uimit 
dacă într-o altă piesă va întilni același 
personaj pe baricadă, pentru că tinăra ac- 
triță a știut să-și poarte cu naturaleță per- 


sonajul, de la îndoială și exuberanţă la 
hotărirea de luptă. 
Alături de Olga (Cristina Tacoi) stă- 


ruie silueta celuilalt licean, George (Gheor- 
ghe Gheorghe), care, dacă nu ocupă un 
loc central în acțiune, şi l-a creat în 
spectacol, nu în dauna unor mijloace ar- 
tistice sau a colectivului, ci printr-un joc 
firesc şi spontan. Liceanul Pavel (Eugen 
Nagy) este cel mai copt pentru revoluţie, 
pentru lupta politică. În spectacol însă, el 
a fost învelit într-un soi de mantie ro- 
mantică, uneori reticent, alteori mesianic. 
Așteptam mereu acea scenă care să dez- 
văluie personajul în adîncurile sale ca pe 
viitorul bolşevic, soldat al revoluţiei ; fi- 
nalul ne-a adus-o puţin prea tirziu, din- 
colo de limitele tensiunii dramatice. 
Portretul unui fals liberal, inspirat de 
aproape din galeria personajelor lui Saiti- 
kov-Scedrin şi Cehov, a fost adus în scenă 
de un tinăr interpret (Ion Vilcu). Fizio- 
nomia amabilului 
avea fațete multiple, reflexele cameleonice 
ale celor cu care avea de-a face. La celă- 
lalt pol, am întîlnit chipul unui veritabil 


crispatului și director 


proletar, prezentat „neumflat“ — nesen- 
tențios — muncitorul Artiuhov (Al. Fie- 
răscu). 


La început te poate uimi faptul că tinerii 
firesc personajele 
decit care își jucau propria 
virstă. La cei tineri, răspunsul poate 
fi găsit în “entuziasmul în munca cu rolul, 
care a atiîrnat mai greu decit rutina unor 
interpreţi Atunci cînd, în locul 
rutinei, s-a adus însă o efectivă participare 
scenică la aceeași vibraţie cu actorii tineri, 
interpretări remarcabile. Mama 
de pildă,  spălătoreasa, ne-a 
amintit în lacrimile, teama și apoi hotări- 
rea interpretei sale (Ştefania Popescu) a- 


au trăit mai mature, 


colegii lor 


virstnici. 


am întîlnit 
lui Pavel, 


proape portretul  Pelaghiei  Nilovna din 
Gorki. 
Se poate însă spune că tinerețea i-a 


adus regizorului și un neajuns. El s-a 


ocupat — asta se simte — cu precădere 
de tineri, lăsindu-i pe ceilalți actori pe al 
doilea plan. De aici şi acea distonanță de 
care vorbeam mai sus. De aceea, am în- 
tilnit un tată de familie care vorbeşte cu 
tremolo melodramatic în voce, un preşe- 
dinte de tribunal puţin ţeapăn în uniformă, 
un. profesor inconsecvent cu propria sa 
ramoleală, pe care o părăseşte uneori în 
dauna unei vioiciuni care contrastează cu 
datele . inițiale ale rolului. 

Regizorul nu a avut la îndemînă cel 
mai potrivit cadru plastic. Atmosfera gene- 
rală a spectacolului a făcut însă ca multe 
neajunsuri să fie mai puţin resimţite. Ca- 
drul general te invită să treci mai ușor 
peste culorile neinspirate ale interioarelor, 
să completezi imaginativ vegetația firavă a 
unei grădini parcă decupată cu foarfeca 
dintr-o carte cu poze. Se uzitează în cro- 
nici formula „un spectacol gîndit“. Acest 
calificativ îl merită şi spectacolul lui Radu 
Penciulescu. Se poate urmări concepția re- 
gizorală, pe care actorii nu o aplică me- 
canic, ca pe o schemă dinainte pregătită, 
ci și-o însușesc creator. 

Din întregul spectacol răzbate un suflu 
de viață adevărată. El te îndeamnă nu la 
indulgență, dar să treci cu vederea odată 
cu lipsurile scenografice de mai sus, ușoa- 
rele stingăcii în mișcare sau chiar dicțiu- 
nea încă nu îndeajuns pusă la punct la 
unii interpreți. | 

A fost poate o îndrăzneală a începe 
drumul unui teatru cu un colectiv în care 
cei mai mulţi actori sînt tineri. Îndrăz- 
neala a fost însă răsplătită public şi tot 
ea ne îndeamnă să privim şi viitorul cu 


încredere. 
Al. POPOVICI 


Am intitulat cronica ,Pseudo- 
tinereţe, pentru că de 
Cristina  Tacoi, Eliza 
Plopeanu, Alla Tăutu, Ion Vilcu, Eugen 
Nagy, George Tomescu, Gheorghe Gheor- 
ghe, Jean Săndulescu, Al. Fierăscu şi re- 
gizorul Radu Penciulescu nu au nevoie de 
artistică. 


P. S. — 
pledoarie“ pentru 
fapt, tinerii actori 


o pledoarie pentru munca lor 
Spectacolul lor este elocvent. De pledoarie 
au însă nevoie alți tineri actori din alte 
teatre, care nu au avut încă prilejul să-şi 
Spectacolul de la Oradea 


îndemn ! 


spună cuvîntul. 
este un argument şi un 

REGIA ŞI TEXTUL DRAMATIC — 
La prima vedere problematica tragediei în 
cinci acte Romeo şi Julieta se poate re- 
duce la acel un „băiat iubea o fată... și 
părinţii nu-i lăsau“, de care vorbește re- 
gizorul Val Mugur în cuvîntul său din 
programul Teatrului Național din Iaşi. 
Însă această problematică trebuia în aşa 
fel folosită de regie încît să apară lim- 
pezi cauzele tragediei, sau ca să ne ex- 
primăm în limbajul regizorului Val Mugur, 
„de ce nu-i lăsau părinții“. Problematica 
aceasta simplă, îngustă chiar, s-ar putea 
spune, trebuia să servească de pîrghie 
principală în demonstrația pe care regia 
şi actorii o făceau spectatorului, demon- 
strație care să-l convingă pe acesta din 
urmă că într-o asemenea societate ca aceea 
descrisă de Shakespeare, deznodămintul tra- 
gediei nu putea fi un oarecare deznodă- 
mînt fatal, ci tocmai acela care cere jert- 
fele iubirii. Pornind de la celebra apre- 
ciere a lui Lessing că în Romeo şi Julieta, 
„dragostea e izvorul întregii acțiuni“, regia 
trebuia să folosească toate resursele pentru 
a demonstra cu argumentele scenei că 
Romeo şi Julieta înseamnă victoria dra- 
gostei asupra urii (de altfel textul lui 
Shakespeare e limpede : „,Ce greu blestem, 
pe ura voastră zace“ / „Cum dumnezeu 
vă bate prin iubire“), victoria umanismu- 
lui asupra preceptelor feudale, „victoria fa- 
miliei asupra numelui de familie“. 

(Mariana Pirvulescu, în cronica 
la Romeo şi Julieta de W. Shake- 
speare — Teatrul Naţional din 
Iaşi. ..Rominia Liberă“, nr. 3581) 


SPECTACOLUL — Este de la sine in- 
teles că soarta unei asemenea piese o ho- 
tărăşte în bună măsură spectacolul. Regizor 
talentat, Victor Ion Popa îşi punea singur 
în scenă piesele și le concepea anume 
pentru reprezentare. Aceasta nu înseamnă 
că lectura, de pildă, a rolului lui Ianke 
ar fi ceva mai puţin decit o desfătare 
artistică. Dar scena nu poate trăi în 
piesa lui Victor Ion Popa dacă nu clo- 
coteşte de căutarea pasionată a rezolvării 


acestei probleme născută / uimitor de ne- 
aşteptat în viața celor trei prieteni. Şi încă 
ceva : la Victor Ion Popa nu există eroi 
cărora nu le-ar necesita, într-o scurtă apa- 
riție scenică, o compoziție a rolului ex- 
trem de minuțioasă, singura capabilă să 
releve problematica complexă şi adesea ne- 
rezolvată, ce-i macină. O asemenea înţe- 
legere a spiritului piesei a fost însușită, în 
bună măsură, de regizorul Ion Olteanu. 
Decorurile, costumele, machiajul s-au con- 
format în chip fericit atmosferei autentic 
provinciale, de mahala, fără exagerări sau 
șarje. Din păcate însă, colectivului de ac- 
tori i-a lipsit adesea omogenitatea în in- 
terpretare, contribuția fiecăruia la crearea 
atmosferei fiind pe parcurs, inegală. Se 
prea poate ca interpretarea strălucită stu- 
diată pină în cele mai mici amănunte, 
echilibrată pînă la elucidarea tuturor tră- 
săturilor umane ale rolului, dată de Gheor- 
ghe Leahu lui lanke să fi umbrit, într-o 
oarecare măsură, rolurile partenerilor ine- 
gali ca profunzime de expresie, alături de 
care a apărut. Nu putem însă să-i facem 
actorului Leahu o culpă din aceasta. Mai 
curind regiei, care nu a sezisat şi nu a 
intervenit la timp şi eficace. 
(Eugen Atanasiu, în cronica la 
Tache, lanke şi Cadir, de V. I. 
Popa — Teatrul de Stat, Pi- 
teşti. „Rominia Liberă“, nr. 3578) 


INTERPRETAREA — Totuși, nici de 
data aceasta, jocul unor actori n-a fost 
lipsit de stridențe tributare tendinței de a 
înlocui creaţia artistică cu rutină meșteșu- 
gărească. Mulţi actori n-au putut fi deter- 
minați de regie să nu vorbească numai pe 
scenă, ci să gindească și mai ales să 
trăiască. Acestui fapt se datorește, de 
pildă, apariţia palidă, fără putere de con- 
vingere a lui Safranyi Ferencz, interpretat 
de Vladimir Jurescu. În loc să reflecte prin 
resurse artistice adecvate ideile oferite de 
text, el utilizează ritmul accelerat în vor- 
bire, note înalte în voce, dovezi de netă- 
găduit ale trăirii artificiale, neputind trans- 
mite sentimentele dincolo de rampă. 

(I. Capocean, în cronica la Mi- 
reasa  desculță de A. Suit şi 
Z. Hajdu. — Teatrul de Stat, 
Baia Mare. „Pentru socialism“, 
Baia Mare, nr. 690) 

SINGURA ? — Deși: mulţi dintre elevi 
sint dotați, calitățile lor sînt acoperite de 
o pojghiță de impertinenţă şi şmecherie; 
era singura posibilitate a lor de a se 
impune într-o clasă dominată de filozofia 
quasifascistă a fiului colonelului Felecan. 

(Magdalena Focşa, în cronica la 
Nota zero la purtare, de V. Stoe- 
nescu şi Oct. Sava — Studicul 
C. Nottara. „Informaţia Bucureş- 
tiului“, nr. 820). 


A ÎMBOGĂȚIT-O! — Este un merit ai 
regiei piesei... de a fi orientat întreaga 
transpunere a ei pe scenă potrivit acestei 
concepții a autorului, concepție îmbogățită 
cu problematica secolului al XIX-lea în 
principatele dunărene : lupta pentru uni- 
tate şi independență națională. 

(I. Moise Aldan, în cronica la 
Răzvan şi Vidra de B. P. Haş- 
deu — Teatrul Național, Cluj. 
„Făclia“, nr. 2937) 


DELAPIDATOR DE... TRĂSĂTURI — 
În ultima analiză, personajul este delapidat 
de odioasele lui trăsături de clasă şi — în 
pofida evidenţei — ne este impus ca un 
personaj simpatic. 

(Bazil Dunăreanu, în cronica la 
Hagi Tudose, de B. Delavrancea 
— Teatrul de Stat, Oraşul Stalin. 
„Drum nou“, nr. 3508) 


CE-AR SPUNE GALILEI SAU BRUNO ? 


—  Învingerea prejudecăţilor brutale, a bigo- 
tismului și a obstacolelor, care stăteau în 
calea emancipării individului, nu duce la 
un sentiment de beatitudine liniştită, ca în 


Italia, sau la o stare de exultanţă şi de op- 
timism superficial, ci la atitudini mai grave, 
mai adinci, la o emancipare a individului 
care departe de a-l lipsi de probleme, il 
face să simtă din plin răspunderea desti- 
nului său uman. 

(Cronică nesemnată, la Romeo şi 

Julieta — Teatrul Naţional, Iaşi. 

„Flacăra Iaşului“, nr. 2980) 


UN CURCUBEU — Despre copii s-ar 
putea arbora' pe cerul veacurilor de litera- 
tură beletristică un strălucit curcubeu de 
opere. 

_(A. Crişan, în avancronica la 
Cei de miine, de L. Demetrius. 
- „Flacăra Roşie“, Arad, nr. 3019) 


„GENURI“ şi... „GENURI“ — ...În acea- 
stă privinţă, regia şi scenografia au mers 
pe un schematism — ca să spunem aşa — 


istoric, redind tale-quale „genul“ anului 
1912 şi nu „genul“ burgheziei engleze, în 
ceea ce conţine el mai caracteristic pentru 
burghezie. 


(FI. Petrescu, în cronica la Pyg- 


malion — Turneul Teatrului Na- 
tional, Cluj. „Steagul Roşu”, nr. 
633) 

ÎN SFÎRŞIT... — Teatrul Naţional ne 


prezintă, în sfirşit, o operă dramatică chi- 
neză... 

Ceea ce vedem noi pe scena Naţionalului 
e din punct de vedere dramatic opera scrii- 
torului sovietic Andrei Glova, care este nu 
numai un scriitor talentat, dar și filolog și 
orientalist foarte savant, scrisă după un 
poem clasic chinez. 


(Radu Popescu în cronica la Cupa 


răsturnată — Teatrul Naţional, 
Bucureşti. „Contemporanul“, nr- 
493) 

Împlinirea unui deziderat din tinerețe 


A apărut o revistă de teatru ! . 

De cite ori am auzit această exclamaţie? În tinereţea mea, ea exprima 
entuziasmul juvenil al actorului, care-şi dorea — pe lingă lumina strălucitoare 
a rampei — şi lumina severă şi curată a consacrării scrise. Şi pe măsură ce anii 
treceau, pe măsură ce revistele existente dispăreau, cedind locul altora și altora, 
acest entuziasm scădea. Oare, nu pe drept cuvint? Lumina rampei răminea mereu 
strălucitoare pentru actori, persista ca o realitate ce se aprinde în fiecare seară; 
dar lumina adevărului scris, care să prilejuiască o verificare onestă şi să dea o 
justă îndrumare de artă, se pierdea treptat în umbră. Actorul o visase severă 
şi — cu excepţii demne de laudă — ea se dovedise lingușitoare şi meschină. Cite 
o revistă „rara avis“, dura ani de-a rindul, dar, luată de valul unor interese mă- 
runte, nu izbutea totdeauna să corespundă aşteptărilor. Astfel, o singură mingiiere 
îi mai răminea iubitorului de teatru: că toate revistele de intrigă și cancan dis- 
. păreau repede. 

O adevărată revistă a științei teatrale n-am întîlnit niciodată la noi. Artistul 
dramatic, precum şi pasionații teatrului au rămas doar cu speranța de a o vedea 
cindva. 

Această speranţă aş dori s-o socotesc împlinită astăzi, după apariţia revistei 
„Teatrul“. Cu atit mai mult cu cit noua viaţă a scenelor noastre, suflul creator al 
muncii în teatre nu mai pot rămîne fără oglindire şi fără o îndrumare și o apre- 
ciere temeinică, la nivelul noilor exigenţe ale artei noastre teatrale de azi. 
| Salutind revista  „Teatrul”, sufletul meu se simte cuprins de entuziasmul 

tineresc de odinioară şi de nădejdea că acestui început i se vor adăuga curind 
alte şi alte publicaţii teatrale. 


Gh. STORIN 


Un indreptar şi comentator al teatrului 


Revista „Teatrul“ — atit de aşteptată de toată suflarea artistică — a apărut 
odată cu venirea primăverii anului 1956, anul de început al celui de al doilea 
cincinal. 

Cum să nu socotim împlinirea acestui deziderat drept un eveniment fericit ? 
Revista „Teatrul” e chemată să fie trăsura de unire intre tradiţie şi prezentul 
teatrului rominesc ; oamenii de artă vor căuta în ea indreptarul teoretic al aspi- 
raţiilor lor, dorind să afle în ea comentatorul competent al realizărilor lor. 

Astăzi, cind pe tot cuprinsul ţării — la ora reprezentaţiei teatrale — pen- 
tru zeci de mii de spectatori se aprind luminile celor aproape 40 de teatre vechi 

sau recent înfiinţate, problemele de producţie teatrală trebuie privite cu toată 
seriozitatea şi cu un mare simţ de răspundere. 

Temeliile teatrului rominesc au fost zidite de suflete mari, cu talent, inte- 
ligență, cultură şi capacitate de a se dărui, biruind greutăţile. Urmind exemplul 
înaintaşilor — în condiţii istorice noi —, artiştii sint chemaţi să se înscrie cu 
realizările lor în rindurile constructorilor din toate domeniile de activitate. 

Pentru ca oamenii să se iubească, să lucreze cu avint, să caute perfecțiunea, 
să răspundă la chemările obşteşti, să aibă sete de cultură, să citească trecutul 
in ceea ce are bun şi să pregătească ţării un viitor fericit, pentru împlinirea acestor 
idealuri, teatrul trebuie să se socotească angajat cu toate resursele sale creatoare. 

Spectacolul, reflectarea expresivă şi concentrată a realităților vieţii, urmă- 
reşte înnobilarea acesteia în toate sensurile. Cind zic înnobilare în toate sensurile, 
mă gîndesc la toate planurile existenței omenești, concepută într-un proces de 
necurmată evoluție. 

Dar şi spectacolul își are problemele lui, la a căror rezolvare pe plan teo- 
retic, artistic şi tehnic, revista „Teatrul“ va trebui să contribuie prin forţele 
colaboratorilor săi, prin competinţa şi stăruința cu care va urmări munca teatre- 
lor noastre. E o sarcină grea și de mare cinste, pe care nu ne vom mulţumi să 
o privim „în spectator”, ci, cel mult... îi vom face dificultăţi prin exigenţa noastră. 
Succesul revistei „Teatrul“ va însemna o,biruinţă a noastră, a tuturor. 


Marietta SADOVA 


„Leatrul” 


„Teatrul“ ? Adică o revistă anume de teatru. S-ar putea spune, iată „in 
sfîrşit“ o revistă care să se ocupe numai și numai cu tot ce alcătuiește și concură 
la un spectacol de teatru. 

Desigur, nu am căderea şi poate nici priceperea de a judeca programul 
acestei reviste noi. Singurul lucru ce mi-aş îngădui să spun, e că ea vine să 
împlinească — este banal cuvintul, dar just — „un gol”. 

Mişcarea noastră teatrală fiind vastă, şi cum teatrul e în primul rînd 
o „artă socială“ (Caragiale a scris cindva şi undeva că e arhitectură), apariţia 
unei reviste ce s-ar ocupa exclusiv de ea, hotărit, e binevenită. 

Cum va fi această revistă, vom vedea-o în cursul apariţiei. Pină una alta, 
să mi se ingăduie să mă reintorc cu aproape... 40 de ani în urmă. Am scos şi 
eu pe vremea aceea, împreună cu Liviu Rebreanu, o revistă de teatru. Am numit-o 
„Scena“. Avea formatul unei reviste obişnuite de 16 pagini. Ne-am permis chiar 
şi citeva ilustrații — fotografii — cu scene jucate la Teatrul Naţional. Cit a durat? . 
Citeva numere şi acelea apărute neregulat. Am închis-o. Totuși, în preajma primu- 
lui război mondial, am făcut-o să reapară, de rindul acesta sub forma unei gazete 
săptăminale. Această nouă ediție a „Scenei“ se ocupa şi de literatură. După citeva 
săptămîni de apariţie şi greutăţi fără seamăn, răminind datori și la tipografie, 
am lăsat-o baltă. 

Apoi a apărut „Rampa“ lui Cocea. Avea format de ziar şi apărea zilnic. 
Avea la dispoziţia ei tipografia „Adevărului“ şi plătea colaborările. Toţi „maeştrii“ 
de atunci ai condeiului s-au grăbit să contribuie cu cîte un articol. Mă rog, o 
gazetă buna şi cu faimă. Dar... de la o vreme și „„Rampei“ începuseră să 1 se 


stingă... „becurile“, pînă cînd într-o zi i s-au stins de tot. Totuși, după război, 
izbuti să reapară sub o altă conducere şi apoi sub alta, fără întrerupere cîțiva 
ani, nu cu aceeași faimă ca la primele ei numere, pînă... pină... — m-aţi înţe- 
les — într-o bună zi a trecut şi ea în cavoul istoriei. 


Revista de azi, revista „Teatrul“, nu intră în categoria celor de mai sus 
şi a altora care au mai apărut in acel răstimp. Acestea „au fost odată“. Ea apare 
sub alte -auspicii şi mai cu seamă cu o nouă concepţie, şi artistică și socială. 

Nu-i pot ura alta decit să fie la înălţimea acesteia. 


Mihail SORBUL 

lon Talida 


Eram preşedintele sindicatului artiștilor, 
cînd a venit pentru prima oară la mine. 
Era tînăr. Nu-l cunoșteam. Mi-a spus că-i 
actor şi că are nevoie de o adeverinţă. 
Îmbrăcat corect, chiar bine, cuviincios la 
vorbă şi frumușşel de tot ca înfățișare. Îl 
chema Ion Talianu. 

Mărturisesc că am văzut atunci în el un 
viitor actor amorez, „rara avis“ în teatrul 
nostru. 

După vreo 3—4 ani, Talianu a intrat 
ca_angajat în compania teatrală Bulandra. 
Am putut să constat că la prima noastră 
intrevedere mă înșelasem în pronosticurile 
mele. L-am văzut jucînd și am putut spune 
precis că altul este drumul care o să-l 
ducă la mari și frumoase succese. Şi într- 
adevăr timpul mi-a confirmat speranţele. 

Distribuit într-unul din rolurile piesei 
Negustorii de glorie de Marcel Pagnol şi 
Paul Nivoix, Talianu a obținut, sînt con- 
vins, primul său mare succes despre care 
s-a vorbit cu entuziasm şi despre care se 
va mai pomeni multă vreme. N-a trecut 
mult şi a fost distribuit în rolul consilie- 
rului comunal din piesa Topaze a aceluiași 
Marcel Pagnol. Cu acest al doilea rol, el 
şi-a stabilit nu numai reputația de actor 
de mare valoare, dar şi adevăratul său 
gen în teatru. 

Îmi amintesc ades de cuvintele lui pline 
de sinceritate şi de gratitudine: „Dacă 
este adevărat că clasele primare ale artei 
dramatice le-am făcut cu maestrul Live- 
scu, în schimb liceul l-am învăţat la Tea- 
trul Bulandra“. 

Noi, colegii lui mai bătrîni, am fost 
mîndri ori de cîte ori am auzit despre un 
nou succes al lui, marcînd o neîntreruptă 
ascensiune. Talianu a dat primei noastre 
scene unul dintre cei mai buni Caţavencu 
din O scrisoare pierdută. 

Nu voi încerca să înșir marile și nu- 
meroasele lui succese. În istoria teatrului 
nostru ele vor fi menţionate și subliniate 
aşa tum merită. Şi sînt convins că y2 
mai sta scris acolo că Talianu a fost nu 
numai un actor. de valoare, ci şi un de- 
votat al instituției de teatru, din care ià- 
cea parte, un camarad cum rar se găseşte 
un altul, delicat, modest şi ferindu-se de 
micimi şi bîrfeli. 

V. MAXIMILIAN 


Programe de ieri... 
«programe de azi 


„Nu e poate de prisos ca vorbind de 
teatru să vie vorba, din întîmplare, și. de 
programe“. 

Aşa îşi începe maestrul Arghezi ultimul 
paragraf din cronica sa teatrală, publicată 
în nr. 11 al „Vieții Romiîneşti“, în anul al 
VI-lea al apariției revistei, adică în 1911, 
la Iaşi. 

Cu verva sa pamiletară, atît de iubită de 
cititori, Tudor Arghezi, la anul 1911, con- 
tinuă astfel cronica, cu luarea în răspăr a 
programelor de teatru de altădată : 

„Fără intenţia de-a tulbura mulțumirile 
unui regat ce pare rentabil, nu mi se pare 
nepermis să te simţi întrucitva jignit de in- 
fățișarea insolent comercială a unei cărti- 
cele ce se vinde la intrarea Teatrului Na- 
tional pentru inițierea publicului din sală. 
Doritor de cîteva detalii asupra operei și 
autorului ce se joacă, asupra distribuirii şi 
interpreţilor, acest public simte nevoia de 
un document precis, pe care îl plătește bucu- 
ros. Pină la ridicarea cortinei, spectatorul 
e dator să-şi facă o idee de ce se va pe- 
trece pe scenă. O scurtă notiță critică, ex- 
tracte din ziare, un rezumat al piesei, o 
notiță biografică şi istorică la trebuință, 
toate acestea ar trebui să-și găsească un loc 
estetic în program, cu portretele tuturor ce- 
lor din spectacol. 

În loc de-o asemenea introducere instruc- 
tivă, care s-ar putea trece într-o colecție — 
de ce nu? —, vedem la Teatrul Naţional 
vînzindu-se, sub titlul pompos de program 
şi pe preţul enorm de 30 de bani, o serie 
de afișe adunate în broșuri care ar trebui 
impărțite spectatorilor, cel mult gratuit. De 
teatru şi spectacol se vorbeşte numai în- 
timplător pe două pagini din vreo 30 cite 
cuprinde „programul“ — şi aceste două pa- 
gini mincate în mare parte de anunţuri. Re- 
zumatul pieselor e pur şi simplu o forma- 
litate, în treacăt, mizerabil scrisă, care nu 
lămureşte nimic. În schimb, siropurile, coa- 
furile, biscuiţii, corsetele, bijuteriile sînt eta- 
late cu un lux înfiorător. Nici o precizie 
pentru piesă. Ai vrea să ştii cine-i Ibsen, 
şi trebuie să te adresezi portarului sau să 
ceri printr-o petiție lămuriri de la Direcţie. 
Ai vrea să cunoşti rolul unui asemenea 
scriitor în literatură, să-i vezi cel puţin 
portretul — să citeşti o pagină iscălită, 
asupra lui, şi nu o încercare anonimă de 

a prezenta pe bărbierul cel mai sprinten 
sau pe croitorul cel mai cu vază din oraș, 
într-o orgie de reclame. 

Nu s-ar putea impune de la Direcţie o 
normă onestă în alcătuirea, sub controlul 
unui literat, a programelor, care să folo- 
sească şi publicului, nu numai antrepreno- 
rilor de programe ? Nu li s-ar putea pre- 
tinde acestora oareșicare respect față de cei 
care se duc la teatru ca la o universitate de 
psihologie ? Nu li se poate da o regulă pre- 
cisă după care să-și fabrice programele ? 
În starea de-acum, programul e organul co- 
mercial al unei întreprinderi de atișaj care 
iți vinde două sute de ori pe an exact 
aceleași anunțuri pe care le-ai mai plătit de 
o sută nouăzeci şi nouă de ori cu cite 
treizeci de bani. D. Bacalbașa credem că 
are cuvîntul”. 

Prin urmare, ce cerea, in esenţă, de la 
un program de teatru, cetățeanul de acum 
aproape jumătate de secol, prin scrisul poe- 
tului Tudor Arghezi, care se întimpla să 
fie şi cronicar teatral cu autoritate ? 

Primo : alungarea din programe a dez- 
mățului reclamagiu al dughenilor și mustă- 
riilor particulare. 

Secundo : programul să cuprindă un re- 
zumat critic al piesei, o notă despre autor, 
operă și, epocă, extracte din ziare în legă- 
tură cu spectacolul. 

Tertio : programul să apară sub controlul 
unui literat şi să aibă „o pagină iscălită. 
Glasul marelui poet a fost ascultat ? 
Da, a fost ascultat... dar, pentru asta, au 
trebuit să treacă peste ţară două războaie 
crincene, să se desființeze regimul de ex- 
ploatare și să triumfe la noi năzuinţele 
omului muncii. Altfel, nu se putea şi, deci, 
nu s-a putut. Pină la 23 August 1944, prc- 
gramele de teatru semănau leit și poleit cu 
cele descrise de cronicarul din noiembrie 
1911. Asta înseamnă că, de fapt, vreme de 
33 de ani, poetul vorbise drept, dar în 

pustiu. 

Astăzi, programele teatrelor noastre, fie 
că e vorba de cele din Capitală, fie că e 
vorba de cele din regiuni, sint — fără să 
fi ajuns încă la nivelul cel mai înalt — 
programe de teatru, nu de tarabă. Privite 
în ansamblu, ele izbutesc să ne dea o ima- 
gine justă despre piesa care se joacă, despre 
autor, despre problemele pe care și le-au 
pus făuritorii spectacolului — și toate aces- 
tea în pagini iscălite şi într-o formă gra- 
fică estetică. Poetul — și odată cu dinsul 
cetățeanul iubitor de teatru, în numele că- 
ruia vorbea — și-a văzut visul cu ochii. 

Avem sub ochi un program excepţional, 
un program care trebuie să slujească de 
model : e acela închinat spectacolului Ráz- 
van şi Vidra la Teatrul Municipal. Putem 
socoti acest program o izbindă, şi de con- 


cepţie și de realizare grafică. Hirtie bună 
tipar luminos, reproduceri artistice în cu- 
lori după schițele de decoruri şi costume 
ale pictorului Mircea Marosin, texte bine 
alcătuite, care ne informează despre Bogdan. 
Petriceicu Haşdeu și capodopera sa, repro- 
ducerea prefeței marelui filolog la ediţia 
din 1867, fotografiile clare şi expresive ale’ 
interpreţilor săi de azi — toate concurează 
la împlinirea acestui program de mina intii, 
pentru care secretariatul literar al Teatrului. 
Municipal şi cei ce l-au sprijinit sînt vred- 
nici de felicitări. 

lată un alt program, tot atit de izbutit, 
măcar că într-alt mod, care ne vorbește de 
personalitatea artistică a alcătuitorului sâu, 
deosebită de aceea a celui ce a conceput 
programul Teatrului Municipal : e vorba de 
programul închinat spectacolului Zorile Pa- 
risului, la Teatrul Tineretului. Aici, avem. 
de-a face și cu o idee aparte: în loc de 
fotografiile interpreţilor, ni se dau portre- 
tele, admirabil desenate de pictorul M. Ru- 
bingher, ale actorilor în personajele pe care 
le-au interpretat. Astfel că spectatorul care 
a cercetat programul dintru început a înte- 
les că interpretul şi rolul sînt unul și 
același lucru. 

Insă bucuria noastră față de asemenea 
programe pe deplin izbutite nu se cuvine 
să ne anihileze spiritul critic. Trebuie să. 
subliniem aci că, îndeobşte, teatrele noastre 
se află încă în căutarea unei formule de 
program. Chiar cele două teatre mai sus 
elogiate nu se fac vrednice de laudă tot- 
deauna. De pildă, Teatrul Municipal a in- 
chinat spectacolului Don Carlos un program 
meschin, tipărit pe hirtie de împachetat, cu 
texte scrise grăbit, neesențiale. Şi doar era 
vorba de cinstirea împlinirii a 150 de ani 
de la moartea marelui Schiller! Formateie: 
programelor la felurite spectacole, conceperea. 
lor sînt derutant de variate. Unul e aproape 
pătrat şi imprimat la “mare grabă, fără gust 
(Doamna Calafova) ; altul e dreptunghiular, 
în picioare, dintr-un singur carton îndoit 
(Să nu spui vorbă mare); un al treilea e 
tot dreptunghiular, însă culcat şi cu copertă 
deosebită (Arcul de triumf) etc. 

În schimb, se pare că Teatrul Tineretului 
s-a fixat. Același format, aceeaşi concepţie. 
S-a schimbat — şi în bine — numai hirtia. 
Dar, din păcate, nu totdeauna secretariatul 
literar al teatrului e fericit inspirat la alcă- 
tuirea și controlarea textelor pe care le pu- 
blică. De pildă, într-un program (Hoţii) ni 
se spune că „mişcarea literară „Sturm und 
Drang“... se răspindește mai întîi în Anglia 
și Germania, apoi în Franţa“. Să ne-nţele- 
gem. „Sturm und Drang“ a luat naştere în 
Germania, iar nu s-a răspîndit mai întii în 
Anglia și Germania. Numele lui Goethe este 
inexact ortografiat ; Goethe. În legătură cw 

traducerea făcută de Argintescu-Amza, ni se 
spune : „Se face încercarea de a se trans- 
pune în romineşte întreaga complexitate și 
adincire a acestei capodopere“. De ce „se 
face încercarea...“ ? Traducătorul a și trans- 
pus, însă nu cum pretinde textul“ din pro- 
gram că „a transpus adincirea capodope- 
rei“. Programul la Ani de pribegie se des- 
chide cu un articol, care citează un motto 
pus de autor în fruntea piesei, precum şi 
o replică din piesă, pe care articolul o ci- 
tează de două ori. Imediat, vine articolul 
regizorului, care și el citează același motto 
şi aceeași replică. Articolul din fruntea pro- 
pramului la Libelula e sub orice nivel. 
Începe aşa: „Ideea piesei cu toate aspec- 
tele de comedie ale subiectului este destul 
de gravă“. Apoi ni se spune că „Marine 
trece de la o copilărie la adolescenţă...“ 
Sau : „Ajunsă la virsta cînd trebuie să dea 
UN examen de maturitate pentru a intra la 
Institut...” Şi: „..ea a fost decorată cu 
Steaua DE Aur de Eroină a muncii socia- 
liste...“ 

Teatrul Muncitoresc C.F.R.-Giuleşti uu 
este nici el încă bine fixat asupra concep- 
tiei pe care trebuie s-o aibă despre propriul 
său program. Totuși, e mare distanță între 
primele programe-fițuică și cel alcătuit pen- 
tru Jocul dragostei şi ai întimplării. 

Credem că cel mai slab se prezintă în 
această privință tocmai Teatrul Naţional 
„I. L. Caragiale“. La unele spectacole, ca 
Fata fără zestre, Ultima oră, Matei Millo, 
Mielul turbat, atit piesele cît şi autorii sint 
cu mare grabă expediaţi într-o păginuţă în- 
gustă. Cel mult ni se oferă citeva fotogratii 
mai sugestive. Dar, în genere, sărăcia tex- 
telor e flagrantă. Abia pentru Citadela sfă- 
rimată ni se oferă un program îngriijt ti- 
părit, cu gust alcătuit şi cu texte bine și 
literar gindite. 

În ciuda observaţiilor noastre critice, în 
ciuda faptului că mai sînt destule de făcut 
în această privință, este de observat că sin- 
tem cu mult departe de acele programe puse 
la stilpul pamfletului ascuţit, de poetul Tu- 
dor Arghezi în anul 1911. 


Lascăr SEBASTIAN 


Plastica unui spectacol 


Cine a privit marile fresce ale Renaş- 
terii sau — pentru a ne apropia de tra- 
diția  rominească — picturile murale o- 
«dinioară înfloritoare în  minăstirile Mol 
dovei, a reținut desigur, în armonia de 
ansamblu, diversitatea de fizionomii și de 
atitudini a figurilor umane reprezentate. 
Apropiate sau periferice față de focarul 
compoziţiei, mai mult sau mai puţin ia- 
serate în miezul alegoriei, figurile secun- 


dare se bucură de aceeași tratare plastită 
minuțioasă, care e rezervată personajelor 
principale. Nici un detaliu nu e sacrificat, 
nici o trăsătură nu e gest gratuit de pe- 
nel: totul — linie după linie, culoare 
după culoare — se compune într-o vi- 
ziune amplă, care poate fi citită la tel 
de bine dinspre centrul de perspectivă 
în afară, ca și invers. 

Considerînd aspectul vizual, plastic al 
spectacolului de teatru, S-ar putea spune 
cu toată convingerea că regizorul, sce- 
nograful şi creatorul costumelor sînt, ìn- 
tr-un fel, pictori de mari compoziţii, de 
tresce. Dacă ultimii doi — lucrind efectiv 
cu uneltele artelor decorative — creează 
cadrul, perspectiva spațială și  înveșmin- 
tarea, cu un cuvint, situează spectacoiul, 
regizorul este un meşter zugrav mai ciu- 
dat: el operează cu oameni vii sau cu 
grupuri de oameni — toți detaliați în 
trăsăturile cele mai expresive — cărora 
le alternează mișcarea cu starea pe loc, 
într-o serie continuă de tablouri dinamice 
si colorate, pe care le intensifică sau le 
scade în razele reflectoarelor 

Astfel, pe lingă cadența acţiunii şi a 
dialogului, spectacolul de teatru poate 
dobîndi şi cadență plastică și coloristică, 
valoroasă, fireşte, numai cu condiția in- 
tegrärii în respirația generală a montării. 

Figurația din Apus de soare n?-a 
imbiat la aceste considerații. De data a- 
ceasta, regizorii (în fertilă colaborare cu 
scenograful şi cu desenatorul de costume) 
au avut ochi și sensibilitate pentru ceea ce 
e contur şi culoare în spectacol. Trecem 
peste faptul — deşi remarcabil — cä a- 
proape întreg „corul“ figurației a fost 
alcătuit din „solişti“, mulți cu renume, 
şi reținem puternica individualizare, au- 
tonomia fiecărei figuri in parte. Dar o 
asemenea autonomie n-a dus — cum e 
obicei se-ntimplă — la u mișcare anarhică. 
Dimpotrivă, toate expresiile  figuranților 
s-au modelat pe o viziune plastică uni- 
tară, în scene și tablouri pline de o gra- 
țioasă intensitate. (Amintim în mod par- 
ticular, grupul de sfetnici din actul I, 
scena din sala tronului în actul III, fi- 
nalul.) 

Odinioară, în prerenaștere, ca să dea 
relief grupurilor de figuri, pictorii supra- 
puneau din belșug capete aureolate și uni- 
forme de sfinți, creînd așa-zisa perspec 
tivă corală. Era procedeul primitiv al 
unei epoci ce nu cucerise încă legile 
perspectivei şi nici principiul diferenție- 
rii caracterelor. Printr-o fază oarecum a- 
nalogă a trecut și figurația în teatrele 
noastre, pînă nu de mult, în sensul că 
nu s-a izbutit să se marcheze diferen- 

țierea  individualităţilor în scenele de 
masă, şi nici să se dea acestora contu- 
ruri armonioase în ansamblu. Apus de 
soare deschide perspectiva unor noi şi ne- 
cesare progrese și în acest- domeniu. 


E. 9. 


Invăţaţi=ne să ridem 


Oricine știe să ridă, dar nu oricine ştie 
cum şi cind să rîdă. În diferența aceasta, 
pe distanța dintre om şi omul de gust, se 
înscrie rostul actorului comic. 

Teatrele noastre au avut și încă au destui 
actori a căror simplă apariţie pe scenă stîr- 
nește  risul spectatorilor. Frumoasă recu- 
noaştere, cu atit mai mult cu cît e spon- 
tană, a calităților care fac din actorul de 
comedie favoritul publicului ! Asemeni lacri- 
milor stoarse de tragedian, hohotele de ris 
arată că aplauzele sint de prisos: granița 
de lumină a rampei a dispărut şi, pentru 
o clipă, spectatorul se află el însuși în mij- 
locul eroilor, participind la drama lor co- 
mică sau tragică. E nevoie de un efort asu- 
pra lui însuși, de o smulgere brutală de sub 
imperiul vrajei artistice, pentru ca omul 
din sală să redevină spectator. 

Că publicul ride la intrarea în scenă a 
unui actor comic este explicabil: e o reac- 
ție imediată în fața elementelor exterioare 
ale actorului (chip, siluetă şi gest) care — 
elocvente în mutismul lor, asemeni măştii 
comice a teatrului antic — exprimă comicul 
aproape tot atit de complet ca și cuvîntul. 
Reacţia aceasta dovedeşte că actorii comici 
se bucură de un anumit credit, obținut pe 
haza creaţiilor lor anterioare. Actorii știu 
lucrul acesta și, de aceea, unii dintre ei 
abuzează de spontaneitatea generoasă a vu- 
blicului. Instrumente ale artei lor. elemen- 
tele materiale : glasul, gestul, silueta, nu 
trebuie însă confundate cu substanța ei. 
Glasul. silueta și gestul lui Gr. Vasiliu- 
Birlic sînt doar o parte din mijloacele cu 
care actorul este chemat să realizeze un 
anumit personaj. Acest personaj este cu to- 
tul altul decît Gr. Vasiliu-Birlic si, de 
aceea, în măsura în care marele nostru 
comic se mulțumește să împrumute perso- 
najului trăsăturile sale, el nu-l realizeaza 
decit in intenţie. Publicul nu rîde de per- 
sonaj, ci de glasul, silueta şi gestul lui Gr. 
Vasiliu-Birlic, care, în ele însele, n-au ni- 
mic comic, ci își trag această calitate din 
alte roluri comice cărora actorul le-a dat 
expresie deplină — dovadă că spectatorul 


nu le-a uitat. Cele două spectacole Molière 
de la Teatrul Naţional din București sint 
concludente în sensul acesta. 

A însenina prin ris viața oamenilor e o 
nobilă misiune. Dar a-i învăţa cum și cind 
să rîdă este o sarcină pe cît de nobilă, pe 
atit de grea. După cum e mai sensibil la 
melodramă decît la tragedie, marele publi“ 
pustă mai deplin farsa, comedia bufă, decit 
umorul, ironia, comicul de idei. Făcînd con- 
cesie acestui public, actorul comic lunecă 
fără să-și dea seama spre exercițiul gol 
desigur virtuoz al instrumentelor, în dauna 
artei sale. Doica din Romeo şi Julieta 
este un rol savuros și complex. Vorbind 
ca o precupeață din Moldova, insistind 
asupra expresiilor libertine şi „tunind și 
fulgerind” împotriva bărbaţilor, Marioara 
Davidoglu trădează, în spectacolul Teatru- 
lui Naţional din laşi, atit demnitatea ver- 
sului shakespearian, cît şi caracterul per- 
sonajului — totul de dragul unui public 
încă nu pe deplin educat care, voind să se 
amuze, cere tragediei lui Shakespeare ceea 
ce i-a oferit Omul care a văzut moartea. 

Cu cîtă satisfacție notăm, în schimb, apa- 
riția lui Radu Beligan în $mil din Apus 
de soare de Delavrancea ! La prima replică 
a doctorului evreu, spectatorii recunoscind 
sub costumul de epocă, glasul, silueta ac- 
torului comic, au o pornire firească spre ris; 
la cea de a doua, reacția este identică, desi 
parcă mai rezervată. Se simte în public o 
mare nedumerire : cum se face că glasul şi 
gestul lui Beligan, care au declanșat de ati- 
tea ori risul, nu stirnesc, şi de data aceasta, 
hohotele ? Oare ce s-a întîmplat cu Beli- 
pan că la a treia replică nimeni nu mai 
ride ? În fond, ceea ce s-a întimplat cu 
Beligan, ar trebui să se întimple cu toți ac- 
torii comici : “să renunțe la propria lor 
maşcă, la concesiile făcute unui public ne- 
avizat şi să înfățișeze personajul în tot 
ceea ce acesta, nu ei înșiși, are comic. Pe 
scena Teatrului Naţional din București, $mil 
trăiește în toată fineţea și adîncimea carac- 
terului său atît prin ceea ce comedianul i-a 
refuzat din bogatul arsenal al mijloacelor 
sale actoricești, cît și prin ceea ce artistul 
i-a adăugat ca trăire autentică. 

Rostul actorului comic este acela de a ne 
învăța cînd şi cum să rîdem. Refuzind să 
înalțe la rang de scop ceea ce constituie 
doar mijloacele artei sale, el este chemat, 
ca și adevărații umoriști, să-și ia în serios 
propria sa artă. 


Şt. A.D. 

Festivalul de la Paris 


„„Aşadar, iată că pentru a treia oară 
carul lui Thespis a poposit în capitala 
Franţei. Festivalul de artă dramatică de la 
Paris prilejuiește, ca şi în anii precedenţi, 
o amplă demonstraţie a celor mai diverse 
forțe şi concepţii artistice, a celor ma va- 
riate tradiții şi culturi teatrale. Pentru 
cîteva săptămîni, Teatrul „Sarah Bernhardt“ 
păzduiește formaţii teatrale sosite din toate 
colțurile lumii. 

Din R.P.R. şi Suedia, din U.R.S.S. şi 
țările Americii Latine, din S.U.A. şi Is- 
rael, popoarele lumii şi-au trimis solii 
artei lor scenice, tinzind să transforme 
această însemnată întîlnire artistică într-un 
festival al popoarelor, dornice să proclame 
de pe scenă mesajul lor de pace şi pric- 
tenie. Multe din spectacolele incluse în 
programul festivalului sînt prin ele în- 
sele o expresie a năzuinţei popoarelor de 
a găsi — prin mijlocirea artei — drumu- 
rile către . învingerea obstacolelor ridicate 
fără voia lor în calea cunoașterii și apro- 
pierii reciproce. 

Ce alte semnificații mai pline de înţe- 
lesuri poate căpăta inițiativa Teatrului 
„Schiller“ din Berlinul occidental de a 
prezenta la Paris o dramatizare după Război 
şi pace, aceea a Teatrului de dramă din 
Stockholm de a prezenta Unchiul Vanea, 
sau aceea a ansamblului „Theatre Work- 
shop“ de a oferi publicului parizian cîteva 
spectacole cu Aventurile soldatului Svejk, 
a scriitorului ceh Hașek ? 

În aceeaşi ordine de idei, se impune cu 
evidență, nu ca un simplu act de prezență, 
ci ca o participare semnificativă la implica- 
țiile mai adinci și mai complexe ale festi- 
valului, faptul că teatrul american se pre- 
zintă cu Jurnalul Annei Frank, lucrare evo- 
catoare a unor tragedii trăite pe pămîntul 
Europei de milioane de ființe omenești, din 
pricina atrocităților săvîrşite de regimul na- 
zist şi peste care unii ar voi să aștearnă as- 
tăzi vălul tăcerii. 


WwWW.cimec.ro 


Meridiane 


Binevenită, în anul sărbătoririi unui secol 
de la nașterea lui G. B. Shaw, este 
prezența repetată a operei causticului irlan- 
dez în programul festivalului cu Cezar şi 
Cleopatra (Teatrul de Repertoriu de la Bir- 
mingham) şi Candida (Dublin Players și 
ansamblul islandez). 

Teatrul Naţional din Praga a venit cu 
două piese ale dramaturgiei cehe : Brigandul 
de Karel Capek și Soarele apune deasupra 
Atlantidei de V. Nezval. 

În ce ne priveşte, actorii colectivului 
Teatrului Naţional „I. L. Caragiale“ s-au 
pregătit să prezinte spectatorilor parizieni 
cele mai valoroase spectacole ale repertoriu- 
lui lor. 

Anul acesta, muzica a adăugat magia so- 
norităţilor ei jocului de lumini şi de um- 
bre de pe scenă. Festivalul s-a deschis cu 
un program muzical de opere, concerte sim- 
fonice şi coruri. 

Un element deosebit de interesant îl con- 
stituie, fără îndoială, programul cinemato- 
grafic al manifestărilor de la Paris, cuprin- 
zînd opere inedite și clasice care ilustrează 
legăturile strînse dintre teatru și cinema- 
tograi și eficienţa fiecăruia din cele două 
genuri. 

Prilej de afirmare şi de comunicare a 
celor mai semnificative realizări artistice ale 
fiecărei țări, Festivalul de la Paris stă sub 
semnul unor eforturi comune de a trans- 
forma arta într-o tribună a adevărului și a 
frumosului. Şi acest lucru îi chezăşuiește 
succesul. 


Pe Broadway şi în săli oropsite... 


Centralizată la New York, în cele 33 
de săli din districtul Times Square de pe 
Broadway, mişcarea teatrală americană este 
determinată de severele condiţii economice 
sub semnul cărora se desfăşoară. Cînd în- 
scenarea unei piese cu un singur decor ne- 

cesită astăzi o investiție de 50.000 de do- 
lari, iar cea a unui spectacol muzical 
300.000— 400.000 de dolari; cînd proprie- 
tarii sălilur cer să li se asigure drept be- 
neficii un minim săptăminal de 3.000— 3.590 
de dolari, nu-i nici o mirare că preţul bi- 
letelor urcă pînă la 8 dolari şi că telul 
suprem al oamenilor de teatru este de a 
satisface gustul celor ce-și pot permite 
luxul de a plăti această sumă. 

În asemenea împrejurări, este desigur ex- 
plicabil de ce, în ultimele două stagiuni, 
nu s-a jucat de pildă pe Broadway aproape 
nici o piesă clasică. Riscul comercial al 
unei asemenea întreprinderi ar fi fost prea 
mare şi singurii care au îndrăznit să şi-l 
asume au fost tinerii animatori ai cîtorva 
formaţii teatrale ce dau, de cîțiva ani spec- 
tacole sporadice, în unele săli mici din alte 
cartiere ale New York-ului. 

La un preţ accesibil şi pungilor mai mo- 
deste, una din aceste formaţii, intitulată 
„The Shakespearewrights“ (Shakespearienii), 
a prezentat in amfiteatrul „Jan Huss“ două 
spectacole cu: A douăsprezecea noapte şi 
Neguţătorul din Veneţia, care au entuzias- 
mat pînă și pe criticii cei mai blazațţi ai 
marilor cotidiene. Macbeth şi Visul unei 
nopți de vară, montate pe scena aceluiași 
teatru, au cunoscut un succes similar. 

Coriolan a revăzut de asemenea lumina 
rampei pe scena unui teatru din aceeași 
categorie, „The Phoenix“, care se bucură, 
adeseori, de concursul unor actori consacraţi, 
dornici să poată juca și roluri din marele 
repertoriu, complet abandonat de teatrul co- 
mercial. Tot „The Phoenix“ a prezentat 
două spectacole interesante cu: Construc- 
torul Solness de Ibsen și Medicul în dilemă 
de Shaw. 

Deși jucată pe o mică scenă improvizată, 
Trei surori, nemuritoarea capodoperă a lui 
Cehov, a constituit, în ultima vreme, unul 
din spectacolele cele mai interesante din 
New York. În actuala stagiune, în aceeași 
sală s-a reprezentat Livada cu vişini şi apoi 
Unchiul Vanea, în care Franchot Tone a 
deținut rolul lui Astrov. 

Cerințele crescînde ale publicului ameri- 
can pentru un teatru de idei n-au putut 
rămine totuși fără răsunet pe Broadway. 
Așa se explică de ce la „Winter Garden“ 
s-a reprezentat timp de opt săptămini pu- 
ternica tragedie a lui Cristopher Marlowe. 
Tamerlan cel Mare, în timp ce „Booth 
Theatre“ a montat Red Roses for Me 
(Daţi-mi trandafirii roșii) a lui Sean 
O'Casey, spărgind în felul acesta complo- 
tul tăcerii urzit în jurul marelui dramaturg 
irlandez și care timp de 21 de ani l-a im- 
piedicat să fie prezent pe scenele ameri- 
cane. 

Desigur, aceste inițiative nu sînt prea 


numeroase pe - Broadway. Este grăitor în 
sensul acesta cazul lui Orson Welles, unul 
din cei mai mari actori de azi ai Statelor 
Unite, care a trebuit să depună insistente 
eforturi pe lingă municipalitatea New York- 
ului pentru a putea monta în sala acesteia 
— „New York City Center of Music and 
Drama” — Regele Lear. 

lată de ce publicul american dornic să 
vizioneze. un adevărat spectacol de tea- 
tru trebuie să-și îndrepte, de cele mai multe 
ori, pașii spre una sau cealaltă din micile 
săli de cartier, prin strădania cărora afișul 
teatral al New York-ului cunoaște și citeva 
spectacole valoroase. The Three Penny Opera 
— versiunea americană a celebrei Dreigro- 
schenoper (Opera de trei parale” de Bert- 
holt Brecht — este prezentată cu deosebit 
succes de către micul „Theatre de Lys. 
Încurajată de acest exemplu, o nouă formație 
— intitulată The Open Stage (Scena des- 
chisă) — a montat de curind o altă piesă 
a lui Brecht, The Private Life of the Master 
Race (Viaţa intimă a rasei supreme), o ne- 
cruțătoare satiră la adresa regimului nazist. 

Tot unui mic teatru de cartier i-a revenit: 
şi meritul de a fi reprezentat interesanta 
piesă a lui George Bellack, The Trouble- 
makers  (Instigatorii). 

Bellack a reușit să sublinieze, în chip 
pregnant, marea primejdie ce ameninţă, în- 
tr-un climat de intimidare și isterie, pe 
orice om cinstit ale cărui opinii nu sînt pe 
placul oficialităţii. 

Torin Gerrity, un tînăr student al uni- 
versității Saunders, publică într-un ziar local 
o serie de articole în care atacă pe cîțiva 
politicieni reacționari. Patru colegi ai săi, 
ațițați de cei vizați în aceste articole, nä- 
vălesc beţi în camera lui și-l ucid în bä- 
taie. Stanley Carr, colegul de cameră al 
lui Gerrity, după o timidă încercare de a 
opri pe agresori, cedează în fața amenin- 
țărilor criminalilor şi ale influenţilor lor 
susținători, contribuind astfel la mușamali- 
zarea crimei. 

Din acest moment, Carr devine personajul 
principal al piesei. Ce trebuie să facă c!? 
Să persiste în tăcerea sa, înăbușind cloco- 
tul demnității sale revoltate, sau, luîndu-și 
inima în dinţi, să-i înfrunte, cu orice risc, 
pe asasini ? 

Între timp, se îndrăgostește de sora celui 
ucis, este primit cu braţele deschise în casa 
familiei de tatăl și de bunicul lui Gerrity, 
un bătrîn rebel irlandez. Cind în cele din 
urmă, se hotărăște să spună adevărul, cri- 
minalii îl acuză că el ar fi fost în realitate 
şeful bandei și este eliminat împreună cu . 
ei de autoritățile universitare. 

Dintre spectacolele prezentate pe Broad- 
way trebuie menţionată și piesa Inherit the 
Wind (Praful se va alege de voi) de Je- 

rome Lawrence și Robert E. Lee. Deși scrisă 
încă în 1950, ea n-a putut fi reprezentată 
decit cinci ani mai tirziu. 

Piesa este dramatizarea unui celebru pro- 
ces înscenat, în 1925, de către autorităţile 
statului Tennessee, profesorului de biologie 
John T. Scopes, acuzat că propagă teoria 
darwinistă a evoluţiei, în loc de a expune 
elevilor săi versiunea biblică a creării lumii 
în şase zile. Acuzaţia a fost susținută atunci 
de o proeminentă personalitate politică, Wil- 
liam Jennings Bryan, fost de trei ori can- 
didat la președinția Statelor Unite, iar apă- 
rarea lui Scopes, de către marele avocat 
Clarence Darrow. Cu toată obstrucția jude- 
cătorilor, Darrow a izbutit să reducă la ab- 
surd toată argumentaţia obscurantistă a lui 
Bryan. Totuși, cei doisprezece jurați l-au 
condamnat pe Scopes la o amendă de 100 
de dolari. Dar, după cum a declarat, pe 
drept cuvint, Darrow după proces, pentru 
milioanele de juraţi din toată lumea, Scopes 
a fost adevăratul învingător în această luptă 
pentru libertatea gîndirii. 

Rolul lui Darrow a fost interpretat ma- 
gistral de Paul Muni. 

O soartă mult asemănătoare cu cea a lui 
Lawrence şi Lee a avut-o și Arthur Miller, 
unul din cei mai reprezentativi dramaturgi 
ai Americii de astăzi, care după doi ani de 
grele eforturi a izbutit, la începutul sta- 
giunii 1955—1956, să găsească un teatru 
care să prezinte cele două noi piese ale sale 
în cîte un act: Memory of Two Mondays 
(S-a întîmplat într-o zi de luni) şi A view 
from the Bridge (Vedere de pe pod), sur- 
prinzind cîteva aspecte din viața clasei mun- 
citoare americane. 

Un spectacol întîmpinat cu căldură de 
publicul american a fost The Diary of Anne 
Frank (Jurnalul Annei Frank) de Frances 
Goodrich şi Albert Hackett, care se joacă 
la teatrul „Cort: Theatre”. Eroina piesei 
este o tinără fată în vîrstă de 13 ani, 
fugită din Germania împreună cu familia ei, 
după instaurarea puterii naziste. Izbucnirea 
războiului surprinde familia Frank la Am- 
sterdam. Ocuparea Olandei de către na- 
zişti obligă familia Annei Frank să-și caute 
adăpost în podul casei unor prieteni olan- 
dezi. Ascunși, ei rezistă pînă în august 
1944, cînd sînt trădaţi și predați Gesta- 
poului. Anne Frank moare în lagărul de la 
Belsen. Tatăl ei, singurul membru al fami- 
liei care a scăpat cu viață din aceste grele 
încercări, reîntors la Amsterdam, regăsește 
caietul de însemnări zilnice al Annei Frank, 
scris în perioada premergătoare arestării. În- 


semnările din acest caiet au stat la baza 
piesei. 


7 Teatrul 


Folosind un bogat material de viaţă, 
Frances Goodrich şi Albert Hackett au creat 
un spectacol de un profund conținut uman, 
subliniind evoluţia Annei Frank dintr-o ado- 
lescentă zburdalnică într-o femeie energică 
şi plină de curaj în fața încercărilor vieţii. 

Dintre ultimele premiere prezentate de 
teatrele americane trebuie să menţionăm The 
Innkeepers (Hangiii), piesa debutantului Thso- 
dore Apstein, care a fost reprezentată la 
„John Golden Theatre“ doar de patru ori. 

Un funcționar de stat din Washington 
este concediat fiindcă se descoperă că, acum 
12 ani, soţia lui, pe cînd era studentă, a 
fost membră a Partidului Comunist. Cei doi 
soți se stabilesc într-un orăşel din Mexic, 
unde deschid un mic han, care să le asi- 
gure existența. Soţul este complet demora- 
lizat şi refuză să se intoarcă în Statele 
Unite, chiar atunci cînd i se oferă un post 
bine retribuit într-o întreprindere particu- 
lară. Dar soţia sa refuză să mai rămină in 
exil, convinsă că n-a greșit cînd a intrat 
în Partidul Comunist și că singurul mijloc 
de a stăvili maccarthismul este de a-l în- 
frunta fără înfricare. 

A doua zi după premiera acestei piese, 
critici dramatici ai celor mai răspindite co- 
tidiene din New York au decretat-o „slabă“, 
sfătuind pe cititori să se abțină de a o 
viziona. Părerile acestor critici americani 
n-au putut demoraliza însă nici pe actorii 
şi nici pe autorul acestui spectacol; pără- 
sind puţin primitorul „John Golden Thea- 
tre“, care refuza să-i mai găzduiască, ei au 
pornit să caute o nouă sală, cit mai de- 
părtată de Broadway, pentru a continua se- 
ria spectacolelor. 

Căutind să găsească remediul actualelor 
deficiențe ale teatrului american, revista 
„Saturday Review” a cerut recent părerea 
mai multor dramaturgi din Statele Unite, 
care, aproape toți, nu văd — în cadrul 
condiţiilor economico-sociale de azi — de- 
cit o singură soluție: sprijinirea cît mai 
intensă a micilor teatre dinafara Broad- 
wayului. Cel mai limpede și cuprinzător a 
fost răspunsul lui Arthur Miller: 

„Dacă vrem piese bune, să reducem pre- 
tul biletelor de la 8 dolari la 75 cenți. 
Acest bilet de 75 cenți va revoluţiona în- 
treaga noastră literatură dramatică şi ne 
va reda tuturor vlaga pe care am pier- 
dut-o. Piese mari nu se pot scrie decît 
sub imperiul unui mare imbold, pe care 
nu ni-l pot da decit niște spectatori ro- 
buști şi avizi de cultură, nu actualii cum- 
părători de bilete care vin la teatru numai 
ca să-şi omoare — timp de două ore — 
plictiseala “. 

Al. ADANIA 

Scriitorul local 


m.„Astă seară Teatrul din Omsk prezintă 
Izvorul viu de scriitorul local M. Budar- 
nik”. 

La Omsk, Novocerkask, Novosibirsk, ca 
și în multe alte orașe ale Uniunii Sovie- 
tice, asemenea afișe vestind prezența în 
repertoriul teatrului a unor piese aparti- 
nînd dramaturgilor locali nu mai trezesc 
de mult uimirea spectatorilor. 

Munca cu scriitorii dramatici reprezintă 
pentru teatrele sovietice o preocupare con- 
stantă, de cea mai mare importanţă; ea 
mărturisește grija pentru îmbogățirea re- 
pertoriului cu noi și valoroase opere ale 
dramaturgiei contemporane. Nu este min- 
drie mai mare pentru un teatru raional 
sau regional sovietic, decît ca pe afișul 
care anunță o nouă premieră, sub titlul 
piesei și în dreptul numelui autorului ei, 
să figureze cuvintele : „scriitor local“, sim- 
bol al strădaniei teatrului pentru realizarea 
spectacolului, de la textul lucrării pînă la 
întruparea lui scenică. 

Desigur, munca nu este ușoară. Dar 
multitudinea pieselor aparținind dramatur- 
gilor locali, care au îmbogăţit în ultimul 
timp repertoriul teatrelor din U.R.S.S., vă- 
deşte elanul cu care aceste teatre desțelenesc 
drumul spre afirmare cît mai multor con- 
deie tinere. 

Multe din piesele „locale“ părăsesc cu- 
rind scena natală şi, colindind oraș după 
oraș, teatru după teatru, se impun ca va- 
loroase opere ale dramaturgiei sovietice, 
iar numele autorilor lor devin cunoscute pe 
întreg cuprinsul țării. S-ar putea cita ast- 
fel numele unui V. Lavrentiev din Novo- 
sibirsk, al unui A. Kojemiakin din Mai- 
kop, V. Pistolenko din Cikalov sau D. 
Deviatov din Tambov. 

Numărul lor se îmbogățește an de an; 
fiecare nouă stagiune deschide larg porțiie 
spre realizare unor noi dramaturgi. 

Stagiunea 1955/1956 este cu deosebire 
bogată în piese „locale“. Multe din ele 
au şi văzut lumina rampei: Furtuna trece 
de L. Seliutin, Liuska de P. Mazin, UL 
timul semnal de I. Gaidaenko, la Odesa; 
Pe ţărmuri natale de I. Petuhov, la Tea- 
trul din Kirov, sau Căpitanul Kornev de 
V. Tiutmanov, la Teatrul din Veliki-Luki. 
Altele ca: Un tînăr plăcut de V. Narojnii, 
la Teatrul din Kaluga; Înainte de răsă- 
ritul soarelui de I. Holmski, la Teatrul 

din Ivanovo, sau Lucrul cel mai de preg 
de A. Kozin, la Teatrul din Briansk, aw 
fost înscrise de curînd în repertoriul res- 
pectivelor teatre, premiera lor urmînd a 
avea loc pînă la sfîrşitul stagiunii. 

Apariția „pieselor locale“ vădeşte jus- 
tetea măsurilor recent inițiate de Ministe- 
rul Culturii al U.R.S.S. pentru descentra- 
lizarea muncii cu dramaturgii și încredin- 
țarea acestei sarcini direct teatrelor. Con- 
tractînd direct cu scriitorii, lucrînd nemij- 
locit cu ei, directorii şi regizorii teatrelor 
contribuie activ la formarea unui reperto- 
riu corespunzător profilului teatrului, răs- 
punzînd în modul cel mai eficient, cerin- 
telor spectatorilor. 

În procesul general al înfloririi drama- 
turgiei sovietice, scriitorului local îi re- 
vine un loc important. Inițiativele timide 
şi sporadice cedează locul unor acțiuni or- 
ganizate şi constante, datorită cărora, scrii- 
torul local devine un oaspete obişnuit ab 
afișului teatral. 


Știri din... 
LIR.S.S. 


$ La Moscova a avut loc prima con- 
ferință unională a pictorilor scenografi, la 
care au participat, afară de artiştii dim 
capitala sovietică, 160 de pictori sceno- 
grafi, regizori, precup și cercetători în do- 
meniul artelor, reprezentînd 80 de teatre 
din ţară. Cu prilejul conferinței a fost or- 
ganizată o expoziție de lucrări ale -picto- 
rilor scenografi de la Moscova, Leningrad, 
din republicile unionale şi autonome. 

9 Ministerul Culturii al R.S.S. Kazahe 
a hotărit recent înființarea unui nou teatru, 
cu sediul în Akmolinsk, centrul principalei 
regiuni de pămînturi înțelenite din Ka- 
zahstan. Teatrul va deservi locuitorii noilor 
oraşe clădite pe tot întinsul regiunii. 

În repertoriu au fost incluse piesele: 
Ivan Riîbakov de V. Gusev, Aripile de A. 
Korneiciuk, Dragostea Anei Berezko de V.. 
Pistolenko, Fundul de aur de D. Mamin- 
Sibiriak. 

Odată cu sosirea primăverii, colectivul ar- 
tistic a întreprins un lung turneu, cu pri- 
lejul căruia a vizitat cele mai îndepărtate 
raioane ale regiunii. 

9 Teatrele din Kiev au prezentat în ul- 
timul timp cîteva spectacole cu lucrări apar- 

ținînd dramaturgiei ţărilor de democrație 
populară. Astfel, spectatorii din Kiev au pu- 
tut viziona piesele: Aventurile soldatului 
Svejk de J. Haşek (Teatrul de Dramă Rus), 
Tengeri Geza de dramaturgul maghiar Bela 
Junger şi Opt păpuşi şi un urs de scrii- 
toarea poloneză I. Jugilewicz (Teatrul Tină- 
rului Spectator). 

© In cursul lunii mai, Teatrul ţigănesc 
„Romen“ de la Moscova a sărbătorit 25 
de ani de activitate. Cu acest prilej a fost 
prezentat un spectacol festiv, intitulat Dra- 
goste şi moarte, cuprinzind fragmente din 
dramatizări după opera lui A. M. Gorki 
(Makar Ciudra, Bătrina Izerghil şi poe- 
mul Fata şi moartea). 

0 Răspunzind unei invitaţii a cercurilor 
teatrale iugoslave, Teatrul Academic de 
Artă din Moscova a întreprins în cursul 
lunii mai un turneu în Iugoslavia. Cu acest 
prilej, colectivul teatrului a reprezentat cîteva 
spectacole cu piesele: Roadele învăţăturii 
de L. Tolstoi, Trei surori de A. P. Cehov, 
o dramatizare după Suflete moarte de Go- 
gol şi Orologiul Kremlinului de N. Pogodin. 

9 Teatrul de Dramă „Hamza“ din Uz- 
bekistan a inclus în repertoriul său piesa 
Komala, o dramatizare de A. Ghinsburg, 
regizorul principal al teatrului, după cu- 
noscutul roman Prăbuşirea de Rabindranath 
Tagore. i 

© A 38-a stagiune a Teatrului de Pă- 
puși din Leningrad, unul dintre cele mai 
vechi teatre de acest gen, din Uniunea So- 
vietică, s-a deschis cu un spectacol de... 
circ. Păpuşile jonglere, echilibriste, acro- 
bate sau dansatoare au evoluat în fața spec- 
tatorilor demonstrindu-și măiestria. 

Dar cele mai senzaţionale numere ale 
acestui spectacol, intitulat Păpuşile pe are- 
nă, au fost fără îndoială cele de dresură. 
Caii executînd cele mai complicate exer- 
ciții de dresaj, sau leii supunindu-se voinţei 
păpușilor-dresori au stirnit entuziasmul spec- 
tatorilor. 

După acest original spectacol, în care au 
evoluat peste 50 de păpuși, teatrul a pre- 
zentat în premieră piesa lui S. Mihalkov, 
Prinţ şi cerşetor, după romanul lui Mark 
Twain. 

9 În ultimul timp, dramaturgia engleză 
este tot mai des prezentă pe scenele tea- 
trelor sovietice. În cursul anului trecut, 263 
de teatre au reprezentat lucrări aparținînd 
dramaturgiei clasice şi contemporane engleze. 
Piesele lui Shakespeare figurează în reper- 
toriul a 137 de teatre, alături de piesele 


lui Shaw, Wilde, Sheridan, Fielding, sau 
de dramatizări după romanele lui Dickens. 

Recent, pe scena Teatrului Armatei So- 
vietice a avut loc premiera comediei lui 
Bernard Shaw, Profesiunea doamnei Warren. 

0 La Minsk şi-a început activitatea Tea- 
trul Bielorus al Tineretului. Clădirea a fost 
înzestrată cu mijloacele tehnice cele mał 
moderne şi cu o scenă turnantă. Colectivul 
noului teatru este alcătuit din elemente ti- 
nere. Ele îşi propun să prezinte în cursul 
primei stagiuni opt spectacole, începînd cu 
o dramatizare după romanul lui N. Ostrov- 
ski, Aşa s-a călit oţelul. 


Peru 


9 Viaţa teatrală peruviană oferă obser- 
vatorului unele aspecte interesante. Rezer- 
vind un interes mai limitat dramaturgiei 


moderne şi contemporane — poate ca un 
protest împotriva unora din tendințele 
ce-i sînt proprii în Occident — oamenii 


de teatru din Peru se îndreaptă mai cu 
seamă spre izvoarele artei dramatice uni- 
versale şi naționale, spre tragedia antică 
greacă şi spre moştenirea culturii incașilor. 
Astfel, Asociația artiştilor amatori — compa- 
nie independentă — a inițiat în 1953 organi- 
zarea unui ciclu de spectacole cu tragedii an- 
tice, intitulat „Ciclul originilor“. Promotorul 
şi animatorul acestei acțiuni este Ricardo Roca 
Rey, care are și răspunderea regizorală a 
spectacolelor. Iniţiativa s-a bucurat de spri- 
jinul unor personalități de seamă din lumea 
teatrală occidentală : J. Vilar, A. Miller, 
Lawrence Olivier, Thornton Wilder. Pină 
acum au fost reprezentate în cadrul „Ciclu- 
lui originilor“ piesele: Perșii (Eschil), An- 
tigona (Sofocle) şi Alceste (Euripide). 

Un alt ansamblu, Compania Naţională de 
Comedie, a readus pe scenă o străveche dra- 
mă istorică inca: Ollantai. 

Versiunea care se reprezintă în prezent 
datează de la începutul secolului al XVIII- 
lea ; textul original, care e anterior Con- 
quistei, s-a păstrat timp de două secole prin 
tradiție orală și a fost consemnat în scris 
abia în secolul al XVI-lea, în limba inca- 
şilor — quechua —, fiind tradus în spa- 
niolă după aproape două sute de ani. 

De altfel, vitalitatea tradiției inca în 
cultura peruviană reiese și din faptul că 
dramaturgii contemporani din Peru apelează 
la ea ca sursă de inspirație: Juan Rios — 
distins cu Premiul Naţional — a obținut 
un mare succes cu drama sa Ayar Manko, 

în care reinvie mitul fondării imperiului in- 
caşilor. 


PP A Bulgaria 


9 În luna noiembrie a acestui an, 
Teatrul Naţional Bulgar“ „Cristio Sarafov “ 
din Sofia împlineşte 100 de ani de exis- 
tenţă. Deşi mai sînt citeva luni pină 


âtunci, cercurile culturale şi opinia publică ` 


din Bulgaria se pregătesc de pe acum să 
sărbătorească evenimentul. Numeroase și 
diverse manifestări culturale dovedesc in- 
teresul și dragostea cu care este urmărită 
activitatea acestei instituţii teatrale de frua- 
te din ţară. În nr. 2 al ziarului „,Literatu- 
ren front“, organul Uniunii Scriitorilor 
Bulgari, a fost publicat un articol al acad. 
N. Liliev, în care se face un succint isto- 
ric al Teatrului Naţional, evocindu-se eta- 
pele cele mai însemnate din activitatea sa. 
O iniţiativă interesantă este aceea a revis- 
tei bulgare, de specialitate, „Teatr“, care 
publică în fiecare număr o rubrică spe- 
cială consacrată sărbătoririi Teatrului Na- 
tional din Sofia şi în cadrul căreia sînt 
evocate personalitățile — actori, regizori, 
dramaturgi — care şi-au dat contribuţia 
la dezvoltarea şi izbinzile sale. 

În cinstea aceluiași eveniment, s-a insti- 
tuit un concurs pentru piese în mai multe 
acte, consacrate unei teme privind viața 
Bulgariei democrat-populare, viața poporu- 
lui muncitor bulgar care construiește so- 
cialismul. O comisie alcătuită din repre- 
zentanți ai Teatrului Naţional, ai Ministe- 
rului Culturii și ai Uniuni Scriitorilor 
Bulgari : va examina lucrările prezentate, 
urmînd a decerna premii celor mai bune 
dintre ele. 

$ Pe scena Teatrul Naţional „,Cristio 
Sarafov“ se reprezintă piesa Neamul Hera- 
ților, dramatizare de Magda  Kolceakova, 
după o nuvelă a renumitului scriitor bul- 
par Elin-Pelin. 

9 Teatrul Popular din Dimitrovo a 
reluat, în regia lui St. Kortenski, piesa 
istorică Ivanko de scriitorul iluminist bul- 
par Vasil Drumev (1841—1901). Drama 
lui Drumev este o frescă a trecutului Bul- 
gariei, a frămîntärilor interne care au în- 
soțit lupta pentru scuturarea jugului Bi- 
zanțului în secolul al XI-lea. 


Franța 


$ Dramaturgia clasică franceză și uni- 
versală a trezit totdeauna interesul mare- 


lui public francez. Spectacolele Teatrulus 
Naţional Popular, cele ale Comediei Fran- 
ceze şi ale altor teatre pariziene, ca ,Sa- 
rah Bernhardt“, „„L'Oeuvre“, care au mon- 
tat piese din repertoriul clasic, au fost 
întîmpinate cu deosebită căldură de către 
spectatori şi stau märturie a disponibili- 
tății parizienilor pentru adevărata artă tea- 
trală. 

lată de ce, tot mai multe teatre pari- 
ziene, cedind exigențelor spectatorilor, re- 
nunță la produsele genului bulevardier şi 
se adresează dramaturgiei clasice. 

Astfel, recent a avut loc la Teatrul 
„Vieux  'Colombier” premiera cu Mizan- 
tropul de Molière. Dar respectind cu stric- 
tețe textul lui Molière, teatrul a încercat 
totuși să aducă spectacolului o notă ori- 
ginală, prezentînd Mizantropul într-o ti- 
nută vestimentară cu totul diferită de moda 
secolului al XVII-lea. În seara premierei, 
spectatorii au avut prilejul să-l admire pe 
Alceste într-un impecabil frac, iar pe Celi- 
mène într-o vaporoasă rochie de seară. 
Scurt timp după premiera Mizantropului, 
„Grupul teatral britanic“ din Paris a pre- 
zentat la rîndul său citeva spectacole cu 
Neguţătorul din Veneţia de Shakespeare, 
în care locuitorii Veneţiei poartă obişnui- 
tele veșminte din zilele noastre. 

Deși experiența teatrului  „„Vieux Co- 
lombier“ nu este cu totul inedită şi e pe 
deplin discutabilă, totuşi presa francezä 
a socotit că „departe de a dăuna spec- 
tacolului (această experiență — n. n.) a 
subliniat latura satirică a piesei, relevînd... 
înaltei societăți a secolului XX, că nu are 
de ce să invidieze pe aceea a secolului 
XVII“. (L'Humanité). 


Mi exic 


4 Mexicul nu are încă o tradiție națio- 
nală teatrală. Doi dintre cei mai de seamă 
scriitori ai Mexicului, Juan Ruiz de Alar- 
con și Juana Inez de la Cruz, a căror ac- 
tivitate s-a desfășurat în perioada stăpinirii 
spaniole asupra Mexicului, s-au considerat 
a fi scriitori spanioli. Mult mai tirziu, cer- 
cetătorii au descoperit în operele lor urme 
evidente de inspirație mexicană. Aceste urme 
naţionale în arta și literatura mexicană de- 
vin mult mai vizibile în secolul al XIX-lea. 

Dramaturgia unui Fernando Calderon, Ma- 
nuel Eduardo de Gorestiza și José Peon 
Contreras poartă amprenta certă a unui 
specific naţional mexican, deşi se mai re- 
simte în ea influența teatrului spaniol. 

După revoluţia din 1910, cînd teatrul 
mexican rupe definitiv cu influenţele spa- 
niole, și mai ales după anul 1930, efortu- 
rile pentru fondarea unui teatru naţional se 
desfășoară mai liber. 

Dar aceste strădanii au coincis cu pe- 
rioada dezvoltării vertiginoase a cinemato- 
grafului. Mexicanii, departe încă de a-și fi 
fundat un teatru adevărat, sînt înrobiţi de 
farmecul acestei noi arte. Teatrele își pierd 
spectatorii şi, cu timpul, sînt abandonate de 
antreprenorii care nu mai văd în ele o afa- 
cere rentabilă. Sălile de teatru, construite 
încă de pe vremea stăpiînirii coloniale, în- 
cep să se deterioreze, fiind apoi dărimate. 

În mare măsură, dezvoltarea actuală a 
teatrului mexican se datorează activității rod- 
nice a secției dramatice din Institutul Na- 
tional de Artă. Prin grija acestei secţii: a 
fost înființată o şcoală de artă dramatică, 
la dispoziţia căreia se află o sală de teatru 
cu 1.200 de locuri. Elevii pregătesc diverse 
spectacole, care sînt apoi prezentate marelui 
public. În fiecare an, secția dramatică or- 
ganizează la Palatul Artelor un ciclu de 
spectacole cu cele mai reprezentative piese. 

Pentru extinderea mișcării teatrale, un 
număr important de instructori, aparținînd 
de asemenea acestei secții dramatice a Insti- 
tutului Naţional de Artă, îndrumează munca 
celor peste 70 de echipe, care desfășoară o 
susținută muncă artistică în diverse orașe 
ale ţării. 

Actualmente, secția dramatică se preo- 
cupă de constituirea unei formaţii perma- 
nente : „Comedia Mexicană “, care este che- 
mată să întrunească cele mai valoroase ele- 
mente actoricești. 


R. Cehoslovacă 


9 Teatrul „Zaborsky” din Presov a 
prezentat de curînd îm premieră comedia 
lui I. L. Caragiale, D-ale carnavalului. 

® Locuitorii oraşului Plzen au sărbătorit, 
la sfîrşitul anului trecut, 90 de ani de la 
înființarea teatrului local. 


Teatrul din Plzen, una dintre cele mai 
vechi scene cehoslovace, ridicate prin stră- 
dania locuitorilor acestui puternic centru in- 


dustrial, și-a cîştigat în decursul anilor, re- 

putația uneia din cele mai importante insti- 
tuții din ţară. În decursul anilor, seară de 
seară, locuitorii din Plzen au subliniat prin 
aplauzele lor înaltul nivel artistic al spec- 
tacolelor prezentate cu piese aparținind cla- 
sicilor J. K. Tyl, Jirasek, Goethe, Molière, 
Gogol, Hauptmann, Ibsen. 

Prefacerile revoluționare din Cehoslovacia, 
survenite după terminarea celui de al doilea 
război mondial, au prilejuit îmbogățirea re- 
pertoriului permanent al teatrului cu lucrări 
aparținind dramaturgiei clasice ruse și so- 
vietice. Pe scena teatrului au prins viață 
eroji pieselor lui Ostrovski, Cehov, Gorki 
sau Maiakovski, deveniți în scurtă vreme 
prieteni iubiți ai spectatorilor din Plzen. În 
aceşti ani, la teatrul din Plzen au apärut 
şi eroi noi — întruchipînd träsăturile omu- 
lui epocii construirii socialismului — care, 
prin preocupările şi năzuințele lor, se inru- 
desc îndeaproape cu spectatorii teatrului. 
Dramaturgii noii Cehoslovacii au devenit 
oaspeți dragi pe scena acestui teatru, cu o 
veche şi bogată tradiție realistă. Decorații, 
piesa scriitorului Stehlik, sau Un cîntec fru- 
mos de Kohout, ca şi multe alte piese ale 
dramaturgiei contemporane originale, s-au 
bucurat de unanima apreciere a specta- 
torilor. 

Pentru meritele sale deosebite, Teatrului 
din Plzen i s-a conferit numele clasicului 
Josef Kajetan Tyl, ale cărui opere (Jan 
Huss, Cimpoierul din Strakonice şi altele) 
şi-au aflat întruparea scenică la Teatrul din 
Plzen, încă din primele zile ale existenței 


acestuia. 
@ Teatrului Orăşenesc din Mlada Boles- 


lav îi aparține inițiativa organizării unor 
seri teatrale, care întrunesc a doua zi după 
premiera unei piese pe interpreți, regizori, 
conducerea teatrului, dramaturgul și publi- 
cul spectator. Serile teatrale prilejuiesc spec- 
tatorilor cunoaşterea mai îndeaproape a pre- 
ocupărilor şi activității teatrului, îi fami- 
liarizează cu munca pentru pregătirea spec- 
tacolului, oferindu-le în acelaşi timp posi- 
bilitatea unei noi vizionări a celor mai sem- 
nificative scene ale piesei. 


@ Teatrele cehoslovace au reprezentat in 
ultimul timp cîteva noi lucrări ale drama- 
turgiei cehe contemporane. 

Astfel, Teatrul Naţional din Praga a.mon- 
tat piesa Soarele apune deasupra Atlantidei, 
aparținind lui V. Nezval. Piesa Afacerea de 
Emil Vachek, inspirată de cunoscuta „,afa- 
cere Dreyfus“, a văzut lumina rampei la 
Teatrul Municipal din Praga. 

Teatrul din Kladno a prezentat în pre- 
mieră piesa lui A. Dvorak și V. Vejrazka, 
Pentru tinereţea lumii, evocînd crimpeie din 
viața lui Karl Marx și Friedrich Engels, iar 
Teatrul din Kolin a reprezentat Iudith de 
O. Jelen. 

În afara acestor premiere, pe afișul tea- 
tral cehoslovac continuă să fie prezente o 
seamă de spectacole mai vechi. 

Dintre acestea, cităm piesele originale: 
Musafir la el acasă de ]. Hronek (Teatrul 
Comedia, Praga), Jocuri cu focul de I. 
Drda (Teatrul din Kolin) sau Cerul în miez 
de vară de Stehlik (Teatrul din Mlada Bo- 
leslav). 

Alături de lucrările originale, teatrele ce- 
hoslovace acordă o deosebită atenţie şi re- 
pertoriului clasic. Astfel, două spectacole 
Molière sînt viu urmărite la Teatrul Rea- 
list din Praga (Bolnavul închipuit) şi la 
Teatrul Naţional din Bratislava (Vicleniile 
lui Scapin) iar Teatrul din Plzen continuă 
să reprezinte Mult zgomot pentru nimic de 
Shakespeare, în timp ce la Teatrul din 
Mlada Boleslav, Nora de H. Ibsen se bu- 
cură de o caldă primire din partea specta- 
torilor. 

9 Acum zece ani s-a înființat la Praga 
studioul DISK, aparținind Academiei Cehe 
de Arte. Cei zece ani de activitate au pro- 
movat DISK-ul în rîndurile celor mai im- 
portante instituții teatrale cehoslovace. Munca 
susținută a teatrului a contribuit la forma- 
rea unor valoroase cadre de actori. Printre 
ultimele spectacole reprezentate pe scena 
DISK-ului se înscrie Doi tineri din Verona 
de Shakespeare. 


Republica Federală Germană 


$ Pe scena Teatrului „Schiller” din 
Berlinul de vest a fost prezentată o dra- 
matizare în 13 tablouri după romanul 
Război şi pace de L. Tolstoi. Autorii dra- 
matizării sint: A. Neuman, Guntram Prii- 


fer şi Piscator, acesta din urmă fiind tot- 
odată şi regizorul spectacolului. 

Presa germană democrată semnalează 
succesul înregistrat de spectacolul de la 
Teatrul „Schiller“, spectacol care — in 
condiţiile de astăzi — capătă semnificaţia 
unui act de acuzare adus războiului şi a 
unui apel convingător pentru pace. 


Elveția 


©@ Studioul teatral din Zűrich a înscris 
în repertoriul său piesele: Ulciorul sfări- 
mat de Kleist şi Cerere în căsătorie de 
Cehov. Ambele lucrări vor fi prezentate în 
cadrul aceluiași spectacol, în regia lui Leo- 


pold Lindsberg. 


An slia 


9 Regizorul englez Peter Brook, con- 
ducătorul ansamblului „The Tennent Com- 
pany“ care a vizitat în urmă cu citeva 
luni Uniunea Sovietică, semnează într-unul 
din ultimele numere ale revistei „Plays and 
Players” un articol consacrat călătoriei în- 
treprinse. 

Peter Brook evidențiază în primul ~înd 
înalta măiestrie artistică a actorilor şi re- 
gizorilor sovietici, cît “şi valoarea şcolii 
teatrale sovietice. Referindu-se la problema 
ansamblurilor permanente, Brook precizea- 


ză că: „Ansamblurile teatrale permanente 
influențează pe de o parte favorabil asupra 
perfecționării aptitudinilor individuale =le 
actorilor, iar pe de alta, prin stabilirea 


unui contact permanent între actori şi re- 
gizori, contribuie la realizarea unor spc- 


tacole de o înaltă valoare artistică”. Re- 
ferindu-se la situaţia teatrului englez, Brook 
consideră caracterul temporar al ansam- 
blurilor engleze drept una din cele mai 
grave boli ale teatrului englez, generată 
în special de aspectul comercial al tea- 
trului din Anglia. 

În încheierea articolului său, regizorul 
englez subliniază bogăţia de stiluri pe care 
o oferă teatrele sovietice. Peter Brook elo- 
giază îndeosebi punerea în scenă a piese- 
lor Baia şi Ploşnița de Maiakovski, la 
Teatrul de Satiră, ca și întreaga activi- 
tate a MHAT-ului, pe care-l consideră 
unul dintre cele mai bune teatre din lume. 

9 Opera de trei parale, piesa cunoscu- 
tului scriitor progresist german  Bertholt 
Brecht, figurează actualmente în reperto- 
riul teatrului „Royal Court“ din Londra. 

9 De ce nu vreţi este titlul unei co- 
medii neterminate aparținind lui Bernard 
Shaw, pe care dramaturgul englez Leonard 
Britton a desăvirşit-o recent. Noua come- 
die va fi prezentată publicului englez în 
luna iulie a acestui an, cu prilejul ani- 


versării a 100 de ani de la nașterea lui 
Shaw. 


R. P. F. lagoslavia 


$ Activitatea teatrelor iugoslave a fost 


deosebit de fecundă în ultimele luni. Tea- 
trul Popular din Belgrad a montat co- 


media Kir Iania a dramaturgului iugoslav 
I. S. Popovici, în timp ce Teatrul de Dra- 
mă a reprezentat drama Gloria a scriito- 
rului Ranc Marincovici. Henric al IV-lea 
„de Shakespeare a văzut lumina rampei la 
Teatrul Național din Liubliana. Teatrul 
Municipal din acelaşi oraş a reprezentat 
Trei surori de Cehov, Nebuna de la Chail- 
lot de Giraudoux şi Omul cel bun din 
Sezuan de Brecht. Teatrul Național din 
Zagreb a montat Sfinta Ioana de Shaw, 
în timp,ce Teatrul Municipal a prezentat : 
Cum vă place de Shakespeare, o drama- 
tizare după Dostoievski, Satul Stepancikovo, 
şi un spectacol intitulat Trei poveşti de 
dragoste, cuprinzînd Lămii din Sicilia de 
Pirandello, L'Apollon de Bellac de Girau- 
doux şi Don Perlimpin de Lorca. La Za- 
greb şi Belgrad a fost reprezentată -piesa 


Pisica pe acoperişul încins de . Tennessee 
Williams. 


Pînă la sfîrşitul acestei stagiuni, tea- 
_trele din Belgrad vor mai prezenta : Fami- 
lia Blo de L. Bobici (Teatrul de Comedie), 
Fata de la ţară de Clifford Odets (Teatrul 


Naţional) şi Don Carlos de Schiller (Tea- 
trul Iugoslav). 


Australia 


$ Inundație este titlul unei piese de 
Eunice Hanger, care se joacă actualmente 
pe scena lui „Twelfth Night Theatre“ din 
Brisbane. Autoarea descrie perturbațiile pe 


care le naşte în viața unei familii din 
Queensland o inundație care devastează oră- 
şelul. Calamităţile naturii îi servesc autoarei 
pretextul pentru zugrăvirea unei fresce a 
vieții şi tipurilor dintr-un astfel de orășel. 
Lucrarea a suscitat controverse mai ales din 
cauza formei: piesa este scrisă în între- 
gime în versuri, autoarea introducind in 
momentele importante ale acțiunii un cor. 
Aidoma acelora din tragediile antice, corul 
din Inundaţie, format din locuitori ai oră- 
şelului, comentează, explică şi vestește des- 
fășurarea intrigii şi faptele eroilor. Spec- 
tacolul de la „Twelfth Night Theatre“ s-a 
bucurat de o primire favorabilă din partea 
publicului și a presei de specialitate. 


R. P. D. Coreeană 


@ Teatrul de Stat de Artă din Phenian 
prezintă cu deosebit succes piesa în cinci 


\acte Piactusan. La baza piesei se află 


cunoscutul poem cu acelaşi nume al lui Te 
Ghi Cen. Kim Cian Sekom şi O Ben 
Denom sînt coautorii dramatizării. 

Piactusan înfăţişează un episod al luptei 
poporului coreean împotriva cotropitorilor 
japonezi. 

9 Cu prilejul unui turneu efectuat la 
Phenian, Teatrul din langan a prezentat 
pe scena Teatrului de Dramă, piesa Ar- 
borele de Tisa de O Un Sen. 

Acţiunea piesei se desfășoară în lumea 
muncitorilor silvici de la o exploatare st- 
tuată pe culmile împădurite ale muntelui 
Piactusan. 


Italia 


0 Dintre numeroasele companii teatrale 
din Roma, activitatea teatrelor „Quirino“ 
şi „Eliseo“ solicită o atenție specială. Tea- 
trul „Eliseo“ reprezintă alternativ Unchiul 
Vanea de A. P. Cehov și Moartea unui 
comisvoiajor de A. Miller, în regia lui 
Luchino Visconti, rolurile principale fiind 
interpretate de Paolo Stoppa, Rina Morelli 
și Mario Mastrojanni. În afara acestora, 
teatrul reprezintă şi Familia mea de dra- 
maturgul italian contemporan Eduardo de 

Filippo, lucrare pe care presa italiană o 
califică drept o critică constructivă, „du- 
reroasă poate, dar, în orice caz, utilă” a 
stărilor din Italia, văzute prin prisma re- 


percusiunilor ce le au în viaţa familiei 
unui funcționar italian. 


Pe scena Teatrului „Quirino“ domină 
clasicii. Renzo Ricci, Eva Magni şi com- 
pania lor prezintă cu un succes excepțio- 
nal Regele Lear de W. Shakespeare şi 
Învierea, dramatizare de Carlo Terron după 
celebrul roman al lui Lev Tolstoi. În a- 
ceastă prezentare scenică a romanului, 
Terron a înțeles să pună accentul nu atit 
pe intriga amoroasă şi pe evoluția rela- 
țiilor dintre Katiușa Maslova și Nehliu- 
dov, aşa cum au procedat în trecut au- 
torii psihologizanți (H. Bataille, spre pil- 
dă), ci pe împletirea complexă de eveni- 
mente sociale și destine individuale, al 
căror dramatism dobîndeşte — în lumina 
desfășurărilor ulterioare — o adincă sem- 
nificație istorică. În fond, Terron a con- 
ceput Învierea ca o dramă istorico-socială. 

9 În cadrul unei reuniuni festive, Paolo 
Grassi, directorul și animatorul lui „Pic- 
colo Teatro“ din Milano, a prezentat cercu- 
rilor ċulturale din Veneția o nouă forma- 
ție teatrală: „Teatro di Venezzia“. Re- 
pertoriul noii formații va da prioritate o- 
perelor lui Goldoni și, în general, drama- 
turgiei clasice. 

¢@ În vitrinele librăriilor din Roma a 
apărut recent prima ediție italiană a cărţii 
lui K. S. Stanislavski Munca actorului cu 
sine însuşi. Asociația internațională a ac- 
torilor a organizat cu acest prilej o con- 
ferință de presă, în cadrul căreia au luat 
cuvîntul regizori, dramaturgi, actori și tri- 
tici teatrali, relevind însemnătatea teore- 


tică şi practică a preceptelor marelui əm 
de teatru. 


T: urcia 


O Viața teatrală din Turcia se concen- 
trează în cele două centre mai importante 
ale țării: Ankara și Istanbul. 

Teatrul de Stat din Ankara își destă- 
şoară activitatea pe două scene permanen- 
te: una de dramă şi cealaltă de operă. 

În repertoriul permanent al secţiei de 
dramă sînt trecute Noaptea Regilor şi 
Othello de Shakespeare, Volpone de Ben 
Jonson, precum şi piese de Nușici, Ugo 
Betti, Jean Anouilh. De un deosebit suc- 
ces de public s-a bucurat piesa Banchetul 
de la Tanridag a dramaturgului turc Resat 
Nuri Gintekim, o puternică satiră la a- 
dresa dictatorilor. 

Teatrul Municipal din Istanbul dispune 
de trei scene: una de dramă, unu de co- 
medie și una de copii. 

Scena de dramă și cea de comedie au 
prezentat în stagiunea trecută un mare 
număr de spectacole din repertoriul clasic. 
Astfel, s-au reprezentat: Doi tineri din 
Verona de Shakespeare, Burghezul genti- 
lom de Moliere, Evantaiul de Goldoni și 
altele. 

Pe lingă Teatrul Municipal mai func- 
ționează la Istanbul două teatre. Primul, 
„Mica scenă”, a deschis stagiunea trecută 
cu Hamlet de Shakespeare, rolul titular 
fiind deţinut în travesti de o tînără ac- 
triță. Al doilea, „Teatrul de la ora 6“, 
grupează în jurul său tinere forțe actori- 
cești. Printre piesele reprezentate pe scena 
acestui teatru se numără și Patima ro- 
şie de Mihail Sorbul. 


Canada 


$ Pare ciudat să afli că în Canada, ţară 
cu o populație de peste 14.000.000 de lo- 
cuitori şi cu o bogată cultură tehnică (ra- 
dio, cinema, televiziune) nu există nici un 
teatru de dramă oficial. Şi mai ciudat pare 
faptul că şi iniţiativa particulară se face 
foarte slab simțită în materie de teatru. 

Reflectă oare această situație de fapt o 
stare de spirit a populaţiei faţă de arta tea- 
trală ? 

Existenţa unei bogate activități teatrele 
de amatori vine să infirme asemenea presu- 
puneri, dezvăluind dragostea şi interesul pe 
care poporul canadian le poartă artei tea- 
trale. 

Numeroase cercuri artistice de amatori, 
aparținînd diverselor grupuri naţionale din 
Canada, desfăşoară o largă activitate în 
pofida multiplelor greutăţi materiale pe care 

nici „subvenţiile” unor ,,magnaţi mecenați“ 
nu- le pot înlătura. Deşi neîndestulătoare 
pentru a satisface cerinţele legitime ale 
populaţiei, activitatea acestor cercuri de ama- 
tori deschide totuși o pirtie spre o mai largă 
mișcare teatrală în Canada. Dintre aceste 
cercuri se remarcă îndeosebi cel al grupului 
slav. Colectivul cercului de dramă de pe 
lingă Casa Muncii a Asociaţiei canadienilor 
ucraineni numără aproape 50 de membri. 
Din repertoriul permanent al cercului fac 
parte piesele Fericirea furată de Ivan Fran- 
ko, Cringul de câlini de Al. Korneiciuk și 
Rădăcini adinci de Gow şi d'Usseau. 


R. D. Vietnam 


©@ Coşul cu orez este titlul unei co- 
medii satirice vietnameze, ai cărei autori 
sînt ostaşi din renumita divizie 312 a 
Armatei Populare — o unitate care s-a 
distins deopotrivă pe cîmpul de luptă îm- 
potriva  colonialiștilor cît şi pe frontul 
luptei nu mai puţin crîncene împotriva 
asupritorilor interni. Subiectul piesei este 
inspirat de reforma agrară înfăptuită în 
Vietnamul eliberat. 


Olanda 


$ Compania Toneelverenigung din Ams- 
„terdam, care se adresează cu precădere pu- 
blicului muncitoresc, a făcut încercarea de 
a reprezenta în sala Institutului Tropicelor, 
piesa Alchimistul de Ben Jonson, în condiţii 
scenice similare cu ale teatrului circular eli- 
zabetan. Experienţa a stirnit interes în lu- 
mea teatrală occidentală, care dezbate de la 
un timp cu aprindere problemele arhitecturii 
teatrale, oportunitatea reînvierii scenei eliza- 
betane, a celei antice, sau a combinării și 
completării lor cu toate posibilitățile oferite 
de arhitectura scenică contemporană. 


Islanda 


9 Construcția Teatrului Naţional din 
Reykjavik, începută în 1930, nu a putut fi 
terminată decît în 1950. În puţinii ani care 
au trecut de atunci, teatrul a izbutit totuși 
să-şi formeze un colectiv de 225 de per- 


soane și să organizeze — ca instituţii anexe 
— o şcoală proprie de artă dramatică și 
una de coregrafie. Cei mai mulţi dintre ac- 
tori sînt tineri, dar au o pregătire profe- 
sională temeinică, dobindită — cu rare ex- 
cepții — fie la Academia de Artă Drama- 
tică de la Londra, fie în cadrul Teatrului 
Regal din Copenhaga. Pină acum, Teatrul 
Naţional din Reykjavik a reprezentat 48 de 
piese. Printre autorii cei mai jucaţi trebuie 
menționați în primul rînd: Shakespeare, 
Molière, Ibsen, Cehov. Teatrul acordă, fi- 
reşte, o mare atenție dramaturgiei naţionale : 
Halldor  Kiljanlaxness,  Indrivi Einarsson, 
Inomundur Kamban sînt nume care figu- 
rează adesea pe afişele teatrale. Lucrările lor 
au ca trăsătură comună inspiraţia din folc- 
lor, către care se îndreaptă fățiș predilecția 
publicului. 

Strădania teatrului islandez este sprijinită 
puternic de un public care are vădit pa- 
siunea acestei arte. Reykjavikul — situat în 
apropierea cercului polar — are numai 
60.000 de locuitori ; totuși, spectacolele au 
loc în fața unor săli pline, în fiecare seară, 
iar duminica se dau două, uneori chiar trei 
reprezentații. De altfel, în Islanda există și 
numeroase ansambluri de amatori — fiecare 
din ele avind un repertoriu destul de bo- 
gat — care dau cu regularitate spectacole 
în clădirile teatrelor locale din micile oră- 
şele şi în sălile școlilor sau primăriilor din 
satele pescărești. 


A rsentina 


9 Enrique Suarez de Deza și Carlos 
Carlino se numără printre scriitorii argen- 
tinieni care — e drept nu totdeauna cu o 
viziune clară şi cu mijloacele artistice cele 


mai bine alese — adaugă mereu alte file la 
actul de acuzare împotriva stărilor de lu- 


cruri din ţara lor. Cum ar putea fi altfel 
apreciată acea lume de escroci, declasaţi, 
delicvenţi, refulați, înfrînți ai vieţii, care 
pare să-și fi dat întîlnire în una din utti- 
mele piese ale lui de Deza, intitulată su- 
gestiv Căruța cu gunoi şi care se joacă pe 
scena mai multor teatre din Argentina ? Sau 
ce altă explicație am putea da faptului că 
un dramaturg tînăr, cum este Carlos Car- 

lino, nu surprinde în viața satului decit an 
crimpei sumbru, înfricoşător, pe care ni-l 


zugrăveşte în drama La Biunda : eroina — 
o fată tînără, săracă și cinstită, nevoită să 
înfrunte excesele tiranice ale tatălui ei, la- 
şitatea seducătorului ei și mărginirea timpă 
a logodnicului bogat ce i-a fost hărăzit de 
familie — preferă să se sinucidă, deoarece 
nu întrezăreşte nici o scăpare, dar nici nu 
vrea să se cufunde în mocirla în care-și duc 
viața toţi cei din jurul ei. 

Cu totul diferită este atmosfera piesei lui 
Antonio Parges Larraya, consacrată lui San- 
tos Vega, trubadurul vieții de pampa. Au- 
torul a reînviat cu mult meșteșug acest tip 
popular de gaucho, personificare a dragos- 
tei de viață și de libertate a oamenilor sim- 
pli. Piesa a fost jucată pe scena Teatrului 
„Marconi“ din Buenos Aires. 

$ În Argentina există numeroase gru- 
pări teatrale independente, organizate pe 
principii cooperatiste. Cele mai cunoscute 
sînt „Los Independientes“ și „Fray Mocho“. 
Membrii acestei din urmă grupări locuiesc 
toți într-o singură clădire, unde au ame- 
najat şi un atelier de gravură și ceramică. 
Sumele realizate din vînzarea produselor 
acestui atelier acoperă în parte cheltuielile 
ansamblului. Se înțelege că în aceste con- 
diții actorii şi toți membrii colectivului sînt 
nevoiţi să depună eforturi foarte mari : pro- 


gramul de muncă este de 12 ore zilnic! 
Totuși, compania realizează spectacole inte- 


resante cu piese de Gogol, Cehov, Kleist, 
Shaw, Salacrou şi Brecht. 


Uruguay 


$ Locuitorii orașului Montevideo obiș- 
nuiesc adesea să spună despre teatrul lor: 
„Are o istorie săracă, dar o scartă bogată“. 

Într-adevăr, teatrul din Montevideo, Co- 
media Naţională, a luat ființă abia cu 
houă ani în urmă, în anul 1947. Dar în 
aceşti nouă ani de existență, Comedia Na- 
țională a înscris în repertoriul său piese 
aparținind lui Shakespeare, Molière, Lope 
de Vega, Calderon, Goldoni. Pe scena tea- 
trului au fost de asemenea prezentate lu- 
crări ale unor scriitori moderni ca: Shaw, 
Garfta Lorca, Priestley. Dramaturgia clasică 
rusă a fost și ea prezentă în repertoriul 
teatrului cu Revizorul lui Gogol. 

Preocuparea de bază a teatrului o consti- 
tuie însă promovarea dramaturgiei naţio- 
nale. 

Astfel, unul din succesele de seamă ale 
teatrului îl formează spectacolul cu piesa 
În familie, de dramaturgul uruguaian Flo- 
rensis Sances, jucată pentru prima oară în 
anul 1905. În centrul acțiunii dramatice se 
situează o familie burgheză în plin proces 
de dezagregare. 

Limbaj şi tipizare 
în creaţia literară” 


Puternica satiră a lumii burghezo-moşie- 
reşti, pe care o exprimă opera celui mai 
mare clasic al dramaturgiei noastre origi- 
nale, a oferit obiect de studiu numeroşilor 
cercetători de critică și istorie literară. 


Analiza atentă — pe care a întreprins-o re- 
cent acad. I. Iordan asupra limbii eroilor 
lui Caragiale — pune în lumină, pe planul 


cercetării lingvistice, mai mult decit orice 
studiu anterior, rolul limbajului în caracte- 
rizarea tipică a personajelor ce reprezintă 
diferitele pături sociale. 

Subliniind caracterul realist-critic al ope- 
rei marelui dramaturg, autorul consideră 
drept cauză comună a aspectelor comice în 
vorbirea și acțiunea personajelor lui Cara- 
giale, . ignoranţa, insuficiența gîndirii logice 
şi psihologia unor oameni care, în cel mai 
bun caz, se ridicau prin cultura lor, la ni- 
velul unor pseudointelectuali ca Rică Ven- 
turiano, Caţavencu ș. a. Precizia şi subtili- 
tatea cu care înregistrează Caragiale faptele 
lingvistice mărunte constituie un aport per- 
sonal de creație, străin lingvistului de pro- 
fesie. Cu un bogat material faptic, acad. 1. 
lordan arată că scriitorul a dovedit o intui- 
ție justă a legilor fonetice, înregistrind cu 
exactitate particularitățile caracteristice ale 
graiurilor regionale și ale vorbirii diverselor 
pături sociale, în raport cu specificul tem- 
peramental, cu gradul de cultură sau defor- 
mația profesională a eroilor. Mai mult chiar, 
Caragiale a urmărit cu o rară atenție co- 
respondenţele fonetice între diferitele graiuri, 
între limba literară şi formele de vorbire în 
sînul diverselor straturi ale societății. 

Aplicînd cu artă legile fonetice intuite 
concret, Caragiale a utilizat fenomenele de 


* Acad. I. Iordan, Limba eroilor lui I. L. Cara- 
giale. Societatea de ştiinţe istorice şi filologice, 
Bucureşti, 1155. 


cărți reviste 


alternare, reducere, metateză sau dispariţie 
a unor sunete în vorbirea personajelor sale, 
ca mijloace de caracterizare, de tipizare a 
eroilor săi. La baza deformației cuvintelor 
abstracte, a folosirii hiperurbanismelor sau 
a etimologiilor populare, este incapacitatea 
de asimilare a culturii, asocierea acciden- 
tală între termeni asemănători în formă, dar 
diferențiați din punct de vedere semantic. 
Efectele comice ale vorbirii micilor burghezi 
în opera lui Caragiale se datoresc, în ge- 
nere, unei perceperi greșite sau aproximative 
a cuvintelor, a cărei cauză o constituie ni- 
velul scăzut al culturii păturilor largi ale 
societății. Defectele de asimilare a culturii 
adevărate își au izvorul în înclinarea către 
vorbirea „radicală“ a reprezentanţilor unor 
pături sociale, către folosirea cu orice preţ 
a  neologismelor, în special a expresiilor 
franțuzești, semn de distincție pentru mica 
burghezie a timpului. 

O inepuizabilă sursă de efecte comice a 
fost pentru Caragiale valorificarea artistică 
a contrastului dintre limba literară și vor- 
birea curentă a personajelor sale, ca expo- 
nenți ai diverselor graiuri provinciale. Ri- 
dicolul eroilor săi moldoveni (în High-Life, 
Telegrame) sau ardeleni (Marius Chicoş Ros- 
togan) este încă mai accentuat de faptul că 
aceste graiuri sînt deosebite de limba lite- 
rară prin structura lor fonetică. 

Combătind cosmopolitismul burgheziei prin 
ridiculizarea jargonului ei de clasă, căci 
„moftangioaica “ e nobilă și nu vorbeşte lim- 
ba maternă decit „avec les domestiques“, 
Caragiale a relevat totodată — cu un rar 
simț artistic — particularităţile stilistice ale 
latinismului sub învelișul italienizant, în 
vorbirea pseudointelectualilor epocii — ile 
tipul lui Rică Venturiano care folosesc cu 
o largă dezinvoltură, în cele mai variate 
situații, termeni de ridicolă sonoritate (so- 
lemnaminte,  justaminte, chiarifica, mizeri- 
cordioasă, angel radios etc.). 

Cu precizia omului de știință și înțele- 

gerea psihologului, autorul aduce explicarea 
vorbirii „pe radical“ a eroilor lui Caragiale 
din lumea mic-burgheză, cu pretenţii de ia- 
telectuali — Leonida, Zița, Rică Venturiano 
—, în legătură cu situaţiile excepționale 
care reclamă un stil mai înalt de exprimare 
decit acel al vorbirii obişnuite. 

Comicul în vorbirea personajelor lui Ca- 
ragiale rezultă în general din incapacitatea 
eroilor săi de a gîndi logic, de a stabili ra- 
porturile juste între noțiuni și de a găsi 
construcțiile stilistice potrivite în exprimarea 
ideilor. În relevarea acestor elemente carac- 
teristice, care dezvăluie psihologia şi substra- 
tul social al mentalităţii eroilor caragialieni, 
prin limbajul lor specific, studiul acad. Ior- 
dan este o contribuţie de o incontestabilă 
valoare critică și literară. 

El reprezintă, în același timp, un mijloc 
de a surprinde procesul de creaţie a perso- 
najelor marelui dramaturg, deosebit de util 
pentru scriitorii noștri dramatici de azi. În 
urmărirea atentă a materialului lingvistic — 
care a constituit laboratorul unde și-a plăs- 
muit Caragiale eroii —, dramaturgii noştri 
contemporani găsesc o sinteză a experienței 
artistului, omului de teatru și neobositului 
observator al vieții sociale care a dat cele 
mai autentice tipuri viabile și reprezenta- 
tive literaturii și teatrului nostru clasic. 


Mircea MANCAS 


Experienţe trecute şi precizări” 


În mișcarea teatrală germană de la în- 
ceputul secolului nostru, numele lui Max 
Reinhardt a fost înconjurat de un fel de 
aureolă ; calificat cînd „copil teribil“, cînd 
„revoluţionator” al teatrului, el s-a bucurat 
de un prestigiu, pe care multă vreme nici 
nu l-au putut zdruncina atacurile violente 
ale adepților tradiționalismului în arta tea- 
trală, nici discredita admirația entuziastă, 
excesiv de laudativă, a propriilor lui parti- 
zani. Într-adevăr, nu pot fi tăgăduite meri- 
tele deosebite prin care Reinhardt şi-a cîş- 
tigat dreptul de a figura în galeria marilor 
animatori înzestrați cu o viziune originală. 
Mai fiecare nouă înscenare a lui a fost o 
lovitură de berbece în zidul gros al cita- 
delei  academismului teatral german. Dar 
Reinhardt a fost preocupat mai cu seamă 
de „descătușarea “, „înnoirea“ formelor artei 
scenice, de „stilizarea“ învelișului ei exte- 
rior — constatarea se aplică întregului com- 
plex de fenomene cuprinse în sfera regiei 
— şi mai puţin de adincirea sensurilor, de 


* Ernst Stern, Scenograf la Max Reinhardt. Edi- 
tura Henschel, Bes.in, 1955. 


scoaterea la iveală și reliefarea conținutului 
de idei al operelor dramatice. De aceea, 
a atribui căutărilor şi încercărilor lui vala- 
bilitatea unor soluţii desăvirşite şi deplire 
— aşa cum au făcut admiratorii lui exa- 
gerați — înseamnă a le denatura propcr- 
tiile şi semnificația reală, a trece sub tăcere 
limitele şi slăbiciunile măiestriei reinhardt- 
iene, ale căror rădăcini trebuie căutate în 
mărginirea concepției regizorului german 
despre artă. În acest sens ni se par semni- 
ficative şi binevenite unele precizări întil- 
nite în cartea Scenograf la Max Reinhardt, 
al cărei autor a fost unul din cei mai apro- 
piați colaboratori ai regizorului în perioada 
cea mai fructuoasă a activităţii sale” (1905 — 
1921). lată ce observă în treacăt Erns: 
Stern, vrînd să facă înţeles spiritul ce dom- 
nea în teatrele al căror conducător artistic 
era Reinhardt: „În fond, Max Reinhardt 
nu a fost un luptător. Îi plăcea să experi- 
menteze...“ Şi în alt loc: „Nici Reinhardt, 
nici eu însumi — şi acest lucru se cuvine 
să fie subliniat — nu ne pretindeam refor- 
matori... M-am bizuit din principiu totdeauna 
pe propria mea inventivitate...“ Acest purct 
de vedere reiese limpede din textul cărții lui 
Stern ; el îi imprimă o notă de relatare ca- 
leidoscopică, de expunere neadincită, deși 
captivantă. Stern ne plimbă printre decoruri: 
și costume, evocă pentru noi — sîntem is- 
pititi să spunem mai curînd „pentru sine“ 
— puneri în scenă fastuoase și meșteșugite: 
Penthesilea de Kleist, Macbeth de Shakes- 
peare, Moartea lui Danton de Biichner și 
multe altele. Rind pe rind, ele se perindă 
în faţa noastră, ca niște tablouri scenice 
smulse o clipă din întuneric de lumina »r- 
bitoare a reflectoarelor, și dispar pe dată 
spre a fi înlocuite de altele, În treacăt, 
unele amănunte cu privire la poziţia aproape 
înjositoare a artistului decorator, a scenogra- 
fului la teatrele oficiale din Germania impe- 
rială (în contract se stipula că persoanele: 
din familia domnitoare și membrii marcanţi 
ai guvernului aveau oricînd dreptul să-i im- 
pună soluții conforme cu gusturile lor; 
sau : la Opera din Berlin, artistul răspun- 
zător pentru costume era dator să contro- 
leze dacă dansatoarele şi cîntărețele nu om'- 
teau să poarte corset cînd se produceau, 
pentru a nu şoca „delicatețea“ împărătesei !), 
ca și povestirea făcută cu umor a „,războiu- 
lui tricourilor“ — din care au ieşit în cele: 
din urmă învingători bunul simţ şi bunul 
gust —, toate la un loc fac din cartea de 
amintiri a lui Stern o lectură facilă, plä- 
cută şi foarte adesea instructivă. În ciuda 
caracterului fragmentat al expunerii, care se 
datorează pesemne 'și faptului că avem de-a 

face cu extrase dintr-o lucrare de proporiii 
mai mari a aceluiași autor, apărută în limba 
engleză sub titlul My life, my stage (Vizia 
mea, scena mea), cartea Scenograf la Rein- 
hardt îi poate interesa deopotrivă pe simpiii 
iubitori ai teatrului, ca și pe istoricii lui. 
T. STAICU 


Omul de teatru” 


După Réflexions sur le théâtre, carte de 
memorii şi în același timp de cercetări şi 
meditații asupra funcţiunilor artei teatrale, 
actorul şi regizorul francez Jean-Louis Bar- 
rault prezintă o nouă lucrare despre viața 
zilnică a unui om de teatru. 

Socotind necesar să precizeze noțiunea 
cu care va opera de-a lungul celor 148 
de pagini ale cărţii, Jean-Louis Barrault 
oferă cititorului, chiar în primele pagini, 
ò definiţie asupra omului de teatru, care 
în lumina concepțiilor sale, nu poate fi 
decît acela care „acceptă din dragoste pen- 
tru cei cîțiva metri pătrați de scîndură și 
pentru viaţa care poate fi recreată pe scenă, 
să slujească toate profesiunile, toate mește- 
şugurile, chiar și toate corvezile: pe care 
acestea le antrenează“. 

Omul de teatru trebuie să cumuleze, 
aşadar, aproape toate atribuţiile membrilor 
unui colectiv teatral — de director, regizor, 
actor etc. 

Odată stabilită noțiunea „om de teatru“, 
Barrault ridică cortina, oferind cititorului 
unul din cele mai neobișnuite spectacole: 
naşterea unei reprezentații teatrale. În fața 
noastră se perindă autori dramatici, daco- 
ratori, regizori, actori, maşiniști, oameni cu 
temperamente deosebite şi caractere structu- 
ral diferite, toţi însă, în egală măsură, ve- 
detele principale ale acestui spectacol puțin 
comun. Oamenii se ciocnesc, se înfruntă, 
conlucrează, acţionaţi de mîna sigură a 
omului de teatru, totdeauna prezent în mij- 
locul lor. El e forța motrice a acestui spec- 
tacol imaginat de Barrault, animatorul lui, 
sufletul teatrului, conducind toate perso- 
najele spre final: premiera unei noi piese. 
lată-l în mijlocul actorilor, urmărind repe- 
tițiile, preocupat ca fiecare din ei să gă- 
sească drumul spre adevărata creație. În 
fața lui se perindă mașiniștii, decoratorii, 
personalul administrativ, pină şi omul care 
lipeşte afișe. Fiecare îl solicită, îl întreabă. 
Şi omul de teatru trebuie să-i lămurească 
pe toți, să-i ajute, eficient, căci de el de- 
pinde în cea mai mare măsură reuşita 
noii premiere. 


*- Jean-Louis Barrault, Je suis homme de 
théâtre, Editura Conquistador, colecția ,„,Mon 
métier‘“‘, Paris, 1955. 


Dintre toți factorii chemați să contribuie 
la împlinirea fenomenului teatral, Barrault 
acordă autorului dramatic o importanță pri- 
mordială : 

„Arta teatrului este, înainte de toate, 
arta autorului — spune Barrault. — Au- 
torul este rațiunea de a fi a teatrului. El 
este acela care îl fecundează. El este pă- 
rintele. El reprezintă Puterea.“ 

Dacă teatrele îşi cîştigă reputaţia lor 
prin autori, oamenii de teatru își merită 
gloria în măsura în care ştiu să servească 
şi să descopere autorii. 

Teatrele de astăzi acordă, după părerea 
lui Barrault, prea puţină importanţă îmbo- 
gățirii patrimoniului dramaturgiei cu noi 
lucrări. Practica multor teatre de a re- 
curge la piese din repertoriul vechi, obiș- 
nuința unora din ele (cu excepţia Comediei 
Franceze) de a abuza de repertoriul clasic 
nu favorizează dezvoltarea dramaturgiei con- 
temporane. 


Je suis homme de théâtre este mai de- 
grabă o causerie, pe alocuri idealistă, care 
pune marele public în contact cu meseria 
omului de teatru, dar şi cu atmosfera și 
problemele specifice ale teatrului, înfățișin- 
du-ni-l pe Jean-Louis Barrault ca pe un 
îndrăgostit de profesiunea lui, plin de ne- 
mărginit respect față de muncă, de om și 
de operele lui. 

Paul B. MARIAN 


. .. , * 
Despre arta vorbirii scenice 


Tehnica vorbirii scenice constituie o ra- 
mură importantă a învățămîntului artistic 
teatral, structural legată de problemele de 
măiestrie a actorului. Vorbind despre impor- 
tanța unei juste însușiri a regulilor vorbi- 
rii scenice, K. S. Stanislavski spunea: 


„Cind un actor — cu un glas bine pus ia 
punct, posedind o tehnică de virtuoz al 
rostirii cuvintelor — îşi spune cu glas rä- 


sunător textul pe scenă, el mă cucerește 
prin măiestria sa. Cînd actorul pătrunde în 
inima literelor, cuvintelor, frazelor, gîndu- 
rilor, el mă poartă spre adincile tainițe 
ale operei poetice și ale propriului său 
suflet. Cind actorul colorează viu cu gla- 
sul și conturează cu intonația ceea ce trä- 
ieşte lăuntric, atunci mă silește să văd cu 
privirea minții aceste chipuri și imagini 
despre care-mi vorbesc cuvintele și pe 
care le creează imaginația sa creatoare“. 

Cuvintele lui Stanislavski definesc plas- 
tic importanța și rolul vorbirii scenice: a-l 
deprinde pe actor să transmită într-o de- 
săvirşită formă artistică gîndurile exprimate 
de un autor într-o lucrare literară. 


g 


* E. Sariceva, Vorbirea scenică, Iskusstvo, 1955 

Viitorul actor trebuie să înveţe temei- 
nic, încă în perioada formării sale artistice, 
nu numai să perceapă şi să retransmită 
clar şi însufleţit sensurile unei lucrări, dar 
să şi transmită toate nuanțele dialogului, 
să accentueze just esenţialul, să nu de- 
clame în momentele patetice ale rolului, 
ci să vorbească, acționind cu cuvîntul. 

Toate acestea sînt în măsură să ilustreze 
importanța vorbirii scenice pentru întreaga 
dezvoltare artistică a unui tînăr actor, cît 
şi marea responsabilitate revenind dascăli- 
lor săi pentru formarea deprinderilor unei 
juste vorbiri scenice. 

Cartea profesoarei E. Sariceva, Vorbirea 
scenică, se adresează în primul rînd peda- 
gogilor de la institutele de teatru. Profesor 
cu o îndelungată practică didactică, E. Sa- 
riceva concentrează în paginile lucrării o 
interesantă şi bogată experiență, rod al 
muncii depuse cu multe generații de ac- 
tori. Desigur, vorbirea scenică nu-i o ma- 
terie rigidă ; dimpotrivă, la fel de largă și 
cuprinzătoare ca şi limba vorbită. De aceea, 
nici cartea profesoarei E. Sariceva nu poate 
epuiza toate posibilitățile pe care practica 
vie le oferă viitorului actor. Meritul cărții 
rezidă în consemnarea principalelor reguli 
ale vorbirii scenice şi sugerarea, prin 
exemple practice, a căilor optime prin care 
pedagogii pot ajunge la o deplină însu- 
şire și înțelegere de către studenți a acestor 
norme teoretice. Exemplele practice, cu care 
autoarea ilustrează fiecare principiu teoretic, 
sint culese din vastul tezaur al literaturii. 
Profesorilor de tehnica vorbirii autoarea le 
deschide o largă poartă spre cercetarea şi 
găsirea unor texte care să îmbogăţească ma- 
terialul cules în acest volum. 


Prima parte a manualului se referă la 
munca studentului asupra textului. Pornind 
de la citirea obișnuită, scolastică, urmată 
de analiza gramaticală (primul capitol al 
cărţii), autoarea se opreşte detaliat asupra 
fazelor importante ale muncii cu textul, ca: 
citirea logică, citirea din memorie sau re- 
povestirea textului, citirea versurilor, pen- 
tru a ajunge la forma complexă a muncii 
asupra textului : citirea etică (ultimul 2a- 


pitol al primei părți), mergînd la sensurile 
cele mai subtile ale textului. 

Deprinderea redării nuanțate a unui text, 
a sensurilor și ideilor lui, presupune în pri- 
mul rînd corecta pronunțare a cuvintelor, 
în măsura în care, la baza oricărui text, 
se află cuvinte așezate într-o ordine anu- 
mită şi legate printr-un sens anumit. A 
doua parte a cărţii este de aceea consacrată 
ortoepiei, regulilor de corectă pronunțare 
a cuvintelor. 

Simpla citire sau povestire corectă a tex- 
tului, cu condiția respectării regulilor de 
ortoepie, nu este însă suficientă pentru ca 
fiecare cuvint rostit pe scenă de un aclor 
să trezească în partenerii săi şi, implicit 
în spectatori, o anumită reacţie firească și 
corespunzătoare textului dramatic într-unul 
sau altul din momentele acțiunii. 

A treia parte a manualului se ocupă toc- 
mai de acele elemente esenţiale ale vorbi- 
rii care dau eficiență fiecărui cuvînt rostit 
pe scenă: dicțiunea, educarea și dezvolta- 
rea glasului. 

Ceea ce caracterizează în primul rînd lu- 
crarea profesoarei E. Sariceva este străda- 
nia resimţită în fiecare capitol, în fiecare 
pagină de a demonstra unitatea dintre prin- 
cipiile metodologice ale cursului de măiss- 
trie a actorului și cele ale tehnicii vorbirii 
scenice. Şi este incontestabil meritul au- 
toarei de a ne fi putut convinge de a- 
ceasta, nu cu prețul unor afirmaţii gra- 
tuite, ci printr-o muncă susținută de sin- 
tetizare și expunere a unui foarte vast, 
grăitor material. 

Pentru pedagogii şi studenţii din ţara 
noastră, cartea profesoarei E. Sariceva pre- 
zintă fără îndoială un deosebit interes. 
Desigur, traducerea și preluarea integrilă 
a materialului nu ar da rezultate bune: 
nici capitolele de ortoepie și nici exem- 
plele folosite de autoare nu și-ar afla uti- 
litate practică la noi. 

Dar folosirea lucrării, îndeosebi pe pla- 
nul alegerii şi sistematizării materialului, 
este fără îndoială recomandabilă în vede- 
rea întocmirii unui curs de tehnica vorbirii 
scenice pentru studentul din țara noastră. 


Maria VLAD 

Acum 15 ani a încetat din viață la lași, Aglae Pruteanu, artista 
care a însuflețit prin jocul ei, mai mult de patru decenii, scena teatrului 
moldovean, căreia i-a dăruit cu devotament resursele talentului ei excepțio- 
nal. Elevă a lui M. Galino la Conservatorul ieșean, marea actriță a creat 
cele mai variate roluri din repertoriul dramaturgiei universale şi autoh- 
tone, dovedind o prodigioasă intuiție artistică în înțelegerea situațiilor 
dramatice. 

Din marea galerie a creațiilor sale au făcut parte : Ofelia (Hamlet), 
Desdemona (Othello), Luiza Miller (Intrigă şi iubire), „Nora“, Maslova 
(Învierea), „Anna Karenina“, Flameola (Martira), Melisanda (Prințesa-ndepărtată), Margue- 
ritte Gauthier (Dama cu camelii), Iulia (Ovidiu), Getta (Fintina Blanduziei), Doamna Clara 
(Vlaicu-Vodă) etc. Aglae Pruteanu a fost îndeosebi una din marile interprete ale teatrului 
clasic rus (Ostrovski, Tolstoi, Dostoievski). Expresivitatea mobilă a figurii, studiul atent al 
gestului; ca şi pătrunderea adîncă a caracterelor au dus-o la întruparea celor mai diverse 
tipuri, în care artista nu repeta un model cunoscut, ci reflecta totdeauna noi și variate 
aspecte ale personalității sale. Cu o rară modestie și un admirabil ataşament de oraşu! 
care i-a dat cele dintîi satisfacţii în cariera dramatică, Aglae Pruteanu nu s-a desprins de 
teatrul ieşean, rămînîndu-i devotată pînă la sfîrşitul vieţii, deși a obținut succese la Teatru! 
Naţional din Bucureşti şi Craiova (1912). 

Autoare a unui substanțial volum de Amintiri din teatru, artista a dezvăluit în 
pagini impresionante, experiența sa în creația rolurilor, ideile sale despre arta dramatică 
şi o cuprinzătoare serie de observaţii asupra activităţii teatrului moldovean între 1880 și 
1924 (date ce închid cariera sa teatrală). 


Cu 85 de ani in urmă, în lunile iunie şi iulie ale anului 1871, a 
avut loc cel de al doilea turneu în Transilvania al lui Mihail Pascaly — 
una din marile figuri ale teatrului romînesc din a doua jumătate a secolului 
recut. În fruntea unei trupe alcătuită din actori de talent: Matilda Pascaly, 
Maria Vasilescu, C. Bălănescu, P. Vellescu, I. Gestianu ș.a. Pascaly a dat 
spectacole în oraşele : Braşov, Sibiu, Cluj, Năsăud, Oradea, Gherla, cu un 
repertoriu mult ameliorat față de cel al primului său turneu (1868) 
cuprinzind mici piese istorice (Zavera lui Tudor), drame adaptate din 
literatura dramatică străină şi comedii originale. La Cluj, reprezentațiile 
au avut loc în sala „Reduta“, trezind aprecierile elogioase ale ziarelor maghiare „Kelet” 
şi „Kolosvary Közloni“, în paginile cărora Pascaly şi Bălănescu sint considerați drept 
„actori de o remarcabilă rutină”, după cum ziarul „Alföld“ din Oradea îşi mărturisea 
admiraţia pentru jocul „plin de elan nobil și expresie” al lui Pascaly. 

Turneul lui Pascaly — ca şi acel al lui Millo din 1870 — a contribuit la afirmarea 
mișcării teatrale din Ardeal, trezind interesul pentru dramaturgia și teatrul rominesc în 
această provincie. Un exemplu îl constituie înființarea unei „societăți dramatice” ambu- 
lante, alcătuită din studenţi clujeni la îndemnul soților Alexandrescu, actori din trupa 
lui Pascaly, rămași un timp la Cluj în urma încheierii turneului şi care au organizat o 


serie de reprezentații în centrele romiîneşti din nordul Ardealului. 

De la moartea celebrului poet și dramaturg spaniol Don Pedro Calderon 


dela Barca Hehao y Riana, născut la Madrid in 1600, au trecut 275 de- ani 
(25 mai 1681). 

Autor de stanje și sonete în tinerețe, talent de o mare precocitate, 
Calderon e unul din cei mai reprezentativi și fecunzi dramaturgi ai. Spaniei 
— prețuit de contemporanul său Lope de Vega, admirat de Lessing şi 
Schlegel — a cărui operă cuprinde peste o sută de comedii, drame și un 
impresionant număr de „autos sacramentales“ (mistere creștine de tipul 
Devoţiunii crucii) în care exaltarea romantică se îmbină cu tantezia şi cu 
emotivitatea intensă a melodramei. Dacă La vida es sueno (Viaţa e vis) reia o temă din 
Halima şi Luiz Peres el gallego poate fi comparat cu Franz Mohr, Alcadele din Zalamea 
apare ca purtător al justiției poporului, ca apărător al demnităţii lui împotriva prejudecă- 
ților de clasă ale nobilimii, exprimînd un protest împotriva abuzurilor „cavalerești“ in 
relațiile cu omul din popor. În mediul catolic al Spaniei monarhiste din secolul al 
XVII-lea, Calderon a redat cu curaj spiritul nou, care constituia o realitate în lupta pentru 
înfrîngerea atotputerniciei feudale. 

Una dintre primele piese ale lui Calderon, jucată pe o scenă rominească, a fost 
Viața e vis (Teatrul Naţional din Cluj, stagiunea 193i—1932). 


Scriitor realist-critic, a cărui operă dramatică e o adevărată „encitlo- 
pedie a vieții și moravurilor“ din Rusia de la mijlocul secolului al XIX-lea, 
Alexandr Ostrovski, de la moartea căruia se implinesc 70 de ani 
(14 iunie 1886), e considerat drept unul dintre creatorii teatrului naţional rus. 

Trăind în epoca în care se accentuează procesul de descompunere a 
societății feudale și se ridică noua clasă legată de afirmarea capitalismului, 
Ostrovski a demascat în piesele sale atît condiţiile de viață în statul 
autocrat țarist (pe care Dobroliubov l-a denumit semnificativ „împărăția 
întunericului”), cit şi caracterul inuman al „civilizației“ burgheze, dominată 
de puterea banului ca unic criteriu de valorificare a omului (Furtuna, Nu te sui în sania 
altuia, Bani turbaţi, Pădurea, Lupii şi oile, Fata fără zestre, Vinovaţi fără vină etc.) 

Numele lui Ostrovski e legat de activitatea Teatrului Mic din Moscova, unde au fost 
reprezentate în premieră principalele sale piese. 

Piesele lui Ostrovski, care ocupă astăzi un loc însemnat în repertoriul teatrelor 
noastre, au fost puțin și sporadic reprezentate în trecut. 

Menţionăm că la Teatrul Naţional din Iaşi s-au jucat în jurul anului 1900 Furtuna 
şi Floarea sălbatică în interpretarea actorilor : Aglae Pruteanu, P. Sturdza şi State Dragomir. 


Pierre Corneille, părintele tragediei clasice franceze, de la naștere; 
căruia se împlinesc 350 de ani (6 iunie 1606) şi-a început cariera literară 
ca autor de comedii (Mélite, Clitandre, Iluzia comică), dar celebritatea 
i-a adus-o incomparabilul succes al Cidului, inspirat dintr-o dramă spaniolă 
a lui Guillen de Castro. Marele dramaturg — alte cărui opere au venit 
rind pe rind să consacre talentul său excepţional: Horace, Cinna, Polyeucte. 
în care frumuseţea stilului se îmbina cu un înalt nivel de gîndire, a 
întimpinat opoziţia Academiei Franceze, în forul căruia nu a putut pătrunde 
decît după un deceniu de activitate. 

Triumful spontan, care a marcat premiera Cidului, se datorește conflictului dramatic 
al piesei: opoziţia dintre pasiune şi datorie — precum și arhitecturii severe a tragediei, 
bazate pe respectul „unităților“ aristotelice. Dezvoltind cu artă tema voinței puternice 
şi dominante în viața eroilor și ridicînd la un înalt nivel artistic revelarea frumuseții 
morale a caracterului uman, Corneille a redat însă un conflict limitat la viața aristocrației 
feudale, trăsătură specifică a tragediei clasice franceze. Chiar în piesele care evocă anti- 
chitatea romană, el rămîne reprezentantul epocii sale, transpunînd eroii lumii antice in 
personaje tipice societății din perioada de atotputernicie a monarhiei absolute. 

